
PRATARTIS. 


Rašydamas šitą savo veikalą, aš turėjau galvoje ne tik 
filosofijos klausimais susidomėjusius universiteto studentus, 
bet ir šiaip jau inteligentų eiles, kuriems giliau rūpi dva- 
sios kultūros klausimai. 

Deja, daugeriopos rūšies klaidingų presupozicijų įtaka 
daug kam kliudo bešališkai nusiteikti ontologijos atžvilgiu. 
Rejkalinga dėlto susirūpinti reikiamu čia psichologišku ir 
logišku protų paruošimu, kad atsirastų reikiamo ontologi- 
jos klausimais susiinteresavimo, kad sugebėtų kritiškai ir 
nepriklausomai nuo irracionalių motyvų juose orijentuotis. 

Cia ypač svarbu atsiminti, kad ontologijoj mažiau, 
negu kituose moksluose gali duoti pagalbos vaizduotė; 0 
pagrindiniuose klausimuose stačiai reikia saugotis pasiduoti 
įpročiui visur naudotis vaizduotės prisistatymo pagalba. 
Pavyzdžiui, norint suprasti, kaip vienas daiktas veikia kitą, 
negalima sau vaizduotis, kad tartum kokia galia, ar koks 
judėjimo kiekis išlekia iš vieno daikto į kitą. Ten gi, kur 
vaizduotės pagalba maža sveria arba veik visai nepanau- 
dotina, ten ypač reikia dvasinių galių materiališkai neinte- 
resuotam darbui įgudimo, nekliudomos laisvės ir energijos 
eiti prie gilesnio tiesos pažinimo. 

Sitas ypač psichologines filosofinio darbo sunkenybes 
turėdamas galvoje, aš stengiausi palyginti plačioje įvado- 
je (įvedamuosiuose klausimuose), pajudinti visus svarbesnius 
punktus, kurie nejudinami galėtų kliudyti ontologijos svar- 
stymų rimtumą. 

itai man rūpėjo ir nurodant, kad ontologija yra 
mokslas pirmoje eilėje apie pačias pagrindines realybės 
ypatybes, kad kritiška ontologija yra galima, kad ontolo- 
gija keleriopu atžvilgiu mokslų tarpe užima pačią svar- 
biausią, pačią pagrindinę vietą. Ypatingai nelemto nusitei- 
kimo įtakas stengiausi griauti paragrafe apie ontologijos 
metodą. 

Šių dienų filosofijoj daug kur vis dar turi kliudan- 
čios rimtą darbą įtakos ir nevykęs dažnai universalių są- 
vokų reikšmes ir kilmės supratimas. Toks klaidingas tų 
sąvokų supratimas ypač yrą kenksmingas pagrindinei filoso- 
finei disciplinai, kuria yra ontologija. Šituo tad klausimu 

stengiausi skaitytoją paruošti platokame įvados paragrafe 
„Svarbesnės ontologijos klausimus liečiančios filosofijos 
srovės.“ 

Didžiausia gi naujųjų amžių tilosotiją varginanti liga 
-tai subjektyvizmas. Man rūpėjo parodyti, kaip kritiškai žiū- 
rint, atrodo patys -varbieji plačiai inteligentų tarpe galios 
turintieji subjektyvizmo pagrindai. Sitam reikalui pasky- 
riau atskirą netrumpą įvados paragrafą  „Subjektyvizmo 
ontologijoj priežastys ir jų kritiškas įvertinimas“. 

Į skirtus mano šitam tomui puslapius man pavyko 
sutalpinti tik dvi pirmąsias ontologijos dalis. Liko dar 
trys ontologijos dalys, kurias, tikiuosi, turėsiąs galimumo ne- 
tolimoje ateityje irgi skaitytojų maloniam dėmesiui patiekti. 
Šitose dviejose pirmose ontologijos dalyse mažiau man 
teko įsakmiai liesti įvairias naujausių laikų filosofines sro- 
ves dėl tos paprastos priežasties, kad šitų dalių klausimai 
kažkas mažai yra, matyti, prieinami daugeliui naujųjų 
ir naujausių laikų filosofijos atstovų. 

Čia teko daugiausia minėti Aristotelį ir Tomą Akvi- 
nietį. Nesu aklas garbintojas jokių autoritetų, juo labiau 
filosofijoj. Bendrai filosofijoje, taigi ir ontologijoje, tiek 
turi vertės autoritetas, kiek jis turi protingą pagrindą. Ari- 
stotelio ir Tomo Akviniečio ontologinės pažiūros turi ob- 
jektyvumo charakterį ir tokiu būdu iš savo esmės yra pri- 
einamos kritiškam patikrinimui. Objektyvios, kritiškai nu- 
statytos tiesos vardu jos yra paduodamos, tai kaipo tokios. 
turi būti jos ir kritiškai įvertinamos. Kai tos pažiūros kri- 
tiškai imamos, tai jų pripažinimas negali į ontologiją įnešti 
kokio svetimo kritiškam svarstymui elemento. Juos miniu 
prie progos ir dėl to, kad kas nepamanytų, kad čia 
kokius naujus visur dalykus dabar pirmasis išrandu. 

iaip ar taip, reikia atsiminti, kad aukščiausias filo- 
sofijoj apskritai, taigi ir ontologijoj, autoritetas — tai fak- 
tai ir kritiško proto reikalavimai. Šito autoriteto reikalavi- 
mų šviesoje reikia žiūrėti į visus čia dalykus. Nei tokių 
ar kitokių pažiūrų senumas nei jų modernumas, tik kaipo 
toks, čia reikšmės neturi. Vienintelis vertinimo matas, kurs 
čia turi būti taikomas ir seniau skelbtai ir naujai skelbia- 
mai pažiūrai, — tai jos santykis su tiesa, būtent, su faktais 
ir kritiškais proto reikalavimais. 


Įvedamieji klausimai 


S 1. Kas yra ontologija? 


I. Ontologija yra pagrindinė filosofijos dalis, kurioje svar- 
stoma liečiantieji būtį, kaipo tokią, klausimai, gilinamasi į ben- 
drąsias būties ypatybes, į būties dėsnius, į būties pagrindines 
rūšis arba kategorijas, į įvykstančių būtyse permainų bendriau- 
siais atžvilgiais priežastis. Kadangi visi čia svarstymai sukasi 
apie būtį, dėlto ir tas mokslas nuo Chr. Wolffo (1679—1754) 
laikų !) įprasta vadinti ontologija (ontologija — graikų kilmės 
žodis—reiškia mokslą apie būtį; 6v — būtis; 40704 — mokslas). Se- 
niau dabartiniai ontologijos klausimai vadinos pirmosios filoso- 
tijos arba metalizikos klausimai. | 

Platonas tuos klausimus svarstė savo dialektikoj. Aristo- 
telis mokslą, kuriame ontologijos klausimai buvo gvildomi, 
vadino pirmąja ilosolija, išminties mokslu (soyi2), teologija (De0- 
kopiį ezioTĄ). Andronikos iš Rhodos (apie 70 m. prieš Kris- 
tų), tvarkydamas Aristotelio raštus, pirmosios filosofijos traktatus 
pažymėjo kaipo einančius po fizikos: iš čia pavadinimas metati- 
zika (T4 uetd TA Gvoxd). Tas metafizikos terminąs greit prigijo 
ir jis vartojamas daugelio ir šiandien. 

Ontologija daugelio šiandien vadinama bendrąja metafizika 
(metaphysica generalis) Mat, einant Chr. Wolffo pavyzdžiu, 
daugelio naujaisiais laikais metafizika suprantama, kaipo moks- 
las ne tik apie Aristotelio pirmojoj filosotijoj svarstytus dalykus 
(kaip antai, apie būtį, kaipo tokią, apie būties rūšis arba kate- 
gorijas, apie priežastis, apie Dievą), bet ir apie sielą ir apie pa- 
saulio esmę, kilmę, tikslą Metafizika dalinama čia į bendrąją 
metafiziką, arba ontologiją, ir specialinę metafiziką, kuri susideda 
iš trijų dalių: kosmologijos, psichologijos ir teodicejos. 

Kantas ontologijos klausimus vadina transcendentalinės fi- 
losotijos klausimais ir savotiškai juos riša savo veikale  „Kritik 


1 Chr. Wolif yra 1730 m. išleidęs veikalą  „Philosophia prima s. 
Ontologia meth. scient. pertract., gua omnis cognitionis humanae principia 
continentur.“ Anksčiau už Chr. Wolifą ontologija tą mokslą vadino pran- 
cūzų filosofas Du Hamel, būtent 1681 m. veikale „Philosophia vetus“. Pas 
Leibnicą irgi jau kai-kur jo raštuose randame tą pavadinimą, pavyzdžiui: 
„Omologiam seu scientiam de Aliguo et Nihilo, Ente, e: non Ente, Re et 
Modo rei, Substantia et Accidente (Couturat. Opuscules et fragments inė- 
dits de Leibniz. Paris, 1993, 512). 

Dekarto pa-ekėjas vokiečių filosofas J. Clauberg (1625 — 1665) vartojo 
tam mokslui pavadinimą „Ontosophia“ (Principia philosophiae sive Ontoso- 
phia et scientia prima de iis guae Deo creaturisgue suo modo communia at- 
tribuuntur. Duisburg, 1656). 

Prancūzų filosofas Maignan vartojo 1673 m. pavadinimą „Philosophia 
Entis“ Cf. P. Gėny. Guestions d'enseignement de Philosophie Scolastigue. 
Paris, Beauchesne, 1913, 47-43 p. i 

der reinen Vernunft“, kalbėdamas apie apriorines justinio ir pro- 
tinio pažinimo sąlygas. 

Hegelis ontologijos klausimus vadina klausimais apie kate- 
gorijas (Kategorienlehre) ir juos svarsto ypač savo logikoje. 

Naujausiais laikais tų tilosofų raštuose, kurie yra ypač pa- 
sidavę pozityvizmo, kantizmo ar hegelianizmo įtakai, ontologijos 
klausimai žinomi paprastai vardu klausimų apie kategorijas, ir 
dažniausiai liečiami jų gnoseologiniuose veikaluose. 

II. Tikslumo ir parankumo dėliai geriausiai yra šitą mokslą 
dabar vadinti ontologija. Mat, etimologiškai tas pavadinimas pri- 
mena lengviau, negu kuris kitas, to mokslo turinį. Be to, vie- 
nas žodis geriau tinka (negu du žodžiai, pav., „pirmoji tiloso- 
fija“) mokslo pavadinimui, nes patogiau sudaromas būdvardis; 
dažnai juk tenka kalbėti apie svarstymą iš ontologiškojo punkto, 
ontologiškoje plotmėje ir t. t. 

Metafizikos žodis šiais laikais pas daugelį turi gerai neap- 
tartą, dažnai klaidingą prasmę ir sukelia pas daugelį kliudančių 
ramiai dalyką svarstyti savotiškų emocijų. Daugelio juk mano- 
ma, kad metatizika nieko neturi bendro su tuo, kas yra realiame 
matomame pasaulyje, su tikru realybės pažinimu, kad tai yra 
kaip ir sąvokų poezija tam tikriems jausmams patenkinti ir tam 
tikrų siekimų krypčiai apibūdinti, 

Tuo tarpu Aristotelio ir Tomo Akviniečio dvasioje suprasta 
ontologija yra pagrindiniausias mokslas apie realybę, apie tikriau- 
sius, visur sutinkamus faktus. Toje ontologijoje kaip tik pirmoje 
eilėje remiamasi matomojo fizinio pasaulio daiktų ypatybėmis, 
apčiuopiamų faktų ypatybėmis. Aristotelio ir Tomo Akviniečio 
dvasioje suprasta ontologija yra kritiškiausias, pozityviausias 
mokslas, nes nesiremia jokiomis čia pat, tame pačiame moksle 
nepatikrintomis supozicijomis, nieko nepriima, kas būtų nekritiš- 
kai kokio nors jausmo ar siekimo diktuojama. Priešingai, ontolo- 
gijoj čia (Aristotelio ir Tomo Akviniečio dvasioje suprantamoje) 
kritiškai išaiškinama sąvokos ir dėsniai, be kurių vartojimo negali 
apsieiti ir kiti mokslai; bet kiti mokslai neturi kompetencijos tų 
sąvokų ir dėsnių vertę patys kritiškai nagrinėti. Taip suprantamoje 
ontologijoje visi reiškiami nusistatymai turi išlaikyti kad ir radi- 
kaliausio kritiškumo bandymus. Visa, kas netikra ir nepatikrinta, 
kas aklai ir be pagrindo tik šiokiu ar kitokiu autoritetu paremta, 
toje ontologijoje neprivalo turėti vietos. 

Ontologijos pavadinimas išrodo geriau tinkąs ir dėl to, kad 
žodį „metafizika“ įprasta taip plačioje prasmėje vartoti, kad dėl 
tos prasmės platumo susidaro sunkenybių objektyvai orijentuo- 
tis klausimų apie būties, būtiės ypatybes, rūšis ir priežastis 
rišime. Dabar, mat, metafizika paprastai dalinama į bendrąją 
metafiziką (kuri apima tai, kas kitų vadinama ontologijos klausi 
mais) ir specialią (kosmologiją, racionalinę psichologiją ir teodi- 
ceją). Toks dalinimas duoda progos daug kam manyti, kad 

bendrosios metafizikos pozicijos gaunamos apibendrinimo būdu 
iš specialios metafizikos (kosmologijos, racionalinės psichologi- 
jos ir teodicejos) išvadų. Toji bendroji metaiizika atrodo tada 
neturinti betarpiško santykio su realiais faktais, su pačios realy- 
bės dalykais. Tuo tarpu Aristotelio ir Tomo Akviniečio mokslo 
sistemoj kosmologijos ir psichologijos klausimai įėjo į fiziką 
(platesnėje reikšmėje imamoje negu dabar); teodicejos klausimai 
didumoje įėjo į jųdviejų pirmąją filosofiją, kaipo užbaigiamoji 
jos dalis. Siandien, tiesa, toji užbaigiamoji dalis aristotelikų bei 
tomistų sistemoje virto atskira filosofine disciplina (teodiceja, 
naturalinė teologija), nes jos klausimai šiandien svarstoma aki- 
vaizdoje daug įvairesnių ir gausingesnių priekaištų, negu tai 
buvo Aristotelio ir Tomo Akviniečio laikais. 

III. Zinoma, pats tinkamiausias pavadinimo pasirinkimas 
dar nepaliuosuoja nuo kritiško atsižvelgimo į įvairius bandymus 
šiaip ar taip rišti ontologijos klausimus. Be to, tenka atsiminti, 
kad ir žodis „ontologija“ duoda kai kam progos susidaryti irgi 
klaidinančias asociacijas. Tenka, antai, čia perspėti, kad ontolo- 
gija, Aristotelio ir Tomo Akviniečio principų dvasioje suprasta, 
nieko bendro savo esmėje neturi nei su ontologiniu Dievo esimo 
įrodymu (iš tobuliausios esybės sąvokos), nei su ontologizmu!), 
nei su bet kokia kita nekritiškai nusistatyta filosofine pažiūra. 


$ 2. Ar galima yra kritiška ontologija? 


Siais laikais dar nemaža yra tarp šiek tiek susipažinusiųjų 
su filosofija, kurie sako, kad kritiška ontologija, kaipo mokslas, 
yra negalima. Daugiau tarp jų da yra tokių, kurie pripažįsta tik 
subjektyvią ontologiją, manydami, kad čia gali būti tik reliaty- 
vios, hipotetiškos vertės pažinimas. Net dalis tų filosofų, kurie 
tam tikrose srityse pripažįsta objektyvų pažinimą, neįstengia susi- 
daryti lemtos pažiūros į kritiškos, nesubjektyvios ontologijos ga- 
limumą. Tenka tad su tomis įvairiomis priešingomis kritiškai ne- 
subjektyviai ontologijai pažiūromis bent trumpai čia atsiskaityti 
ir nurodyti pagrindus, kodėl, kritiškumo reikalavimų prisilaikant, 
reikia tokią ontologiją, kaipo objektyvų mokslą, pripažinti. 


LJ L] 
* 


I. Gamtos mokslų pažanga tiek daug turėjusi ir turinti tei- 
giamos įtakos materialiniam gyvenimui, pas nevieną sudarė įspūdį, 
kad tikrai moksliškais galima laikyti tik tokius svarstymus, 
kurie turi tiesioginį santykį su materialinio gyvenimo tobulinimu. 
Iš kitos pusės čia atsiliepia su savo įtaka pozityvistų apriorinis 


!) Ontologizmas, kaip jį supranta ryškiausias, antai jo atstovas V. Gio- 
berti (1801—1852), moko, kad mes betarpiškai, pirmiau negu kitas esybes, 
pažįstame Dievo esybę. 

nusistatymas apie tris žmonijos istorijoj pažinimo stadijas: tieo- 
logišką, metatizišką ir pozityvią. Teologiškos ir metafiziškos pa- 
žiūros esančios dar nesubrendusio žmonių proto klaidžiojimas. 
Tik pozityvūs mokslai, kuriais vadinama matematika ir gamta- 
mokslis, verti esą tikro mokslo vardo. Be to, tiems pozityviems 
mokslams nuolat darant pažangą, kas kart darąsi labiau aišku, 
jog metafiziški klausimai neturį protingos, moksliškos prasmės. 
Kaip dienos šviesa išsklaido nakties tamsumą ir tąja tamsuma 
paremtus klaidingus įsivaizdavimus, taip specialiųjų, pozityviųjų 
mokslų nuolat vis „besiplečiantis akiratis kas kart apima vis pla- 
tesnes realybės rūšis taip, jog, girdi, esą pagrindo manyti, kad, 
jeigu ne šiandien, tai rytoj neliksią jokio tikro objekto visai filo- 
sotinei spekuliacijai. 

Į šitokius samprotavimus reikia atsakyti štai ką: 

1) Pozityvizmo argumentai apie tris žmonijos istorijoj sta- 
dijas seniai jau galutinai atremti. Žinoma juk gerai, kad, pavyz- 
džiui, Aristotelis buvo kartu ir metafizinių, ir patyrimo mokslų 
tyrinėjimų genijus, kad viduriniais amžiais toks Albertas Didysis, 
Roger Bacon kartu ir observacijos bei eksperimentiniais moks- 
lais ir teologija bei filosofija buvo užsiėmę, kad naujaisiais lai- 
kais Kopernikas, Kepler, Galileo Galilei, Descartes, Leibniz, Pas- 
cal, Newton, Ampėre, Cauchy, Pasteur ir visa eilė kitų buvo 
kartu ir žymūs mokslininkai ir tikintieji žmonės. 

2) Neleistina yra maišyti mokslų kompetencijos ir negalima 
teisėtai perkelti matematikos ar gamtos mokslų autoriteto į filo- 
sofijos dalykų sritį. Iš to, kad, pavyzdžiui, matematika. ar ekspe- 
rimentiniai mokslai nesiima ką nors spręsti apie daiktų esmę, 
apie pasaulio kilmę ir tikslą, visai neišeina, kad jie ką nors nei- 
giamai liudytų prieš tuos mokslus, kurie tais klausimais užsiima. 
Iš to fakto, antai, kad matematika nesprendžia etikos klausimų, 
negalima juk daryti kokių nors išvadų apie etikoje svarstomus 
dalykus; panašiai iš to fakto, kad eksperimentiniai mokslai turi 
apsiriboti eksperimentiniams metodams prieinama tyrinėjimo sri- 
timi, negalima logiškai daryti kokių nors išvadų apie tų klausimų 
rišimą, kurie nejeina į eksperimentinių mokslų kompetenciją. 

3) Tarp įvairių eksperimentinių ir observacijos mokslų iš 
vienos pusės ir filosofijos iš kitos pusės gali santykius nustą- 
tyti tik tilosolija. Ir įvairius nusistatymus, tilosofiją liečiančius, 
gali vertinti tik filosofija. Čia nei fiziko, nei chemiko, nei biologo, 
nei astronomo, nei matematiko autoritetas nesiekia. 

Taigi, ne eksperimentiniais mokslais, ne matematika pasirė- 
mus, galima ką nors teisėtai spręsti ontologijoj, bet tik tilosofo 
atsakomybe. 

4) Pozityvizmas, kurs daro ištarmes apie filosofijos dalykus, 
žinoma, negali to daryti kitaip, kaip tik savotiškos filosofijos rei- 
kalavimų vardan. Kiek jis betgi bando remtis vien pojučių pa- 
tyrimu, tai aišku, kad jis tuo būdu negali pasiekti bendroje, vi- 

suotinoje formoje statomų filosofijos klausimų. Antai, pagrindi- 
niai gnoseologijos svarstymai turi galvoj visus pažinimo faktus 
liečiančius klausimus; pagrindiniai ontologijos klausimai liečia 
bendras visų esybių ypatybes. Tuo tarpu sensualistinio empi- 
rizmo besilaikantis pozityvistas neturi logiško galimumo apie ką 
kita kalbėti, kaip tik apie savo individualius jutimus. Kas yra 
bendra, kas yra visuotina, tai sensualizmui visai neprieinama. 

Kadangi pozityvizmui visuotinėje formoje statomi klausimai 
yra neprieinami ir spręsti, ir net formuluoti, taigi dėlto jam ne- 
prieinami ir pagrindiniai gnoseologijos ir ontologijos klausimai. 
Jo nusistatymai gali būti suprantami tik kaipo atskiri paklausi- 
mai, užduoti tokios filosofinės sistemos atstovams, kurioje išsi- 
tenka visuotinosios sąvokos, kurioj be sau pačiam prieštaravimo 
galima kalbėti apie bendras visiems pažinimo faktams žymes, apie 
bendras visoms esybėms ypatybes. Jei šitokia priešinga pozity- 
vizmui, sensualistiniam empirizmui sistema bent bendruose bruo- 
žuose neturėtų su tiesa sutinkančio pagrindo, tai nebūtų kam 
ir paklausimų užduoti; tuomet pozityvizmo, sensualistinio empi- 
rizmo pažiūros neturėtų visiškai jokios prasmės ir vertės. 

Jeigu nepripažinti, kaip tai daro pozityvistai, skirtingos nuo 
pojučių pažinimo galios, biitent, proto, tai ir pozityvizmo sistema 
būtų pažinimui neprieinama, nes ji pojučiais, kaipo sistema, ne- 
gali būti patirta; negalima juk sistemos nei pamatyti, nei dasily- 
tėti, nei kitu kuriuo justinio pažinimo būdu patirti. 

5) Tik konkrečią, individualią realybę išreiškiąs pažinimas 
turi vertės, sako pozityvistai: taigi proto idejos ir sprendimai, tik 
kuomet jie galų galė suvedami į jutimus, gali turėti sąryšį su 
realybe; kitaip juos reiktų laikyti įsisvajojimo padaru. Iš čia išeina, 
sako pozityvistai, ked visa, kas yra neprieinama įjustiniam paty- 
rimui, negali būti pažinta, 

Į tai reikia štai ką atsakyti: 

a) Kai dėl proto sąvokų turinio bendrumo ir realių daiktų 
individualumo, tai reikia suprasti, kad ir individualūs, konkretūs 
daiktai turi šalia individualių  savotiškumų tokių pat ypatybių, 
ką ir visi tos rūšies, tos kategorijos daiktai, ir pagaliau turi visa 
tai, ką turi turėti kiekvienas daiktas, būtent, esmę, egzistavimą, 
vienumą, tą ypatybę, kad jame, kaip ir visuose kituose daiktuose, 
dalis yra mažesnė už visą jo pilnatį (čielybę). Protas tat turi pa- 
grindo pačioje realybėje savo bendrų ir bendriausių sąvokų turi- 
niams. Pavyzdžiui, šitas individualus arklys turi daug ypatybių 
tų pačių, ką ir visi arkliai, turi taipgi ypatybių tokių pat, ką ir 
visi gyvuliai, ką ir visi daiktai, ką ir visos esybės. Yra tat pro- 
tui kas pastebėti realybėje, ko pojučiai neįstengia patirti. 

„ b) Vra tat pagrindo realybėje ir ontologijos sąvokų ir spren- 
dimų turiniams. Kiekvieno konkretaus daikto galiu juk svarstyti 
tas ypatybes, kurias jis turi tokias pat, ką ir visos esybės. 

Kai ontologijoj kalbama apie esybę apskritai ir apie esybei, 
kaipo tokiai, priklausančias ypatybes, tai tada logiškai liečiamos 
visos egzistuojančios esybės; na ir, žinoma, visos esybės, kurios 
kada nors egzistavo ar galėjo egzistuoti ir kurios gali egzistuoti. 

Kai ontologijoj kalbama apie vyksmą, įvykimą apskritai, apie 
vyksmo, įvykimo, kaipo tokio, ypatybes, tai tuomet logiškai pa- 
liečiami visi realūs įvykimai, koki buvo, yra ir gali būti. 

Tokiu būdu ontologijos dalykai, būtinai susiję su kiekviena 
realybe, su kiekvienu įvykimu, tyri būti laikomi iš tikro realiau- 
siais, nes pačiais pagrindiniais kiekvienai realybei. 

6) Nėra ko jaudintis, kai sensualistinis empirizmas, pozity- 
vizmas skelbia, kad, antai, negalima nieko sužinoti apie Dievo 
esimą. Mat, ant jo pagrindų stovint, negalima sužinoti, net ar 
kiti žmonės egzistuoja, kaipo skirtinos nuo manęs esybės, ir ar 
pagaliau aš egzistuoju, kaipo savo esmėje pastovi esybė. 

Kai objektyvi tiesa šitoje sistemoje neišsitenka, tai nenuo- 
stabu, kad ji, būidama ant klaidingų pagrindų pastatyta, veda prie 
klaidų ir nesąmonių. 

7) Pozityvizmas negali duoti ir dorovei ir apskritai kultūri- 
nės pažangos orijentacijai jokio tikro pagrindo. Aiškiai tad klai- 
dingas yra ant sensualistinio empirizmo pozicijų stovinčio pozi- 
tyvizmo skelbimas, kad tos sistemos, kurios pripažįsta pojučiams 
neprieinamus dalykus, yra žemesnės kultūros reiškiniai, kad po- 
zityvizmo įsigalėjimas reikš kultūros pažangą. 

Priešingai, reikia manyti, kad kultūros pažanga reikš kas 
kart daugiau logiškumo paisantį, kas kart mažiau sau pačiam 
prieštaravimų galvojime pakenčiantį išsilavinimą ir nusistatymą. 

Tokiu būdu marguliuojančiam nuo nurodytų nelogiškumų 
ir prieštaravimų sensualistiniam empirizmui, pozityvizmui turėtų 
būti kultūros pažanga labai nepageidaujama, kaipo būtina jo 
priešininkė. 

Reikia taip pat tikėtis, kad dorovinei sąmonei einant stip- 
ryn ir kilnyn, kas kart turės labiau įsigalėti ir sąžiningas rūpes- 
tingumas galvojimo srityje, ir kas kart mažiau galės turėti šali- 
ninkų tokios sistemos, kurios, kaip antai, sensualistinis empiriz- 
mas, pozityvizmas, yra iš esmės prieštaravimo santykyje su pa- 
čiais dorovės ir bendrai kultūros pagrindais. 

II. Ontologiją negalima vadinti subjektyvių tik nusiteikimų 
ir pažiūrų rinkiniu. Esybė, kaipo tokia, esybės, kaipo tokios, ypa- 
tybės, ant esybės, kaipo tokios, ypatybių paremti dėsniai (tapaty- 
bės, prieštaravimo, trečiaip nesimo), ant įvykimo, kaipo tokio, ypaty- 
bių paremti dėsniai (priežastingumo apskritai, tikslingumo), turi pri- 
taikymo ir subjektyvumų ir objektyvumų srityse. Tas ypatybes, tuos 
dėsnius galima vadinti viršsubjektyviais ir viršobjektyviais. Dėlto,išei- 
nant iš tų ypatybių ir dėsnių požiūrio, galima kritiškai daugiau ar ma- 
žiau bendruose bruožuose orijentuotis, kur, kas yra subjektyvu ar ob- 
jektyvu:. Iš tikro, jeigu mes šitokių aukščiau subjektyvumų ir ob- 

įektyvumų esančių požiūrių neturėtume, tai tuomet būtų ir min- 
timi nepereinama bedugnė tarp subjektyvumo ir objektyvumo sri- 
ties. Dėlto ontologijos sąvokos ir dėsniai, kurie duoda tokiems 
giliausio kritiškumo požiūriams pagrindą, savaime teikia pačiai 
ontologijai pagrindiniausio ir kritiškiausio mokslo charakterį !). 

III. Daug kam išrodo kritiškiausiu mokslu gnoseologija. Bet pa- 
žinimo faktai, kurie yra betarpiškų gnoseologijos svarstymų ob- 
jektu, yra tik viena esybių, įvykimų rūšis. Už tai pačios gnoseolo- 
gijos kritiškumą giliausiai galima išaiškinti tik iš tų pažintų 
savaime aiškių tiesų charakterio, kurios liečia esybės, kaipo to- 
kios, įvykimo, kaipo tokio, ypatybių ir dėsnių pažinimą; suvedi- 
mas į santykį su pirmaisiais pažinimo dėsniais (taigi ant esybės 
ypatybių rymančiais) — tai aukščiausia kritiško pažinimo verti- 
nimo kriterija. Teisingai dėl to gnoseologija vadinama įvada į 
metaiiziką ir ontologiją, kaipo į pagrindinesnį už save mokslą. 

IV. Bendrai, jokių kitų mokslų, jokių kitų tyrinėjimų požiū- 
riai nėra toki gilūs, toki platūs, kad galėtų kritiškai vertinti nu- 
sistatymus ontologijoj. Ar mes išeisime iš tokios ar kitokios ats- 
kiros realybės srities požiūrio, ar iš tokių ar kitokių specialių 
punktų, mes neturėsime logiškai pagrindo ką nors kritiškai spręs- 
ti apie tai, kas liečia esybę, kaipo tokią, ir įvykimą, kaipo tokį, 
kitaip sakant, kas liečia ontologiją. Dėl to visoki scientistiški (iš 
specialių mokslų punkto), visoki idealistiški, subjektyvistiški, feno- 
menalistiški, agnostiški nusistatymai yra perdaug siauri ir paviršu- 
tiniai, kad jais būtų galima kritiškai vadovautis ontologijos klau- 
simų sprendimuose. Tik filosofo ontologo kompetencija gali bū- 
ti tie klausimai kritiškai svarstomi ir sprendžiami. 

V a) Jeigu galima yra bendroji kritiška gnoseologija. tai 
tuo pačiu tenka pripažinti ir kritiškos ontologijos galimumą. Juk 
tik ontologijos sąvokų ir principų pagalba galima pagaliau pa- 
grįsti kritiška objektyvi gnoseologija. 

b) Jeigu ontologija neturėtų objektyvaus pagrindo, tai tuomet 
nebūtų tikro objektyvaus sąryšio tarp mokslų, kurie savo ob- 
jektais turi atskiras realybės sritis, o ne realybę apskritai; šį pa- 
starąjį objektą turi tik ontologija. 

€) Jeigu ontologija neturėtų objektyvaus pagrindo, tai tuo- 
met negalima būtų prasmingai kalbėti apie sąryšį ir santykius 
tarp pasaulio daiktų, tarp kokio nors daikto dalių ir ypatybių, 
nes tuomet nebūtų vienos pakankamai plačios realios (ontologi- 
nės) plotmės, iš kurios būtų galima į tuos dalykus žiūrėti, ir kų- 
rioje sąryšį ir santykius būtų galima kritiškai objektyviai nu- 
statyti. 

d) Jeigu ontologija neturėtų objektyvaus pagrindo, tai ir 
mokslo sąvoka, realybės sąvoka, daikto, dalyko sąvoka, tiesos 


1) Žiūr. mano veikalo „Pagrindiniai gnoseologijos klausimai“ (Kaunas, 
sd skyrių: Ar galima ir kaip yra galima kritiška gnoseologija? pusl. 
— 15. 

pažinimo sąvoka neturėtų tikro prasmingo turinio, nes tų sąvo- 
kų turinys neturėtų bendros objektyvios prasmės. 

e) Jeigu ontologija nebūtų galima, kaipo kritiškas nesub- 
įektyvus mokslas, tai ir koks nors realus santykis tarp subjekto 
ii objekto nebūtų įmanoma nustatyti. Nebūtų tuomet įmanomas 
ir bet kokio klausimo formulavimas ekstrasubjektyvioje plotmėje 
taip, kad galėtų jį toje pat prasmėje kiti suprasti. 

VI. Zinoma, kokio nors dalyko galimumas aiškiausiai pasi- 
reiškia jo buvime ir esamume. Mat, kas buvo ar yra, tai aišku, 
kad tai galėjo būti ar gali būti. Panašiai ir su ontologijos ga- 
limumu. 

Kritiškos objektyvios ontologijos pagrindus yra, antai, nu- 
tiesęs Aristotelis, dėstęs, aiškinęs Tomas Akvinietis ir jų pase- 
kėjai. Tai paaiškės svarstant pagrindinius ontologijos klausimus. 

Iki šiol, kalbėdamas apie kritiškos objektyvios ontologijos 
galimumą, aš stengiausi išsklaidyti prietarus, apriorinius sub- 
jektyvius prieš ontologiją nusistatymus, kurie nevienam kliudo, 
= atima patį norą rimtai susipažinti su ontologijos mokslo da- 
lykais. 


s 3. Ontologija kitų mokslų tarpe. 


Ontologija yra pagrindiniausias ir nuo kitų nepriklausomas 
mokslas. Ontologija kritiškai nušviečia kitų mokslų pagrindus. 
Turime mes tai pripažinti ir žiūrėdami į ontologijos santykius 
prie įvairių specialių mokslų, kaip antai, matematikos, gamtos 
mokslų, prie kitų filosofinių disciplinų ir prie teologijos. 


* 
LŽ * 


I. 1). Įvairūs specialūs mokslai vartoja daugelį sąvokų ir dėsi 
nių, neturėdami kompetencijos tų sąvokų ir dėsnių kritiška- 
nagrinėti. 

Pavyzdžiui, matematika kalba apie kiekybę, didumą, skaičių, 
apie erdvę, apie laiką, apie lygybę ir tt, Šitų dalykų, kurie ma- 
tematikai yra patys pagrindiniai, ji iš esmės nenagrinėja; juos ji 
dogmatiškai priima paprastai iš nemokslinio pažinimo. Panašiai 
yra su tapatybės, prieštaravimo dėsniais, trečiaip nesimo dės- 
niais; be naudojimosi šitais dėsniais matematikoje negalima nė 
žingsnio žengti; gi, pavyzdžiui, apie subjektyvią ar objektyvią 
tų dėsnių reikšmę matematika neturi kompetencijos spręsti. Tik 
filosofijoj, ypač ontologijoje tie matematikos dogmatiškai priimti 
dalykai gali būti kritiškai išnagrinėti. Iš kitos pusės ontologijai 
nėra galimumo remtis savo klausimų rišime matematikos darbų 
rezultatais, nes tie rezultatai ontologijos klausimų gilumo kritiš- 
kai nesiekia. Taigi ontologija yra pagrindinesnis mokslas už ma- 
tematiką ir nuo jos nepriklausomas. 

Panašiai dogmatiškų presupožicijų laikosi ir gamtamokslis. 
Jis kalba apie kiekybę, erdvę, laiką, daiktus, ypatybes, judėjimą, 
apie gamtos reiškinius, priklausančius nuo nesimainomų dėsnių, 
naudojasi tapatybės, prieštaravimo, trečiaip nesimo, priežastin- 
gumo, tikslingumo dėsniais. Bet to viso gamtos mokslai kri- 
tiškai nenagrinėja; taigi tai priima dogmatiškai, paprastai iš ne- 
mokslinio pažinimo. Tik filosofija, ypač ontologija gali čia 
duoti tą dogmatiškai priimtų supozicijų kritišką išaiškinimą. Iš 
kitos gi pusės, ontologijai savo svarstymuose nėra galimumo 
remtis gamtos mokslų rezultatais, nes tie rezultatai giliųjų on- 
tologijos klausimų srities kritiškai nepaliečia. 

Panašiai yra ir su empirine psichologija, etnologija, antro- 
pologija, istorija, socialiniais mokslais ir kitais specialiais moks- 
lais. Daug juose vartojama pagrindinių sąvokų ir dėsnių, kurių 
juose kritiškai nenagrinėjama, ir kuriuos kritiškai išaiškinti gali 
tik filosofija, ypač ontologija. Taigi ontologija ir jų atžvilgiu 
yra pagrindinesnis mokslas, nuo jų nepriklausomąs ir duodąs. 
jų pagrindams kritišką nušvietimą. 

2) Atskirų įvairių mokslų rezultatai reikalingi suvesti į 
sintezę. Tai sintezei kritiškai sudaryti reikia turėti bendrus ob- 
jektyvius požiūrius, iš kurių būtų galima visa apžvelgti ir į vi- 
setą sutvarkyti. Tokius bendrus požiūrius galima turėti, nes, 
kai specialūs mokslai svarsto atskiras dalykų sritis, tai filosofi- 

esybės, įvykimo, esybės ir įvykimo dėsnių galima visa, kas 
buvo, yra ir bus, bendriausiais atžvilgiais apimti ir paskui jų 
šviesoje susirasti mažiau bendrų objektyvių požiūrių, mokslų 
sintezės sudarymui reikalingų 

Tokiai sintezei sudaryti, žinoma, vieno ar kito specialaus mokslo 
požiūriai, kaipo siauri, netinka. Jie negalėtų viso ko reikiamai 
apimti ir neturėtų reikalingo šiam tikslui pagrindimo ir objek- 
tyvumo. Mat, negalima rasti pagrindo, kodėl sintezės reikalui 
imti tą, o ne kitą specialių mokslų požiūrį, kodėl imti tos, o ne 
kitos esybės ypatybes išeinamuoju punktu sintezės sudarymo 
reikalui. Tik iš visa kam bendrų punktų, kokius patiekia filo- 
sofija (pirmojė eilėje ontologija), galima tos sintezės sudaryme 
objektyviai orientuotis. 

3) Klaidinga būtų manyti, kad visa, kas tik yra realu, įeitų, 
kaipo svarstymo objektas, į tą ar kitą specialų mokslą. Yra re- 
aliuose daiktuose konkrečių įvykių, konkrečių ypatybių, kurių 
individualumo, kaipo tokio, joks mokslas į dėsnius nesuims ir 
kurio turinio į sąvokas nesuiormuluos. 

Šalia tų proto sąvokomis ir dėsniais neišreiškiamų savo- 
tiškumų, individualumų yra ir tokių realių ypatybių, kurių ne- 
gali neturėti kiekviena esybė, kiekvienas įvykimas. Ir šitų da- 
lykų, nors jie yra labai realūs, irgi specialūs mokslai svarstyti 

neįstengia. Specialūs mokslai, antai, neįstengia svarstyti, kas yra 
realybė, kaipo tokia, kokios yra esybės ypatybės, ir įvairių kitų 
dalykų, kurie įeina į ontologijos mokslo sritį O iš ontologijoj 
svarstomų dalykų punkto galima bendriausiu atžvilgiu žodį tarti 
ir apie individualumus, kaipo tokius, kurie juk nėra nebūtis. 

Taigi norint visą realybę, ne tik specialių mokslų svars- 
tomų sričių dalykų sumą, kritiškais požiūriais apimti, dar labiau 
aišku, kad tų požiūrių negalima rasti specialiuose (ar tai matemati- 
kos, ar tai gamtos moksluose, ar tai istorijoj ir tt.) moksluose, 
bet tik pagrindiniame filosofijos moksle, kokiu yra ontologija. 

4) Įvairių specialių mokslų rezultatų sintezės sudarymas 
yra naudingas ir reikalingas, nes tik tokioje sintezėje paaiškėja 
geriau atskirų mokslų vertė ir pilniau pasireiškia jų prasmė. 
Juk antai tos pačios gyvos esybės fizines ypatybes svarsto fi- 
zika, chemines chemija, anatomines anatomija, tiziologines iizi- 
ologija ir tt; kadangi toji esybė nėra savyje suskaldyta, tai nau- 
dinga ir reikalinga visų tų mokslų duomenis apimti iš vieno 
platesnio požiūrio. Panašiai yra su visais tais mokslais, kurie 
svarstymo objektais turi tam tikras specialines dalykų rūšis, 
atskiras realybės sritis. Juk nėra visai izoliuotų, visai neturinčių 
jokių santykių dalykų; viena realybės sritis jungiasi su kitomis. 
Realybėje yra ir tai, kas bendra, ir tai, kas individualu.  Teisin- 
gai sakoma, kad atskiri specialūs mokslai su savo rezultatais — 
ai kaip raidės žodyje ar žodžiai sakinyje, kurie tik sąryšyje turi 
itkrą, pilną prasmę. 


*k * 
* 


II. Kad geriau suprastume santykį ontologijos prie kitų 
Tilosofinių disciplinų, reikia pirma įsisąmoninti, kokių klausimų 
svarstymai įeina į filosofijos sritį. 

1) Visus filosofinius klausimus galima suvesti į šias pa- 
grindinės grupes: 

a) Bendrosios logikos ir metodologijos klausimai.  Kri- 
tiškas nustatymas prie tiesos vedančių galvojimo dėsnių ir me- 
todų. Kritiškas aptarimas, kas yra mokslas, kad būtų galima 
išvengti iš vienos pusės jo ribų klaidingo siaurinimo ir iš kitos 
neteisingo jų praplėtimo. 

b) Bendrosios gnoseologijos klausimai. Pagrindiniai pa- 
žinimo vertės tiesos atžvilgiu patikrinimo klausimai. 

c) Ontologijos klausimai. Apie esybės, kaipo tokios, ir 
įvykimo, kaipo tokio, realias ypatybes ir realius dėsnius ir ben- 
driausiu atžvilgiu priežastis. 

d) Gamtos filosofijos klausimai. Klausimai apie materia- 
linio pasaulio esmę, tikslą ir kilmę. 

e) Racionalinės psichologijos klausimai. Apie gyvų ma- 
tomojo pasaulio esybių gyvybės principo prigimtį ir jo santy- 
kius su kūnu. 

f) Racionalinė teologija arba teodiceja. Apie Dievo esimą 
ir prigimtį. Ž 

g) Etika. Apie žmogaus gyvenimo tikslą ir protingą jo tvar- 
kymą. : 
h) Suvedimas visų pažinimo rezultatų į sintezę pasaulė- 
vaizdžio ir pasaulėžiūros reikalui. Tai gali įvykti tik su ligi šiol 
minėtų filosofinių disciplinų pagalba. 

2) Ontologija ir Aristotelio, ir Tomo Akviniečio laikoma tei- 
singai pačia pagrindine tilosotine disciplina. 

a). Tiesos sąvoka, tik sąryšyje su esybės sąvokos turiniu 
gali būti kritiškai išaiškinta. Patikrinant tiesos atžvilgiu pažinimą, 
pažinimo šaltinius, pažinimo priemones, galų gale juk tenka rem- 
tis aiškinamomis ontologijoj esybės ypatybėmis ir giliausiai tik 
ontologijoj nušviečiamais dėsniais (tapatybės, prieštaravimo ir t. t.). 
Taigi aišku, kad ontologija duoda giliausią pagrindą ir logikai ir 
gnoseologijai. Savo ruoštu ir gnoseologija daug patarnauja onto- 
logijai, kaipo jos kritiška įvada, apsidirbdama su klaidingomis te- 
orijomis, srovėmis, kurios kliudytų ontologijos svarstymų eigą, 
ir iš kitos pusės pozityviai paruošdama protą prie aiškesnio orijen- 
tavimosi ontologijos klausimuose. 

b). Gamtos filosofija, racionalinė psichologija, teodiceja nau- 
dojasi ir remiasi ontologijoj išgvildentomis sąvokomis ir išaiš- 
kintais dėsniais. Prigimties, substancijos, ypatybių veikiančiosios 
priežasties, tikslo klausimai — tai ontologijoj aiškinamieji daly- 
kai, be kurių lemto. supratimo neįm noma kaip reik orijentuotis 
ir gamtos filosofijoje, ir racionalinėje psichologijoje, ir teodicejoje. 

Etikos pagrindų negalima nustatyti be atsižvelgimo į žmo- 
gaus prigimtį, į veikimo priežastis ir tikslą, be sąryšio su gėrio 
ideja, taigi be naudojimosi tik ontologijoj giliausiai išaiškinamais 
dalykais. 

e). Jau esu anksčiau pakankamai kalbėjęs apie ontologijos 
svarbumą, kai norima suvesti į sintezę įvairių mokslų rezultatus, 
visus pažinimo duomenis. 


* * 
* 


III. Lieka pasvarstyti ontologijos santykį su teologija, kuri 
remiasi Apreiškimu. 

1) Klaidinga buvo vidurinių amžių averroistų, kai kurių re- 
nesanso laikų filosofų ir paskutinių dešimtmečių modernistų pa- 
žiūra, kad galima kai ką teisėtai filosotijoj pripažinti tiesa, o teo- 
logijoj klaida; ir atvirkščiai. Tai vadinamas dvejopos tiesos mokslas. 

Šitos pažiūros klaidingumą lengvai galima suprasti. Juk 
jeigu pripažįstamas vienas Dievas, kaipo galutinis šaltinis ir pri- 
gimtu protu ir Apreiškimo būdu gautų tiesų, tai negali būti prieš- 
taravimo tarp to, ką mes tikrai pagrįstai prigimtų protu įrodome 
esant tiesą, ir tarp to, kas tikrai yra Apreiškime; nes kitaip reiktų 

pripažinti, kad yra prieštaravimas pačiame Dievuje, o tai būtų 
juk aiškiausia nesąmonė. i 

Žinoma, tarp to, kas filosofijoj priimama be tikro protingo 
pagrindo, ir tarp Apreiškimo gali būti prieštaravimo; tokį priešta- 
ravimą reikia stengtis pašalinti kritiškai persvarstant tokią be 
rimto pagrindo susidarytą filosotijoj nuomonę. Iš kitos pusės 
gali būti prieštaravimo tarp filosofijos ir teologijos ir tuo atveju, 
kai teologijoj be pagrindo tai ar kita laikoma Dievo apreikšta 
tiesa; tuomet reikia kritiškai patikrinti tokią teologinę pažiūrą. 

Dievo ir proto teises pripažįstančiam ir mokančiam kritiš- 
kai čia orijentuotis žmogui negali būti priimtinos tokios teologi- 
nės pažiūros, kurios įeitų į koliziją su tikrais proto reikalavimais, 
ir iš kitos pusės negali būti priimtinos tokios filosofinės pažiū- 
ros, dėl kurių būtų aišku, kad jos prieštarauja tikrai Dievo ap- 
reikštai tiesai. Dievas nepalyginamai viršesnis yra už žmogų 
savo išmintimi; Dievas gali daug ką apreikšti, ko žmogaus pro- 
tas kiaurai permanyti neįstengia. Bet Dievas negali apreikšti to- 
kių dalykų, kurie tikrai priešintųsi žmogaus proto prigimtomis 
pajėgomis įsigytam, neabejotinai sutinkančiam su tiesa pažinimui; 
mat, proto galią pagaliau mes turime iš Dievo — to prigimto- 
mis galiomis ir antgamtiniu būdu pasiektos tiesos šaltinio. 

2) Bet iš to, kad tarp filosofijos ir teologijos negali būti 
prieštaravimo, visai neišeina, kad tos disciplinos nebūtų skirtinos 
viena nuo kitos, kad nebūtų jos autonomiškos, savo srityje ne- 
priklausomos. ; 

a) Filosofija galų gale remiasi savaime aiškiais pirmaisiais 
pažinimo ir esimo dėsniais. Tokiu būdu filosofija turi nepriklau- 
somai nuo teologijos savo pagrindinius principus. 

Teologija irgi nepriklausomai nuo filosofijos turi savo pa- 
grindus tikėjime, Apreiškime. 

b) Filosofija ir teologija turi skirtingus formalius objektus. 
Filosofija turi savo objektu pagrindinius dalykus iš tų, kurie yra 
prieinami prigimtoms pažinimo galioms. Teologija gi turi pir- 
moje eilėje savo objektu tai, kas sudaro Apreiškimo turinį, kas 
įeina į tikėjimo, kaipo tokio, sritį. 

c) Filosofija ir teologija skiriasi savo metodais. Filosofijoj 
eina visa kas kritiško patikrinimo ir griežto įrodinėjimo būdu. 
Teologijoj gi svarbiausiai remiamasi pozityviu Apreiškimu ir Ap- 
reiškime turinčios pagrindą Bažnyčios autoritetu. 

d) Zinoma, tik objektyvų pagrindą savo pozicijoms įsten- 
gianti nurodyti filosofija gali teisėtai vadintis nepriklausomu 
mokslu. Ten, kur filosofijos sistema remiama šiokiu ar kitokiu 
subjektyviu irracionaliniu pagrindu, ten sunku kalbėti apie filo- 
sotijos nepriklausomumą. 

Taipgi ir teologija tose pasauležiūrose, religijose, kurios 
neturi pagrindo remtis tikru Dievo Apreiškimu, negali teisėtai 
pretenduoti prie autonomiškos, nepriklausomos disciplinos vardo. 

Tokia irracionali filosofija ir tokia ne Dievo autoritetu be- 
siremianti savo principuose teologija negali duoti objektyvaus 
pagrindo ir tarp jų skirtumui, kitai kitos atžvilgiu autonomišku- 
mui ir nepriklausomumui nurodyti. 

3) Skirtinumo principuose, formaliame objekte ir metoduo- 
se, autonomiškumo, nepriklausomumo santykis |tarp filosofijos 
ir teologijos nereiškia, kad nebūtų nieko tarp jų ir čia bendra. 

a) Juk antai, teologija savo įrodymuose iš Apreiškimo šalti- 
nių naudojasi logikos dėsniais, cntologijos sąvokomis ir princi- 
pais. Tas pats ir su suvedimu į sintezę teologiškų pažiūrų. 

b) Filosofijos dalyje — teodicejoj — kalbama irgi apie Die- 
vą, kaip ir teologijos traktate apie Dievą. Nors teologijoj čia 
daug kame remiamasi Apreiškimo nurodymais, tai betgi čia pa- 
sinaudojama ir filosotijoj tikrai pažintomis tiesomis. Panašiai 
yra ir teologijos moksle apie pasaulį, apie žmogų, apie gyveni- 
mo tikslą, apie dorovę. 

c) Filosofija daug čia kame patarnauja teologijai. Kas tad 
žiūri tik į šitą patarnavimą ir neįsisąmonina, kad šitokią pagal- 
binę rolę filosofija gali turėti tik dėl to, kad ji nepriklausomai 
nuo teologijos yra nusistačius savo sąvokas, savo dėsnius, įsi- 
gijus panaudojamų teologijoj tiesų pažinimą, tik tam gali 
ateiti į galvą mintis vadinti apskritai filosofiją teologijos tar- 
naite (ancilla theologiae). 

Juo lengviau suprasti klaidingumą pažiūros suvesti filoso- 
fiją prie nuo teologijos priklausančios tarnaitės rolės, kas žino, 
kiek daug kritiškos paramos iš filosofijos gauna apologetika 
(mokslas, nurodantis Apreiškimo ir Bažnyčios autoriteto die- 
viškos kilmės įtikėtinumo protingą pagrindą). Apologetika nega- 
lėtų būti racionali parama teologijai, jeigu ji (apologetika) rem- 
tųsi filosotija, priklausoma nuo teologijos autoriteto. Galima juk 
remtis tik tuo, kas turi galios ką duoti, ko iš savęs neturi tas, 
kas nori juo remtis. 


d) Taigi ta ketveriopa filosofijos teikiama parama teologijai 
(moksliškai techninė logikos pagalba, nustatytos ontologijoj są- 
vokos, dėsniai, teodicejos, gamtos filosofijos, psichologijos, eti- 
kos panaudojamos teologijoj tiesos) visai nereiškia filosofijos 
priklausomumo nuo teologijos. 

Iš kitos pusės nereiškia filosofijos priklausomumo nuo teo- 
logijos ir toji aplinkybė, kad filosofijoj negalima ryžtis priešintis 
tam, kas neabejotinai yra nustatyta iš Apreiškimo šaltinių. Su- 
prantant, kad Apreiškimo davėjas yra Dievas — visokios tie- 
sos šaltinis, filosofui yra aišku, kad jis negali turėti protingo 
pagrindo įeiti į koliziją su Apreiškimu. Bet, žinoma, ką nors 
pozityvaus tilosotijoj nusistatyti teisėtai galima ir reikia tik tai, 
ką galima filosofiniu būdu kritiškai patikrinti, objektyviai įver- 
tinti. 

4) Suprantama yra žmogaus proto tendencija įvairių specia- 
lių mokslų, filosofijos ir teologijos žinias suvesti į vieną sinte- 
zę. Tai viduriniais amžiais buvo nekartą bandoma daryti, tai ir 
šiais laikais daroma. Tik tokioje „pilnutinėje pasauližiūroje“ rei- 
kia neužmiršti ir nesumaišyti vieną su kitu, kas paremta prigim- 
tų galių pažinimo priemonėmis, o kas Apreiškimu ir Apreiškime 
turinčiu nagrindą autoritetu. 


$ 4. Ontologijos metodas. 


I. Visas mūsų pažinimas remiasi pojučių pristatyta medžia- 
ga. Mūsų prote nėra įgimtu įdejų ). Mūsų pažinimas nėra su- 
kūrimas objektų iš nieko, bet įžvelgimas to, kas yra, su pagalba 
pojučių pristatytos medžiagos ?). 

Ir ontologijos sąvokos, ir dėsniai mūsų proto įgyjami ne 
kitaip, kaip pasiremiant, patyrimu. Ir čia galioja aristoteliškas posakis: 
nihil est in intellectu, guod non prius fuerit in sensu. Ir onto- 
logijoj tenka išeiti iš faktų ir faktais remtis, o ne kokiomis 
svajonėmis, fantasmagorijomis, laisvai, be realybės pagrindo su- 
kurtomis abstrakcijomis. Juk tai faktas, kad, antai, yra esybių, 
kaipo tokių, kad esminės ypatybės yra visur tokios pat, kad, antai, 
kiekviena esybė yra vienetas, kad yra daiktuose permainų, kad 
vieni daiktai daro savo veikimu įtakos kitiems ir t. t. 

Žinoma, kiekvienas atskiras mokslas ne visus realybės fak- 
tus svarsto, bet tik kai kuriuos ir tik tam tikrais atžvilgiais. 
Taipgi ir ontologija žiūri į realybę iš savo punkto; būtent, on- 
tologijai rūpi esybės, kaipo tokios, ypatybės, pagrindiniausias esy- 
bės rūšių, arba kategorijų, ir jų ypatybių nustatymas, įvykimo 
ypatybių ir jo priežasčių išaiškinimas. 

I. Ontologijoj, kaip ir visuose faktais besiremiančiuose 
moksluose, galima skirti tris mokslinio darbo stadijas: faktų 
konstatavimą (fenomenologiją), klausimų tinkamą susiformulavi- 
mą (problemologiją) ir į klausimus atsakymų tvarkingą išdė- 
stymą. 

1) Labai svarbu pirmiausia patys faktai teisingai ir tiksliai sau 
pristatyti ir išdėstyti. Čia reikia rūpintis vengti prikergti kokių 
aprioristinių supozicijų, vengti primaišyti tokių ar kitokių sam- 
protavimų išdavų, tokių ar kitokių kokiais irracionaliais moty- 
vais ar kokių protui pašalinių įtakų dėka susidariusių nusi- 
statymų. 

a) Tarp kito ko, svarbu čia atsiminti, kad ontologijai rei- 
kalinga faktų medžiaga gaunama pirmiausia nemoksliniame paži- 
nime. Mat, tų dalykų, kuriuos svarsto ontologija, nėjoks kitas 


1) žiūr. mano veikalo „Pagrindiniai gnoseologijos klausimai“ (Kaunas, 
1930 m.) pusl. 46-49. 
2) žiūr. ten pat, pusl. 27-32, pusl. 78. 

mokslas neturi kompentencijos nagrinėti; taigi tų dalykų negali- 
ma rasti kritiškai apdirbtų kitame kuriame moksle. Tai labai nau-- 
dinga įsidėmėti ir dėl to, kad galima būtų lengviau išsisaugoti 
pasitaikančio dažnai šiais laikais prietaro daugiau vertinti kokio: 
moderniųjų laikų filosofo pažiūras tik tuo motyvu, kad jis ga- 
lėjęs, girdi, pasinaudoti tokia milžiniška gamtos mokslų pažan- 
ga, kurios rezultatų prieš akis neturėjęs nei Aristotelis, nei To- 
mas Akvinietis. 

b) Siais laikais faktinės medžiagos filosofijai teisingu ir tik- 
sliu aprašymu ypač yra susirūpinusi vadinamoji Vokietijoj feno- 
menologų srovė, kuriai yra davęs prieš trisdešimtį metų pradžią. 
filosofas prof. Edm. Husserl. Vienok, deja, reikia pažymėti, kad ir pa- 
čiam Ed. Husserl'ui ir daugeliui jo pasekėjų nepavyko išsisaugoti 
gnoseologinio idealizmoir metafizinio agnosticizmo kai kurių apriori- 
nių nusistatymų. Dėl to tenka atsargiai naudotis tų fenomeno- 
logų paduodamos filosofijai faktinės medžiagos dėstymais. 

c) Reikia atsižvelgti plačiau į tą kontekstą, kuriame svars- 
tomi faktai randami. Reikia vengti užsimiršimo apie tuos sąry- 
šius ir santykius, kuriuos svarstomi faktai turi su kitais įvairiais 
faktais. Sitas užsimiršimas daug yra suirutės įnešęs į naujųjų 
laikų filosofiją; užtenka čia paminėti, kaip dėl to tragiškai dau- 
gelio statomas ir rišamas realizmo klausimas !), sielos ir kūno. 
santykių klausimas. 

d) Taipgi ir ontologijos faktinę medžiagą negalima sau 
pristatyti, kaip, tartum, esančią izoliuotą nuo visos konkrečios, in-- 
dividualios realybės, neturinčią su šiąja jokių santykių, jokių sąryšių. 
Kas faktinėje medžiagoje tų santykių ir sąryšiu nepastebėtų, tam 
paskui nepavyktų, kad ir gudriausių teorijų pagalba, juos suras- 
ti, Tuomet būtų sunkiai suprantamas ontologijos sąvokų ir dės- 
nių E kalbant apie realų konkretų gyvenimą ir konkrečią 
realybę. 

2) Kiekviename moksle, taigi ir ontologijoj svarbu labai yra 
tikslingas ir tikslus klausimų susiformulavimas. 

a) Pirmučiausia klausimų atsiranda, kai sustačius kokius 
taktus yra neaiškus jų draugbuvimo ar vieno po kito sekimo 
galimumas. 

Klausimų taipgi atsiranda, kai norime surasti faktų sąlygas. 
ir priežastis. 

Paskui kyla klausimų, kai norime įvairius faktus ir jų priežas- 
tis suvesti į vieną sintezę. 

Pagaliau klausimų kyla, kai norime iš kokio vieno punkto 
apžvelgti visą eilę faktų ir juos, kaipo esančius sąryšyje, iš vie- 
nos ar kelių sąryšyje esančių priežasčių išaiškinti. 

Daug ir kitų logiškai pagrįstų motyvų gali būti klausimams 
kelti. Aš čia paminėjau tik svarbiausius. 


1) žiūr. mano veikalą „Pagrindiniai gnoseologijos klausimai“ pusl. 76—77. 


24 


b) Bet šalia logiško klausimų statymo charakterio dažnai 

pasitaiko klausimo statymas, pareinąs nuo savotiškų psichologinių 
priežasčių: dėl tam tikrų apriorinių nusistatymų, dėl tam tikrų 
klaidingų teorijų ar klaidingų kituose moksle turimų nusista- 
tymų. 
4 šo šitokios rūšies klausimais reikia būti labai atsargiam. 
Reikia atsiminti, kad ne į kiekvieną klausimą gali būti prasmės 
tuojau atsakinėti. Prieš atsakant į klausimą, reikia žiūrėti, ar klau- 
simas yra logiškai, kritiškai pastatytas, ar pačiame klausimo pa- 
statyme inėra kokio solizmo ar nesąmoningai padarytos ko- 
kios nors klaidos. 

Siaip ar taip reikia be kritikos nepriimti klausimų statymo 
ir jų formulavimo. Mat, priėmus klaidingą klausimo pastatymą ir 
Tormulavimą, paskui sunku surasti tinkamą dalykui išaiškinti at- 
sakymą. 

c) Kai yra du, trys ar daugiau klausimų, tuos pačius fak- 
tus liečiančių, tai svarbu išlaikyti klausimų| statyme logišką tvar- 
ką. Svarbu dėl to suprasti tų klausimų sąryšį ir santykius. 

d) Kai turime reikalo su klausimais, tai visados reikia atsi- 
minti, kad faktai yra pagrindinesnis dalykas už klausimus. Jei 
nebūtų pirma faktinės medžiagos, tai ir klausimų negalėtų pras- 
mingai atsirasti. Savaime dėl to aišku, kad negali biti prasmin- 
gai viskas kvestijonuojama; kvestijonavimas be rėmimosi faktais 
visai neturėtų protingo pagrindo, protingos prasmės. Yra savaime 
aiškių tiesų, dė) kurių abejoti ir klausimus statyti negalima rasti 
jokio protingo pagrindo. Klydo absoliutaus skepticizmo šalinin- 
kai, kai jie dogmatiškai manė, kad visi sakiniai yra tos rūšies, 
kad kiekvieną iš jų reikia aiškinti su kitų pagalba ir kad tokiu 
būdu pagaliau nieko negalima išaiškinti; jie užsimiršo, kad yra 
savaime aiškių tiesų, kurių jau aiškinti nėra reikalo ir prasmės. 

Panašiai klysta ir tie filosofai, kurie skelbia nieko nerandą 
nehipotetiško, neproblematiško, kurie sako, kad tikros realybės 
niekur faktinai žmogus su savo pažinimo galiomis negali pasiekti. 

3) Atsakant į atsakymo vertus klausimus, svarbu pasirū- 
pinti, kad atsakymas atatiktų klausimo apimtį, nebūtų nei per 
platus, nei per siauras. 

Kai galima rasti savaime aiškų išėjimo punktą atsakymui, 
tai tada atsakyme turime pilną tikrumą; netaisinga dėl to laikyti 
kiekvieną atsakymą hipotetišku. Bet nevisada tokį savaime aiš- 
kų išėjimo punktą klausimui išrišti pavyksta turėti; tada tenka 
nekartą tenkintis nepilnai patikrintomis teorijomis, tenka pavar- 
toti hipotezes. Būną atsitikimų, kad ir visai nesurandama klausi- 
mui išsprendimo. Šiaip ar taip visada reikia atsiminti, kad už 
klausimo išrišimą ir tame išrišime pavartotas teorijas ir hipote- 
zes pagrindinesnis dalykas yra klausimas, o už klausimą pagrin- 
dinesni dalykai yra faktai, kurie duoda progos kilti klausimui ir 
ieškoti į jį atsakymo. Jei atsakyme ir būna kada hipotetiškumų, 

tai iš to visai neseka, kad hipotetiškumai būtų ir faktinėje me- 
džiagoje, kuri yra klausimo suponuojama. Taipgi iš to, kad kar- 
tais nesurandama į tą ar kitą klausimą atsakymo, visai nėra dar 
pagrindo paneigti tuos faktus, dėl kurių kilusį klausimą nepavy- 
ko išspręsti. Faktai gal juk būti tikri, o tuo tarpu nevisados ga- 
lima mokėti surasti tarp jų sąryšį ir tiksliai išreikšti tarp jų esan- 
čius santykius. 

Ontologijos klausimus sprendžiant, reikia vengti atsaky- 
muose per didelio susirišimo su specialiniais mokslais; juo la- 
biau reikia nestatyti ontologijos tezių ant pasiektų specialių 
mokslų tyrinėjimais rezultatų. Ontologijos, kaipo pagrindiniausio 
prigimtomis pažinimo galiomis pasiekiamo mokslo, nustatymai 
negalima remti ant specialių, tai yra ant liečiančių tik tųar kitų objektų 
rūšį ar realybės sritį. Savo pagrinduose ontologija dėl to negali būti 
priklausoma nuo specialių mokslų pažangos. Taigi reikia vengti 
scientizmo, atsieit, perdidelio atskirų mokslų vertinimo ir kon- 
kordizmo, kitaip sakant, būtino ontologijos surišimo su visomis 
specialių mokslų naujausiomis teorijomis ar hipotezėmis. 

Žinoma, galima ir reikia iliustracijai, pavyzdžiams naudotis 
įvairių mokslų duomenimis, teorijomis ir hipotezėmis; tik negali- 
ma jais pagrįsti tokį ar kitokį pagrindinių ontologijos klausimų 
išrišimą. 

III. Ontologija išeina iš esybės, kaipo tokios, faktų; iš įvy- 
kimo, kaipo tokio, faktų, iš pagrindinių esybių rūšių, arba kate- 
gorijų, turinyje reiškiamų faktų. Sitie faktai randami kaip išorinio 
pasaulio daiktuose, taip ir žmogaus, kaipo pažįstančio subjekto 
realybėje. Už tai esybės, kaipo tokios, ypatybės, įvykimo, kaipo 
tokio ypatybės ir ant jų paremti dėsniai turi pritaikymo visose 
esybėse, visuose įvykimuose ir fiziniame ir psichiniame gyve- 
nime. Kas eina prie ontologijos svarstymų be jokių apriorinių 
nepatikrintų supozicijų, be kokių irracionalių motyvų, tai tam 
čia, rodos, turėtų būti lengva išsisaugoti iš pat pradžios subjek- 
tyvizmo ir iš kitos pusės ekstrinsecizmo, būtent, manymo, kad 
ontologijos sąvokos ir dėsniai tinka tik išorinio pasaulio daik- 
tams. 

Be to, jeigu da mes įsigilinsime į tą faktą, kad pažįstantis 
subjektas ir ontologijos klausimus rišantis žmogus neatsiranda 
ir negyvena izoliuotai nuo kitų žmonių, nuo kitų daiktų, įvai- 
riems realiems reikalams naudojamų, tai tuomet iš pat pra- 
džių ontologijoj lengva bus stoti ant fundamentalinio realizmo 
pozicijos !) ir tokiu būdu išvengti pavojaus lengvai patekti į idea- 
lizmo nesąmonių tinklą. 

IV. Nereikia čią ilgai aiškinti, kad ontologijai netinka nė 
Spinozos racionalistinis deduktyvus metodas, kuriuo einant iš 

kelių savotiškai aprioriškai suprastų sąvokų stengiamasi geo- 
metrinių išvadžiojimų būdu (more geometrico) sustatyti visus 
filosofinės sistemos pagrindus. Panašiai aiškus, antai, klaidingumas 
idealistinės Fichte (1760 — 1814), Schelling'o (1775 — 1854), 
Hegelio (1772 — 1831) filosofijos metodo, kuriuo einant iš 
vienos bendros sąvokos (esybės, idėjos, absoliutaus proto, prie- 
šingybių indiferentiškumo, absoliutaus Aš) išvedama gamta, dva- 
sia, istorijos eiga. Tai vis metodai, kurie nepaiso faktų ir jais 
nesiremia. 

V. Ontologijos klausimų srityje neįstengta lemtai orijen- 
tuotis daugiausia dėl to, kad nemokėta reikiamai išaiškinti savo- 
kų kilmė, abstrakcijos proceso ypatybės. Kai abstrakčios, bend- 
ros reikšmės sąvokos nemokama surišti su individualiais, kon- 
krečiais daiktais, tai paskui apskritai neįmanoma logiškai suvesti 
tos sąvokos į bet kokį įmanomą santykį su realybe; tuomet 
nepajėgiama nustatyti tikrą filosofijos apskritai ir ypatingai onto- 
logijos santykį su kitais mokslais ir tuomet neįmanoma surasti 
tikrą tvirtą pagrindą ontologijos dėsniams ir ontologijos svarsty- 
mų rezultatams. 

Aristotelio ir Tomo Akviniečio mokslu einant, lengvai 
suprantama, kad protas pojučių pristatytoj medžiagoj gali įžvelg- 
ti daiktų esmę, daiktų esmines ypatybes ir esminius santykius, 
ir tai pirmoje eilėje tokias ypatybes ir tokius santykius, kurie 
yra bendri visoms esybėms, ir paskui gali su refleksijos pagalba 
konstatuoti, kad tokias ypatybes, tokius santykius turi turėti 
visos esybės. Dėl to paskui lengva suprasti, kad abstrakčios, 
bendros sąvokos gali ir turi turėti sąryšį su konkrečia, indivi- 
dualia realybe, kad ontologijos sąvokos ir dėsniai yra pagrin- 
dinesni už kitų mokslų sąvokas ir dėsnius ir kad dėl to onto- 
logija yra pagrindiniausias mokslas, koks tik gali būti prigimtų 
žmogaus pažinimo galių pasiekiamas. 

Kai Aristotelio ir Tomo Akviniečio mokslu ontologijos są- 
vokos ir dėsniai atsiranda priklausomai nuo įžiūrėjimo to, kas 
yra pačioje realybėje, tai lengvai suprantama jų logiškai p2- 
grįstas tikrumas. 

Aristotelis ir Tomas Akvinietis skiria sąvokas pagal trejopą 
abstrakcijos laipsnį. Yra sąvokų, kuriose daroma atotrauka 
materialiuose daiktuose tik nuo individualių savumų, kaip antai, 
beržo sąvoka, medžio sąvoka, šuns sąvoka, gyvulio sąvoką ir t. t. 
šitos savokos — tai įvairių gamtos mokslų sąvokos. Kitos 
sąvokos, kuriose daroma materialiuose daiktuose atotrauka nuo 
visų kokybinių ypatybių ir imama dėmėsin tik kiekybė ir kie- 
kybinės ypatybės bei kiekybiniai santykiai. Šitos sąvokos var- 
tojamos matematikoj. Pagaliau esybėse galima daryti dar giliau 
siekiančių atotraukų ir nuo kiekybės; tada imama dėmesin tik 
esybė, kaipo tokia, jos ypatybės, jos pagrindinės rūšys, arba 
kategorijos. Tai ontologijos sąvokos. šitas trejopas atotraukos 

supratimas ypač daug padeda tinkamai nustatyti santykį ontolo- 
gijos su kitais mokslais. Tik svarbu atsiminti, kad visuose 
pačioje realybėje. Tame juk pačiame daikte, antai beržę, galima 
rasti medžiagos realiam turiniui ir gamtos mokslų rūšies sąvo- 
koms, ir kiekybei, ir esybei, kaipo tokiai. 

Atotrauka (abstrakcija) Aristotelio ir Tomo Akviniečio ter- 
minologijoje nereiškia atsitolinimą nuo realybės, bet įžiūrėjimą 
realybėje to, ką sąvokos išreiškia. Sąvokomis neįstengiama išreikšti 
individualumai, kzipo toki, konkretumai, kaipo toki, bet tai, kas 
išreiškiama, tai išreiškiama, kas yra pačioje realybėje. Juk indivi- 
dualūs konkretūs daiktai šalia individualių savotiškumų turi tų 
pat ypatybių, žymių, ką ir visi tos rūšies, tos kategorijos daiktai 
ir pagaliau turi visa tai, ką turi turėti kiekvienas egzistuojąs daik- 
tas, būtent, esmę, egzistavimą, vienumą, tą ypatybę, kad jame, kaip 
ir visuose kituose daiktuose, dalis yra mažesnė už visetą. Protas 
tat turi pagrindo pačioj realybėj savo bendrų ir bendriausių sąvokų 
turiniams. Pavyzdžiui, šitas individualųs beržas turi daug tokių 
ypatybių, ką ir visi beržai, ką ir visi medžiai; turi taip gi jis ypa- 
tybių tokių pat, ką ir visos gyvos esybės, ką ir visos esybės 
be išimties. 

VI. Ontologijos klausimus svarstant, nereikia užmiršti jų 
būtiną sąryšį su tokiais klausimais, kaip antai: Kas yra filosofija? 
Kaip ji yra galima, kaipo mokslas? Koks santykis filosofijos su 
kitais mokslais? 

Mat, pasitaiko filosofų, kurie imasi rišti tuos klausimus 
vadinamoje tilosotijos įvadoje visai be atsižvelgimo į ontologijos 
mokslą; 0 paskui jie pradeda svarstyti ontologijos klausimus 
visai izoliuotai. Tuomet ontologija nesujungiama organiškai su 
visa filosofijos sistema, ir jos rolė filosofijoj ir visoj mokslų 
klasitikacijoj neišrodo taip aiškiai pagrindinga. 

Ontologijos klausimus svarstant, nereikia užmiršti jos san- 
tykio su kitais mokslais, kaip aname paragrafe esame minėję. 
Neleistina yra, išeinant iš kokio specialaus mokslo teorijos ir 
rezultatų, rišti ontologijos klausimus. Žinoma, daugelį apriori- 
nių kenksmingų ontologijos atžvilgiu nusistatymų ir nusiteikimų 
gali ir turi išsklaidyti gnoseologija, kaipo turinti, tarp kitko, onto- 
logijai būti įvado dalimi, bet ir pačioj ontologijoj nereikia už- 
miršti to klausimų ir įtakų konteksto, su kuriuo tenka skaitytis 
ontologijos klausimų nagrinėtojui. 

Juo gyviau jaučiama filosofijos krizė, ir juo daugiau yra 
nesutarimų filosofijos pagrindinių klausimų supratime ir rišime, 
juo labiau tada reikia paisyti to psichologinio konteksto, kuria- 
me tenka dirbti tilosofijos pažangos darbą. 

VII. Ontologui šiais laikais ypatingai tenka rūpintis išlaiky- 
ti dvasios laisvę bei nepriklausomumą ir tvirtą pasiryžimą moks- 
lus vertinti ne pagal tai, kiek jie prisideda prie materialinės 

kultūros didinimo, prie kūnui patogumų didinimo, bet pirmoj 
eilėj pagal tai, kiek jie prisideda prie dvasios kultūros ugdymo, 
kiek prisideda prie visatos geresnio supratimo, prie gyvenimo 
gilesnio  įprasminimo, prie didesnio sielos energijos kilnumo 
sužadinimo. 

Sieloje tenka išlaikyti ir ugdyti pakankamai stiprią neinte- 
resuotos materiališkai tiesos meilę ir didinti savyje vidujinę 
laisvę, kad niekas nesutrukdytų pasiryžimo tarnauti pažintai 
tiesai. 

Šitaip nusiteikus, ontologui pavyks lengviau susiorijentuoti 
taip svarbiuose ir visai pasaulėžiūrai ontologijos klausimuose. 


Reikia aukštos kultūros žmogaus, kad galėtų kritiškai, su 
reikiama dvasios laisve orijentuotis ontologijos klausimuose; už 
tai tenka ontologijoj, kai kalbama apie ontologijos metodą, pa- 
liesti ne tik tai, kas yra reikalinga turėti atmintyje iš atžvilgio į 
ontologijos mokslo objektą, bet ir tai, kokių nusiteikimų, kokio 
sielos paruošimo reikia ontologijos mokslo subjektui, arbą onto- 
logui (svarstančiam ontologijos klausimus). 

Čia ypač svarbu atsiminti, kad ontologijoj mažiau, negu 
kituose moksluose, gali duoti pagalbos vaizduotė; o pagrindi- 
niuose klausimuose stačiai reikia saugotis pasiduoti įpročiui nau- 
dotis vaizduotės pagalba. Pavyzdžiui, norint suprasti, kaip vie- 
nas daiktas veikia kitą, negalima sau vaizduotis, kad, tartum, ko- 
kia galia, ar koks judėjimo kiekis išeina, išlekia iš vieno daikto 
į kitą. Ten gi, kur vaizduotės pagalba maža sveria arba visai ne- 
panaudotina, ten ypač reikia dvasinių galių neinteresuotam dar- 
bui įgudimo, nekliudomos laisvės ir energijos. 

VIII. Ontologijoj reikia turėti tinkamą nusistatymą dėl 
autoritetų vertinimo, 

1) Bendrai filosotijoje, taigi ir ontologijoje, tiek turi vertės 
autoritetas, kiek jis turi protingą pagrindą. Panašiai yra ir su Aris- 
totelio ir Tomo Akviniečio autoritetu ontologijoje. Minime čia 
dažnai Aristotelį ir Tomą Akvinietį dėl to, kad jų nusistatymai 
ontologijoje turi protingą pagrindą, gali būti kritiškai patikrinti. 
Juos minime ir dėl to, kad kas nepamanytų, kad čia mes kokius 
naujus dalykus dabar pirmieji išrandam. 

Aristotelio ir Tomo Akviniečio ontologinės pažiūros turi 
objektyvumo charakterį ir tokiu būdu iš savo esmės yra priei- 
namos kritiškam patikrinimui. (Objektyvios, kritiškai nustatytos 
tiesos vardu jos yra paduodamos, tai kaipo tokios turi būti ir 
kritiškai įvertinamos. Kai tos pažiūros kritiškai imamos, tai jų pri- 
pažinimas negali į ontologiją įnešti kokio svetimo kritiškam svar- 
stymui elemento. 

2) Aristotelis ir Tomas Akvinietis savo ontologijos pažiū- 
roms ima faktinės medžiagos iš kiekvienam prieinamo, kad ir kas- 
dieninio patyrimo. Ir šiandien mes galime lengvai patikrinti tą 

patyrimo medžiagą, kad įsitikrintume, kad tos pažiūros turi tik- 
rai realų pagrindą. 

3) Kai mums rūpi objektyvi filosofija, tai sunku nekreipti 
pirmučiausia dėmesio į tų filosofų pažiūras, kurie tik objekty- 
viais motyvais stengėsi nustatyti savo pažiūras ontologijoj. Žinoma, 
tą jų objektyvumą reikia kritiškai patikrinti, bet, kai to patikri- 
nimo bandymus jis pilnai išlaiko, tai teisybė reikalauja, tai aiškiai 
ir pripažinti, 

4) Kai kam keistai atrodo, kaip, tartum, koks atsilikimo žen- 
klas, kad čia mes senovės ir vidurinių amžių filosofus ypatingai 
gerbiam, bet ką gi darysi, kad jų čia pažiūrų teisingumą verčia 
pripažinti kritiško patikrinimo svarstymai. 

Matematikos ir gamtos mokslų pažanga jų pagrindinių filo- 
sofijos pažiūrų nė kiek neaptemdė, nes tos pažiūros yra pirmoje 
eilėje paremtos ne tų laikų mokslinėmis hipotezėmis ir teorijomis, 
bet kasdieniniu patyrimu. Taigi tų mokslų pažanga čia nieko ne- 
gali atmainyti. 

5) Zinoma, nereikia užmiršti ir kitų filosofinių srovių, kiek 
jų pažiūros išlaiko kritiką, kiek jos remiasi tikru objektyviu pa- 
grindu. Tik, deja, tokių filosofų, kurie ką būtų iš esmės nauja 
vertinga įnešę į objektyviąją ontologiją, ko nebūtų pas Aristo- 
telį ir Tomą Akvinietį, iš viso nelengva surasti. O sistemati- 
niuose, neistoriniuose filosofiniuose svarstymuose nėra reikalo 
minėti visas tas skirtingas filosofines sroves, kurių, kada, koki 
atstovai tą ar kitą ontologijos pažiūrą yra pakartoję, kuri buvo 
dėstyta Aristotelio ir Tomo Akviniečio. 

6) Reikalinga, be abejo, prie progos atsižvelgti ir į klaidin- 
gus tuo ar kitu ontologijos klausimu nusistatymus, nes klaidos 
nurodymas aiškesnėj šviesoj pristato ir teisingą pažiūrą. Klaidin- 
gos pažiūros dažnai naudinga atmintyje turėti, kad iš įvairesnjų 
punktų galėtume pamatyti tiesą ir kad tiesos šviesa šešėlių tarpe 
skaidresnė ir galingesnė atrodytų. Tai reikalinga taipgi psicholo- 
giniu ir didaktiniu atžvilgiu.  Kreipti dėmesio ir į priešingas pa- 
žiūras, pagaliau, buvo įprotyje ir Aristotelio ir Tomo Akviniečio. 

7) Siaip ar taip, reikia atsiminti, kad aukščiausias filosotijoj 
apskritai, taigi ir ontologijoj, autoritetas — tai faktai ir kritiško 
proto reikalavimai. To autoriteto reikalavimų šviesoje reikia žiū- 
rėti į visus čia dalykus. Nei tokių ar kitokių pažiūrų senumas, 
nei jų modernumas, tik kaipo toks, čia reikšmės neturi. Vienin- 
telis vertinimo matas, kurs turi būti taikomas ir seniau ir naujai 
skelbiamai pažiūrai, — tai jos santykis su tiesa, būtent, su fak- 
tais ir kritiškais proto reikalavimais. 

s$ 5. Svarbesnės ontologijos klausimus liečiančios filo- 
sofijos srovės. 


Kai čia kalbame apie liečiančias ontologijos klausimus filo- 
sofijos sroves, tai čia nemanome dėstyti ontologijos istorijos. No- 
rime čia tik apibūdinti žymesnes skirtinas šių klausimų atžvilgiu 
filosofines pozicijas, ir tai tik bendriausiais bruožais, nesileidžiant 
čia į atskirų ontologijos klausimų tose filosofinėse srovėse padėtį. 

Filosofijos srovių skirtini nusistatymai ontologijos atžvilgiu 
pirmučiausia pareina nuo šių dalykų: a) kaip suprantama, kaip 
išaiškinama jose bendrų ir visuotinių sąvokų reikšmė ir kilmė; 
b) kaip suprantamas pažinimo tikrumas, kokios jis rūšies ir ko- 
jo ribos; c) kaip suprantami filosofijos ir kitų mokslų san- 
tykiai. 

Taip apie šituos punktus, pagal kuriuos galima čia suskir- 
styti filosofijos sroves iš atžvilgio į ontologiją, dabar iš eilės ir 


kalbėsime. 
k k 

Bendrų ir visuotinių sąvokų klausimas aiškiausiai liečia vi- 
są ontologiją, nes ontologijoj kaip tik ir gilinamasi į universalių 
ir bendrų sąvokų bei dėsnių turinį, į to turinio santykį su rea- 
lybe. Skirtumas tad to klausimo rišime, kokį įvairios filosofijos 
srovės paduoda, aišku, atsiliepia ir ontologijos jų supratime., Pla- 
tonas, antai, tą klausimą berišdamas, sugalvojo taip ryškiai jo vi- 
są filosofiją charakterizuojančią teoriją apie realiai egzistuojančių 
idėjų pasaulį. Aristotelis mokėjo išvengti ir empirizmo nesąmonių ir 
psichologinio bei gnoseologinio racionalizmo klaidų dėl to, kad 
jam pavyko atatinkamai išaiškinti bendrų ir universalių sąvokų reik- 
šmę ir jų turinio santykį su realybe. Viduriniais amžiais ginčas 
apie tas sąvokas sudarė svarbiausią tų laikų filosofams rūpestį, 
ir toks ar kitoks to ginčo išsprendimas reiškė tokią ar kitokią pa- 
grindinę jų filosofinę orientaciją. Tomas Akvinietis galėjo sukur- 
ti taip imponuojančią ir turinčią su patyrimu pozityvų santykį fi- 
losofijos sistemą pirmoje eilėje dėl to, kad jis apie bendras ir 
visuotines sąvokas pajėgė susidaryti aiškų, objektyvų supratimą. 
Keturioliktame šimtmetyje filosofija pradeda eiti menkyn ir pra- 
deda netekti reikiamos įtakos ir reikšmės kitų mokslų tarpe, kai 
Vilius iš Ockham (1280-1347) tokį įgyvendino bendrų ir visuo- 
tinių sąvokų aiškinimą, kuris pasaulėžiūrai, bendrai metatiziniams 
svarstymams neduoda objektyvaus pagrindo. Esminį santykį turi 
bendrų ir visuotinių idėjų supratimas ir aiškinimas, antai, su De- 
karto (1596-1650) gnoseologiniu racionalizmu, su Malebranche'o 
(1638-1715) ontologizmu, su Spinozos (1632-1677) panteizmu, su 
Berkeley'o (1685-1753) nepripažimu nepriklausomo nuo mūsų są- 
monės išorinio pasaulio egzistavimo. Kantas (1724-1804) sugal- 
vojo garsią, centre jo filosofijos esančią sintentinių apriorinių 
sprendimų teoriją tik dėl to, kad jam išrodė, jog kitaip neįmano- 

ma turėti bendrų ir visuotinių sąvokų ir dėsnių supratimą, kuris 
būtų suderinamas su privalomai visiems galiojančių mokslų eg- 
zistavimu. Kitokia, negu Kanto, išrodo pozityvistų filosofija, nes 
jie kitaip, būtent, sensualistiškai sprendžia bendrų ir visuotinių 
idėjų problemą. ' 

Bendrų ir universalių sąvokų supratimo būdus galima su- 
vesti į šias penkias svarbesnęsias grupes: a) nominalizmo, b) per- 
dėto realizmo, c) įgimtų idėjų teorija, d) konceptualizmo ir e) 
nuosaikaus (moderuoto) realizmo. Apie kiekvieną iš jų reikia išsi- 
tarti, bent trumpai išdėstant jų nusistatymą ir duodant to nusistaty- 
mo kritišką įvertinimą. Sito dalyko išsiaiškinimas turi taip dide- 
lės reikšmės visai ontologijai, kad pravartu čia kiek ilgėliau prie 
jo sustoti. 

I Nominalizmas. Nominalistai sako, kad, kai nėra ir ne- 
gali būti universalių, bendrų, kaipo tokių, egzistuojančių esybių, 
tai negali dėl to būti ir realybę išreiškiančių bendrų universalių 
sąvokų. Tos sąvokos esančios ne kas kita, kaip žodžiai, konven- 
cionalūs ženklai. Nominalistų buvo jau tarp senovės graikų ti- 
losotijos atstovų, kaip antai, Cratyles (Heraklito pasekėjąs), Ky- 
reniečiai (Sokrato mokinio Aristippo srovė). Naujaisiais laikais') 
nominalistais gali būti laikomi Hobbes, Hume, Condillac, J. St. 
Mill ir jų pasekėjai, kurie stengiasi idėjas, sąvokas suvesti prie 
vaizdų asociacijų. 

1) Nominalistai iš esmės yra sensualistai. Individualius mū- 
sų įutimus, kuriuose yra panašumo, sako jie, mes išreiškiame 
dėl patogumo vienu žodžiu; žodžiams esant asociacijos santyky- 
je su jutimais, išrodo mums, kad mes turime visuotines idėjas, 
savo esmę skirtingas nuo jutimų. 

Bet į tai reikia atsakyti, kad jei nebūtų visuotinės reikšmės 
idėjų, tai negalėtų būti ir visuotinės reikšmės žodžių. Žodžiai juk 
tai ženklai, kuriais pažymime idėjas, o per idėjas išreiškiame da- 
lyko ypatybes. Žodžiai, kaipo garsai, yra individualūs; tik kaipo 
ženklai jie gauna ar individualumo, ar visuotinumo charakterį, 
pareinamai nuo to, kas jais žymima. Žodžiai pažinimui tarnauja 
kaipo ženklai; taigi, čia jų prasmė ir vertė visai pareina nuo to, 
ką jie ženklina. Kuomet, pavyzdžiui, aš sakau, kad Petras yra 
žmogus, tai žmogus čia reiškia ne garsą (Petras nėra juk garsas), 
bet esybę, kuri turi žmonių padermei priklausomų ypatybių. 

2) Nominalistai kalba apie tai, kad vadinamais visuotiniais 
žodžiais išreiškiama panašūs jutimai; tą panašumą jie turi prilei- 
sti, nes kitaip, pav., tuo pačiu žodžiu „žmogus“ galima būtų no- 
tėti išreikšti ir Petrą, ir tą akmenį, ir tą medį, ir tą šiaudą ir t. t. 
Bet iš kur gali atsirasti supratimas panašumo, jei mes neturėtu- 

1) Kai dėl vidurinių amžių kai kurių paskiriančių prie nominalistų 


Roscellino mokyklą, dabar tenka po gilesnių tų laikų filosotijos studijų Ros- 
celliną laikyti ne nominalistu, o tik perdėto realizmo priešu. 

mę galios įžvelgti, kas yra bendra? Juk panašūs dalykai vadina- 
si toki, kuriuose yra ir tokių pat ypatybių ir skirtingų, ir kuo- 
met mes ir vienos, ir kitos tos rūšies ypatybes juose atskiriame. 
Žinoma, tą bendrumą, kaipo tokį, pojučiais patirti negalima; rei- 
kia tam kitokios pažinimo galios. Kuomet nominalizmas, sensu- 
alizmas protui pas save vietos nesuranda, tai aišku, kad jis pro- 
to reikalavimų vardu, kitaip sakant, tiesos vardu nieko negali 
sakyti. 

Kad žodžių yra tik pagalbinė rolė, aišku ir iš to, kad įvai- 
riose kalbose tam pačiam dalykui išreikšti vartojama kitoki žo- 
džiai. 

Galima sukomponuoti ir nieko nereiškiančius žodžius. Yra 
paukščių, kurie, girdėdami žmones kalbant, pajėgia kai kuriuos 
žodžius ištarti, nors jų prasmės nesupranta. Cia tai žodžiai iš 
tikro tik garsai. Visai gi kas kita žodžiai, kuomet jais kas nors 
pareiškiama. Jų prasmė ir vertė pareina nuo to, kas jais išreiš- 
kiama. 

3) Nominalizmo atstovai, sensualizmo laikydamiesi, neatski- 
ria idėjos nuo vaizdo. Tuo tarpu čia skirtumas visai nesunku 
suprasti. Pavyzdžiui, aš jokiu būdu negaliu įsivaizduoti įsak- 
miai figurą su tūkstančiu kampų, tuo tarpu aš visai aiškiai su- 
prantu, kas tai yra figura su tūkstančiu kampų. Kiekvienas vaiz- 
das yra individualus; juo negalima išreikšti individų tos ar kitos 
esybių rūšies. Pavyzdžiui, kuomet aš turiu žmogaus vaizdą, tai 
aš žmogų vaizduojuosi tokio ar kitokio didumo ir su individua- 
liais kitų ypatybių pažymėjimais; taigi tas vaizdas negali tikti pa- 
žymėjimui visų žmonių, kurie juk savo individualiomis ypatybė- 
mis skiriasi. Kas kita gi yra idėja, kuri neišreiškia, kas yra in- 
dividualu, bet pažymi tai, kas yra bendra tos ar kitos rūšies in- 
dividams. 

Nominalistams čia nieko nepadės nė apeliavimas prie vadi- 
namos sudėtinės fotografijos, nes ir toji fotogratija duoda tik in- 
dividualų, nors daug kame neaiškų vaizdą; aišku, kad tokia foto- 
grafija negali išreikšti visus kokios nors rūšies individus, pavyz- 
džiui, ji negali išreikšti drauge ir vaiką ir seną žmogų. Taigi, su- 
dėtinė fotografija negali išaiškinti, kaip mums atsiranda idėja, 
kuri, esmines ypatybes išreikšdama, gali pažymėti visus kokios 
nors esybių rūšies individus. 

Toliau, lengva suprasti, kad, pavyzdžiui, kas kita spalvos 
idėja, kas kita kokios spalvos vaizdas. Vaizdas gali būti tik to- 
kios ar kitokios individualios spalvos; vienu vaizdu juk visų indivi- 
dualių spalvų neišreikši. Tuo tarpu spalvos apskritai idėja iš- 
reiškia tai, kas bendra visoms spalvoms, kuo, pavyzdžiui, spal- 
vos skiriasi nuo garsų, nuo prisilytėjimo srities patyrimų. Mes 
negalime turėti vaizdą trikampio apskritai, bet mes galime protu 
turėti supratimą apskritai apie figūrą su trimis šonais ir trimis 
kampais. Tokiu būdu atsakome į Berkeley'o priekaištą, kad są- 

voka, girdi, negalinti būti skirtinga nuo vaizdo, nes kaip esą gali- 
ma įsivaizduoti trikampį, kurio šonai nebūtų tokio ar kitokio. 
individualaus ilgumo; kurio kampai nebūtų tokio ar kitokio in- 
dividualaus didumo. Berkeley čia užmiršta, kad mes juk turime 
ne tik justinio patyrimo, ne tik vaizdavimo galią, bet ir proto 
pažinimo galią. Jei mes negalime nei pamatyti nei nupiešti ant 
lentos trikampio apskritai, žmogaus apskritai, tai mes galime vis 
dėlto protu suprasti, kad sąvokomis „trikampis“, „žmogus“, iš- 
reiškiame esmines kiekvieno trikampio, kiekvieno žmogaus 
ypatybes. 

Negalima pojučiais patirti ar vaizdų tikrai išreikšti nė daug 
kitų aiškiai betgi mums suprantamų dalykų, kaip antai, dorybės, 
nebuvimo, būtinumo, galėjimo ir t. t. 

4) Nepripažinę, kad mes turime šalia pojučių galios dar ir 
dvasinę proto galią, negalėtume suprasti to fakto, kad mes gali- 
me reflektuoti apie savo pažinimą. Per materialų organą vei- 
kianti justinio patyrimo galia negali reileksijos daryti, nes mate- 
rija juk negali į save atsigrįžti Tas pats reik pasakyti kai dėl 
savęs sąmonės fakto. Taip pat ir sprendimų fakto negalima 
išaiškinti tik per materialius organus veikiančiomis justinio paty- 
rimo galiomis. Tik nesudėtinė, nematerialinė, dvasinė galia gali 
įžvelgti santykį tarp veiksnio ir tarinio sakinyje, tarp vienos da- 
lies knygos ir kitos, gali įvertinti vieną veikalą palyginus su 
daugeliu kitų. To viso pojučių galių veikimu jokiu būdu neiš- 
aiškinsi. 

5) Nominalizmas, kaipo sensualizmas, paprastai ! laikosi 
materializmo. Bet materializmas kaipo sistema, vien pojučių 
galiomis negi galima susistatyti; tos sistemos pojučiais negalima 
ir patirti. Kad tos sistemos pozicijų prasmę galima būtų sup- 
rasti ir įvertinti, reikia turėti dvasinę pažinimo galią. Tokiu btū- 
du prieiname prie keistos išvados: materializmo sistemos, kuri 
neigia dvasinės galios mumyse esimą, negalima būtų nei supras- 
ti nei įvertinti, jei mes neturėtume iš tikro dvasinės pažinimo 
galios. 

Su materializmu būtiname sąryšyje yra ir kita aiški nesą- 
monė. Materializmas, pripažindamas tik pojučių galią, negali 
pripažinti, kad mums būtų prieinama tikra objektyvi liesa; iš ti- 
kro, be proto galios, mes tos tiesos sužinoti negalėtume. Taigi 
materialistai, skelbdami, kad materializmas išreiškia tikrą objek- 
tyvią tiesą, aiškiai prieštarauja pačiai pagrindinei savo sistemos 
pozicijai. 

Iš to kas iki šiol pasakyta, pakankamai tad bus aišku, ką 


1) Sakau „paprastai“, nes yra sensualistų, kurie, kaip Berkeley, net vi- 
sai išorinių materialių daiktų egzistavimo nepripsžino (žiūr. mano veikalą 
„Pagrindiniai gnoseologijos klausimai“, p. 44-46); kiti kaip Condillac (1715— 
11:80), nežiūrint sensualizmo, nelogiškumų dėka drauge pripažino ir dvasi- 
nės sielos esimą. 

manyti apie nominalizmo ir drauge apie sensualizmo bei mate- 
rializmo pozicijų vertę, kai tenka turėti reikalo su ontologijos 
sąvokomis ir dėsniais !). 

II. Dabar eisime prie perdėto realizmo teorijos, 
kuri atrodo labiausiai priešinga nominalizmui bei sensualizmui. 
Perdėto realizmo žymiausias atstovas yre Platonas (428 - 347). 


Viduriniais amžiais perdėtą realizmą ypač skelbė Scotus 
Eriugena (IX šimtmetyje), Amalricus iš Chartres ir David iš Di- 
nanto (XII šimt). Naujaisiais laikais perdėto realizmo šiaip ar 
taip laikėsi panteizmo atstovai, kaip antai, Spinoza, Hegel, Scho- 
penhauer ir kiti. 

Jie daug kame filosofijoj skiriasi (didžiausias juk skirtumas 
yra antai tarp Platono ir Spinozos ar Hegelio), bet visi sutinka 
tame, kad, kas protu pažįstama, tas ir egzistuoja, ir tai tokioje 
formoje egzistuoja, kurioje mes turime savo idėjas; jei idėjos 
išreiškia objektus, tai objektai turi pilnai atatiktiidėjų formą. 

Platonui pirmučiausia rūpėjo išaiškinti, kaip galimas yra 
mokslinis pažinimas, kurs faktinai yra ir kurs turi būtiną ir vi- 
suotinę vertę. Jis manė, kad tokiam pažinimui negalima turinio 
gauti iš pojučių pristatytos medžiagos. Mat, jutimai yra nepa- 
stovūs, pripuolami, negalima tat, girdi, iš jų gauti turinio visuoti- 
nėms, amžinoms, būtinoms tiesoms. Tų tiesų mumyse atsiradimą 
negali išaiškinti nė matomojo pasaulio veikiantieji pojučių orga- 
nus konkretūs besimainantieji daiktai. Tų besimainančių, laikinų 
daiktų atvaizdais negali būti amžinumo, visuotinumo, nesimaino- 
mumo, būtinumo charakterį turinčios idėjos, kaip pav., matemati- 
kos, doros, religijos ir daugelis kitų. 

Platonas todėl pripažįsta, kad žmogaus dvasia, prieš susi- 
jungdama su kūnu, yra gyvenusi idėjų pasaulyje, kyriame yra 
įgijusi ten realiai egzistuojančių, visuotinumo, būtinumo, amži- 
numo ypatybes turinčių objektų pažinimą; susijungiant su kūnu, 
tas pažinimas sieloje tapo pridengtas kaip kokiais rūkais ar vaško 
pluta. Tas pažinimas reiškiasi vėl aktualus, kuomet mūsų sielą 
sužadina į prisiminimą atatinkami pojučių patyrimai, kurie, kaip 
tartum koki saulės spinduliai, išsklaido tuos rūkus, sutirpina 
vašką, ir tokiu būdu daro galima atsiskleisti sąmonei glūdinčiam 
sielos gilumoje pažinimui. Taigi, dabar proto pažinimas yra tik 
atsiminimas to, kas buvo žmogaus sielos žinota prieš susijun- 
giant su kūnų. 

Platonas, pripažindamas idėjų pasaulį, manė tokiu būdu ra- 
dęs taip pat pagrindą išaiškinti, kaip mes įgyjame objektyvias 
normas daiktams ir proto pažinimo veiksmams vertinti. 


1) Plačiau apie sensualizmą' ir materializmą rašiau veikale „Pagrindi- 
niai gnoseologijos klausimai“ p. 21-27. Reikalinga betgi ir ontologijoj turėti 
apie tą teoriją kritišką pažiūrą, kad galima būtų jų kenksmingų sugestijų 
ašvengti, sprendžiant iš viso apie ontologijos mokslo vertę. 

Matomojo pasaulio daiktai, Platono pažiūromis, tai to idėjų 
pasaulio atvaizdai, šešėliai, kurie mums duoda akstiną prisiminti 
tikrus idėjų objektus. 

Kiti perdėto realizmo šalininkai, kiek jie skiriasi nuo Pla- 
tono, nėra patiekę kokio platesnio čia pagrindimo 1). Šiaip ar taip 
Platono teoriją kritikuojant, paliečiama tuo pačiu ir kitų perdėto 
realizmo šalininkų nusistatymų esmė, 

Suglaustai paduodant perdėto realizmo kritiką, galima ją su- 
vesti prie šių svarbesnių argumentų: 

1) Pagal Platono teoriją išeina, kad atskiri kokios rūšies in- 
dividai yra tik dalyviai ar koki šešėliai, atspindžiai tos pačios rū- 
šinės realybės. Negalima būtų tad sakyti, pavyzdžiui, kad Petras 
yra žmogus, kad Jonas yra žmogus, bet kad Petras ir Jonas tik 
dalyvauja žmogiškumo realybėje, tik yra tos realybės atvaizdai. 
Tuo tarpu faktai mums aiškiai rodo, kad individai realiai veikia, 
taigi realiai egzistuoja, o ne tik yra koki atvaizdai. Toliau, pavyz- 
džiui, atskiri žmonės veikia žmogiškai, pagal savo žmogišką pri- 
gimtį, tai yra, turi tą prigimtį savyje, o ne yra tik idėjų pasau- 
lyje egzistuojančios prigimties pasireiškimai: egzistuojanti ir vei- 
kianti esybė juk negali neturėti savo esmės, savo prigimties sa- 
vyje. Tiesa, individuose tos pačios rūšies yra tokia pat prigimtis, 
bet ne toji patt Žmogaus, antai, prigimtį sudaro kūnas ir siela; 
kiekvienas žmogus turi kūną ir sielą; bet kitas kūnas Petro, ki- 
tas Jono, taip pat kita siela yra Petro, kita Jono. 

b) Visas pagrindas realiam idėjų pasaulio pripažinimui Pla- 
tono nurodomas yra tas, kad kitaip, jo manymu, negalima būtų 
išaiškinti būtino ir visuotinio tiesų charakterio. Bet Aristotelis 
įstengė nurodyti, kaip tiesos gali turėti tokias ypatybes, ir pajėgė 
apsieiti be fantastiško idėjų pasaulio pagalbos. Pagal Aristotelio 
mokslą, žmogus, turėdamas pojučių patyrimus apie individualius 
matomojo pasaulio daiktus, gali savo protu toje pojučių prista- 
tytoje medžiagoje abstrakcijos (atotraukos) pagalba įžiūrėti daiktų 
esmines ypatybes ir esminius santykius ir paskui refleksijos pa- 
galba gali suprasti, kad visi tos pačios rūšies individai turi tu- 
rėti būtinai ir visuomet tokias pat esmines ypatybes ir esminius 
santykius; tokiu būdu yra galima iš individualių daiktų patyrimo 
protu sužinoti pastovias, būtinas, visuotines tiesas; mat, indivi- 
dualiuose daiktuose šalia skirtingų individualumų yra ir pastovi 
esmė, prigimtis. O įsigilinus į kokios rūšies individų ir jų galių 
esminį tikslą, iš to tikslo reikalavimų punkto, galima paskui ver- 
tinti tos rūšies individų pasiektą stovį ir jų veiksmus. 

3) Perdėtas Platono realizmas, norint jo nuosekliai laikytis 
veda prie aiškių nesąmonių. Juk jeigu visuotinėms sąvokoms tor- 

!/) Daug kas iš jų perdėto realizmo laikosi dėl to, kad nepajėgė susiorijen- 
tuoti, kad esybės sąvoka yra analoginė, dėl to, kad neatskyrė transcendenta- 
linių sąvokų nuo rūšinių. Apie tai vėliau kalbėsime atatinkamose vietose. 

maliai atsako realybėje egzistuojančios idėjų pasaulyje realios esy- 
bės, tai reiktų sakyti, kad, pavyzdžiui, ten egzistuoja gyvybė apskri- 
tai, baltumas, raudonumas apskritai, biaurumas apskritai, dorybė 
apskritai, nusikaltimas apskritai, judėjimas apskritai, trikampis ap- 
skritai, substancija apskritai, esybė apskritai, ypatybė apskritai 
ir 6 

Pripažinimas egzistavimo esybės apskritai įvestų į panteizmo 
nesąmones. Panteizmas gi turi savyje prieštaravimą, nes negalima 
juk kartu pripažinti vieną, sau pačiai identišką esybę ir drauge 
pripažinti realia joje evoliuciją. Mat, toje vienoje esybėje, kaipo 
tokioje, visados sau pačiai identiškoje, tektų talpinti visus judė- 
jimus, visokias permainas, visokias evoliucijas, kurių idėjas turime 
ir galime turėti. 


III. Įgimtų idėjų teorija. Sitos teorijos atstovai (antai, De- 
kartas, ILeibnizas) nesako, kad idėjos realiai egzistuoja, Jie nevie- 
naip supranta, kaip idėjos yra įgimtos, bet tarp jų sutikimas yra 
tame, kad būtinos, nesimainančios savo reikšmėje idėjos nega- 
linčios būti mūsų proto įsigyjamos iš pojučių pristatytos medžia- 
gos, veikiant mūsų pojučių organus išorinio pasaulio daiktams. 
Tokiu būdu, jų manymu, būtinų, nesimainančių universalių idejų 
turinys atsiranda sieloje be priežastinio sąryšio su pasaulio daik- 
tais; šiokiu ar kitokiu būdu, jų manymu, jos yra sielai įgimtos. 

Bet kai tenka ieškoti šitai teorijai įrodymų, tai pasirodo, kad 
jokio tikro pagrindo ji neturi. 

1) Jau esame minėję, kad ir būtinumas, ir universalumas, ir 
nesimainomumas, ir amžinumas — ypatybės idėjoms priskiriamos 
—gali būti išaiškinami Aristotelio nurodomu proto būdu: ab- 
strakcijos ir refleksijos pagalba iš pojučių pristatytos medžiagos. 
Aristotelio manymu, protas pojučių pristatytoje medžiagoje, ato- 
trauką darydamas nuo individualių ypatybių, gali įžiūrėti daiktų 
esminius pažymius, esminius santykius ir paskui darydamas re- 
fleksiją protas supranta, kad tokius esminius pažymius, tokius es- 
minius santykius turi turėti būtinai visi, visur ir visados tos pačios 
rūšies individai, o kai kurias ypatybes turi turėti savo esmėje visos. 
esybės. Tokiu būdu idėjų universalumųi, būtinumui, nesimaino- 
mumui, amžinumui (arba tikriau sakant savo reikšmėje nuo laiko 
nepriklausomumui) galima rasti pagrindą ir be įgimtų idėjų teo- 
rijos. 

2) Ne tik, kad įgimtų idėjų teorija neturi už save jokių tvir- 
tų argumentų, bet į pažinimo faktus įsigilinus, darosi visai aišku, 
kad jos negalima laikytis, atsižvelgiant į kritiškumo reikalavimus. 

Įgimtų idėjų teorijos šalininkai teigia, kad idėjos tikrai iš- 
reiškia dalykus, kurie egzistuoja nepriklausomai nuo žmogaus 
sielos. Bet kyla klausimas, kokiu būdu jie galėtų šito savo teigi- 
mo tikrumą įrodyti. Juk kad galima biitų kritiškai įrodyti idėjų 
sutikimą su tų dalykų ypatybėmis, reiktų tuos dalykus pažinti ir 

skyrium nuo idėjų ir paskui galėti palyginti tą skyrium nuo 
idėjų įsigytą tų dalykų pažinimą su idėjomis. Bet einant įgim- 
tų idėjų teorija, toks dalykų įsižiūrėjimas skyrium nuo idėjų 
yra negalimas, nes, einant tąja teoriją, proto pažinimo turi- 
nys nėra gaunamas su pagalba įsižiūrėjimo, kas yra pačiuose 
daiktuose. Mat, jeigu pripažinti šitokį įsižiūrėjimą, tai tada pasi- 
daro visai nereikalinga įgimtų idėjų teorija. 

Taigi čia vienu atvėju įgimtų idėjų teorija objektyvios tie- 
sos pažinimo atžvilgiu pasirodo turi kapituliuoti visuotinio skep- 
tic/zmo naudai, o kitu atveju pasirodo ji esanti visai nereikalinga. 

3) Įgimtų idėjų teorijos šalininkai, nepripažindami, kad pro- 
tas idėjų turinį įsigyja iš patirtų daiktų, įeina į koliziją su mūsų 
sąmonės faktais: 

a) Jei žmogus neturi kokios pojučių srities patyrimo, tai 
jis ir apie tą sritį ir idėjų negali turėti, pavyzdžiui, kas yra apsi- 
gimęs neregys, tai jis negali turėti spalvų idėjų ir pripažinti skir- 
tumą tarp spalvų. 

b) Kai mums reikia nustatyti, kas iš esmės kokiam dalykui 
priklauso, tai mes netyrinėjam, kas yra mūsų sieloje, jos gelmėse, 
bet su pagalba patyrimo stengiamės įsižiūrėti į pačius daiktus ir 
tokiu būdu apie juos įsigyti tikrą supratimą. 

4) Jeigu mūsų idėjų turinys būtų gaunamas pirmučiausia 
ne per įžiūrėjimą, kas yra materialinio pasaulio daiktuose, tai tuo- 
met mūsų sąvokos, kuriomis išreiškiame nematerialinius dalykus, 
turėtų būti savo struktūroje nepriklausomos nuo materialinių 
daiktų ypatybių pažinimo. Tuo tarpu faktas yra, kad visos mū- 
sų sąvokos apie nematerialinius dalykus yra sudarytos netiesio- 
giniu būdu, įsižiūrint į charakteringas pozityvias dvasinių dalykų 
ypatybes, bet tik netiesioginiu būdu, būtent, ant materialinių 
daiktų pažinimo pagrindo sų pagalba neigimo, analogijos ir vir- 
šesnybės santykio pripažinimo. 

Jeigu šitaip yra su nematerialinių sąvokų struktūra, tai aiš- 
ku, kad ne dvasinius dalykus mes pirmučiausia pažįstame, o ma- 
terialinius su patyrimo pagalba. 

5) Įgimtų idėjų teorijos šalininkai jau savo gnoseologijos 
pradžioje remiasi savotiškomis metatizinėmis pažiūromis, kad, pa- 
vyzdžiui, sielos esmė yra mintijimas, kad tarp sielos ir kūno žmo- 
guje nėra substancinio sąryšio, kad daiktai negali veikti sielą, 
kad pojučių patyrimas jokiu būdu negali duoti pažinimui turinį. 

Tuo tarpu, atsižvelgiant į kritiškumo reikalavimus, reikia čia 
išeiti iš pažinimo faktų ir reikia atsiminti, kad čia negalima rem- 
tis tuo, kas suponuoja jau metatizinės sistemos susidarymą ir 
jos atskiriems klausimams rišti savotišką pritaikymą. 

6) Įgimtų idėjų teorijos šalininkai laikosi pažiūros, kad nors 
protas neima idėjoms turinio iš pojučių pristatytos medžiagos, 
tai betgi pojučių veikimas yra reikalingas, kad to veikimo įtako- 
je protas gautų savo veikimui akstiną. Bet kai čia apskritai nei- 

giama žemesnių dalykų veikimo galimumas į aukštesnius, tai ne- 
suprantama kokiu būdu pojučių įtaka protui galėtų čia pasireikšti. 
7) Kaip bendrai įgimtų idėjų teorija ne tik nieko neišaiškina, 
bet, nuosekliai jos Jaikantis, veda į nesąmones, taip panašiai rei- 
kia pasakyti apie pastangas tą teoriją pritaikyti tik kai kurioms 
idėjoms. Mat, ir daliniam tos teorijos pritaikymui nėra taipgi pro- 
tingo pagrindo ir negalima išsipainioti iš tų pačių nesąmonių; 
pagaliau, jeigu jau pripažįstama, kad vienas idėjas gauname iš paty- 
rimo su pagalba proto, tai nėra jokio protingo pagrindo  nesi- 
stengti tokiu būdu išaiškinti ir kitų idėjų turinio įsigijimą. 

8) Ir netobulumo sąvoką ir tobulumo supratimą mes gali- 
me irgi įsigyti su pagalba iš pojučių patyrimo gaunamos me-- 
džiagos. 

Nėra pagrindo manyti, kad pirma mes turėtume turėti to- 
buylumo, tobulos esybės pažinimą, kad paskui per tobulumo ap- 
rėžimą, neigimą galėtų mumyse atsirasti daiktų netobulumo su- 
pratimas. 

Atvirkščiai, yra nesunku suprasti, kad pirma pažindami ne- 
tobulus daiktus, mes lengvai prieiname supratimą, kad gali eg- 
zistuoti tobulesnė ir dar tobulesnė esybė ir paskui besigilindami 
į daiktų priežastis, pagaliau prieiname pažinimą, kad iš tikro eg- 
zistuoja tobula esybė!). Palygindami, pavyzdžiui, įvairaus didumo 
daiktus, įvairios jėgos esybes, mes suprantame, kad vienas yra 
didesnis, kitas mažesnis, vienas silpnesnis, kitas stipresnis, kad 
gali būti dar menkesnis ir dar menkesnis ir visai menkas arba 
visai netobulas tuo ar kitu atžvilgiu arba ir daugeliu atžvilgių ir 
visais savo atžvilgiais daiktas. Iš kitos pusės konstatuodami, kad 
vienas už kitą yra vertesnis kokiu atžvilgiu, mes galime suprasti, 
jog gali būti dar ir dar ir dar vertesnis tuo atžvilgiu, visais at- 
žvilgiais, pagaliau tokiu būdu galime įgyti tobuliausios esybės 
idėją. O tyrinėdami daiktų egzistavimo priežastis, žiūrėdami 10- 
gikos reikalavimų, mes prieiname išvadą, kad iš tikro tobuliausia 
esybė egzistuoja. Tiesa, matomojo pasaulio daiktai yra netobuli, 
bet protas, darydamas reileksiją apie besimainančių daiktų galu- 
tiną atsiradimo priežastį, turi prieiti prie pripažinimo, kad jeigu 
šis tas egzistuoja, tai turi egzistuoti tokia esybė, kuri su būtinu- 
mu egzistuoja, kuri negali neegzistuoti, kurios esmėje yra egzi- 
stavimas; toji esybė — tai Dievas?) 


IV. Konceptualizmas. Konceptualistai iš vienos pusės 
pripažįsta, kad nominalizmo teorija yra nesąmonė, iš kitos pu- 


1) Jei žmogus, betarpiškai galėtų įsigyti tobulos esybės pažinimą, tai 
negalėtų būti skirtingų ir dažnai klaidingų pažiūrų apie tobulą esybę, apie 
Dievas 12 
") Čia aš nesiimu įsakmiai dėstyti Dievo egzistavimo įrodymus. Kriti- 
kuojant įgimtų idėjų teoriją, čia pakanka nurodyti, kad yra būdų, iš matomo-- 
jo pasaulio faktų išeinant, prieiti supratimą, kad Dievas tikrai egzistuoja. 

sės, bijodamiesi įpulti į perdėto realizmo klaidas, skelbė, kad 
universalios sąvokos neturi realaus pagrindo daiktuose, bet kad 
tos sąvokos esančios proto padaras. Kaip tos sąvokos alsiran-- 
da ir kokia jų tikra reikšmė, kitaip tą dalyką supranta koncep- 
tualistas Vilius iš Ockham (XIV šimtmečio filosofas) su savo 
pasekėjais, kitaip Kantas. 

A) Vilius iš Ockham mokė, kad protas pirma pažįsta atski- 
rus realius daiktus, kaipo atskirus. 

Bendrą, visuotinę sąvoką protas susidaro, kaipo subjekty- 
vų ženklą, etiketę (šildą) daugeliui atskirų daiktų bendrai pa- 
ženklinti. Tą ženklą (Ockham vadina terminu; iš čia jo sistema 
vadinama terminizmu, o jo šalininkai terministais. 

Šitos teorijos klaidingumą nesunku pamatyti. 

1) Jeigu mes atskiruose daiktuose neįžiūrėtume nieko ben- 
dra, kas juose realiai yra, tai mes nežinotume prie kurių daiktų 
taikinti tą sąvoką arba terminą, prie kurių kitą Tada būtų ne- 
aišku, pavyzdžiui, ar šuns sąvoką galima pritaikyti prie atskirų 
medžių, atskirų akmenų, ar tik prie atskirų esybių, kurias toje 
teorijoje, nežinia dėl ko, vadiname bendrai šunimis. O jeigu 
mes galime įžiūrėti pačioje realybėje pagrindą, kodėl vienur tai- 
kome tokias sąvokas, kitur kitokias, tai savaime aišku, kad tada 
sąvokos negalima vadinti subjektyviu mūsų proto padaru, bet 
jos tada yra šiaip ar taip išreiškimu pačios realybės. Kaip tai 
gali įvykti, mums išaiškina Aristotelis ir Tomas Akvinietis. Bū- 
tent, pojučių pristatytoje iš kokio nors daikto medžiagoje, mes 
protu įžiūrime esminius daikto požymius, esmines ypatybes ir 
paskui su pagalba retleksijos suprantame, kad visi tos rūšies 
daiktaj, turėdami tokią pat prigimtį, turi tokius pat esminius po- 
žymius, tokias pat esmines ypatybes. Ir proto įžiūrėjimas ir re- 
ieksija čia turi realų pagrindą. 

2) Ockham'o teorijoj sprendimai netektų savo tikros pras- 
mės ir virstų nesąmone. Kai aš sakau, kad Petras yra žmogus, 
aš nemanau teigti, kad Petras yra proto padaras; o pagal Oc- 
kham'o teoriją taip išeitų. Iš tikrųjų mes manome turį teisę sa- 


*y-— 


Bendrai, sprendime, norint išreikšti tiesą, jungiama arba 
skiriama veiksnys nuo tarinio, atsižvelgiant į dalyką, kuris, spren- 
dimą darant, turima galvoje. Tik tuomet santykio tarp veiksnio 
ir tarinio išreiškimas gali sutikti su tiesa, kai atsižiūrima į 
sprendime turimą galvoje dalyką. 

3) Kartais konceptualistai sako, kad, girdi, mes tik pana- 
šiems atskiriems daiktams taikome tas pačias idėjas, tuos pačius 
terminus. Bet kad galėjus tikrai sakyti, koki atskiri daiktai yra 
panašūs, koki ne, tai reikia turėti galios tai pačiuose daiktuose 
įžiūrėti, kitaip sakant, reikia turėti galios įžiūrėti pačiuose daik- 
tuose terminui, idėjai, sąvokai turinį. 

4) Zmonės negali turėti idėjų, sąvokų iš tos srities, kurios 
srities neturi jutimų. Pavyzdžiui, kas iš apsigimimo yra neregys, 
tas negali turėti idėjų, sąvokų iš regėjimo srities. Tai parodo, 
kad sąvokos, sudaromos sąryšyje su pojučių veikimu. 

Tai pat liudija tas faktas, kad mes galime sąvokas taikyti 
prie matomų daiktų. 

Galime, antai, matematikos apskaičiavimus, mechanikos iš- 
vadas pritaikyti prie materialių dalykų '). 

5) Jeigu idėjos, sąvokos neturėtų turinio iš realybės įžiū- 
rėjimo, tai tada ir atskirų daiktų, kaipo realių, pažinimas protu 
nebūtų galimas. Juk mes protu galime charakterizuoti atskirą, 
individualų daiktą tik sąvokų turiniais; individualumų, kaipo tokių, 
protu mes pažinti neįstengiame. 

Klysta dėl to Vilius iš Ockham, sakydamas, kad mes pir- 
ma turime protu atskirų daiktų, kaipo tokių, pažinimą, o tik pas- 
kui sudarome sąvokas ž), kuriomis juos kaip kokiais ženklais 
pažymime. Mat, be sąvokų pagalbos, neįmanoma joks proto pa- 
žinimas. 

Su pažinimo faktais čia sutinka Aristotelio ir Tomo Akvi- 
niečio pažiūra, kurie mokė, kad protu mes daiktuose įžvelgiame 
jų esminius požymius ir esmines ypatybes, darydami atotrauką 
nuo individualumų, nuo individualių skirtinumų. Individualius 
daiktų skirtinumus tiksliau protu išreikšti — tai jokiu būdu nėra 
tiesioginio proto įžiūrėjimo dalykas. Tik su pagalba visos grupės 
sąvokų mes protu pajėgiame toli gražu netobulai charakterizuoti 
skirtinumą vieno daikto nuo kitų tos pačios rūšies daiktų. 

B) Kitoks konceptualizmas yra Kanto. Jis irgi skelbia, 
kad teoretinio proto sąvokos neišreiškia to, kas yra realybėje. 
Bet jis kitaip negu Vilius iš Ockham supranta bendrą visuoti- 
nių sąvokų kilmę ir reikšmę, 

Pagal Kantą protas neturi į realybę savo pažinimo galio- 
mis jokio tiesioginio įžvelgimo. Proto darbas yra tik kombi- 
nuoti spręsmuose pojučių jutimus ir pačius spręsmus atatinkamai 
grupuoti bei daryti iš jų išvadas. Kantas nepripažįsta, kad protas 
galėtų ką įžvelgti realybėje, pojučių padedamas. Iš čia paskui jo 
pagrindinės klaidos pažiūrose ir į spręsmus ir į sąvokas. 

Kantui, kaip ir senovėje Platonui, rūpėjo pirmučiausia iš- 
aiškinti, kaip galimas yra mokslinis pažinimas, kuris turi būti- 


1) Čia nesigilinu į Ockham'o agnosticizmą. Būtent, Ockham, manyda- 
mas, kad žmogus pirmučiausia turi tiesioginį pažinimą individualaus daikto, 
tik tokį pažinimą laikė tikrai realiu. Kai Dievas, dvasinė siela nėra prieina- 
ma tiesioginiam pažinimui, tai Ockham skelbė, kad negalima tikrai įrodyti, 
ar egzistuoja Dievas, ar žmogus turi dvasinę sielą ir tt. i ž 

*) Šituo savo mokslu apie tai, kad sąvokomis pažinimas nėra tiesio- 
ginis realybių pažinimas, Vilius iš Ockham turėjo daug įtakos vadinamajai 
naujai filosofijai. Filosofijos istorijos tyrinėjimams darant pažangą, kas kart 
labiau aiškėja toji didelė įtaka, kurią turėjo bendrai dekadentinės vidurinių 
„amžių filosofijos srovės ir anglų empirizmui ir prancūzų racionalizmui, 

nos ir visuotinės reikšmės. Kadangi mokslas susideda iš saki- 
nių, taigi iš sprendimų, tai Kanto svarbiausias klausimas veikale 
„Kritik der reinen Vernunft“ ir yra apie tai, kaip galimi moksli- 
niai būtinos ir visuotinės reikšmės sprendimai, arba, kaip jis 
juos vadina, sintetiniai aprioriniai sprendimai.  Toki sprendimai, 
pagal Kantą negali remtis pojučių patyrimu ir proto įžiūrėjimu, 
kas yra realybėje. Toki sprendimai esą tada, kai mes jutimus 
kombinuojam ir formuojam su apriorinių formų ir apriorinių 
kategorijų pagalba. 

Mat, Kantas bendrai priėmė be kritikos tai, kame sutiko ir 
racionalizmas ir empirizmas. Jis be kritikos antai priėmė bendrą 
racionalizmui ir empirizmui dogmą, kad tiesioginiu ir pirminiu 
pažinimo objektu negali būti realus daiktas. Gerai nesusipaži- 
nęs čia su Aristotelio ir Tomo Akviniečio pažiūra, jis jos nė 
nebandė kritikuoti ir tokiu būdu atmetė be kritikos tiek daug 
šalininkų amžių bėgyje turėjusią rimtą betarpiško realizmo po- 
ziciją ]). 

Priklausomai nuo šito pagrindinio nusistatymo paskui Kan- 
tas sudarė savo ypatingas pažiūras į analitinių ir sintetinių 
sprendimų charakterį. Pagrindinių spręsmų veiksniu pagal Kantą 
negali būti realus daiktas. Dėl to analitiniai sprendimai (juose 
tarinio sąvoka gaunama analizės keliu iš veiksnio sąvokos) pas 
ji įgyja siaurą formalistinę reikšmę, o sintetiniai sprendimai (juo- 
se tarinio sąvoka išreiškia šį tą nauja, ko nėra veiksnio sąvo- 
koje) jungia veiksniu ir tariniu išreikštus dalykus be įžvelgimo 
į jų vidujinį, realų sąryšį bei santykį. 

Negeriau pas jį ir su sprendimų būtinumu bei apriorizmu. 
Kuomet realus daiktas nėra pirminiu pažinimo objektu, tai jis 
paskui teoretiško proto niekados ir nėra pasiekiamas. Taigi 
būtinumo sąvoka čia savo kilme jau neturi sąryšio su realybe. 
Taip pat ir aprioriškumo savybė čia reiškia, kad nesama sąryšio 
su realybe. 

Ką manyti apie šitokių Kanto pažiūrų vertę? 

1) Pirmučiausia, reikia pastebėti, kad Kanto teorijoj nėra 
vietos tikrai, objektyviai tiesai. Jis tiesa vadina proto sutikimą 
paties su savim. Girdi, daikto, kaip jis yra savyje, žmogui teo- 
rišku protu pažinimas esąs neprieinamas; tad nesą pagrindo kal- 
bėti apie tiesą, kaipo pažinimo atatikimą pačiam dalykui, o tik 
galima čia esą kalbėti apie tiesą, kaipo išvengimą prieštaravimų 
galvojime, kaipo minčių sutikimą tarp savęs. 

Bet toks tiesos supratimas veda prie aiškių nesąmonių. 
Juk ir fantazijos duomenimis pasirėmus, kaipo medžiaga, galima 
paskui logiškai sukombinuoti be prieštaravimų minčių tarpe il- 


1) Betarpišku realizmu vadinama gnoseologijoj toji srovė, kuri pirmuo 
ju pažinimo objektu laiko ne jutimus ir ne idėjas, bet realų daiktą. Ziūr. 
mano veikalo „Pagrindiniai gnoseologijos klausimai“ pusl. 70—81. 

giausį pasakojimą, bet tokio kūrinio nieks juk nevadins atatin- 
kančiu tiesą. Pasirėmę fantazijos duomenimis galime logiškai 
nustatyti impozantiškiausią sąskaitą savo naudai, tik, deja, aiš- 
ku, kad realios naudos iš to nebus jokios. Mat, svarbu, kad mū- 
sų pažinimas remtųsi ne fantazijomis, ne svajonėmis, ne išgal- 
votais duomenimis, o tikrais faktais, į kuriuos protas atsižvelg- 
tų ir pasistengtų su jais susiderinti, 

2) Negalimas joks sprendimas būtinos ir visuotinės reikš- 
mės, jei jame jungiama tik jutimai, o ne realybės esmines ypa- 
tybes išreiškiančios sąvokos. Sprendime juk išreiškiama santykis 
tarp veiksnio ir tarinio turinio. Jeigu veiksnio ir tarinio turinyje 
būtų tik jutimų medžiaga, tai, protui neturint jokio įžiūrėjimo 
galios į realybę, ir santykis sprendime išreiškiamas negalėtų tu- 
rėti to charakterio, būtent būtinumo ir visuotinumo. Juk ir pats 
Kantas pakartotinai akcentuoja, kad pojučių patyrime negalima 
rasti pagrindo nei būtinumui, nei visuotinumui. 

Santykio charakteris pareina nuo tų dalykų, tarp kurių nu- 
statoma santykis. Taip yra ir su sprendime išreiškiamu santykiu. 
Kai aš sakau, kad du syk du yra keturi, tai aš tai darau ne 
dėl kokios aklos proto taip daryti tendencijos, bet dėl to, kad 
dviejų ir dviejų iš vienos pusės ir keturių iš kitos pusės turi- 
nys yra toks, kurs, man jo reikšmę įžiūrėjus, mane verčia taip 
sakyti. 

Taigi sprendimų reikšmės būtinumui ir visuotinumui turi 
būti pagrindo veiksnio ir tarinio turinyje. 

Tokiu būdu, aišku, kad Kantas klydo, kai jis sąvokas lai- 
kė paskesniu dalyku už sprendimus ir kai jis nepripažino iš- 
reiškiančių esmines realybės ypatybes sąvokų. 

3) Kantas netyrinėjo spręsmų taip pagrindingai, kaip Aris- 
totelis. Jeigu jis būtų įsigilinęs į spręsmų prasmę ir tikslą, jis 
būtų įsisąmoninęs, kad spręsmu siekiama tarti šį tą apie tai, kas 
nėra spręsmes, bet vis dėlto yra žinotina, ir kad spręsmas tik 
tuomet galima laikyti turinčiu vertės tiesos atžvilgiu, kuomet 
jis iš tikro išreiškia tai, kas turima proto akivaizdoje. Iš čia būtų 
gerai jis supratęs, kad ne pažinimo objektai turi derintis prie 
pažinimo galios dėsnių, bet protas turi būti apspręstas realybės, 
jeigu norima tiesą pasiekti ir išreikšti. Tokiu būdu Kantas būtų 
lengvai pamatęs visą klaidingumą savo kopernikiško užsimojimo, 
kuriuo eidamas jis statė teoriško proto svarstymo pagrindan 
mintį, kad pažinimo objektus turi normuoti proto galios veiki- 
mo dėsniai. 

Jeigu Kantas būtų kritiškai įsigilinęs į spręsmo esmę, būtų 
lengvai pastebėjęs, kad sprendime jungiama arba skiriama veik- 
snys nuo tarinio, atsižvelgiant į dalyką, kuris sprendimą darant, 
turimas galvoje dviem atžvilgiais (vieną atžvilgį išreiškia veiks- 
nys, kitą tarinys). Jeigu Kantas būtų į tai įsigilinęs, būtų galėjęs 
lengvai suprasti, kad tik tuomet santykio tarp veiksnio ir tarinio 

Mpio p m iai sintetiniai ir aprioriniai Žakas 
kur tokio į dalyką atsižiūrėjimo nėra, ir einant paties Kanto mokslu, 
nė būti negali, aišku, negali turėti tiesos charakterio. Taigi, aiš- 
ku, kad Kantas, svarbiausiais sprendimais, mokslo atžvilgiu, lai- 
kydamas sintetinius apriorinius sprendimus, prieina savo spren- 
dimų moksle prie tokios didelės nesąmonės. 

4) Kantas savo pažiūras apie apriorines pojučių patyrimo 
formas (laiką ir erdvę) ir apie kategorijas nusistatė per daug 
lengvai įtikėdamas, kad mes negalime realybės tikrų savybių nei 
pojučiais patirti, nei teorišku protu tikrai pažinti, 

Tuo tarpu, rodos, nesunku, kiek kritiškai pagalvojus, su- 
prasti, kad, prileidus pojučių srityje subjektines laiko ir erdvės 
formas, nėra galima matyti esminio skirtumo tarp svajonių ir 
tikro patyrimo. Dar aiškiau bus matyt čia nesąmonė, jeigu svar- 
stysime, kaip su tokia subjektinių formų teorija galima būtų kri- 
tiškai orientuotis istorijos faktų srityje. 

Panašiai iš nesąmonių negali išsinarplioti Kantas ir dėl 
savo mokslo apie apriorines subjektyvias kategorijas. Juk ar 
šiaip ar taip jis juk kalba apie nepažįstamą daiktą savyje, kurį 
vis dėlto jis turi laikyti šiuo tuo, taigi, šiokia tokia esybe, šiaip 
ar taip galinčia veikti, galinčia turėti šiokius ar kitokius santy- 
kius su kitais daiktais. Taigi išeina, kad esybės, egzistavimo, sub- 
stancijos, veikimo, priežastingumo, santykio kategorijos taikyti- 
nos yra ne tik apriorinėmis pažinimo formomis ir kategorijomis 
suformuotiems pažinimo objektams, bet ir pačiam daiktui kaip 
jis yra savyje (Ding an sich). O tai visai priešinga Kanto imok- 
slui, kuriuo einant tos formos ir kategorijos taikytinos tik mūsų 
pačių susitormuotiems pažinimo objektams. Be to, Kantas kalba 
apie įvairių filosofų protavimus, kurių, tur būt, jis nelaiko tik 
savo pažinimo sąmonės susiformuotais objektais, bet ir egzis- 
tuojančiais nepriklausomai nuo jo sąmonės. 

5) Kanto moksle apie subjektines formas ir kategorijas yra 
daug prieštaravimų. 

Jis moko, kad tikras teoriškas pažinimas gali būti tik apie 
pojučių patyrimui prieinamus dalykus; kiekvieno dalyko sąvokos 
pagrinde čia turi būti jutimų nurodymai. O tuo tarpu jis savo 
teorišku svarstymu apie sintetinius apriorinius sprendimus aiš- 
kiai liečia pojučiams neprieinamus dalykus; juk nei kategorijos 
nei sprendimai nė jokiam pojučių patyrimui nėra prieinami, 

a) Jeigu laikyti mokslišku daiktu, kaip nori Kantas, tik po- 
jučiams prieinamus dalykus, tai pati Kanto sistema, kaipo susi- 
dedanti iš minčių, yra pojučiams neprieinamas daiktas, taigi ir 
negalėtų turėti pretenzijos būti moksliškai kvalifikuota. 

b) Kantas sako, kad daikto, kaip jis yra savyje, sužadinta 
mūsų pojučių galia duoda mums be jokių ryšių, be jokios tvar- 
kos patyrlmo medžiagą, kad visi sąryšiai, visas tos medžiagos 

organizavimas pareina iš operavimo aprioriniais elementais (for- 
momis ir kategorijomis). Taigi, pritaikant tai, pavyzdžiui, prie 
Kanto veikalo  „Kritik der reinen Vernunft“, reiktų sakyti, kad 
kuomet mes jį skaitome, tai patys visą jo turinį sutvarkome, 
patys jį įprasminame, kitaip sakant, patys pasidarome jo autoriais. 

6) Kantas norėjo matematikai ir matematiškam gamtamok- 
sliui nurodyti būtinos ir visuotinos vertės pagrindus. Tuo tarpu 
Kantas nustato tokius principus, iš kurių išeina, kad tai jokiu 
būdu negalima pasiekti. 

a) jeigu Kantas sakosi negalįs turėti jokios informacijos 
iš daikto, kaip jis yra savyje, o betgi iš to daikto gauna paty- 
rimui akstiną, tai iš kur jis gali žinoti, kad daiktas savyje kar- 
tais nepradės teikti kitokios rūšies akstinų, prie kurių apriori- 
niai elementai negalės būti, kaip reik, pritaikyti ir tokiu būdu 
mokslų dėsniai neteks savo vertės. Iš kur, iš tikro, Kantas žino, 
kad Ding an sich turi pastoviai užsilaikyti, o ne būti kokios 
nors evoliucijos srovėje? Jau Fichte buvo aiškiai nurodęs šitą 
silpną Kanto sistemos vietą. 

b) Kantas negali taip pat nurodyti pagrindo, dėl ko iš ne- 
žinomos versmės atsiradęs apriorinių formų ir kategorijų mecha- 
nizmas negalėtų kartais daugiau ar mažiau pasikeisti ir dėl ko ne- 
galėtų pradėti veikti kitais būdais. 

7) Kanto gnoseologijoj yra ir šis sau pačiam prieštaravimas 
jis iš vienos pusės yra užsimojęs atskleisti, kuo yra pažinimas 
savyje, o iš kitos pusės skelbia, kad daikto, kaip jis yra savyje 
pažinti negalima, taigi ir pažinimo, kaip jis yra savyje pažinti ne- 
galima. 

“Arba vėl: Kantas skelbia, kad mes giliau klausimų svarsty- 
ti neįstengiame, o tuo tarpu pretenduoja būti pagrindinės filoso- 
Tijoj revoliucijos iniciatorium. 

8, Kantas užmiršta, kad mes save, pažįstantį subjektą, pir- 
mučiausia pažįstame, kaipo objektą arba per objektą; visos taip- 
gi pažįstančio subjekto ypatybės pirmučiausia yra žinomos iš ob- 
jekto pažinimo. Bendriausioj ir pirmučiausioj formoj objektas yra 
esybė. Tad subjekto ir paties pažinimo pažinimas yra galimas 
tik ant esybės pažinimo pagrindo. 

Be to, esybė apskritai yra pagrindinesnė sąvoka negu sub- 
jektinė ir negu kokia specialinė objektinė esybė)). 

Iš čia turi būti suprantama, kad dėsniai esybės, kaipo to- 
kios, ypatybėmis paremti, turi turėti pritaikymą pažinimui ir sub- 
jektyvios ir objektyvios realybės srityje, 

0) Kartais daug kas susijaudina sužinojęs, kad Kantas te- 
oriškam protui nepripažįsta kompetencijos įrodyti, kad Dievas 

1) Esse est prius guam esse tale: pažinimo srityje esybės apskritai są- 
voka yra pirmesnė, pagrindinesnė negu specialios esybės sąvoka. Tokia gi 
speciali esybė yra juk ir subjektyvi realybė. 

egzistuoja, kad žmogus turi dvasinę sielą, kad žmogus turi lais- 
vą valią. Bet reikėtų atsiminti, kad griežtai laikantis Kanto mok- 
slo apie subjektines formas ir kategorijas nebūtų galima taip pat 
žinoti, ar egzistuoja išorinis pasaulis, ar egzistuoja kiti žmonės, 
ar apskritai kas nors egzistuoja už subjektinių reiškinių ribų. 
Pagaliau ir pats pažįstąs žmogus, kiek jis yra pažintas, yra tik 
iš pojučių jutimų subjektinėmis formomis ir kategorijomis su 
formuotas padaras. Kanto žmogus, kaipo teoriško proto mecha- 
nizmo padaras, nėra tai gyva esybė; nenuostabu tat, kad Kanto 
žmogus teoriško proto srityje negali pažinti Dievo ir sielos, nes 
jis, apskritai, kaipo negyvas padaras, negalėtų, rodos, nė ryžtis 
ką nors pažinti, ir tokiam žmogui nei Dievas nei siela pažinti 
negalėtų, rodos, nė rūpėti, 


V. Nuosaikus (moderuotas) realizmas. Tai Aristotelio 
ir Tomo Akviniečio išsprendimas universalių, bendrų sąvokų 
santykio su konkrečia realybe. 

1) Cia svarbu pirmučiausia įsisąmoninti, kad bendrumo, uni- 
versalumo, kaipo tokio, pačioje realybėje formaliai nėra, kad tai 
refleksijos padaras, bet turintis realybėje pagrindą, nes supranta- 
me, kad visi tos pačios rūšies daiktai turi tas pačias rūšinės ypa- 
tybes; kad visos esybės turi tokias pat transcendentalines ypaty- 
bes; svarbu čia supratimas, kad tų sąvokų turinys išreiškia daik- 
tų esmę, jų esmines ypatybes ir esminius santykius. 

2) Į universalių, bendrų sąvokų reikšmę galima žiūrėti iš 
trejopo punkto: a) kad jos yra sielos sąvokos, glūdinčios sielo- 
ję; b) kad jos išreiškia daikto esmę, ar jo esmines ypatybes ir 
esminius santykius; c) kad jos turi tokią ir tokią reikšmę, ne- 
kreipiant dėmesio į tai, kad jos yra to ar kito žmogaus sąvokos, 
ar kad jos išreiškia to ar kito individualaus daikto esmę, esmi- 
nius santykius, esmines ypatybes. 

Tiesioginis proto pažinimas savo turiniu turi iš to trečiojo 
punkto suprantamą universalių, bendrų sąvokų reikšmę.!) Sitas 
dalykas labai ir labai svarbu įsidėmėti, norint suprasti, kaip gali- 
ma, viename individualiame daikte įžiūrėjus esmines ypatybes, jas 
suprasti pilnai atatinkančias savo reikšmėje kitų tos pačios rū- 
šies daiktų esmines ypatybes. 

3) Protas turi refleksijos galią. Kadangi proto tiesioginis 
pažinimas pasiekia realybę, tai ir proto refleksija apie tą tiesiogi- 
nį pažinimą gali pamatyti, kad iš tikro tiesioginis pažinimas turi 
sąryšį su realybe. Reileksija to sąryšio nesugalvoja, bet tik jį 
pastebi. Nenuostabu dėl to, kad su reileksijos pagalba galima 


) „Triplex est alicuius naturae consideratio. Una prout consideratur 
secundum esse guod habet in singularibus: sicut natura lapidis ia hoc lapide 
et in illo lapide. Alia vero est consideratio alicuius naturae secundum esse 
suum intelligibile: sicut natura lapidis consideratur prout est in intellectu. Ter- 
tia vero est consideratio naturae absolute pront  absirahit ab utrogue esse; 

atatinkamais argumentais įrodyti klaidingumą tų sistemų, kuriose 
nepripažįstama protui galimybės ką nors sužinoti apie nepriklau- 
sančią nuo jo realybę!). 

4) Aristotelio ir Tomo Akviniečio mokslu, protas veikia ne 
tik sprendimuose, išreikšdamas santykį tarp veiksnio ir tarinio, 
bet pirmučiausia turi suprasti veiksnio ir tarinio sąvokos turinio 
prasmę, įžvelgdamas su pojučių pagalba realybėje tai, ką paskui 
išveiškia veiksnio ir tarinio sąvokomis. Jeigu protas šito įžvelgi- 
mo negalėtų daryti, tai nesuprasdamas tų sąvokų prasmės, nega- 
lėtų daryti ir sprendimo. Tų sąvokų turinį gali protas sužinoti 
tik įžvelgdamas, kas yra nepriklausomoje nuo jo veikimo (įžvel- 
gimo) realybėje, nes jis pats jo nesukuria; o iš nieko negali nie- 
kas atsirasti. Kad protas to turinio nesukuria, tai aišku ir iš to, 
jog jis turi naudotis pojučių pagalba ir savo nuožiūra negali 
secundum guam considerationem consideratur natura lapidis vel cuiuscum- 
gue alterius, guantum ad ea tantum guae per se competunt tali naturae“. S. 
""hom. Guodlib. VIII, 1. žiūr. taipgi ypač: Summa theol. I, 85, 3 ad 1; ten 
pat I, 85, 2 ad 2; ten pat I, II, 79, 6, c. 

„Patet, guod natura absolute considerata abstrahit a guolibet esse, ita 
guod non fiat praecisio alicuius eorum, et haec natura sic considerata est, 
guae praedicatur de omnibus individuis“. S. Thomas. De ente et essentia, 
cap. IV. 

Non tamen potest dici guod ratio universalis conveniat naturae sic ac- 
ceptae, guia de ratione universalis est unitus et communitas. Naturae autem 
hum nae neutrum eorum convenit secundum suam absolutam  consideratio- 
nem. Si enim communitas esset de intellectu hominis, tunc in guocumgue 
inveniretur humanitas, inveniretur communitas et hoc falsum est: guia in Sor- 
te non invenitur communitas aliąua, sed guidguid est in eo individuatum est... 
Relinguitur ergo guod ratio sperici accidat naturae humanae secundum illud 
esse guod habet in intellectu. Ipsa enim natura habet esse in intellectu ab. 
stractum ab omnibus individualibus, et habet rationem uniformem ad omnia 
individua guae sunt extra animam, prout essentialiter est imago omnium, ei 
inducens in cognittonem omnium, inguantum sunt homines et ex hoc guod 
talem relationem habet ad omnia individua, intellectus adinvenit rationem spe- 
ciei, et altribuit sibi... 

„Et guamvis - haec natura intellecta habeat rationem universalis, se- 
cundum guod comparatur ad res, guae sunt extra animam, guia est una si- 
militudo omnium: tamen secundum guod habet esse įn hoc intellectu vel in 
illo, est species guaedam intellecta particularis: et ideo patet defectus Com- 
mentatoris in IĮI de Anima, gui voluit ex universalitate formae intellectae uni- 
tatem intellectus concludere; guia non est universalitas illius formae secundum 
hoc esse gu.d habet in intellectu, sed secundum guod ad res refertur, ut 
similitudo rerum. Sicut eti m, si esset una stat-a corporea repraesentans mul- 
tos homines, constat guod illa imago vel species statuae haberet ess+ singu- 
lare et proprium, secundum guod esset in hac materia: sed haberei rationem 
comm.:nitatis secundum guod esset commune repraesentativum  plurium.. * 
De ente et essentia, cap. IV. 

„Abstrahi, ad guod seguitur intentio universalitatis.“ S. Thomas. Sum- 
ma contra Gent. I, 26. Tai labai svarbu įsidėi: ėti, kad pirmiau yra abstr kci. 
ja, tai yra pirmiau pažinta yra, ką išreiškia „natura absolute considerata“, o 
tik paskui susidaro intentio universalitatis. Tai svarbu suprasti 1r subjektyviz- 
mo apskri'ai ir konceptualizmo ypatingai išvengimui. iš KA 

1) Žiūr., antai „mano veikale „Pagrindiniai gnoseologijos klausimai“ 
guoseologinio idealizmo kritiką pusl. 27 -32. 

nuspręsti, kas kur yra, bet turi žiūrėti, kad jo ištarmė atatiktų 
realybę. 

Labai svarbu šitą dalyką turėti atmintyje. Proto prigimtis pa- 
sireiškia visuose jo veiksmuose. Kadangi įžvelgime reikšmės veik- 
snio ir tarinio protas nesprendžia, tai yra, nejungia ir neskiria 
vieną savoką nuo kitos (taip dažnai suprantama sprendimo pra- 
smė), bet veiksnio ir tarinio supratimą įsigyja, įžvelgdamas realy- 
bėje tai, ką jų turiniu išreiškia, tai aišku, kad tas įžvelgimas išrei- 
škia proto veikimo prigimtį. Ir sprendimuose tat protas stengia- 
si įžvelgti pačioje realybėje, kaip reikia išreikšti santykį tarp veik- 
snio ir tarinio. Daryti sprendimą juk yra ne kas kita, kaip tą pa- 
tį dalyką išreikšti dviem atžvilgiais (veiksniu ir tariniu). 

5) Sprendimo objektas galų gale turi būti realus daiktas, 
nes, ko nėra, to negalima ir pažinti. Sakau, galų gale, nes paži- 
nimas betarpišku savo objektu gali turėti ir kitus sprendimus; 
gali būti sprendimas apie sprendimus, bet šitie pagaliau turi tu- 
rėti sąryšį su realybe, nes iš nieko jiems juk negali atsirasti rei- 
kiamas pagrindas. 

6) Kuomet protas įžvelgia daiktuose esmines ypatybes ir 
esminius santykius, tai išreiškiąs juos pažinimas turi pastovios 
reikšmės ir vertės visiems tos rūšies daiktams. Yra tokių ypaty- 
bių ir santykių, kuriuos turi turėti visi daiktai, kaip, antai, esimo, 
tapatybės, tai, kad dalis mažesnė už visą ir tt. Tokias ypatybes 
ir santykius išreiškiąs pažinimas turi turėti būtiną ir visuotinį 
pritaikymą prie visko, kas yra ir gali būti. 

Ir pažinimas yra šiuo tuo, ne niekuo. Taigi, ant tų ypaty- 
bių ir santykių pagrindo paremti dėsniai turi turėti pritaikymą ir 
prie visokio pažinimo. 

Aišku tad, jog įvyksta klaida, nesąmonė, kuomet, darant iš- 
vadžiojimus, tenka sueit į konfliktą su tokiais dėsniais. Tie dės- 
niai turi ne tik subjektinę, bet ir objektinę, ontologinę reikšmę. 

7) Yra šis tas bendra tarp pažinimo ir esimo.  Pažinimas 
yra šiuo tuo. Yra taip pat šis tas bendra tarp pažinimo ir kiek- 
vieno kito įvykimo. Kaip šio to įvykimas negali atsirasti be iš- 
orinės įtakos tam, kuriame kas įvyksta, taip ir pažinimas įvyksta 
dėkui nepriklausančiai nuo pažinimo galios priežasčiai. Aristotelis 
ir Tomas Akvinietis ne tik nemato jokio keblumo, kad pažinimo 
galia gali ką pasiekti, kas nėra jos viduje, tai yra nepriklausomą 
nuo jos objektą, bet stačiai jie nesupranta, kaip galėtų būti koks 
nors pažinimas be sąryšio su tokiu objektu. 

8) Pažinime tat dalyvauja ir protas, ir objektas. Objektas 
duoda pažieimui turinį. Tas turinys proto išreiškiamas abstrak- 
čiai, tsi yra be individualių savotiškumų, kokius tas turinys turi 
pačiame daikte. Tačiau tas abstraktiškumas nereiškia klaidingumo; 
išreiškiama tai, kas yra, realybėje, nors ir ne viskas, bet ir nepa- 
sakoma, kad viskas išreiškiama; taigi, čia įokio klaidinimo nėra. 

0) Aristotelio ir Tomo Akviniečio pažiūromis, veikimas tu- 
ri priklausyti konkrečiam daiktui, nes tik konkretus daiktas gali 
egzistuoti, taigi ir veikti. Iš čia ir pažinimas, kaipo veikimas, yra 
daromas žmogaus, o ne vien proto ir pojučių galių. Proto ir 
pojučių galios yra žmogaus įrankiai. Griežtai kalbant, sako Aris- 
totelis ir Tomas Akvinietis, reikia sakyti, kad ne protas pažįsta, 
ne pojučių galios patiria, bet žmogus pažįsta ir patiria per pro- 
tą ir pojučius. 

Tai labai svarbu atsiminti, norint išvengti klaidų, į kurias 
dažnai įpuolama, darant kaž kokius autonomiškai veikiančius daik- 
tus iš pažinimo galių. 

Kuomet tas pats žmogus pažįsta ką per protą ir per poju- 
čius, tai jis gali pastebėti tarp jų pažinimų santykį, gali, būtent, 
pastebėti, kad tai, kas išreiškiama sąvokoj, atatinka tą daiktą, ku- 
rio ypatybės tuo tarpu patiriamos pojučių pagalba. 

10) Aristotelio ir Tomo Akviniečio sąvokų ir bendrai paži- 
nimo esmės ir vertės išaiškinimas padeda lengvai suprasti, kad 
ontologija yra pagrindinis ir objektyvus mokslas. Cia lengvai su- 
prantama, kad ir pažinimo faktai yra esybės ypatybių, įvykimų 
rūšys, kad tokiu būdu esybės ypatybės ir ant tų ypatybių ry- 
mantieji dėsniai turi turėti pritaikymo ir pažinimo srityje. 

* * 
* 

Pažiūros į ontologiją labai pareina nuo nusistatymų apie pa- 
žinimo tikrumą. 

I. Suprantama, kad antai visuotinis skepticizmas negali pii- 
pažinti ontologijai mokslo teises. Jis, mat, kvestionuoja kiekvieno 
mokslo, kaipo tiesos pažinimo, objektyvią vertę. 

Su skepticizmu tenka atsiskaityti gnoseologijoje!;. Kas gno- 
seologijoje, kaipo ontologijos įvadoje, yra aiškinama, nėra reikalo 
čia tai visa kartoti. Bet kai kuriuos punktus vis dėlto pravartu ir 
čia prisiminti, nes ontologija, kaipo pagrindiniausias mokslas, pati 
pagaliau turi apginti savo pozicijas, kurias skepticizmas juk taip 
labai paliečia. 

1) Kai kurių klaidingai manoma, kad skepticizmas tai radi- 
kaliausia, giliausiai siekianti savo pareiškimais srovė. Bet radika- 
liau yra svarstomas pažinimas, kai giliausiais atžvilgiais svarsto- 
ma abejojimo prasmė ir tikslas. Giliau imama dalykas, kai prieš 
abejojimo radikalumą pastatoma įsisąmoninimo visašališkumas, 
taigi įsisąmoninimas apie abejojimo teises ir ribas tiesos pa- 
žinimo reikalui. 

Pirmučiausia reikia čia įsisąmoninti šiuodu dalyku: 

a) Abejojimas negali būti laikomas pažinimo tikslu, bet turi 
vertę tik kaipo priemonė apsisaugoti, kad į tiesos vietą nepriim- 
A i) Ziūr. mano veikalo „Pagrindiniai gnoseologijos klausimai“. pusl. 

tume klaidos. Kame tad suklydimui nėra vietos, ten ir abejojimas. 
netenka protingos prasmės. Suklydimui gi negali būti vietos ten, 
kur negalima sumaišyti vieną dalyką su kitu, 

b) Kaip teigimas, taip ir neigimas bei abejojimas, jeigu jis. 
rimtai reiškiamas, turi remtis protingu pagrindu, ir tiek kiekvienas 
abejojimas turi vertės, kiek turi vertės tasai pagrindas, ant kurio 
jis remiasi. Su abejojimais, neturinčiais protingo pagrindo, nėra 
reikalo rimtai skaitytis. 

2) Skeptikai paprastai remiasi neįrodyta ir neįrodytina apri- 
oristine, dogmatiškai jų priimama supozicija, būsią yra tik viena 
sakinių rūšis, būtent, tokių, kurių vertę reikia paaiškinti su pa- 
galba aiškesnių. Skeptikai juk neįrodo ir negali įrodyti, kad ne- 
gai būti tokių sakinių, kurių, kai tik; žodžių reikšmę įsisąmoni- 
nam, tuoj protas betarpišku būdu mato aiškiai tarp jų sąryšį ir 
supranta, kad čia negali būti klaidai vietos. 

Neturėtų pagaliau iš tikro prasmės pati kalba apie įrody- 
mus, jei nebūtų tokių sakinių, kurių tiesa savaime aiški, kurių 
tat jau nereikia aiškinti su pagalba aiškesnių, kur visai aišku, jog 
klaidos nėra, nes nėra čia jokios galimybės suklysti. Tokių tiesų 
iš tikro yra. Imkim, pavyzdžiui, tapatybės dėsnį, išreikštą ben- 
driausioj formoj, kad esybė, kaipo esybė, yra sau pačiai identiška. 
Cia jokio suklydimo būti negali, nes negali čia būti jokio su- 
maišymo. Viskas juk, kas egzistuoja ir kas gali egzistuoti ir apie 
ką galima galvoti ar ką patirti, turi šiuo tuo būti; ko visiškai 
nėra, to juk negalima nei pažinti, nei patirti. Cia niekas neįstengs 
žmogaus suklaidinti. Cia, mat, nieko negalima pakeisti, sumaišyti: 
ar Šį ar tą kas kištų, norėdamas ką pakeisti, sumaišyti, vis dėlto 
bus šiuo tuo, bus šiokia ar tokia esybe, 0 juk į esybės vietą 
nėra galima ką nors kitą pastatyti, su kuo galima būtų ją su- 
maišyti. 
Galima, žinoma, bandyti ir dėl jų abejoti, bet kas įsisąmo- 
nina abejojimo prasmę bei tikslą, tas tuojau lengvai pamato, kad 
čia abejoti nėra jokio protingo reikalo, kai suklydimui čia negali 
būti vietos, nes negali būti vietos sumaišymui vieno dalyko su kitu. 

3) Negalima taip pat protingai abejoti tuo, kad mes turime 
tokius ir tokius pajutimus, kokius mes jaučiame. Aš galiu abe- 
joti, pavyzdžiui, ar raudonumo pajutimui, kurį aktualiai juntu, 
atatinka taip pat objektyvioje realybėje toks pat raudonumas, bet 
nėra jokio pagrindo abejoti, kad aš iš tikrųjų turiu raudonumo 
patyrimą, kuomet aš jį juntu. 

Pojučių patyrimo išvaizda gali pareiti nuo šių trijų svarbes- 
niųjų veiksnių: nuo organo stovio (gali būti kartais organas ne- 
normaliame stovyje, kokios ligos apimtas), nuo atstumo, kuris 
yra tarp organo ir tarp daikto (iš tolo dažnai daiktas kitaip at- 
rodo, negu iš arti; įvairiai daiktai atrodo, kai mes į juos žiūrime 
per įvairios spalvos ir formos stiklą) ir pagaliau nuo paties daikto 
stovio (nes ir daiktas gali mainytis, pakitėti). Proto dalykas yra 

ištirti indukcijos pagalba įvairius pojučių liudijimus ir suvokti, ko- 
kios yra objektyviai esminės ir kokios pripuolamos daikto ypa- 
tybės. Žinoma, žmogaus protas gali čia dažniau ar rečiau su- 
klysti. Jis visados turi atsiminti, kad reikia patikrinti savo išva- 
džiojimus, suvedant juos į sąryšį su pirmaisiais protavimo dės- 
niais (būtent, dėsniais, kurie remiasi esybės, kaipo tokios, ypaty- 
bėmis, apie kurių vertę taip, kaip ir apie esybės, negali būti jo- 
kio protingo abejojimo, nes nėra galima jų pažinime suklysti; 
toki dėsniai yra, pavyzdžiui, tapatybės, prieštaravimo dėsniai) ir 
su betarpiškais pojučių liudijimais, 

Il. Tokiu būdu pagrindiniai tikro pažinimo kriterijai arba 
„garantija tai savaime aiškių tiesų ir tikrų faktų parama. 

Filosofijos istorijoj tenka susitikti ir su kitokiais apie tikro 
pažinimo garantijas nurodymais. 

Reikalinga tad čia bent trumpai svarbesnes tokias garanti- 
jas suminėti ir žodį tarti apie jų vertę. 

1) Netikęs yra pažinimo tikrumo motyvas, kurį nurodo em- 
piristai sensualistai, nepripažindami proto, kaipo savo esme skir- 
tingos pažinimo galios, įstengiančios pojučių pristatytojoje me- 
džiagoje giliau įžiūrėti, negu justinės patyrimo galios. 

Kritikuojant sensualistinį empirizmą jau turėjom progos įro- 
dyti, prie kokių nesąmonių veda jo užimta pažinimo vertinime 
pozicija. Tikrai sakant, empiristai sensualistai, jeigu jie laikytųsi 
logiškai savo pagrindinės minties (būtent, kad tik pojučių paty- 
rimas duoda mums tiesą pažinti), neturėtų jokio protingo galimumo 
šiaip ar kitaip apie ko nors vertę spręsti, nes pojučiai juk neturi 
sprendimo galios. 

2) Negalima galutinai proto pažinimo tiesos garantijai ieš- 
koti pagrindo žmonių sutikime tą ar kitą ką pripažinti tiesa. 

Sutikimo ką nors laikyti tiesa dar negali užtekti; reikia nų- 
rodyti protingą pagrindą. Jeigu nėra protingo pagrindo, tai ar 
vienas, ar du, ar šimtai ar tūkstančių ką nors vadins tiesa, tai Čia 
nieko negelbės. Jeigu ir visus akluosius surinktum, jie vis tiek 
nieko nepamaltys; taip panašiai ir šičia: jeigu ir visi žmonės ką 
nors laikytų tiesa, neturėdami tam protingo pagrindo, tai tokios 
pažiūros objektyvus tikrumas tiesos atžvilgių visai dėl to nepa- 
didėtų. 

Be to, reikia atsiminti, kad ir visų žmonių sutikimas apie 
ką nors vienaip manyti, reikalingas yra patikrinimo, nes juk yra 
buvę atsitikimų, kad ilgainiui pasirodė esant klaidinga, kas visų 
buvo iki tol laikyta per tiesą, pavyzdžiui, kad saulė sukasi apie 
žemę ir tt. 

Pagaliau reikia nustatyti, kas visų žmonių yra laikoma 
tiesa. Tas nustatymas, kad būtų kritiškas, reikalingas yra pa- 
tikrinimo. Patikrinimui čia garantija negali būti visų. Žmonių 
sutikimas, nes čia reikia išspręsti klausimą, ar yra universalus 
čia sutikimas tą ar kitą laikyti tiesa. Remtis tad tame pa- 

ikrinime universaliu žmonių sutikimu būtų aiški nesąmonė. 
Taigi, visų žmonių sutikimas negali būti pagrindinė tiesos paži- 
nimo tikrumo garantija. 

3) Tokia visuotine tikrumo garantija negali būti ir Dievo 
autoritetas. Mat, daug kas reikia pažinti, kad kritiško pažinimo 
srityje galima būtų įrodyti, kad tikrai yra Dievas ar kad Jis tai 
ir tai yra apreiškęs. O toms reikalingoms būti pirma pažintoms 
tiesoms Dievo autoritetas negi gali būti tiesos pažinimo tikrumo 
garantija. 

Žmogus, kaipo protinga esybė, turi laikytis protingos reli- 
gijos, protingo tikėjimo. Kritiško pažinimo srityje negali tad 
remtis tikėjimu, religija, nenurodęs religijos pažiūrų tikėtinumo 
motyvų. Gi tuos motyvus nesąmonė būtų kritiško pažinimo sri- 
tyje remti vėl tikėjimu. 

4) Negalima pagrindine pažinimo tiesos tikrumo garantija 
laikyti nei instinkto, nei jausmo nei kokio irracionalaus motyvo. 
Reiktų, mat, patikrinti, ar toks instinktas ar jausmas, ar koks irra- 
cionalus motyvas gali mus privesti prie objektyvios tiesos paži- 
nimo. O tas patikrinimas negi gali vėl remtis instinkto ar jaus- 
mo ar kokio irracionalaus motyvo autoritetu. Kitaip tektų atsiža- 
dėti visokio tikrumo ir laikytis skepticizmo. 

5) Galutina tiesos pažinimo tikrumo garantija negalima pri- 
pažinti ir sąmonės liudijimą, kaipo tokį. Mat, sąmonės liudijimai 
turi būti patikrinti. Ne viską juk, kas atsiranda mūsų sąmonė- 
je, galiina tiesa laikyti; juk dažnai žmonės klysta, manydami tie- 
są turį, Reikia tad žiūrėti, ar sąmonės liudijimas tikrai atatinka 
dalyką, apie kurį liudija. Sąmonės gi liudijimų vertę norėti 
patikrinti, apeliuojant tik prie sąmonės liudijimo, būtų aiški ne- 
sąmonė, 

6) Nepakankama yra tiesos pažinimo tikrumo garantija, kai- 
ją norima matyti su Dekartu idėjų aiškume ir įsakmume. Gali- 
ma juk aiškiai ir įsakmiai apie ką nors galvoti, ko tikrumoje nė- 
ra. Dekartas skelbė, kad jam yra aišku ir įsakmu, kad sielos 
esmėje yra mintijimas, o materijos esmėje erdviškymas. Tuo 
tarpu kiti rimti filosofai sako, kad apie sielą ir materiją nėra 
protingo pagrindo taip manyti. Taigi, aiškumas ir įsakmumas 
negali būti pagrindinė tiesos pažinimo tikrumo garantija. 

7, Negali būti pagrindinė tiesos pažinimo tikrumo garanti- 
ja nė tai, kas tariamai glūdi mumyse neįsąmonintai, kaip sako- 
ma psichologų, po sąmonės slenksčiu (už sąmonės ribų), pasą- 
monėje. To, kas nėra pažinta, negalima juk laikyti tiesos paži- 
nimo garantija; kitaip prieittume prie didžiausių nesąmonių; bet 
kas juk galėtų sakyti, kad jis remiasi tuo, ko jis nepažįsta, ir 
kritiškas galvojimas tada neturėtų visai jokios prasmės. Tokia gi 
pažiūra, kuri daro logiškai negalimu dalyku kritišką galvojimą, 
aišku, kad yra klaidinga. 

III. Kritiškoje filosofijoje ne vien tenka kritikuoti skepticiz- 
mą, kaipo neigiamą apsireiškimą, bet tenka juo ir pasinaudoti. 
Mat, skepticizmas tuo yra naudingas, Kad per jo argumentų, 
priekaištų ugnį pervarius, greičiausiai paaiškėja tokios ar kitokios 
filosofinės srovės vertė. 

Lengva pastebėti, antai, kad prieš skepticizmą neįstengia 
nieko rimta, nieko tikra pastatyti visoki ir senovės probabilistai ir 
naujųjų laikų hipotetistai, subjektyvistai. 

Senovės probabilistai Arkesilaos (gyveno IIl-iame šimtmety- 
ty prieš Kristų) ir Karneades (gyveno II šimtmetyje prieš Kristų) 
skelbė, kad tikros tiesos pažinti negalima, kad reikia tenkintis 
tik panašumais į tiesą. Garsieji skeptikai Enesidemas (gyveno 
pirmame šimtmetyje prieš Kristų) ir Sekstas Empirikas (gyveno 
pabaigoj antro ir pradžioje trečio šimtmečio Kristui gimus) sėk- 
mingai yra jiems atsakę, kad, kas jokios tikros tiesos nežino, 
neturi pagrindo, kaip sužinoti, kas yra į tiesą panašu, o kas ne- 
panašu. Tokia pat vertė yra tų šių laikų teorijų, kur manoma 
visame kame tenkintis tik hipotezėmis ir subjektyviomis pažiū- 
romis. Svarbu tuos sių laikų probabilistus, hipotetistus, subjek- 
tyvistus !) pastatyti prieš skeptikų argumentus, ir lengva bus 
pamatyti jų visų pozicijų silpnumą. 

IV. Panašiai neišlaiko egzamino akivaizdoje argumentų ir tos 
visos filosofinės srovės, kurios savo pagrinde remiasi tokiomis 
ar kitokiomis kritiškai nepatikrintomis jų vertėje supozicijomis. 
Prieš tokį filosofinį dogmatizmą aiškiai yra nusistatę Aristotelis 
ir Tomas Akvinietis. Jie savo pagrindinėse pozicijose nesibijo 
kad irradikaliausio adejojimo bandymų, jei tik abejojime bus lai- 
sai protingumo reikalavimų, apie kuriuos anksčiau esu kal- 

ėjęs. 


* * 
LŽ 


Apie filosofijos santykį su kitais mokslais jau esame kal 
bėje atskirame paragrafe. Sičia tenka pažymėti, kad šiais laikais 
daug kas nestengia nė pradėti kritiškai svarstyti ontologijos 
klausimų, kai jau aprioriškai, dogmatiškai yra nusiteikę laikytis 
scientizmo, būtent, ne filosofiją laikyti pagrindiniu mokslu, bet 
tokį ar kitokį specialų mokslą, pareinzmai nuo to, kuriuo jam teko 
dėl šokių ar kitokių priežasčių ypatingai susiinteresuoti. Kadan- 
gi specialūs mokslai neturi kompetencijos patikrinti visų juose 
vartojamų pagrindų pažinimo ir esimo dėsnių, įvairių supozicijų, 
o tai visa priima dogmatiškai; tai ir ant jų pagrindo susidaryta 
filosofinė sistema, kuri jų dažnai vadinama skambiais žodžiais 
— induktyvi, mokslinė, pozityvi filosofija — negali turėti kritiš- 
kai patikrintos objektyvios vertės. 

1) Apie subjektyvizmą plačiau kalbėsiu sekančiame paragrafe, tai čia jį 
paliečiu tik praeinant. 


53 


s 6. Subjektyvizmo ontologijoj priežastys ir jų kritiškas 
įvertinimas. 


Dėl amžiais susidėjusių aplinkybių, įtakų, galvojimo įpročių 
daugelis filosofų šiandien neįstengia ontologijos klausimus svar- 
styti su prideramu taip svarbiam dalykui metodišku kritiškumu, 
dvasios nepriklausomumu ir griežtu objektyvumu. Mat, be kelių 
garbingų išimčių, paprastai tų filosofų tarpe, kuriems yra sve- 
timi Aristotelio ir Tomo Akviniečio pagrindiniai nusistatymai, 
vyrauja ontologijos klausimų srityje subjektyvizmo mtotaika. 
O su tokia nuotaika esant, jie mat, neturi pakankamo akstino 
rimtai visašališkai tuos klausimus nagrinėti. 

Tie subjektyvistai paprastai nepripažįsta ontologijos, kaipo 
atskiros filosofinės disciplinos; kai kuriuos ontologijos klausi 
mus jie savotiškai liečia, prie progos, logikoje, psichologijoje, 
gnoseologijoje ir etikoje (pav., apie esybės, vienumo, gerumo, 
egzistavimo, substancijos, akcidenso, individualumo, tikslingumo 
sąvokų turinį, apie pagrindinius ontologinius dėsnius); kiti ne- 
mažiau svarbūs klausimai visai išleidžiami (pav., apie esybės są“ 
vokos analogiškumą, apie aktualumo ir potencialumo momentą, 
esantį kiekvienos pasaulio realios esybės sąstate). 

Ir Wundt'o, Kūlpe's induktyviosios metafizikos šalininkai ne- 
pajėgia pasilaisvinti čia iš subjektyvizmo. Visa juk jų ta induk- 
tyvi metafizika turi tik hipotetinį charakterį; ontologijos sąvokos 
ir dėsniai joje figūruoja daugiau kaipo visų atskirų mokslų me- 
džiagai sistematizuoti reikalingos loginės funkcijos. 

Turint tat ontologijos klausimais tiek daug poveikio sub- 
jektyvizmui, labai svarbu jo pagrindus kritiškai įvertinti. 

Tų pagrindų esama įvairios rūšies. Vieni jų susidaro 
savotiškai suprantant santykius tarp religijos, pasaulėžiūros ir 
žilosofijos, tarp filosofijos ir įvairių kultūros sričių, tarp proto 
ir valios bei jausmų, tarp filosofijos ir gamtos bei matematikos 
mokslų. Kiti yra atsiradę iš savotiško supratimo santykių tarp 
pačių tilosotinių disciplinų (pav., tarp psichologijos ir gnoseolo- 
gijos, tarp etikos ir metafizikos, tarp gnoseologijos ir ontologi- 
jos). Trečios rūšies ontologinio subjektyvizmo pagrindai — tai 
ypatingi gnoseologiniai nusistatymai. Ketvirtos rūšies tais pa- 
grindais galima laikyti savotiškai pasirinktus ontologiniams svar- 
stymams metodus ir pradedamuosius punktus. Pagaliau, atskira 
ontologinio subjektyvizmo pagrindų kategorija susidaro dėl klai- 
dingai sprendžiamų pagrindinių ontologijos klausimų. 

Apie tų penkių rūšių pagrindus ir manau čia kiek plačiau 
pakalbėti, būtent, įsakmiai nurodyti bent svarbesniųjų tų pa- 
grindų kilmę ir kritiškai panagrinėti jų vertę. 


* * 


* 
„L. 1) Naujaisiais amžiais subjektyvizmui filosofijoj įsiga- 
lėti daug prisidėjo protestantizmo dogmos apie visai sugadintą 

dėl pirmųjų tėvų nuodėmės žmogaus prigimtį dvasios reikalų 
srityje ir apie tai, kad žmogus savo prigimto proto jėgomis jo- 
kiu būdu nieko tikra negali sužinoti nei apie Dievą, nei apie sie- 
lą, nei apie gyvenimo tikslą!) Tokiu būdu kritiškas tų centralių 
pasaulėžiūros punktų pagrindimas besilaikantiems protestan- 
tizmo dogmų pasidarė nebeįmanomas; negalint gi kritiškai filo- 
sofiškai tų svarbiųjų klausimų išspręsti, lengvai tada sutinkama 
čia filosofijoj tenkintis ir neturinčiomis tvirto pagrindo subjek- 
tyviomis pažiūromis. Šitokia nuotaika dalinai galima išaiškinti, 
kodėl taip, palyginti, ramiai įsigyveno pagrindiniais filosofijos 
klausimais subjektyvizmas protestantų šalyse. Tokiu būdu įprasta 
pagrindiniais filosotijos klausimais perdaug nesisieloti kritišku 
objektyvios tiesos ieškojimu. 

Kuomet daug pas ką filosofų tarpe protestantizmo dog- 
moms teko užleisti vietą indiferentizmui tikybos dalykuose ir net 
ateizmui, tai ir tas indiferentizmas ir tas ateizmas buvo parem- 
tas ne kritiškais filosofiniais svarstymais, bet savotiškais aprio- 
riniais  nusiteikimais; tai liudija ir jų  gnoseologinės pažiūros, 
kurios nestengė patiekti pozityvaus kritiško pagriudo metafizi- 
kos klausimams rišti. 

Šitoks filosofiniais klausimais nusistatymas darė įtakos ir 
katalikiškų kraštų filosofams. Juo labiau, kad tikybos atžvilgiu 
irracionaliam dogmatizmvi įsigalėti čia galėjo duoti progos De- 
karto gnoseologijos metodas. Kaip žinome, Dekartas, norėda- 
mas radikaliu abejojimu išbandyti pažinimo vertę, to bandymo 
kompetencijai nepavedė tikybos ir dorovės pamatavimo; tokiu 
būdu jo pasekėjuose lengvai galėjo susidaryti nuomonė, kad 
tame pamatavime, tai yra, centraliais pasaulėžiūros klausimais, 
nėra reikalo griežto kritiško metodo laikytis. Iš kitos pusės, 
kuomet Dekartas ir jo pasekėjai įgijo didelių kritiškumo pionie- 
rių vardą, tai daug kas iš jų priešų, neturėdami tokių kritiš- 
kumo pretenzijų, ir matydami, kad centriniais pasaulėžiūros klau- 
simais ir dekartistai nuo kritiškumo atsisako, dar lengviau tenki- 
nosi čia irracionaliais motyvais. 

2) Paskutiniais šimtmečiais daug kam išrodė, kad radika- 
liausia kritiškumo atžvilgiu filosofinė sistema esanti Kanto. Tuo 
tarpu Kantas savo metafiziką stato ant moralinio dogmatizmo 
pagrindų; Kantas priima dorinės pareigos sąmonę, kaipo nerei- 
kalingą kritiško savo vertės patikrinimo faktą, ir ant jo paremia 
Dievo egzistavimo, sielos nemirtingumo, laisvos valios pripaži- 
nimą.?) Kanto pasekėjai, nusistatydami pasaulėžiūros pagrin- 
dus, laikėsi taip pat šiokio ar tokio subjektyvaus dogmatizmo. 

1) Čia kalbu ne apie pačius protestantizmo iniciatorius, bct apie 
vėlesnius kiek jo pasekėjus. Tų iniciatorių religinės pažiūros, kaip pavyz- 
džiui, Liuterio yra dalinai susidariusios ant nominalistinės, taigi subjektyvis- 
tinės filosofijos pagriindo. 

Žiūr. „Gnoseologijos pagrindiniai klausimai“, p. 56—57. 

J. G. Fichte, antai, stačiai skelbė, kad pagrindiniai nusistatymai 
tilosofijoj ir japskritai  pasaulėžiūroje — tai laisvo, objektyviais 
motyvais nevaržomo apsisprendimo dalykas. 

3) Dar toliau nuo kritiško pagrindiniais pasaulėžiūros klau- 
simais objektyvizmo reikalavimų stovi pozityvistai. Jie savo 
gnoseologijoje prieina prie išvados, kad tie dalykai, kurie yra 
pojučiams neprieinami, negali būti pažinti su kritišku tikrumu. 
Dėl to jie paskui ir nepaiso kritiškumo religijos, doros ir ap- 
skritai pasaulėžiūros klausimuose, kuomet juos gyvenimas pri- 
verčia šiaip ar taip tais klausimais savo nusistatymą pareikšti. 
Iš čia lengvai suprantama, kodėl pozityvistai nekartą laikosi la- 
bai naivių religijos srityje ir pasaulėžiūroje nuomonių bei įvai- 
rių prietarų. 

4) Naujaisiais laikais yra nemaža filosofų, kurie stačiai sa- 
ko, kad centriniais pasaulėžiūros klausimais nusistatyti motyvų 
gali duoti ne kritiškas protas, bet tik jausmas ar valia. Prie 
panašių išvadų tenka prieiti ir tų filosofinių sistemų šalininkams, 
kuriose protas realiai neskiriamas nuo jausmų ir valios. 

5) Tokiu būdu visų čia minėtų srovių filosofija savo pa- 
grindus turi ne kritiško proto sferoje, bet kur kitur. Filosofija 
čia yra tad priklausoma nuo įvairių subjektyvių, irracionalių mo- 
tyvų. Taigi, nenuostabu, kad čia ontologijoj laikomasi šiaip ar 
taip subjektyvizmo, nes objektyvizmo ontologijoj laikytis gali 
rasti reikalo ir pagrindo tik tokios filosofinės sistemos, kurios 
rūpinasi centrinius pasaulėžiūros klausimus spręsti, einant griež- 
tų kritiškų metodų reikalavimais, kuriose tat rūpinamasi išlaikyti 
filosofijos nepriklausomumo charakterį. 

6) Nors naujaisiais amžiais daug kalbama apie kritišką, 
nepriklausomą filosofiją ir norima tokiu biidu pabrėžti jos skir- 
tumą nuo tariamai nekritiškos, tik at teologijos pagrindų pa- 
remtos vidurinių amžių filosofijos, bet toks kalbėjimas reiškia 
ne ką kitą, kaip menką vidurinių amžių filosotijos pažinimą ir 
per daug paviršutinį sprendimą apie moderniąsias filosofines 
sroves. 

Tikrai kritiška filosofija galima laikyti tik tokią, kurioje ir 
patys pagrindiniai dėsniai ir pačios pagrindinės pažiūros ata- 
tinka visus kritiško proto reikalavimus. Tokios rūšies kaip tik 
ir yra garsiausia viduriniais amžiais Tomo Akviniečio lilosofinė 
sistema. Tomo Akviniečio neatsisakoma nuo kritiško patikrinimo 
pačių pagrindinių logikos principų ir ontologinių nusistatymų; 
iš kitos pusės jo nemanoma centralinius pasaulėžiūros klausi- 
mus, kaip antai apie Dievo egzistavimą, apie dvasinę ir nemir- 
tingą sielą, apie prigimtą žmogaus gyvenimo tikslą, rišti su pa- 
galba kokių kritiško proto nepatikrintų motyvų. Tomo Akvinie- 
čio pažiūromis, negalima filosofijoje remtis šiokiais ar kitokiais, 
autoritetais, nepatikrinųs kritiškai jų vertės; filosofija negali būti 
paremta ant teologijos arba, kitaip sakant, ant Apreiškimo, nes. 

kaip tik filosofijos yra uždavinys kritiškai motyvuoti Apreiškimo 
fakto įtikėtinumą. 

Tomo Akviniečio filosofiją galima tikra prasme laikyti ne- 
priklausoma, nes joje pažiūros galutinai yra paremtos ant kii- 
tiško proto reikalavimų: o juk tik šitokis nepriklausomumas 
proto srityje gali būti rimtai vertinamas. Einant Tomo Akviniečio 
filosofiniu metodu, visokiems tik subjektyviais motyvais parem- 
tiems sprendimams, nusistatymams negali būti vietos kritiško 
objektyvizmo besilaikančioje filosofijoje. Tomo Akviniečio realiai 
skiriama protas nuo kitų sielos galių, kaip antai valios ir jaus- 
mų; čia nėra tad jokio pagrindo proto srityje vadovautis jaus- 
mų bei valios nusiteikimais. 

Tiesa, Tomas Akvinietis suveda į sintezę filosofiją su Ap- 
reiškimu, su antgamtine religija, bet jis tą suvedimą daro, va- 
dovaudamasis kritiško proto reikalavimais, ir neužmiršta skirtu- 
mo, kuris yra tarp prigimtam protui prieinamų tiesų ir antgam- 
tinio Apreiškimo nurodymų. 

Tokiu būdu apie kritiškumui kliudantį filosotijos priklau- 
somumą nuo religijos srityje nusistatymų tenka kalbėti ne To- 
mo Akviniečio, bet moderniųjų filosofinių srovių adresu. Tik 
tos srovės, kurios pagrindinių filosofijos klausimų objektyviai 
išspręsti nepajėgia, priverstos yra vadovautis čia subjektyviais, 
"taigi nekritiškais ar tai kokiais religiniais, ar antireliginiais nusi- 
statymais. Esant gi priklausomumui tų dalykų srityje nuo sve- 
timų kritiškam protui instancijų, ir visa tokia filosofinė sistema 
negali turėti teisėtos pretenzijos prie tikra prasme vartojamo 
kritiškos ir nepriklausomos filosofijos vardo. 

II. Subjektyvizmui filosofijoje apskritai, taigi ir ontologijoj, 
duoda progos atsirasti savotiškas santykių supratimas tarp fi- 
losofijos ir įvairių kultūros sričių. 

1) Daugelis mano, kad, jeigu kultūros sąvoka yra bendres- 
nė už mokslo ir, žinoma, už filosotijos sąvoką, tai galima prie 
filosofinių svarstymų eiti, remiantis nepriklausomai nuo filoso- 
fijos nusistatytomis pažiūromis į kultūros pažangą, į įvairias 
kultūros sritis. Tokios nepriklausomai nuo filosotijos, arba ki- 
taip sakant, nuo kritiško proto nusistatytos pažiūros gali turėti 
tik subjektyvią vertę; gi tų subjektyvių pažiūrų įtakoje daromi 
filosofijos klausimų sprendimai gali turėti taipogi tik subjekty- 
vią vertę. 

Čia užsimirštama, kad kritiško proto srityje nieko iš tik- 
rųjų negali būti pagrindinesnio už filosofiją. Giliausius kultūros 
klausimys sprendžia juk filosofijos dalis, vadinama kultūros ti- 
losofija. Filosofijos yra dalykas spręsti klausimą apie kultūros 
pažangą bei vertę ir nustatyti kritiškai santykius tarp įvairių 
kultūros sričių. Taigi norėti šiuose dalykuose apsieiti be filo- 
sofijos pagalbos, tai reiškia norėti čia nusistatyti nekritiškas, tai 
yra, tiesos nepaisančias pažiūras. 

2) Be reikiamo rimtumo su filosofija apsieinama ypač tų 
žmonių, kurie į viską čia pasaulyje žiūri iš materialinių interesų 
punkto; filosofija gi nemokina, kaip turtus gaminti ir vartoti, 
kaip didinti materialinę gerovę, užtai ji išrodo esanti neverta 
rimto susidomėjimo. Visa tik jiems čia nelaimė, kad kritiško 
proto reikalavimų negalima materialinėmis gerybėmis patenkinti, 
bet tik objektyvios tiesos pažinimu. Ką pasaulyje laikyti auk- 
štesniu dalyku, ar materialinius interesus ar tiesos pažinimą, 
tai klausimas, kuris priklauso filosofijos sričiai. 

Nuo Bacono Verylamiečio laikų įsivyravo daug kur utili- 
taristinė pažiūra į gyvenimą, ypatingai gi didelis technikos gar- 
binimas. Neinteresuotas pažinimas nustojo pas daugelį tinkamo 
vertinimo. Filosofija pradėta vadinti nerealiu, nepozityviu mokslu. 
Tuo tarpu, koks gi mokslas gali būti realesnis už ontologijos 
svarstymus apie kiekvienos realybės pagrindines ypatybes, koks 
mokslas gali būti pozityvesnis už filosofiją, kuriai rūpi juk nu- 
statyti pozityviausi dalykai, kaip antai, pažinimo vertė tiesos 
atžvilgiu, pažinimo santykis prie realybės! Pagaliau, kuomet 
žmogaus sielai didžiausios gėrybės yra tiesa, dvasinis gėris ir 
grožis, tai negalima giliausių santykių, kokiais yra filosofiniai, 
laikyti nenaudingais dalykais. 

III. Daug kenkia objektyvizmui filosofijoje plačiau įsigalėti 
klaidingas supratimas santykių tarp filosofijos ir kitų mokslų. 

1) Daugelis mano, kad filosofiški svarstymai negali turėti 
savo objektu pačios realybės, kad su realybe betarpiškai turi 
reikalą tik eksperimentiniai ir observacijos mokslai. Filosofijos 
uždavinys jų nuomone yra tik analizuoti anų mokslų pagrindi- 
nius principus, metodus bei sąvokas ir, be to, suvesti į sistemą 
tų mokslų išvadas. 

Šitų vadinamosios induktyviosios metafizikos šalininkų (pav., 
Wundto ir Kiūlp'es pasekėjų) mokslų sistema vaizduojama šitaip: 
atskiri, specialūs netilosofiniai mokslai yra kaip ir namų parte- 
ras, stovįs ant žemės, o filosofija — tai aukštas, kurs gali susi- 
siekti tik su partero viršumi, o ne tiesiog su žeme, 

Kai šitaip suprantama santykiai tarp filosofijos ir kitų 
mokslų, tai filosofiniai nusistatymai gali turėti tik hipotetinį, sub- 
jektyvų charakterį. Mat, gamtos mokslai operuoja su hipotezėmis 
ir jų išvadose yra daug hipotetiškųmo. Jeigu tad filosofija tas 
išvadas tik analizuoja ir su platesnių hipotezių pagalba jas gru- 
puoja, neturėdama jokių betarpiškų santykių su realiais faktais, 
tai filosofijoj tada hipotetiškumo, taigi ir subjektyvumo, turi būti 
kelis kartus daugiau, negu gamtos moksluose. 

Iš tikrųjų gi filosofija savo pagrindinėje dalyje turi santykių 
su pačiomis esminėmis realių daiktų ypatybėmis. Antai, ontolo- 
gija turi savo objektu kiekvieną realų daiktą, kaipo esybę, kaipo 
egzistuojantį, kaipo individą, kaipo veikiantį, kaipo turintį savo 
pagrinde substancijos savybes ir be to turintį įvairių akcidensų. 


58 


Sitų realių kiekvieno daikto pažymių joks kitas mokslas netyri- 
nėja. Taigi, aišku, kad ontologija turi betarpišką santykį su re- 
alybe; jos objektu yra ne kokios ten kitų mokslų išvados, bet 
kitų mokslų netyrinėjamos realių daiktų ypatybės. Tas ypatybes 
galima rasti kiekviename realiame daikte; tad po teisybei ontolo- 
gija turėtų būti laikoma pačiu realiausiu, pačiu aktualiausiu 
mokslu. Joks gamtos mokslas negali apsieiti be tiesos, klaidos, 
esybės, vienumo, individualumo, veikimo sąvokos. Kiekvienas 
gamtos mokslas tas sąvokas vartoja, bet jų turinio netyrinėja, jų 
vertės tiesos atžvilgiu nesprendžia, taigi vartoja jas be kritiško 
patikrinimo, reiškia dogmatiškai, paimant jas iš paprastos žmonių 
kalbos. Panašiai joks mokslas negali apsieiti, nesinaudojęs tapa- 
tybės, prieštaravimo, trečiaip nesimo dėsniais; bet tų dėsnių svar- 
stymas, ar jie atatinka realius daiktus ir kaip tai patikrinti, — tai 
visa gamtos mokslai nesvarsto; reiškia, ir čia jie elgiasi dogma- 
ti škai. 

Tyrinėjimu ir patikrinimu tiesos atžvilgiu ir tų sąvokų ir tų 
dėsnių užsiima tik filosofija. Tad ji, kuomet Iemtai atlieka čia 
savo uždavinį, turėtų būti laikoma kritiškiausiu, pozityviausiu, tik- 
sliausiu mokslu. 

2) Rišant klausimus apie Dievą, sielą, žmogaus gyvenimo 
tikslą normaliai savo uždavinius suprantanti filosotija irgi turi be- 
tarpiškai remtis realiais faktais. Iš to fakto, kad pasaulio daiktai 
neegzistuoja su būtinumu, kad jų esmėje nėra egzistavimo, reikia 
pripažinti egzistavimą su būtinumu egzistuojančios esybės arba 
Dievo, nes kitaip apie faktinai egzistuojančius pasaulio daiktus 
reiktų sakyti, kad įie egzistuoja neturėdami savo egzistavimui pa- 
kankamo pagrindo, o tai būtų nesąmonė, Į žmogaus proto ir va- 
lios veiksmų ypatybes nusižiūrint, tenka pripažinti, kad žmogus 
negali neturėti dvasinės sielos. Laisvos valios sąmonė ir tos są- 
monės nurodomi faktai liudija, kad žmogus turi iš tikro laisvą 
valią ir, tą liudijimą kritiškai patikrinant, pasirodo, kad nėra jokio 
pagrindo jo teisingumu abejoti, o yra pakankamai pagrindo jo 
vertę pripažinti. Apie žmogaus gyvenimo tikslą teisingai spren- 
džiama, kai įsižiūrima į specifinių žmogaus galių (proto ir lais- 
vos valios) veikimą ir tame veikime pasireiškiantį imanentų tik- 
slingumą, kurs rodo, kad protas siekia pilnos ir giliausios tiesos 
pažinimo, kad valia galėtų būti pasotinta tik absoliučia nekintama 
gėrybe; taigi ir protas ir valia nurodo į siekimą susivienyti su 
Dievu. Svarstant gi žmogaus atskiro ir visuomenės gyvenimo 
sutvarkymo dėsnius ir pagrindus, lengvai prieinama prie supra- 
timo, kad be tinkamų su Dievu santykių negalima protingą gy- 
venime tvarką užvesti, negalima gyvenimą protingai įprasminti. 

Taigi matom, kad ir šitie pagrindiniai pasaulėžiūros klausi- 
mai rišama, nesiremiant kokiomis tai hipotetiškomis gamtos 
mokslų išvadomis, ar kokiais subjektyviais užgaidais, bet atsi- 
žiūrint į realiausius, kiekvienam žmogui prieinamus faktus 

3) Tiesa, prie filosofijos uždavinių priklauso ir įvairių mo- 
kslų išvadas suvesti į vieną suderintą sistemą. Šito filosofijos 
darbo rezultatuose, kad ir sėkminguose, be abejo, gali būti hipo- 
tetiškumo ir subjektyvumo, kuomet tų pažymių yra minėtose si- 
stematizuojamose atskirų mokslų išvadose. Tie rezultatai, atski- 
riems mokslams darant pažangą, turi būti reviduojami, taisomi, 
papildomi. Bet šitų rezultatų kitėjimas negali turėti jokios lemian- 
čios reikšmės kritiškai įvykusiems pagrindinių gnoseologijos, on- 
tologijos ir apskritai centrinių pasaulėžiūros klausimų srityje nu- 
sistatymams. Mat, šitie klausimai galima ir reikia išspręsti nepri- 
klausomai nuo šiokios ar kitokios gamtos mokslų pažangos laips- 
nio, o tik remiantis realiais faktais, kurių svarstymas, kaip minė- 
jome neįeina į gamtos mokslų sritį; tad lengvai suprantama, kad 
tame svarstyme negalima sprendžiamai remtis gamtos mokslų 
šiokiais ar kitokiais laimėjimais. 

IV. Neretai taipgi klaidingai nustatoma santykius tarp filo- 
solijos ir ontologijos, kuomet filosofiją norima statyti ant mate- 
matikos išvadų pagrindo. 

1) Toks santykių nustatymas lengvai duoda progos filoso- 
finiuose tyrinėjimuose pakrypti į idealizmo pusę. Mat, matemati- 
kos tiesoms suprasti ir pavaizduoti nėra reikalo betarpiškai rem- 
tis realių daiktų kiekybės ypatybėmis, bet teisėtai galima tenkin- 
tis ir įsivaizduojamųjų dalykų kiekybe. Matematikai, mat, nesvarbu 
nei daiktų individualios ypatybės, nei jų kokybiniai privalumai, 
nei pagaliau jų egzistavimas, bet tik kiekybiniai santykiai ir dės- 
niai. Taigi, kuomet matematika daro atotrauką (abstrakciją) nuo 
egzistuojančios realybės, tai ir ant jos rymanti filosofijos sistema 
neturėtų tikro sąryšio su realybe. 

Tuo tarpų pagrindiniai filosofijos klausimai, biitent, gnose- 
ologijos, ontologijos, etikos, klausimai apie Dievą, sielą ir laisvą 
valią kaip tik iš esmės liečia pačią egzistuojančią realybę ir be 
santykių su ja jie netektų visai savo tikros prasmės. 

2) Kad filosofija yra pagrindinesnis mokslas už matematiką, 
aišku iš to, kad tik filosofijos yra dalykas spręsti iš esmės, kas 
yra kiekybė, kurs jos santykis su daikto substancija ir kitomis 
daikto ypatybėmis, taipgi iš to, kad tik filosofija gali kritiškai 
įvertinti tapatybės, prieštaravimo, trečiaip nesimo dėsnius, be ku- 
rių vartojimo negali apsieiti ir matematika, bet kurių vertę kri- 
tiškai patikrinti matematika neturi kompetencijos. 

Taigi, kaip gamtos mokslams, taip ir matematikai dogma- 
tiškai jų priimtų sąvokų ir dėsnių kritišką įprasminimą gali pa- 
galiau duoti tik filosofija. 

LŽ 

Į šubjektyvizmą veda ir netinkamai suprasti santykiai tarp 

pačių filosofijos disciplinų. 


60 


I. Kas, pavyzdžiui, pagrindiniu filosofijos mokslu laiko psi- 
chologiją ir ant jos pagrindų imasi rišti gnoseologijos klausimus, 
tasai tokiu būdu užsikerta sau kelią prieiti prie objektyviosios on- 
tologijos pozicijų. 

Mat, šitie psichologistai betarpiško pažinimo objektais gali 
laikyti tik žmogaus psichinius pergyvenimus, o ne nepriklauso- 
mus nuo pažįstančio subjekto savo egzistavime išorinio pasaulio 
daiktus. Cia tada nėra jokio galimumo teisėtai, logiškai išeiti iš 
subjektyvumo sferos, nėra tuomet jokio galimumo surasti logišką 
pagrindą pripažinti ką nors už pažįstančio subjekto sąmonės ribų, 
nėra tada jokio galimumo pripažinti, kad kiti žmonės ir kiti pa- 
saulio daiktai egzistuoja, kaipo nepriklausančios savo egzistavime 
nuo pažįstančio subjekto esybės. 

Psichologizme nėra vietos tikrai tiesos sąvokai, tikram ob- 
jektyviam vertinimui. Neturint pažinimui priėjimo prie realių daiktų, 
tuomet pažinimo vertinimas tiesos atžvilgiu netenka visai pras- 
mės. Tuomet į pažinimą tenka žiūrėti tik kaipo į psichinį pro- 
cesą, pergyvenimą; na, 0 procesai, pergyvenimai, ar jie bus šioki 
ar toki, vis bus procesai, pergyvenimai. Ir klaidingas pažinimas, 
kaipo psichinis procesas, pergyvenimas, nesiskiria nuo teisingo. 

Bet iš to jau, kad psichologizme nėra vietos tikrai tiesos 
sąvokai, turi būti aišku, kad jo negalima laikyti atatinkančiu tiesą. 
Na, o mokslo pirmutinis uždavinys — tiesą pažinti. Taigi;psicho- 
logija neturi būti skaitoma pagrindine filosofine disciplina. 

Psichologijoje vartojama logikos ir ontologijos dėsniai, ku- 
rių vertę pati psichologija neturi kompetencijos patikrinti; tad 
kritiško tiesos pažinimo atžvilgiu, kitaip sakant, mokslo atžvilgiu, 
ji negali būti laikoma pagrindine disciplina. 

Pažinimas yra pažįstančio subjekto psichinis procesas, bet 
toks procesas, kuris gauna tikrą savo egzistavimo prasmę tik iš 
santykio su objektu; jeigu pažinimas negalėtų betarpiškai sueiti 
į santykį su objektu, tai jis nebūtų pažinimu. Kas tad pripažįsta 
realius pažinimo taktus, tas tuo pačiu negali logiškai nepripa- 
žinti nepriklausomų nuo pažinimo proceso objektų. Kadangi są- 
monės negali būti be pažinimo ir kadangi kiekvienas pažinimo 
procesas, taigi ir pirmasis, negali savo betarpišku objektu netu- 
rėti to, kas nėra to pažinimo procesu, tai yra aišku, kad žmogus 
gali pažinti daiktus, kurie yra už jo sąmonės ribų. 

Psichologizmas tad įeina į koliziją ir su tiesos sąmone ir 
su pažinimo faktais. 

II. Bandymai etikos pažiūras nusistatyti nepriklausomai nuo 
metafizikos taipgi veda prie subjektyvizmo ontologijos klausimais. 

Tie bandymai daromi tam, kad etikos pažiūros būtų paliuo- 
suotos nuo tariamai visada ginčytinų ir niekada neišrištinų me- 
tafizinių klausimų įtakos. . 

Tik, deja, toji vadinamoji nepriklausomoji nuo metafizikos 
etika negali turėti kritiškai nustatyto protingo pagrindo. Ji gali 

būti sudaroma einant arba empirizmo arba moralinio dogmatizmo 
metodu. Ir vienu ir kitu atveju prie jokio tikrai kritiško vertybių 
nustatymo negalima prieiti, 

Konstatuojant tik, kad tokius ir tokius pasielgimus vadi- 
nama etiniais, doriniais, visai nieko dar nepasakoma, kodėl juos 
tokiais ir reikia būtinai laikyti, neišaiškinama, kaip atsiranda do- 
rinės pareigos sąmonė ir kuo jos saistymas gali tikrai remtis. 
Be įsileidimo į klausimus apie žmogaus prigimtį, apie žmogaus 
gyvenimo tikslą, apie žmogaus santykius prie Dievo, dorinė pa- 
reiga ir jos saistymas negali turėti kritiško pamatavimo. 

Moralinio dogmatizmo šalininkai priima be kritiško patikri- 
nimo dorinės pareigos reikalavimus. Tai liudija apie jų jausmų 
kilnumą, tik gaila, kad kartu ir apie galvojimo paviršutiniškumą. 
Nesilaikant kritiško proto reikalavimų doros klausimų srityje, nėra 
tuomet kas atsakyti šių klausimų srityje skeptikams, nėra kaip 
atremti įvairių amoralistų priekaištus, nėra kaip protingai orijen- 
tuotis dorinių pažiūrų įvairume ir net pačiais pagrindiniais klau- 
simais jų vienų kitoms priešingume. 

Aišku tad, kad nepriklausoma nuo metafizikos etika įeina 
į koliziją su kritiško proto reikalavimais. Tad ir ant jos pagrindų 
besiremiąs ontologinis subjektyvizmas negali išlaikyti kritikos. 

Labai svarbu tai gerai įsisąmoninti, nes dėl nekritiško eti- 
kos nuo metafizikos atskyrimo paskui rimtai nežiūrima į vadina- 
mos teoretinės filosofijos klausimus ir čia tenkinamasi paviršuti- 
niais sprendimais. 

III. Ontologiniam subjektyvizmui duoda progos įsigalėti ir 
netinkamai suprasti santykiai tarp ontologijos ir gnoseologijos. 

Kas aprioriškai yra nusistatęs, kad gnoseologija yra visame 
pagrindinesnis mokslas už ontologiją, kas tad nepriklausomai nuo 
ontologijos nori galutinai išspręsti giliausias pažinimo vertės pro- 
blemas, tam nepavyks ir gnoseologijoj išvengti idealizmo ir pas- 
kui ontologijoj subjektyvizmo, 

Mat, neišsprendus ontologijos klausimų apie priežastis, tiks- 
lus, pirmųjų dėsnių realų pagrindą, nėra juk įmanoma galutinai 
suprasti santykį tarp pažinimo ir realybės; taigi nėra galima tada 
pilnai sau išaiškinti, kaip ir kiek mūsų pažinimas gali būti ob- 
įektyvus. Tik gerai įsisąmoninus sau, kad pažinimas yra tai viena 
iš vyksmo rūšių, kad vyksmo negali būti be priežasčių veikimo, 
kad vyksmas gali būti tik kokioje esybėje, kitai esybei darant jai 
įtakos, tik gerai sau išsiaiškinus tuos ontologijos klausimus apie 
priežastis, galima bus suprasti, kad pažinimas gali išreikšti tai, 
kas nėra pažinimu, įvairius realius įvykius ir daiktus. 

Zinoma, principialinė skeptiškų, probabilistinių, idealistinių 
apie pažinimą pažiūrų kritika turi būti padaryta įvadoje į ontologiją, 
būtent, gnoseologijoje; bet tas pozityvus išsprendimas giliausių pa- 

žinimo vertės klausimų — yra galimas tik kritiškai susipažinus 
su ontologijos mokslu apie kategorijas, priežastis, tiesos sąvokos 
turinį, pirmųjų dėsnių esybės esminėse ypatybėse turimą pagrindą. 


Į ontologinį subjektyvizmą dažniausiai veda ypatingi gnoseo- 


gumentais kiek ilgiau apsistoti ir rimtai su jais atsiskaityti. To- 
kiu būdu bus išvengta dogmatizmo pradedamuosiuose gnoseo- 
logijos punktuose ir bus įprasta bet kuo nesitenkinti gnoseolo- 
gijos pažiūrose. Rimtai įsižiūrėjus į skeptikų argumentus, bus 
pamatyta, kad skepticizmą gali pilnai nugalėti tik ontologinis re- 
alizmas. 

Juk į dialelio argumentą galima tikrai atsakyti tik nurodžius 
skirtumą tarp savaime aiškių tiesų ir tokių tiesų, kurios yra rei- 
kalingos tam, kad būtų aiškios, kitų, savaime aiškių tiesų pagal- 
ba. Savaime gi aiškios tiesos yra tos, kurios remiasi ant ben- 
drų visoms ešybėms ypatybių pagrindo. 

Prieš abejojimo radikalumą tenka pastatyti įsisąmoninimo 
visašališkumą. Radikaliausiai juk imama abejojimas, kai giliau- 
siais atžvilgiais svarstoma abejojimo prasmė ir tikslas. Abejoji- 
mo tikslas yra apsaugoti nuo klaidos. Taigi ten abejojimas turi 
teisėtai savo vietą, kur nėra dar kritiškai nustatyta tiesa. Abejo- 
jimas gi visai netenka prasmės tų tiesų atžvilgiu, kur klaidos 
būti negali; klaidos gi būti negali tenai, kur negali būti sumaišy- 
mo vieno dalyko su kitu, kur ar imsi tą dalyką, ar kitą, vistiek 
susidursi su tomis pat ypatybėmis; tai liečia tas tiesas, kurios 
remiasi bendromis visoms esybėms ypatybėmis; tokios  tie- 
sos yra, pavyzdžiui, tapatybės, prieštaravimo, trečiaip nesimo 
dėsniai. 

Skepticizmas tuo yra naudingas, kad per jo argumentų 
ugnį pervarius, greičiausiai paaiškėja tokios ar kitokios gnoseo- 
loginės sistemos vertė. Ar mes imsime pozityvizmą ar kantizmą, 
ar ontologizmą, ar tradicionalizmą ar kitą kurią, priešingą tikram 
realizmui teoriją, greit mes pastebėsime, kad tos teorijos neįstengs 
nieko galutinai tikrai skeptikams atsakyti. 

II. Lengva pastebėti, kad prieš skepticizmą neįstengia nie- 
ies rimta pastatyti visoki ir senovės ir naujųjų laikų proba- 

ilistai. 

Senovės probabilistai Karneades ir Arkesilaos skelbė, kad 
tikros tiesos pažinti negalima, kad reikia tenkintis tik panašu- 
mais į tiesą. Oarsieji skeptikai Enesidemas ir Sekstas Empiri- 
kas jiems sėkmingai yra atsakę, kad kas jokios tikros tiesos nežino,tas 

neturi pagrindo, kaip sužinoti, kas yra į tiesą panašu, o kas ne- 
panašu. 

Panaši yra vertė ir tų šių laikų gnoseologų, kurie mano 
visame kame tenkintis tik hipotezėmis ir subjektyviomis tiesomis. 
Svarbu tuos probabilistus, hipotetistus, subjektyvistus pastatyti 
prieš skeptikų argumentus ir tuomet lengva pamatyti jų visą po- 
zicijų silpnumą. 

III. Išvengti gnoseologijoj subjektyvumo labai padeda kri- 
tiškas apsižiūrėjimas pradžioje gnoseologinių svarstymų, kad 
iu persiaurai ir klaidingai imama ir svarstoma pažinimo 
aktai. 

Reikia saugotis vadinti pažinimo faktais tik subjektyvius pa- 
žinimo pergyvenimus, tik pažinimo vyksmą. Juk kiekvienas paži- 
nimas turi santykį ir prie subjekto ir prie objekto: pažįstantis 
subjektas juk šį tą pažįsta, nes jeigu pažinimas nieko apie ob- 
jektą nesakytų, tai nebūtų jokio pažinimo. Tenka tad labai 
vengti prietaro pirmykštį pažinimo faktą suprasti Dekarto būdu: 
cogito, ego sum cogitans. Iš tikrųjų, pažinimo faktas skamba 
šitaip: cogito  aliguid, ego sum  cogitans aliguid. Tokiu bū- 
du esminį santykį pažinimas turi ir prie subjekto ir prie ob- 
jekto. 

Giliau čia į dalyką įsižiūrėjus lengva pastebima, kad paži- 
nimui svarbiausias daiktas yra išreikšti objektą; apie pažinimo 
vertę juk sprendžiame ne pagal tai, koks jo santykis prie subjek- 
to, bet ar išreiškia reikiamai objektą, kurį išreikšti siekia, būtent, 
ar pažinimas atatinka tiesą, ar ne. 

Sitas pažinimo faktų ypatybes, būtent, jų santykius ir prie 
subjekto ir prie objekto tenka gerai įsidėmėti, kad galima būtų 
lengvai išvengti pripažinti gnoseologijoj pirmenybę psichinei 
realybei. Mat, kas tik įsižiūri į vieną tik pažinimo ypatybę, bū- 
tent, kad pažinimas yra subjekto veiksmas, tai tuomet žiūrima iš 
pradžių į pažinimą tik kaip į subjektyvų faktą ir rūpinamasi pas- 
kui išaiškinti, kaip atsiranda santykis prie objekto. Tuo tarpu, 
atsiminus, kad pažinimas turi santykį ir prie objekto, negalima 
bus tokio prioriteto psichinei realybei pripažinti ir tokiu būdu 
galima bus išvengti gnoseologinio idealizmo ir ontologinio sub- 
jektyvizmo. 

IV. Į subjektyvizmo klaidas lengvai įsipainiojama, kai už- 
mirštama, kad patsai visų gnoseologijos klausimų formulavimas 
eina universalybių forma. Juk gnoseologijos klausimuose nekal- 
bama apie mano, ar tavo, ar kokio kito žmogaus pažinimą, bet 
apie pažinimą, kurs galėtų būti kiekvieno žmogaus. Taipgi gno- 
seologijoje nekalbama apie tik atskirus pažinimo faktus, apie 
didesnes ar mažesnes pažinimo rūšis: pojučių pažinimą, pro- 
to pažinimą, pojučiams prieinamų ir neprieinamų dalykų paži- 
nimą. 

Kad nebūtų tad gnoseologijoj darbas varoma nekritiškai, 
tenka rišti klausimą, apie bendrųjų ir universalių sąvokų objek- 
tyvią reikšmę. 

Kuomet pasirodys, kad toji ar kita gnoseologinė sistema 
nepajėgia bendrųjų ir universalių sąvokų klausimo išspręsti, tai 
bus aišku, kad ji nepajėgia kritiškai susiformuluoti savo gnose- 
ologijos klausimų, tokių būdu pati išduos ištarmę apie menką 
savo vertę. 

Jei šis klausimas bus kokios sistemos bandoma rišti sub- 
jektyvistiškai, tai tuomet tuojau paaiškės, kad gnoseologiniai 
klausimai netenka tos prasmės, kurią jiems paprastai priduoda- 
ma, o labiau įsigilinus pasirodys, kad subjektyvizmas ir išviso 
tokių klausimų statyti prasmingai neišsigali: subjektyvistas gali 
kalbėti tik apie savo pažinimo faktus, o ne apie kitų žmonių; 
subjektyvistaš neturi logiškai galimumo kitam žmogui ką nors 
pasakyti, nes apie kitų žmonių egzistavimą jis, kaipo subjekty- 
vistas, nieko sužinoti negali. 

Bendrų ir universalių sąvokų klausimo sprendimas, kuo- 
met jis bus sėkmingai atliktas, duos galimumo lengvai suprasti 
objektyviosios ontologijos tiesą. 

V. Norint išsisaugoti, kad nepatekus į klaidingos gnoseolo- 
gijos šalininkų skaičių, reikia žiūrėti, ar toji ar kita gnoseologi- 
jos sistema, su kuria susiduriama, gali prasmingai laikyti 
savo pozicijas teisingomis, o joms priešingas pozicijas klaidin- 
. gomis. 

Antai sensualistinis empirizmas gali sakyti, kad jis tą ar tą 
pripažįsta, kas prieinama pojučiams, bet jis neturi teisės sakyti, 
kad tai, ką jis pripažįsta, yra tikrai ir būtinai tiesa, nes jam ti- 
krumas ir būtinumas nustatyti yra neprieinamas dalykas. Sen- 
sualistinis empirizmas, kuomet skelbia, kad nieko tikra sužinoti 
negalima apie tai, kas pojučiams yra neprieinama, tad negali ir 
savo sistemos laikyti teisinga, nes sensualistinio empiriz- 
mo sistema, kaipo sistema, yra pojučiams nepreinamas dalykas. 

Gnoseologinis idealistas neturi galimumo pareikšti ka nors 
apie savo sistemą kitam žmogui, nes neturi pagrindo pripažinti 
kito žmogaus egzistavimą. 

Žinoma, nei empirizmas nei gnoseologinis idealizmas nieko 
tikra negali logiškai pasakyti, ar kitos jiems priešingos sistemos, 
klaidingos ar ne. 

Aišku tad, kad ontologinis subjektyvizmas, kurs norėtų 
remtis ant sensualistinio empirizmo ar gnoseologinio idealizmo, 
nerastų čia jokio tvirto ir protingo pagrindo. 

VI. Norint išsisaugoti klaidingų gnoseologinių sistemų, ša- 
lia čia jau suminėtų persergėjimų, reikia kreipti dėmesį, ar tos 
sistemos, neigdamos, pavyzdžiui, pojučiams patirti neprieinamų 
dalykų pažinimą, einant tokiais pat argumentais neturėtų laikytis 
aiškiausių nesąmonių. 

Imkim, pavyzdžiui, Kanto gnoseologinę teoriją iš „Kritik 
der reinena Vernunit“, kuri skelbia, kad pojučių medžiaga besi- 
remiąs pažinimas nieko tikra spie Dievą ir sielą sužinoti negali. 
Bet laikantis jo tos teorijos nurodymų apie pojučių medžiagą, 
apie apriorines formas ir kategorijas, išeina, kad kiekvienas, kurs 
skaito jo veikalą „Kritik der reinen Vernunit“, yra to veikalo 
autorium: gauna iš kaž kur padilginimą savo jusčių organams, 
susidaro jutimai, kuriuos susiorganizuoja pagal savo apriorines 
formas ir kategorijas; kad tame susiorganizavimo darbe darytų 
kokios įtakos išorinė realybė (šitame atvejyje spausdintas Kan- 
to veikalas „Kritik der reinen Vernunit“), apie tai, einant Kanto 
minėta gnoseologine teorija, nėra pagrindo kalbėti. 


Pagal tą Kanto gnoseologinę teoriją išeina, kad negalima 
nieko sužinoti, ar kiti žmonės egzistuoja, ar pats pažįstantis 
subjektas, kaipo reali esybė egzistuoja. 


Šitai visa turint atmintyje ne taip jau pavojinga atrodo toji 
Kanto gnoseologinė teorija !), nes visai aišku, kad ji, vesdamą 
prie tokių nesąmonių, gali būti tik klaidinga. 

Šitokia gnoseologinių teorijų kritika, žiūrint, būtent, ar ji 
neveda prie kokių aiškių nesąmonių, yra ir trumpesnė ir leng- 
vesnė ir sėkmingesnė atsipalaidavimui nuo jų įtakos. Žinoma, 
plačiau norintiems susipažinti su gnoseologija, naudinga ir rei- 
kalinga ir tiesioginiu būdu įvairias gnoseologines teorijas steng- 
tis įvertinti. 


* 


Onitologiniam subjektyvizmui duoda progos įsigalėti klai- 
dingai ontologiniams svarstymas pasirinkti metodai bei pradeda- 
mieji punktai, 

I. Jeigu kas ontologijos objektais laiko ontologijoje svars- 
tomų dalykų sąvokas, o ne realias daiktų ypatybes, kurias tos 
sąvokos išreiškia, tasai greitai gali įsipainioti į gnoseologinio bei 
ontologinio subjektyvizmo klaidas. 

Aiškiai tad ir griežtai iš pat pradžiu ontologijoje reikia 
įsisąmoninti, kad ontologija tai realių dalykų mokslas, o ne idė- 
jų, ne išreiškimo ženklų. 

II. Cia reikia saugotis taipgi laikyti ontologiją pirmučiau- 
sia mokslu apie galimus dalykus. Iš to, kad ontologijoj svars- 
tomos realių esybių ypatybės yra taip pagrindinės, kad be jų 


1) Aš čia kalbu apie Kanto gnoseologinę teoriją, kuri remiasi pojučių 
medžiaga. Kita Kanto gnoseologinė teorija, išdėstyta veikale „Kritik der 
praktischen Vernuntt“, pasiremdama dorinės sąmonės faktais, Dievo ir nemir- 
tingos sielos esimą pripažįsta, bet ji turi kitą ydą, būtent, kad ji yra paremta, 
kaip aukščiau minėjau, tik ant moralinio dogmatizmo pagrindų. 

neįmanoma ir galimybių srityje esybes sau prisistatyti, visai ne- 
išeina, kad ontologijos betarpišku objektu bitų pirmučiausia ga- 
limybių srities dalykai. 

Kas pirmučiausia betarpišku ontologijos objektu laikytų ga- 
limybės srities dalykus, o ne realius, tam paskui būtų neįma- 
noma surasti tikrą perėjimą iš galimybių prie tikros realybės. 

III. Kaip visuose realiuose moksluose, taip ir ontologijoj 
reikia vartoti ne tik dedukcijos, bet ir indukcijos metodą; su in- 
dukcijos metodu reikia čia eiti prie nustatymo svarstomų faktų. 
Zinoma, indukcija turi būti čia imama ne empirizmo prasme, bet 
Aristotelio; išeinant iš patyrime konstatuojamųjų daiktų realių 
ypatybių, čionai greitai įžiūrima, kad tas ypatybes faktinai turi 
visi esantieji daiktai ir kad negali jų neturėti ir visos galimos 
egzistuoti esybės. 

Tokiu būdu bus lengviau išvengti subjektyvizmo ontolo- 
gijos svarstymuose. 

IV. Ontologijos klausimus negalima svarstyti be sąryšio su 
kritiškos gnoseologijos išvadomis, jeigu norima, kad ontologijoj 
būtų išvengta dogmatinių apriorizmų, kurie paskui paprastai pri- 
veda prie subjektyvizmo. 

Gnoseologija turi būti laikoma, kaipo įvada į ontologijos 
tyrinėjimus; gnoseologija turi pašalinti visą eilę prietarų, visą eilę 
klaidingų nusistatymų, kurie kliudo rimtai, objektyviai orijentuotis 
pačiame ontologijos mokslo supratime.  Ontologija turi patiekti 
galutiną išrišimą arba bent principų galutinam giliųjų gnoseolo- 
gijos klausimų išrišimui. 

V. Norint išvengti subjektyvistinio idealizmo pavojaus, rei- 
kia vengti suprasti metafizikos sudėtį Chr. Wolff'o pavyzdžiu. 
Chr. Wolif'o pažiūromis, metafizika susideda iš bendrosios da- 
lies arba ontologijos ir iš trijų specialių dalių, būtent kosmolo- 
gijos, racionalinės psichologijos ir teodicejos. Tokiu būdu susi- 
daro įspūdis, kad tik specialioji metafizika turi reikalo su realio- 
mis esybių ypatybėmis; gi ontologija išrodo, kad svarsto tik ben- 
driausias idejas arba tik galimumo srities dalykus. 

Tuo tarpu ontologija turi pradėti savo svarstymus, išeidama 
iš realių faktų, iš konstatavimo visoms esybėms bendrų ypaty- 
bių. Ontologija turi įsižiūrėti pirmučiausia į pasaulio esybes, bet 
lengvai ras reikalą kalbėti bent iš esmės ir apie tobuliausią esybę. 
Kosmologija, racionalinė psichologija tenka suprasti ne kaipo 
metafizikos dalys, bet kaipo disciplinos, pritaikančios savo svar- 
stymuose ontologijoj nustatytus principus ir ontologijos svar- 
stymų rezultatus. 

* - * 

Pagaliau ontologijoje subjektyvizmui duoda progos įsiga- 
lėti klaidingai sprendžiami pagrindiniai ontologijos klausimai. Bet 
tai paaiškės tuos klausimus besvarstant. 

$ 7. Ontologijos mokslo aktualumas ir juo susiintere- 
savimo pagrindai. 


Pereitame paragrafe aš tarp kitko stengiausi įrodyti prieš 
ontologinio subjektyvizmo pozicijas, kad ontologija yra atskira 
ir tai pagrindiniausia filosofinė disciplina, kad nėra jokio pro- 
tingo pagrindo eiti prie ontologijos klausimų svarstymo su sub- 
jektyvistinėmis presupozicijomis, kad ontologijoj galima ir reikia 
žiūrėti griežto kritiškumo reikalavimų. Dabar šičia man rūpi pa- 
žymėti punktai, į kuriuos ontologijos svarstymuose reikia kreip- 
ti ypatingo dėmesio, norint sėkmingai rišti svarbiuosius ontolo- 
gijos klausimus, nustatyti jų svarstymo aiškesnį logišką sąryši 
ir ypač parodyti jų gyvą aktualumą bendrajai šių dienų filoso- 
finei bei kultūrinei problematikai; šitų tikslų siekiant, teks pa- 
duoti taipgi kai kurių  svarbesniųjų ontologijos klausimų bent 
bendrais bruožais rišimą. 

Iš tų punktų ir klausimų manau čia paliesti ypač šiuos: 1) 
ontologijos uždavinį, 2) centrines orijentaciją ontologijoj charak- 
terizuojančias pažiūras, 3) transcedentalinės nuo kiekybinės vie- 
netos atskyrimo svarbą gnoseologijai ir matematikai, 4) pagrindą 
tarp metafizikos ir etikos santykių ontologiniuose nusistatymuo- 
se, 5) transcendentalinės kategorijų dedukcijos klausimą, 6) so- 
ciologinio naturalizmo pagrindą. 


LŽ * 

Ontologijos apibrėžimas, kaipo mokslo apie esybę, kaip tokią, 
apie pagrindiniausias esybės ypatybes, apie pirmuosius dėsnius, 
apie kategorijas, išrodo per daug abstraktus, kad sukeltų susi- 
domėjimą tokių klausimų svarstymu. Norint suprasti ontologi- 
jos mokslo visados gyvą aktualumą, reikia įsisąmoninti, kad 
svarbiųjų ontologijos klausimų rišimas duoda pagrindą ir ori- 
jentaciją niekados nenustojantiems aktualumo kitų filosofinių 
disciplinų ir bendrai pasaulėžiūros klausimams išspręsti; kitaip 
sakant, reikia ontologijos uždavinius imti, kaipo mokslo, kuris 
yra būtinuose santykiuose su kitais mokslais ir pagrindiniais 
žmogaus ir žmonijos kultūriniais siekimais. 

Įsižiūrint į ontologijos uždavinius sąryšyje su kitais, grei- 
čiau mūsų įdomumą sukeliančiais klausimais, galime pastebėti, 
kad tais uždaviniais susiinteresavimui yra galima nurodyti visą 
eilę pagrindų. 

I. Kol bus susidomėjimo pažinimo kritiškumu, visada išro- 
dys aktualiu daiktu gnoseologijos svarstymai apie tai, kaip kri- 
tiškai įsitikinti be suklydimo baimės, kad galime pažinti objekty- 
vią tiesą, kaip galima išgriauti pačias giliausias skepticizmo, proba- 
bilizmo, reliatyvizmo, subjektyvizmo pozicijas. Rišant gi šituos klau- 

simus, tenka pagaliau konstatuoti, kad yra tiesų, besiremiančių 
esybės, kaipo tokios, ypatybių nurodymu, kitaip sakant, tenka ape- 
liuoti į dėsnius ir sąvokas, kurių objektyvų turinį tyrinėja ontologija. 
Ir tai nenuostabu, nes pažinimas yra įvykimo, esybės rūšis. Vi- 
sa tai, kas paaiškina esybę, kaipo tokią, įvykimą, kaipo tokį, tuo 
pačiu paaiškina giliausiais atžvilgiais ir patį pažinimą; įvykimą, 
kaipo tokį, liečią dėsniai yra juk ir kiekvienam pažinimui privalomi 
dėsniai. Esybės įvykimo sąvokos yra aiškiausios ir pagrindiniau- 
sios; nenuostabu tat, kad, ieškant galutinio aiškumo, pažinimą 
vertinant tiesos atžvilgiu, reikia pagaliau remtis esybės, įvykimo ir 
jų dėsnių kritiškų įsisamoninimu. 

Norint galutinai išaiškinti klausimą, kaip subjektas gali ką 
sužinoti apie objektą, taigi apie tai, kas nėra subjektas, reikia 
įsąmoninti, kad ir subjektas yra esybė, kad pažinimas, tai įvy- 
kimas subjekte ir kad jokis įvykimas negalimas kaip be to, ka- 
me įvyksta, taip ir be to, kieno įtakos dėka tai įvyksta. Omne 
guod movetur, ab alio movetur. Omne guod mutatur, ab alio 
mutatur. 

Pažinimo tikslas yra išreikšti tiesą. Kaip tik ontologijoj, ir 
stengiamasi giliau suprasti tiesos prigimtį, pagrindą bei įtaką, 0 
taipgi ir kritiškai išsiaiškinti tiesos supratimą. 

Pažinimas yra pažinimo galių veikimas. Be pažinimo galių 
žmogus da turi ir kitų. Norint įrodyti voliuntarizmo ir senti- 
mentalizmo gnoseologijoj klaidingumą, tenka įsisąmoninti, kad 
yra realus skirtumas tarp galių; šitokio gi galutinai pamatuoto 
įsisąmonimo negali būti, neišsprendus ontologijos klausimo apie 
santykį tarp substancijos ir jos galių apskritai. 

Ilabai svarbu taipgi pagrindinei pozityviai gnoseologijos. 
daliai turėti gerai išaiškintą ontologijos klausimą apie skirtumą 
tarp immanentaus ir tranzityvaus veikimo. 

Veik visuose pagrindiniuose gnoseologijos klausimuose, 
norint tinkamaj juos išspręsti, reikalinga turėti atmintyje ontolo- 
gijos mokslą apie tai, kad kiekviena pasaulio esybė susideda iš 
akto ir potencijos įr kad be akto įr be potencijos supratimo ne- 
galima išaiškinti jokio vyksmo, jokio įvykimo, taigi įr pažinimo. 

Taigi, kam įdomu prieiti prie tikro gmoseologijos pagrin- 
dinių klasimų išrišimo, tasaj negali nesijnteresuoti ontologijos 
mokslu. 

Il. Vienu iš svarbiausių ontologijos uždavinių yra kritiš- 
kaį spręstį pačius pagrindinius apie realybę klausimus, išaiškintį 
visų mokslų vartojamų svarbiausių sąvokų ir dėsnių objektyvią 
reikšmę. Vadinamieji „realūs mokslai“ kalba apie realybę, apie 
veikimą, apie daiktus, turinčius įvairias ypatybes ir galias, bet tie 
daugiau ar mažiau specialūs mokslai neaiškina apie kiekvienos 
pasaulio esybės, kaipo tokios, sudėtį iš esmės ir egzistavimo, iš 
akto ir potencijos, nenurodo, kad esybės sąvoka yra analoginė; 
transcendentalinė, nesvarsto santykio tarp aktualiai egzistuojan- 

čių įr tarp galimų esybių. Eksperimentiniai mokslai kalba apie 
įvykstančias daiktuose permainas, bet nesvarsto filosofų eleatų 
išvadžiojimų apie tai, kad jokių permainų, jokių kitimų ir jokios 
daugybės esybjų būti negali. Matematika nurodinėja kiekybinius 
sąntykiųs, bet nesvarsto klausimo, kas yra kiekybė, koks jos 
santykis su daiktų substancija; matematikoje negalima apsieiti be 
erdvės ir laiko sąvokų, bet matematika netyrinėja klausimo, kas 
yra erdvė ir laikas, kokios realių daiktų ypatybės tomis sąvoko- 
mis įšreiškiamos. 

Įvairiuose moksluose kalbama apie dėsnius, bet tik onto- 
logijoj rišama klausimas, kame daiktuose yra dėsningumo pa- 
grindas. 

Kuomet tie visi mokslai jų vartojamas pagrindines sąvo- 
kas patys neturi kompetencijos išaiškinti, tad, einant kritiško 
proto reikalavimais iki galo, tuose moksluose neišaiškinti dalykai 
turi būti svarstomi atskiros filosofinės disciplinos srityje, bū- 
tent, ontologijoje. Tad visus, kuriems rūpi pilnai kritiškai mok- 
sliškai pagrindines savo pažiūras į pasaulį ir gyvenimą nusi- 
statyti, negali neinteresuotį ontologijos klausimai. 

II. Ontolo gija, tiekdama idėjinius kadrus objektyviai, orga- 
ningai filosofinei sistemai, tuomi atlieka labai svarbų uždavinį. 
Kaip kitur, taip ir filosofijoj juk atskiros dalys, atskiri įvairiose filo- 
sofinėse disciplinose klausimų rišimai pilnai darosi suprantami 
savo reikšmėje ir vertėje tik visos filosofinės sintezės kontekste. 
Kokiais tad pradais einant toji organinga sintezė sudaryta, ata- 
tinkamos paskui prasmės įgyja ir tos sintezės dalys ir dalelės, 
būtent, filosofinės disciplinos ir tų disciplinų klausimai, 

Jeigu toji sintezė būtų sudaroma, einant nepatikrintais kri- 
tiškai, pakankamai neišsiaiškintais idėjiniais kadrais, tai tuomet 
jai stigtų objektyvumo, kritiškumo žymių, o tai turėtų neigiamos 
įtakos filosofijos vertinimui moksle ir bendrai kultūros gyveni- 
me. Stingant filosofinei sintezei, kaipo tokiai, objektyvumo ir 
kritiškumo, tada ir atskiros filosofinės disciplinos ir atskirų klau- 
simų rišimai negalėtų turėti reikiamos prasmės, bet šiaip ar taip 
įgytų tų neigiamų sintezės ypatybių charakterį. 

Reikalingų tilosofinei sistemai objektyvių, kritiškų kadrų 
negalima turėti, jeigu nebus tinkamai išsiaiškinta ontologijoj 
svarstomi dalykai. Ontologijja, kaipo pagrindiniausia filosofinė 
disciplina, kaipo svarstanti visoms esybėms bendras ypatybes, 
tokiu būdu paruošia bendriausius kritiškus objektyvius matym- 
punkčius, su kurių pagalba galima visas filosofijos pažiūras su- 
vesti į vieną organingą, kritišką, objektyvumo charakterį turinčią 
sistemą. Filosofija gi savo ruožtu privalo patiekti ir loginių ir 
ontologinių pagrindų, iš kurių išeinant būtų galima sintetiškai, 
objektyviai, kritiškai apžvelgti visą žiniją ir visų kultūros sričių 
dalykus, reikalus ir pastangas; be objektyvių, kritiškų ontologi- 
jos tiekiamų pagrindų būtų negalima tai įvykinti. 

Tai turint atmintyje, lengvai suprantama, kodėl taip suma 
žėjo filosofijos autoritetas, kuomet daugelis vyraujančių filosofi- 
nių srovių nesiėmė rimtai traktuoti ontologijos klausimus. Tuo- 
met filosofijos sistema, kaipo tokia, pradėta nebebranginti, o su 
tuomi ėjo drauge diskreditavimas ir viso filosofinio darbo. Imta 
tuomet neskirti iš esmės filosofijos sistemos nuo vaizduotės 
kūrinių; filosofijai pradėta nepripažinti reikiamos reikšmės pa- 
saulėžiūros vertinimuose. Netekus objektyvumo, kritiškumo, 
drauge su tuomi filosofija nustojo faktinai savo nepriklausomu- 
mo santykiuose su kitomis kultūros sritimis ir su protingai ne- 
pamatuotais žmogaus sielos nusiteikimais. 

IV. Ontologijos uždaviniu reikia laikyti taipgi pagrindinių 
sąvokų ir dėsnių aiškinimą, su kurių pagalba paskui galima pri- 
taikomosiose specialių klausimų grupėms metatizinėse discipli- 
nose tinkamai orijentuotis, kaip antai teodicejoje, racionalinėje 
psichologijoje ir gamtos filosofijoje; šiuo atžvilgiu turi didelės 
svarbos esybės sąvokos analogiškumo supratimas, pačių pa- 
grindinių ontologinių dėsnių, kategorijų ir priežasčių mokslas. 
Nurodžius toms displinoms atramos punktus ontologijoje, tuo 
pačiu jų pagrindai pasirodo esą nepriklausomi nuo su hipote- 
zėmis operuojančių specialių mokslų rezultatų ir kartų objekty- 
viai kritiškai nustatyti. 

Mat, ontologija, nors remiasi realių daiktų ypatybių patyri- 
mu, bet tos ypatybės yra bendros visiems pasaulio daiktams ir 
prieinamos kiekvieno žmogaus stebėjimui. Cia nereikalinga jokių 
technikos tobulėjimu paremtų eksperimentų ir observacijų; čia 
nereikalinga vadovautis kokiomis nors hipotezėmis, nes ontolo- 
gijoj svarstomi dalykai yra patys pagrindiniai taip, kad negalima 
surasti da kokių pagrindinesnių realių punktų, kurių šviesoje 
būtų galima bandyti jų tikrą prasmę ir sąryšį atspėti. Cia ir 
nereikia tokių bandymų, nes tie ontologijos dalykai pasirodo 
esą savaime aiškūs, kuomet atsidėjus į juos įsižiūrima ir kuo- 
met neinama prie jų svarstymo remiantis kokiomis subjektyvio- 
mis presupozicijomis ir prietarais. Mat, tamsiais klaidingų aprio- 
rinių nusistatymų rūkais galima juk ir aiškiausius daiktus ap- 
temdyti. Jeigu ontologijos klausimų srityje yra ginčų ir nesuti- 
kimų, tai įvyksta kaip tik dėl to, kad prie jų svarstymų einama, 
remiantis tais klaidingais aprioriniais nusistatymais. 

Ką čia esų pasakęs apie psichologiją ir gamtos lilosofiją, 
tai liečia tik jų pagrindinę dalį. Kiek gi psichologija ir gamtos 
filosofija laiko savo uždaviniu be pagrindinių klausimų rišimo 
da suimti į sintezę eksperimentinės psichologijos ir specialių 
gamtos mokslų rezultatus, tai šioje savo funkcijoje nei psicho- 
iogija nei gamtos filosofija negali išvengti hipotetiškumo, kuo- 
met jo yra sintetizuojąmų mokslų išvadose. 

V. Ontologijai taipgi tenka uždavinys kritiškai nustatyti pa- 
grindinius santykius tarp vadinamos teoretinės ir praktinės fi- 

losofijos, kurios svarbiausia dalis yra etika. Ontologija juk iš 
pagrindų svarsto gėrio sąvokos turinį, jo santykį su tikslu, su 
tiesa, su priežastimi ir tokiu būdu duoda orijentaciją, kokios rū- 
šies turi būti santykiai tarp žilosotinės teorijos ir pagrindinių 
vertybių mokslų. 

Tose sistemose, kur, remiantis įsigalėjusiais prietarais, ne- 
randama vietos kritiškai objektyviai ontologijai, kaipo pagrindi- 
nei atskirai filosofinei disciplinai, nerandama ir realaus sąryšio 
tarp metafizikos ir etikos, bendrai tarp teorijos ir praktikos. Pa- 
vyzdžiui, nėra tokio sąryšio tarp teoretinio ir praktinio proto 
Kanto filosofijoje, tarp pozityvaus mokslo ir gyvenimo vertinimo 
kriterijų pozityvistų sistemose. Praktiniams sielos interesams 
nerandant pagrindo teoretinio proto nurodymuose, tuomet ver- 
tybių gerbimo vardan, sugalvojamos įvairios irracionalistinės 
(t. y. kritiškam protui neduotais patikrinti pagrindais paremtos) 
filosofinės sistemos, kaip antai fikcionalizmas (Vaihinger'o), 
mitologizmas (Liebert'o), pragmatizmas (James'o, Schiller'o). 

Tas pagrindinis atpalaidavimas praktikos nuo teorijos veda 
prie diskreditavimo bendrai filosofijos reikšmės ir menko verti- 
nimc apskritai mokslo, kiek jis betarpiškai netarnauja materiali- 
nei gerovei. Tas atpalaidavimas gyvenimo nuo proto vadovavi- 
mo dėstruktyviai veikia tokia dvasia persiėmusių žmonių sielą 
ir įveda anarchiją į visuomenės bei valstybės reikalų supra- 
timą. 

VI. Ontologija savo svarstymais apie individualybės pagrin- 
dą, apie individualybės santykį su rūšine prigimtimi, apie asme- 
nybę, apie daiktų prigimtį ir tikslą, apie prigimtos tvarkos dės- 
nius duoda vedamųjų linijų spręsti pagrindiniams visuomeninio 
gyvenimo klausimams. 

Klaidingas antai individualybės ir asmenybės supratimas 
glūdi liberalizmo pagrinduose. Liberalizmas neįsisąmonina, kad 
kaip protą, taip ir valios liuosybės galią reikia lavinti, auklėti, 
kad negalima suponuoti pas visus lygiai gerai išauklėtą valią, 
kad liuosybę nereikia suprasti kaip kokios fizinės jėgos atpalai- 
davimą; svarbiau juk žmogui suprasti, kaip  įlaisvinti savo sielą, 
kad jai būtų prieinamos kilnesnės dvasios vertybės, kad jai čia 
kliūčių nedarytų aistros, geiduliai, prietarai. 

Klaidingas yra sociologijoj naturalizmo supratimas, kuris 
neišlavintų, neišauklėtų prigimties ypatybių stovį laiko prigimties 
reikalavimų pavyzdžiu, kurs tokiu būdu, kalbant palyginimais, 
neatskiria diegelio nuo suaugusio medžio. Idealu negi gali būti, 
pavyzdžiui, neišlavintos, neišauklėtos žmogaus prigimties apsi- 
reiškimai ir bet koki ir dažnai pasitaiką žiaurumu, neteisingumu 
paremti sugyvenimo santykiai. 

Žinoma, rišant ontologijos svarstymus su šių dienų aktu- 
aliomis, įdomiomis problemomis, reiktų imtis griežtų metodišikų 
priemonių, kad įdomavimą sukeliantieji interesai perdaug nebūtų 
ankštai susiję su pagrindiniais ontologijos dalykais, kad, inte- 
resams besikeičiant, nenukentėtų ontologijos tiesų pastovumas. 

* | LŽ 

Iš pat pradžių ontologijos klausimų svarstymo yra nau- 

dinga ir reikalinga susirasti centrines, charakterizuojančias pa- 


atstovų, kokiais yra Aristotelis ir Tomas Akvinietis, pažiūras, 
nesunkų suprasti, kad pačios charakteringosios jų pažiūros yra 
tos, kurios pagrindinai aiškina daiktų kitėjimo ir daugelio esybių 
egzistavimo faktą. Sito fakto negalima kitaip išaiškinti, kaip pri- 
pažinus, kad kiekviena pasaulio esybė susideda iš akto ir po- 
tencijos, kad esybės sąvoka turi transcendentalumo bei analogi- 
jos charakterį. 

Šitos dvi tiesos, Aristotelio aiškiai įžiūrėtos, davė jam ga- 
limumą ant kritiškų, objektyvių pagrindų pastatyti rišimą svar- 
biųjų klausimų įvairiose filosotinėse disciplinose, davė jam gali- 
mumo tame rišime išsiliuosuoti iš irracionalių mitologijos, tradi- 
cijos motyvų. Šitų dviejų centralios reikšmės filosofijoje tiesų 
pripažinimas davė galimumo Tomui Akviniečiui su visu drąsumu 
kelti nuo teologijos nepriklausomos filosofijos obalsį ir tą savo 
nusistatymą rimtai pagrįsti. Tų dviejų tiesų pripažinimas duoda 
galimumo išrišti pagrindinius gnoseologijos, gamtos filosofijos 
ir etikos klausimus, įprasmina santykį tarp metafizikos ir ekspe- 
rimentinių bei observacijos mokslų, leidžia suprasti, kaip sude- 
rinti pastovių tiesų egzistavimą su pažinimo pažanga individo 
ir žmonijos gyvenime. 

I. Filosofijos istorija rodo, kad iki Aristoteliui graikų filo- 
sofų nemokėta išaiškinti, kaip tas pats daiktas gali šį-tą savyje 
įgyti ar šio-to nustoti, kitaip sakant, kaip jis gali kisti; nemo- 
kėjo jie taipgi išaiškinti, kaip gali būti daug daiktų, jeigu kiek- 
vienas daiktas yra esybė ir viskas, kas yra daikte, kaipo egzis- 
tuojantis dalykas, skirtinas nuo nieko, turi esybės savybes. Taip- 
gi ir po Aristoteliui, kuomet tik nepripažinta tiesos apie esy- 
bės analogiją ir apie aktą ir potenciją, kaipo realius kiekvienos 
pasaulio esybės momentus, tuojau pasirodydavo, kad nesten- 
giama susidaryti kritiškai filosofijai idėjinių kadrų, kad tenka 
tuomet pačius svarbiausius filosofijos klausimus spręsti, vado- 
vaujantis ne kritiško proto tiesos įžiūrėjimu, bet kokiomis nors 
irracionaliomis supozicijomis arba pripažinti skepticizmą, relia- 
tyvizmą, agnosticizmą ar kokiu kitu vardu pavadintą bejėgišku- 
mą didesnėje ar mažesnėje pagrindinių filosofijos klausimų 
srityje. 

Il. Naujausiais laikais toks aštrus ir dažnai desperatiškas 
statymas gnoseologijos klausimų didžiausia dalimi parėjo iš to, 
kad nesuprasta, jog ir pažįstantis subjektas ir pažinti pasaulio 
daiktai susideda iš akto ir potencijos, jog pažįstantis protas iš 
pat pradžių neturi savyje jokio pažinimo, jog jis yra tik realioje 
galimybėje (potencijoje) pažinti, jog jis tokiu būdu gali būti ap- 
spręstas žiniomis apie egzistuojančias ir nepriklausomai nuo jo 
pažinimo vyksmo esybes. 

III. Spinozos ir panteizuojančių devynioliktojo šimtmečio fi- 
losofų sistemų pagrinde glūdi nepripažinimas, kad būties sąvoka 
yra analoginė, kad kitaip egzistuoja, kitokios esmės, prigimties 
yra Dievas, kitokios pasaulio daiktai, kad kitoks yra substanci- 
jos esimas, kitoks ypatybių, bendrai akcidensų. Iš šitos pagrin- 
dinės klaidos paskui logiškai eina visos žymesnės panteistinių 
sistemų nesąmonės. 

IV. Nepripažįstant akto ir potencijos tiesų, o norint betgi 
pagrindinėms pažiūroms priduoti autoritetingumo charakterį, 
tuomet nelieka nieko kito, kaip arba be įrodymų apeliuoti į mis- 
tiškus mūsų proto ir prigimtame savo veikime santykius su 
Dievu, arba kokį irracionalinį motyvą laikyti svarbesniu pasau- 
lėžiūros vertės įprasminime dalyku už kritiško proto reikalavi- 
mus. Tuomet filosofija tampa savo pagrindiniuose principuose 
priklausoma nuo teologijos, nuo subjektyvių įsitikinimų centra- 
liniuose pasaulėžiūros klausimuose. . 

Iš čia aišku, kodėl daugelis naujųjų amžių filosofų neįsten- 
gia susidaryti nuo irracionalių motyvų nepriklausomą savo 
pagrinduose filosofinę sistemą ir neįstengia susirasti aiškų Ob- 
jektyvų, kritiškai įrodytą savo filosofijai pagrindą. 

Tomo Akviniečio, to nepriklausomos nuo irracionalių mo- 
tyvų filosofijos pionieriaus pavyzdys verčia mus susidomėti, kur 
iš tikro galima rasti objektyviai filosofijai centrinius orijentacijos 
punktus. 

V. Naujaisiais laikais daugelio pametimas tarp filosofijos 
ir eksperimentinių bei observacijos mokslų objektyvių santykių 
siūlo parėjo nuo to, kad, nesilaikant mokslo apie aktą ir poten- 
ciją, iš tikro nėra galima suprasti esminių santykių tarp tų skir- 
tinų pažinimo sričių. Tik suprantant, kad daiktai susideda iš 
akto ir potencijos, kad juose yra nesimainoma substancija drau- 
ge su besimainančiomis savo kokybėje ir kiekybėje ypatybėmis, 
galima išaiškinti, kad apie tuos pačius realius daiktus gali būti 
mokslų daug kame kitokius metodus pažinime vartojančių ir 
turinčių skirtiną savo rezultatų griežtumo bei pastovumo cha- 
rakterį, o betgi turinčių tarp savęs esminių, objektyvių ryšių. 

* * 
* 

Ontologijos mokslas apie vienumą, kaipo transcendentalinę 
būties: ypatybę, turi labai didelės svarbos ir gnoseologijai ir 
matematikai. 


74 


I. Yra filosofų, kurie bando kvestijonuoti pačių aiškiausių 
matematikos tiesų objektyvią vertę. Jie stengiasi įrodyti, pavyz- 
džiui, kad galima turėti pagrindo abejoti, ar dusyk du tikrai yra 
keturi. Jie argumentuoja, kad, girdi, mes kiekybiniu atžvilgiu nie- 
kados negalime su absoliučiu tikrumu nustatyti, kad du daiktu 
yra visame lygiu, kad dvi ar kelios daikto dalys yra visame ly- 
gios. Tokiu būdu, sako jie, mes neturime teisės matematikos 
vienetas laikyti tikrai išreiškiančias identingus dydžius; gali būti 
niekur pasaulyje nėra kiekybiniu atžvilgiu visame identingų da- 
lykų, tad gal būti viena matematiška vieneta, kiek ja norima iš- 
reikšti realų dalyką, yra daugiau ar mažiau skirtina nuo kitos. 
Taigi jiems išrodo, kad nėra objektyvaus pagrindo sakyti net, 
kad 1=—1, tai juo labiau jų nuomone negalima turėti tikrumo, 
kad 2--2—4, arba 5x5=—25 gali turėti realybėje pagrindą. Ga- 
lima esą tik kalbėti, kad gali būti lygūs dydžiai arba kad galima 
vaizduotis, galvoti apie galimus lygius dydžius. Tokiu būdu 
matematikos tiesas galima esą laikyti su tiktumu liečiančias ne 
realybės santykius, bet tik vaizduotės prisistatomą ar proto su- 
galvotą nerealią galimybių sritį. 

II. Šitaip. užkvestijonavus tokių pagrindinių matematikos 
tiesų objektyvią, realią reikšmę, sunku susilaikyti nuo abejojimo 
ir apie pagrindinių pažinimo principų objektyvią vertę. Jeigu 
nežinia, ar 1—1 turi pagrindą realybėje, tai ištikro nėra kaip 
tikrą objektyvią reikšmę pripažinti tapatybės, prieštaravimo ar 
trečiaip nesimo dėsniams. 

III. Kai kurię kiti filosofai, neįstengdami nieko kritiškai at- 
sakyti kvestijonuojantiems matematikos ir bendrai pažinimo pa- 
grindinių dėsnių objektyvią reikšmę, tenkinosi tą reikšmę 
pripažinę tik postulato teisėmis; būtent, jie sako, nors tą reikšmę 
negalima kritiškai įrodyti, tai betgi ją reikią pripažinti, kaipo ne- 
išvengiamą būtinybę, nes kitaip būtų neįmanomas joks pasto- 
vus pažinimas. 

IV. Tuo tarpu, kas įsisąmonina, kad objektyvioje ontolo- 
gijoje tenka skirti transcendentalinį vienumą nuo kiekybinio, tam 
visai lengva suprasti, kad pagrindiniai matematikos dėsniai turi 
iš tikro objektyvios reikšmės. 

Kiekviena juk būtis, ar nematerialinė, ar net ir materialinė, 
kuomet yra nepadalinta, nėra dauguma; šituo nekiekybiniu at- 
žvilgiu visos būtys yra vienetos ir visos yra panašios tame, 
kad visos skiriasi nuo daugybės: šitas atžvilgys ir duoda ob- 
jektyvų reikšmės identingumo pagrindą visoms vienetoms.  Ži- 
noma, kitais atžvilgiais vienetos gali būti labai skirtingos; kitoks 
vienumas, antai, nematerialinės būties, kitoks materialinio daikto; 
bet matematikos pagrindų objektyvumui pakanka, kad bent vie- 
nu atžvilgiu vienetos turi objektyvų reikšmės identingumą, bū- 
tent, kaipo skirtinos nuo daugybės. 

* * 

Apie santykį tarp metafizikos ir etikos jau esu kalbėjęs, 
nurodydamas ontologijos uždavinius. 

Čia reikia pabrėžti tą filosofijos istorijos faktą, kad, nepri- 
pažįstant ontologijos objektyvumo, buvo neįstengiama ir etikos 
pagrindų vertę kritiškai įrodyti. Ir nenuostabu. Etika juk tas 
pagrindinių vertybių mokslas; negalima tad joje tinkamai orijen- 
tuotis, neišsiaiškinus sau, kas yra vertybė arba gėris, koks gė- 
rio santykis su tiesa, su esybe, kas yra tikslas, kas yra prigim- 
tis, kaip suprasti esybės tobulėjimą, kas yra individas, asmuo, 
koks normalus jų plėtojimosi būdas. Tie gi klausimai — tai 
ontologijos arba pagrindinės metatizinės disciplinos klausimai. 

Pozityvizmas, kurs skiria etiką nuo metaiizikos, neįstengia 
visai nieko kritiškai tarti apie pagrindinius etikos klausimus. 
Kantiškas kriticizmas judina tuos klausimus, bet išvengia čia 
skepticizmo tik su pagalba nekritiško dogmatizmo. Kantas, 
būtent, be kritiško įrodymo priima dorinės pareigos absoliučią 
vertę ir paskui ant tos priimties stato savo metatiziką. Kantui 
davus pavyzdį, Fichte, nesivaržydamas kritiškais objektyviais 
motyvais, paskelbė, kad filosofijoj pradedamųjų pagrindinių 
punktų nusistatymas yra laisvos valios dalykas. Tokiu būdu 
atvirai tapo paskelbta subjektyvistinio individualizmo, dogima- 
tiško liberalizmo teisės pagrindinių filosofijos klausimų srityje. 
Tai labai prisidėjo prie anarchijos įsigalėjimo ir etikos ir ben- 
drai pasaulėžiūros srityje. Sioje srityję dalykai galės iš pagrindų 
pagerėti, tik įgijus tinkamą nusistatymą minėtais ontologijos 
klausimais. 

* 

Kuomet kalbama apie kategorijas, tai susipažinimui su H- 
losofijos istorija nejučiomis pasireiškia atmintyje Kanto moks- 
las apie transcendentalinę kategorijų dedukciją. Tas mokslas 
tai yra centrinis Kanto teoretinėje filosofijoje punktas. 

Kalbant apie kategorijas,(šiaip ar taip, negalima nesiskaityti 
su tuo Kanto mokslu. Tiesa, Kantas apie kategorijas kalba 
gnoseologiniame savo veikale, kokiu yra „Kritik der reinen Ver- 
nunit“, bet svarstymo vieta čia neturi būti formaliu pretekstu 
nepaisyti to svarbiausio Kanto filosofijos punkto. Reiktų tad 
ir objektyviosios ontologijos šalininkams užsiimti transcenden- 
talinės kategorijų dedukcijos klausimu, nes kitaip svarstymuose 
netenkama reikiamo kontakto su taip da neseniai labai galinga 
filosofine srove, kokia buvo kantizmas. 

Objektyviosios ontologijos plotmėje, beabejo, kitaip tenka 
ta transcendentalinė kategorijų  dedukcija daryti. Pats žodis. 
„transcendentalinis“ čia turi visai kitą prasmę. 

Kanto filosofijoj žodis „transcendentalinis“ reiškia tas ap- 

riorines sąlygas, kurios daro galimu būtinos ir visuotinės reikš- 
mės pažinimą. Tų apriorinių sąlygų ieškoma apriorinėse proto 
veikimo sąlygose ir dėsniuose, turinčių savo pagrindą galų gale 
apriorinėje sąmonės prigimtyje ir tai ne kokios individualios 
sąmonės, bet sąmonės apskritai. Tokiu būdu įsižiūrėjimas į 
transcendentalumą Kanto filosofijoj nuveda toli nuo realybės, į 
grynai loginį pasaulį, prie kurio priklausančia Kantas laiko tą 
sąmonę apskritai (Bewusstsein ūberhaup!). 

Objektyvioje, antai, Aristotelio ir Tomo Akviniečio ontolo- 
gijoje žodis „transcendentalinis“ reiškia objektyvius dalykus, 
būtent, tą esybės, realumo, šio to, vienumo, tiesos, gėrio (ens, 
res, aliguid, unum, verum, bonum) realią ypatybę, duodančią 
pagrindą tam, kad tos sąvokos nėra kokios paderminės ar rū- 
šinės sąvokos, bet platesnę turi apimtį už visas padermes ir 
rūšis, kaipo būtinai priklausančios visam tam, kas yra. Suvesti 
tad kategorijas į esminį santykį su transcendentaliniais dalykais 
Aristotelio ir Tomo Akviniečio prasmėje, tai reiškia nurodyti 
kategorijų giliausią objektyvumo pagrindą. Tai atlikti galima 
suvedant kategorijas į esminį santykį su centriniu ontologijos 
mokslu apie aktą ir potenciją iš vienos pusės ir su pagrindi- 
niais ontologiniais dėsniais iš kitos pusės. 

Toji aplinkybė, kad visi pasaulio daiktai susideda iš akto 
ir potencijos, kaipo dviejų realių daikto momentų, duoda pa- 
grindo suprasti, kad daiktuose yra substancija it akcidensai, 
Koki įsakmiai yra kokiame daikte pagrindiniai realūs akcidensai 
galima lengvai pažinti, remiantis patyrimų liudijimu ir pirmųjų 
ontologinių dėsnių objektyvia reikšme; kas nenorėtų daikte pri- 
pažinti tų ar kitų realių akcidensų, apie kuriuos tikrai liudija 
patyrimas, tam galima įrodyt, kad jam tuomet tektų neigti ta- 
patybės, prieštaravimo ir trečiaip nesimo dėsnių objektyvią 
reikšmę. 

Prie progos tenka priminti, kad Aristotelio ir Tomo Akvi- 
niečio filosofijoj galima kalbėti ir apie transcendentalinę deduk- 
ciją objektyvios sprendimų reikšmės. Į sprendimus galima žiū- 
rėti, kaipo į sintezes; tas sintezes, kiek jos yra objektyvios, ga- 
lima suvesti į esminį santykį su tąja pačia fundamentaline pir- 
mine sinteze, kokia yra tapatybės dėsnio pritaikymas patyrimo 
srityje. | 

* * 


Klaidingai suprastas individualybės pagrindas, klaidingai 
suprasta individualių pažymių reikšmė asmenybės ugdymui ir 
pačios asmenybės esmė, kaip jau esu pažymėjęs, kalbėdamas 
apie ontologijos uždavinius, duoda iš pagrindų klaidingą orijen- 
taciją socialinei pasaulėžiūros daliai. Paprastai, tai vadinama in- 
dividualizmu, protingomis normomis netvarkomu liberalizmu 
arba pagaliau natūralizmu, 

Individualizmui, liberalizmui, natūralizmui duoda pagrindo 
atsirasti ir klaidingas supratimas santykių tarp substancijos ir 
jos galių, ir apskritai jos ypatybių ir tų galių bei ypatybių tarp 
savęs. Kas, antai, nepripažįsta realaus skirtumo tarp substancijos 
ir jos galių, tasai, logiškai elgiantis, negali paskui pripažinti re- 
alaus skirtumo tarp proto ir jausmų; tokiu būdu išeina, kad nė- 
ra jokių objektyvių tiesų ir normų, kuriomis būtų reikalinga tvar- 
kyti individualūs įgeidžiai ir sauvalės pasiryžimai. Tas pats yra 
tame atvejyje, kuomet principialiai nepripažįstama realaus skirtu- 
mo tarp pačių akcidensų. 

Prie individualizmo, liberalizmo, natūralizmo veda nepripa- 
žinimas jokia prasme pavyzdinės (egzempliarinės) priežasties eg- 
zistavimo. Siam dalykui suprasti, tarp kitko, labai svarbu įsigilin- 
ti į klausimą apie realų skirtumą tarp esmės ir egzistavimo pa- 
saulio daiktuose, į egzistavimo tobulumo apribojimą dėl daiktų 
esmės netobulumo; o daikto esmė yra netobula dėl to, kad su- 
sideda iš akto ir potencijos; įsižiūrint čia į akto turinį ir prasmę, 
mes jame matome daikto raidos tikslą ir linkmę; šitą gi dalyką 
suprantant, aišku yra, kame daikto idealas, o kame neužbaigtos 
daikto raidos stadijos, kame idealūs prigimties reikalavimai, o ka- 
me faktini, kartais labai įvairių kliūčių iškreipti daikto prigimties 
savo ypatybėse pasireiškimai. Šitų visų dalykų, deja, visai nepai- 
so individualistinis ir socialistinis natūralizmas. 

Zinoma, ir klaidingas būties, vienumo, tiesos, gėrio sąvo- 
kų supratimas taipgi veda prie natūralizmo klaidų. Natūralizmas 
juk, bendrai ėmus, tai yra orijentacija, paremta klaidingu daiktų 
prigimties supratimu. Taigi kuomet klaidingai suprantama daiktų 
prigimties ypatybės, visuomet įpuolama į natūralizmo klaidas. 
Ontologija gi kaip tik svarsto pagrindines esybių ypatybes ir 
dėsnius; kiekviena tad šiuose svarstymuose klaida veda prie klai- 
dingo daiktų prigimties supratimo, taigi prie natūralizmo, 

Ne tik etikai, bet ir sociologijai labai svarbu atatinkąs tiesą 
žmogaus prigimties supratimas; kalbama juk apie prigimtas žmo- 
gaus tokias ar kitokias teises, už prigimtas teises kovojama, ape- 
liuojama prie prigimties reikalavimų. Žinoma, sociologijai tenka 
žiūrėti pirmučiausia šiuo reikalu į psichologiją ir etiką, kur žmo- 
gaus prigimtis ir jos reikalavimai konkrečiai aiškinama, bet ben- 
drai daiktų prigimties pagindines ypatybes liečiantieji ontologijos 
svarstymai tuo pačiu turi įtakos ir žmogaus prigimties suprati- 
mui ir tokiu būdu ir sociologijai. Be to, reikia atsiminti, kad on- 
tologijoj specialiai kalbama ir apie žmogų, kuomet svarstoma 
asmenybės klausimai, 

Tokiu būdu norint išvengti sociologijoj individualistinio, li- 
beralistinio ar socialistinio natūralizmo klaidų, reikia stengtis įsi- 
gyti lemtas pažiūras ontologijos klausimų srityje. 

Visa tai parodo, kad ontologijos mokslas turi labai didelės 
reikšmės ne tik nusistatant pažiūras į pasaulį, bet ir į individinio 
ir visuomeninio gyvenimo tvarkymą. 

$ 8. Ontologijos padalinimas. 


Ontologiją galima dalinti į šias penkias dalis: 

1) Apie būtį apskritai (apie kylančius iš įsigilinimo į būties 
sąvokos turinį bendriausius klausimus). 

2) Apie būties transcendentalines ypatybes. 

3) Apie pirmuosius dėsnius. 

4) Apie kategorijas arba pagrindines būčių rūšis. Apie kai 
kuriais kitais atžvilgiais būčių suskirstymus. 

5) Apie priežastis Apie tvarką. 

Tose dalyse galima iš tikro rasti pagrindo prasmingame 
sąryšyje paliesti visus svarbiuosius ontologijos klausimus. 


I dalis 
Apie būtį apskritai 


I SKYRIUS. 


Būties sąvokos prasmė. 


$ 1. Būties sąvoka apskritai. Jos kilmė ir prasmė. Bū- 
ties sąvoka yra pirmoji sąvoka. 


I. Paviršutiniškai galvojant, išrodo, kad nieko nėra leng- 
vesnio, kaip pasakyti, kas yra būtis. Ir žemė, ir akmens, ir me- 
džiai, ir gyvuliai, ir žmonės, kuriuos aš matau, tai juk vis būtys. 
Ir tada, kai aš apie kokį dalyką tik galvoju ir jo prieš save ne- 
turiu, aš turiu apie tai galvoti, kaip apie šį tą, taigi kaipo apie 
būtį. Mat, ko jokiu būdu nėra, to ir pažinti negalima, kaip teisin- 
gai yra pabrėžtinai skelbęs jau senovėje eleatų filosofinės mo- 
kyklos vadas Parmenides. 

Daug kam dėlto išrodo, kad į būties sąvoką, kaip jokių 
klausinių nesukeliančią, nėra reikalo ir gilintis. Bet, deja, kas yra 
bent šiek tiek susipažinęs su filosotijos istorija, tasai supranta, 
kaip daug filosofijoj srovių skirtumai pareina nuo pažiūrų į 
būties sąvoką skirtinumo. Zinoma, antai, kokių ekstravagancijų 
yra priėję eleatai, skelbdami, kad negali būti daug būčių, kad 
negali būti jokio judėjimo, jokios erdvės, jokios materijos, kad 
Achilles negali pavyti vėžlį, — ir tai vis dėlto, kad jie turėjo 
savotišką supratimą apie būtį. Iš naujųjų laikų užtenka čia pri- 
minti Hegelio dialektinį išvadžiojimą apie būties sąvokos turinį 
ir tuo būdu priėjimą prie paneigimo prieštaravimo dėsniui rea- 
laus galiojimo, kad suprastume, kaip svarbu tinkamai būties 
sąvoką išsiaiškinti, 

II. Tiksliausiai mes kokį nors dalyką galime išaiškinti, kai 
mes jį logiškai aptariame, būtent, kai nurodome įo sudėtį ir kai 
pažymime, kokiai, būtent, daiktų rūšiai jis priklauso ir kuo ski- 
riasi nuo kitų, tai pačiai rūšiai priklausančių, daiktų grupių. Mes 
aiškiname, antai, kas yra žmogus, kai nurodome, kad jis suside- 
da iš sielos ir kūno. Jeigu mes norime paaiškinti, kas yra, pa- 
vyzdžiui, geležis, tai mes sakome, kad geležis tai yra metalas, 
kuris turi tokias ir tokias ją charakterizuojančias ypatybes, ku- 
riomis ji skiriasi nuo kitų metalų. 

Bet šitoks įprastas mums, kai turime reikalo su įvairiais 
daiktais ir įvairiais veiksmais ir įvairiausiomis sąvokomis, aiški- 
nimo būdas, pasirodo, yra visai nepritaikomas prie būties sąvo- 
kos. Būties sąvokos turinyje juk negalima nė mintimi kokių 
nors sudėtinių elementų įžiūrėti. Būties sąvoką, jei žiūrėsime 
jos santykio su kitomis sąvokomis, negalėsime pavadinti nei rū- 
šine, nei turinčia aukščiau už save kokią nors rūšį, kurios sričiai ji 

priklausytų. Tiesa, visos daiktų ir dalyku rūšys yra būtys, bet 
kitokia, antai, būtis yra Dievas, kitokie sutvėrimai; kitokia būtis yra 
dvasinė, kitokia materialinė; kitokia būtis yra substancija, kitokia dai- 
kto ypatybė. Tarp tų visų būčių yra bendra, kad jos visos skiriasi 
nuo nebūties, ir dėl to panašumo jas galime vadinti būtimis. 
Yra tad įvairios būčių rūšys, bet tos įvairios rūšys negalima 
suvesti į vieną bendriausią rūšį, kurios būtų kitos kaip ir ko- 
kios šakos. Ir čia suprantama, kad būties sąvoką negalima lai- 
kyti vienaprasmiška. Kitoks juk egzistavimas yra Dievo, kitoks 
žmogaus; kitoks egzistavimas substancijos, kitoks ypatybės. Iš 
čia aišku panteizmo klaidingumas, kurs būtį laiko vienapras- 
miška sąvoka. 

Kai kas bando aptarti būtį kaipo tai, kas nėrą nebūtis. Bet 
nebūtis yra neigiamybė; neigiamybė gi įgyja prasmės iš to, kas 
neigiama; taigi nebūties visa prasmė gaunama iš santykio su 
būtimi. Taigi nebūtis, priklausydama savo prasmėje nuo būties 
negali būti pagrindu tikiam būties aptarimui. 

Bendrai, kai norime ką išaiškinti, tai stengiamės tai suvesti 
prie ko nors aiškesnio, žinomesnio. Bet kas yra žinomesnis už 
būtį? Mes nieko juk kito ir negalėtume suprasti, jeigu pirma 
arba drauge jo nesuprastume kaipo būtį. Visi dėlto bandymai 
būties sąvoką tikra prasme aiškinti, negali turėti prasmės. 

Galima prasmingai tik bandyti kitais žodžiais tą pačią są- 
voką išreikšti: būtis, tai kas yra, esąs dalykas ir t. t. Iš kitos pu- 
sės žiūrint, tenka pasakyti, kad galima ir reikia nurodyti svarbes- 
nių filosofinių srovių klaidas, susijusias su jų klaidingu būties 
supratimu. 

III. Į būties sąvokos supratimą įsibrauna klaidos labai daž- 
nai dėl jos kilmės klaidingo aiškinimo. 


sy - 


1) Ziūr. Tom. Akviniečio Commentar. De anima lect. XII in 3 libr.: 
Ea vero, guae in sensibilibus abstrahit intellectus, non guidem intelligens ea 
esse separatim sed separatim vel seorsum ea intelligens... 

apie įvairias daikto ypatybes. Atotrauka čia reiškia protu nusi- 
švietimą sau to, kas sąvokoj išreikiama, nieko kito neneigiant ir 
pozityviai neišskiriant, bet ir nieko neįdedant į sąvokos turinį, 
kas tada protu nenusišviesta. 

IV 1) Bet kokiame egzistuojančiame daikte galime mintimi 
atskirti dalyko esmę ir dalyko egzistavimą. Esmė išreiškia tai, 
kas yra daiktas, kad jis yra tas ir tas. Daikto egzistavimas reiš- 
kia, kad daiktas ne tik gali būti, bet ir aktualiai yra, 

Iš čia kalbama apie būtį, kaipo esmę (esse essentiae) ir 
apie būtį kaipo egzistavimą (esse existentiae). Tą požiūrio į bū- 
tį skirtumą išreiškiame skirtingais klausimais: kas yra daiktas? 
Ar yra daiktas? Esmė egzistavimu apspręsta sudaro pilną egzis- 
tuojančios būties sąvoką. 

2) Mes pirmučiąusia turime supratimą būties, kaipo egzis- 
tuojančios!). Pojučių pristatytoje medžiagoje mes pirmučiausia 
įžiūrime, kad tikrai čia šis tas yra, ir tik palengva įgyjame suprati- 
mą, kas čia yra, kai pažįstame esmę. Tam pagrindą galima rasti 
bendroje mūsų pažinimo prigimtyje, kad jis iš mažiau tobulo 
darosi vis tobulesnis; mažesnio gi tobulumo yra mūsų pažini- 
mas, kai mes žinome tik apie kaž ko egzistavimą; o tobulesnis 
yra pažinimas, kai žinome, kas egzistuoja.?) 

2) Nuo šitų dviejų būties prasmių reikia skirti vadinamų 
mintinių būčių prasmę, kurią duodame žodžiams „esti, yra“, kai 
sakinyje jungiame turinį su veiksniu.3) Pavyzdžiui, kai aš sakau, 
kad niekas yra nebūtis, tai aš suprantu, kad ir niekas, ir nebū- 
tis realiai neegzistuoja, bet tik mintyje aš sau tai prisistatau, kad 
per neigiamybes geriau pozityvūs dalykai paaiškėtų. Toki prisi- 
statymai, toki jungties išreiškimai vadinasi tik protavimo priemo- 
nėmis, protavimo dalykais (entia rationis). 

Žinoma, kaip visur, taip ir čia protavimas turi stengtis iš- 
reikšti tiesą; kas protavime jungiama arba skiriama, tai tas turi 
turėti pagrindo pačiame dalyke, apie kurį sakinyje kalbama?). 


1) Cf. S. Thomas In Met. IV I. 1: Hoc nomen ens imponitur ab 
actu essendi. Acta essendi reiškia egzistavimą. i 

2) Ct. S. Thomas. S. Theol. I g. 85 a. 3, c. Šv. Tomas čia palygini- 
mą daro su pojučių patyrimu, kuriame ir gi iš pradžių patiriame tai, kas yra 
mažiau apspręsta: Prius secundum sensum diiudicamus magis commune, guam 
minus commune, ėt secundum locum, et secundum tempus: secundum locum 
guidem, sicut cum aliguid videtur a remotis, prius deprehenditur esse cor- 
pus, guam deprehendatur esse animal; et prius deprehenditur esse animal, 
guam deprehendatur esse homo, et prius homo guam Socrates vel Plato: 
secundum tempus autem guia puer a principio prius distinguit hominem a 
„ non homine. guam distinguat  hunc hominėm ab alio homine. 

3) Ct. S. Thomas. In I Sent. d. 33 gu. 1 a. 1 ad 1: tertio modo dicitur 
esse guod significat veritatem compositionis in propositionibus secundum 
guod est dicitur copula... 

4) Ten pat: Hoc esse non est in re, sed in intellectu componente ei 
dividentė; attamen fundatur in ipsa entitate rei. 

3) Aristotelis skiria ketveriopą būties prasmę: a) kaipo reiš- 
kiančią sąkinyje jungtį tarp veiksnio ir tarinio, neigiamybės bei 
trūkumo; b) kaipo reiškiančią daikto tapsmą; c) kaipo substan- 
cijos būtį; d) kaipo daikto ypatybę. 

4) Kiti skiria pirmučiausia būtį, kaipo būdą išreiškimui tie- 
sos sakinyje ir kaipo daiktą, apie kurį sakinyje kalbama. 

Šitas daiktas gali būti arba egsistuojąs nepriklausomai nuo 
mintijimo, arba tik mintyje egzistuojąs. 

Realus egzistuojąs dalykas arba yra substancija arba ypa- 
tybė (akcidensas). 

Egzistuojančiame daikte galima mintimi atskirti esmę nuo 
egzistavimo. 

Egzistuojanti būtis gali būti tobula, su būtinumu egzistuoti 
ir gali būti egzistuojanti būtis reliatyvi, priklausoma, ne su bū- 
tinumu egzistuojanti (kontingentij. 

Galima toliau kalbėti apie sugalvotas galimas būtis ir apie 
realias galimybes. 

Visa tai teks toliau svarstymų eigoje įsakmiau pajudinti ir 
išaiškinti. 

V. Būtis, kuri skirstoma ontologijoje į dešimtį rūšių, arba 
kategorijų, tai yra esmės būtis. Esmė, mat, reiškia ne tik egzis- 
tuojančio daikto esmę, bet ir galinčio egzistuoti daikto, kurs net 
faktinai niekados neegzistuos. Mat, kategorijų ir santykių tarp 
kategorijų svarstymai turi kuoplačiausio pritaikymo ne tik visam 
o gj egzistuoja, bet ir tam, kas šiokiu ar kitokiu būdu gali 

ūti !). 

VI. Iš to, kas iki šiol pasakyta, svarbu ypač įsidėmėti šias 
tiesas: 

1) Būties sąvoka nėra įgimta, bet įgyjama abstrakcijos (ato- 
traukos) pagalba iš patyrimo. Ji yra, aišku, objektyvi; ji juk 
yra pagrinde visokio objektyvumo, visokio realumo.?) 

2) Atotraukos pagalba mes skiriame egzistuojančiame 
daikte egzistavimo aktą arba būtį kaipo egzistavimą nuo to, 
kas egzistuoja. 


1) S. Thom., Ruodl. II a. 3: Hoc nomen ens, secundum guod importat 
rem cui competit huiusmodi esse, sic significat essentiam rei, et dividitur per 
decem genera. 

2) Cf. Ioannes a S. Thoma. Philos. natur. Pars Tą. 1. Paris, Edit. Vi- 
ves pag. 23: In prima omnium cognitione negue intellectus se potest appli- 
care negue voluntas intellectum, cum non praeccesserit aligua cognitio, virtute 
cuius se applicet et ideo tantum operatur ibi proportio immediata objecti 
cum potentia; et cum potentia sit tunc purae potentialitatis, non proportio- 
natur illi objectum secundum rationėm magis aciualem et distinctam, sed se- 
cundum potentialem et confusam, et ab illa movetur tunc intellectus. Caete- 
rum post illam primam cognitionem potest intellectus se movere vel per 
voluntatem applicari ad id guod voluerit. 

Cif. De ente et essentia. Enarratio Cajetani, ą. I, conclusio. Editio 
de Maria, Roma, 1907, pag. 7; Ens concretum  guidditati sensibili est pri- 
mum cognitum cognitione coniusa actuali. 

3) Pirmoje eilėje būtis reiškia egzistavimo aktą, o paskui 
ir egzistuojantis daiktas gauna būties pavadinimą.!) 

4) Būties sąvoka chronologiškai yra pirmoji sąvoka, nes 
protas pirmučiausia turi savo objektu tai, kas egzistuoja, kaipo 
tokį (kaipo šį tą egzistuojantį).?) 

5) Būties sąvoka ir logiškoje tvarkoje yra pirmutinė, nes, 
kai mes bet kokią sąvoką analizuojame, tai prieiname pagaliau 
būties sąvoką, kurios jau toliau analizuoti negalima.?) 

6) Tik čia reikia neužmiršti, kad skirtinu atžvilgiu imame 
būties sąvoką, kai ją vadiname pirmutine chronologinėje tvar- 
koje, o kitu atžvilgiu, kai ją vadiname pirmutine logiškoje tvar- 
koje. 

a) Chronologinėje tvarkoje imama čia būties sąvoka su- 
prantama kaipo tiesioginiu, savaimingu mūsų proto veikimu 
įsigyta (notio directa), be retleksijos pagalbos. 

Logiškoje tvarkoje imama čia būties sąvoka suprantama 
jau refleksijos išsvarstyta, kritiškai išstudijuota, 

b) Chronologinėje tvarkoje imama čia būties sąvoka su- 
prantama, kaipo būtis egzistuojanti. 

Logiškoje tvarkoje imama čia būties sąvoka suprantama 
kaipo išreiškianti ir tai, kas egzistuoja, ir tai, kas gali egzistuoti. 

7) Būties sąvoka yra bendriausia, visuotiniausia sąvoka, 
nes, kas kokiu nors būdu yra ir gali būti, turi būti būtis. 

8) Nors būties sąvoka yra pirmoji, bet ji nėra rūšinė sąvoka. 

0) Būties negalima tikra prasme aptarti, nei tikra prasme 
išaiškinti, nes ji nėra sudėtinė, nes nėra už ją bendresnių sąvokų, 
nėra aiškesnių, į santykį su kuriomis aptarimo, aiškinimo tikslui 
būtų galima ją suvesti. 

10) Reikia betgi rūpintis, kad būties supratimas būtų vi- 
same laisvas nuo bet kokių klaidų, nes čia ir nedidelė pirmos 
pažiūros klaida pasirodo neretai savo konsekvencijose labai ža- 
linga visai ontologijai, visai filosofijai, visai pasaulėžiūrai. 


1) Cfr. S. Thomas. I ą.5 a. 2: Primo in conceptione intellectus cadit 
»ens, guia secundum hoc unumguogue cognoscibile est, in guantum est actu; 
unde ens est proprium objectum intellectus, et sic est primum intelligibile: 
sicut sonus est primum audibile, 

*) Cifr. S. Thomas. De Verit. g. I a. 1: Illud guod primo intellectus 
concipit guasi notissimum, et in guo omnes conceptiones resolvit est ens... 
unde oportet guod omnes aliae conceptiones intelectus accipiantur ex addi- 
tione ad ens. 

3) Cf. S. Thomas, De Verit. g. 1: a. 1; Sic exprimitur hoc nomen res, 
„guod in hoc differt ab ante... guod ens sumitur ab actu essendi, sed nomen 
rei exprimit guidditatem sive essentiam entis. 

Taipgi žiūr. S. Thomas. In Metaph. lib. IV lect. 6: Synonyma „ens“ 
et „res“ extrinsecus diversificantur per ordinem ad aliud et aliud nomen, 
guoriun alteram (ens) per prius signiticat esse, alterum (res) «ssentiam. In 
prima guidem operatione (intellertus) est aliguid primum, guod cadit in con- 
ceptione intellectus, scilicet hoc guod dico ens; nec aliguid hac operatione 
potest mente concipi, nisi intelligatur ens. 

$ 2. Apie mintines būtis ir nebūtį. 


I. Mintinėmis būtimis (entia rationis) vadinasi tai, apie ką 
mes galime galvoti, bet ko realiai, pozityviai nėra ir negali visai 
būti. Tokiais dalykais yra neigimai, trūkumai ir loginiai santy- 
kiai. Tie dalykai įgyja atatinkamos reikšmės realybės pažinime 
ne patys iš savęs, bet iš santykių su tomis būtimis, kurias jie 
liečia. 

II. Ypatingą čia vietą užima nebūties sąvoka. Reikalinga 
išsiaiškinti arčiau nebūties sąvokos prasmę ir kilmę. 

1) Nebūties sąvoka yra labiausiai priešinga būtiės sąvokai. 
Nebūties sąvokos mes negalime arčiau aptarti, nė kaip nors re- 
aliai išaiškinti,!) nes ji neturi už save kokios aukštesnės rūšies, 
nes ji savo srityje negali turėti nieko už savę bendresnio. 
Mes negalime nebūties, kaipo tokios, patirti. 

Bet mes suprantame, ką reiškia nebūties sąvoka. Kai mes 
galvojame apie nebūtį, juk mes apie šį tą tada galvojame; apie 
nebūtį galvoti juk nereiškia nieko visai negalvoti. Mat, ir kiek- 
vienas apie ką nors galvojimas, juk nereiškia jau to, apie ką 
galvoji, realaus egzistavimo; neužtenka juk galvoti apie milijoną 
dolerių, kad jį jau realiai turėtum. 

Nebūties sąvoka turi labai didelės reikšmės mūsų galvo- 
jime: ja juk remiasi pagrindinis mintijimo dėsnis — prieštara- 
vimo dėsnis. Kai mes kalbame įsakmiai apie kokį nors indivi- 
dualų daiktą, mes negalime apsieiti be neigimo pagalbos, nes 
juo remiasi mūsų sugebėjimas pastebėti skirtumą tarp daiktų. 
Iš tikro, sąvokos skirtumo, daugumo, reliatyvumo, apribojimo, 
vieno įvykio po kito sekimo laike, užėmimo tokios ar kitokios. 
vietos ir tt. mes negalime turėti be nebūties sąvokos pagalbos. 

a) Nebūties sąvokos išaiškinimo tikroje prasmėje ir nėra 
reikalo ieškoti. Ji savaime aiški, kaip ir būties sąvoka. (Galima 
bandyti aiškinti nebūties sąvoka, tik ieškant jai daugiau sinoni- 
minių išsireiškimų: pav.: būties paneigimas, būties nebuvimas. 
Tad aišku, kad nebūties sąvoką mes galime turėti tik kaipo esan- 
čią santykyje su būties sąvoka. 

Kaip būties sąvoka savo turiniu išreiškia būties egzistavi- 
mą (esse existentiae) ir būties esmę (esse essentiae), tai ir bū- 
ties paneigimas arba nebūtis irgi gali reikšti, arba būties egzis- 
tavimo, arba būties esmės paneigimą. Kai paneigiama egzistavi- 
mas, tai dar tuo pačiu nepaneigiama galimumas galvoti apie bū- 
ties esmę, apie vidujinę galimybę, apie neprieštaravimą tarp ga- 
limos egzistuoti būties elementų, net tuo nepaneigiama būties 


1) Žinomas, antai, apie nebūtį šv. Augustino aiškioimo čia bandymas, 
kuris neduoda betgi jokio aptarimo ir tikro išaiškinimo: Nihil nec corpus 
est ullum, nec spiritus, nec substantiis his aliguid accidens, nec informis 
ulla materia, nec inanis locus, nec ipsae tenebrae, sed prorsus nihil. Opus 
imperiect. lib. V, n. 44. 

išorinis galimumas, būtent, kad gali būti priežastis, kuri gali pa- 
daryti, kad toji būtis egzistuos. Kai paneigiama ir išorinis, ir 
vidujinis galimumas, tada turime absoliutų neigimą. Tai supo- 
nuoja, kad mes tikrai pažįstame kai kurių sąvokų turinio nesu- 
derinamumą ir griežtą prieštaravimą. 

b) Toliau tenka pastebėti, kad kiekvienos atskiros matomos 
būties sąvoką mes turime tik su pagalba nebūties sąvokos, nes 
tik su nebūties sąvokos pagalba mes nustatome jos vietą, laiką, 
veikimą, vertę. Kiekvieną tokį irttokį daiktą vadiname jį tokiu ir 
tokiu, jį priešpastatydami, priešingybėje kitiems. Kiekviena atskira 
būtis visados savyje yra tuo, kuo nėra kita. Ta prasme turi 
tiesos Filono ir Spinozos pasakymas: omnis determinatio ne- 
gatio. 

Jei būtis neturi to, ką ji, žiūrint į jos prigimtį, turėtų turėti, 
tai toki dalykai vadinasi trūkumai; pavyzdžiui, aklumas, žvairu- 
mas, šlubumas, kurtumas ir tt. 

c) Tokiu būdu nebūtis nėra kokia nors pozityvi, juo labiau 
ji nėra substancinė realybė, kaip tai yra manę kai kurie viduri- 
nių amžių filosofai (ex nihilo,ex materia). Nebūtis yra tik minty- 
je, pareinamai nuo būties, su kuria turi santykį kaipo priemonė 
atskyrimui. Jokiu būdu tad nebūtis negali būti iš savęs šaltiniu 
kokios nors pozityvios būties, kokio nors pozityvaus įvykio; 
teisingi dėl to yra pasakymai: ex nihilo nihil fit ir ex nihilo ni- 
hil concludityr. 

Nuostabiai dideles klaidas daro nebūties supratime Hege- 
lis. Jis nebūtį identifikuoja su būtimi apskritai. Iš to, kad būties 
apskritai sąvokoj nėra nurodoma kokio apibrėžto turinio ir kad 
tokio turinio taip pat nėra nebūties sąvokoj, Hegelis tarp jų 
stato tapatybės santykį. Bet labai gerai kai kurie atsako Hege- 
liui, kad panašiai galvojant, kaip jis čia, lygia teise galima būtų 
sakyti štai ką: iš to, kad ir šuo, ir arklys neturi ragų, reikia šu- 
nį laikyti per vien su arkliu, sakyti kad šuo tai vis tiek, ką ark- 
ys. Tuo tarpu skirtumą čia lengva suprasti. Nesunku suprasti ir 
skirtumą tarp būties apskritai ir nebūties. Nebūties sąvoka nei- 
gia bet kokią būtį, o būties apskritai sąvoka tik neišreiškia jo- 
kios įsakmiai būties, jokios apibrėžtos būties. Bet būties apskri- 
tai sąvokos turinyje yra visados tai, kad ji skiriasi nuo nebūties; 
atimk šitą ypatybę iš būties apskritai sąvokos, turinio ir tos są- 
vokos nebebus. 

Ant šito klaidingo savo nebūties sąvokos supratimo pa- 
grindo Hegelis paskiau neigia prieštaravimo dėsnio realią, ob- 
jektyvią vertę. Tapsmą Hegelis aiškina, kaipo būties ir nebū- 
ties vienybę. Bet jau gerai yra pastebėjęs Aristotelis, kad, kas 
paneigtų prieštaravimo dėsnio realią vertę, tas neturėtų protin- 
go pagrindo kalbėti apie bet kokį realų tapsmą, nes negalima 
būtų realiai atskirti tapsmo nuo būties pastovumo ir pačiame 
tapsme apie jokius tikrus realius momentus negalima būtų pras- 

mingai kalbėti. Iš tikro tai įsidėmėtina, kad, kas neigia bet kokį 
būties sąvokos pastovų turinį, kas neigia tikrą, būtiną realią 
vertę pirmųjų dėsnių, tas negali rasti protingo pagrindo kalbėti 
apie bet kokią realią permainą, apie bet kokį realų tapsmą. 

Iš čia suprantama ir Schellingo filosofijos pagrindinė klai- 
da, kai jis absoliučioje būtyje ant absoliutaus visokiems prie- 
šingumams indiferentiškumo pagrindo identifikuoja būtį su ne- 
būtimi. 

2) Apie nebūties sąvokos“ kilmę reikia pasakyti, kad ji 
irgi elementari sąvoka, kaip ir būties sąvoka. (Galima betgi pa- 
vyzdžiais nurodyti, kaip psichologiškai ji darosi aiškesnė mūsų 
sąmonėje. 

a) Reilektuojanti sąmonė sąu prisistato savo aš ir ne aš. 
Ne aš, tai iš pradžių kiti daiktai, Bet paskui galima suprasti, kad 
galima galvoti apie tai, tartum, nebūtų jokių kitų būčių ir ban- 
dyti pagaliau galvoti apie tai, kad visai nieko nėra. 

b) Antras būdas atsirasti nebūties sąvokai, išeinant iš pau- 
zų, esančių tarp ryškesnių mūsų psichinio gyvenimo momentų. 
S ją galvoti apie tai, kad gali visai nieko tose pauzose ne- 

ūti. 

Panašiai ir erdviniai tarpai gali duoti pagrindo aiškesnei 
nebūties sąvokai susidaryti. 

III. Mintinėmis būtimis kai kurių vadinama tikros visiškai 
negalimybės, tikros nesąmonės, pavyzdžiui, medinė geležis, cir- 
culus guadratus, bet iš tikrųjų čia turima reikalo tik su atskiro- 
mis sąvokomis, kurios viena prie kitos nesiderina ir nesiduoda 
logiškai sujungiamos į vieną prasmingą sudėtinę sąvoką. 


s 3. Būties sąvoka yra transcendentalinė ir analoginė. 


Kai žiūrime į būties sąvokos santykį su kitomis mažesnio 
bendrumo sąvokomis, tai ją reikia pavadinti transcendentaline ir 
analogine. 


A) Būties sąvoka yra transcendentalinė. 


I. Sąvoka vadinasi transcendentalinė, kai ji savo turinio pras- 
me, Šiaip ar taip, apima visas būčių rūšis, visas padermes, visų 
būčių skirtumus ir tokiu būdu prie viso ko, kas tik yra ir gali 
būti, galima jos turinio reikšmę pritaikyti. Tokia yra iš tikro bū- 
ties sąvoka. Juk nieko nėra ir negali būti, kas nebūtų būtis. 

II. Būties sąvoka yra labiausiai neapspręsta (indeterminata). 
Ji gali būti kitų sąvokų „apsprendžiama. Bet tas apsprendimas 
vyksta ne tuo būdu, kad prie jos pridėtume kokį naują turinį, 
kurs būtų savyje skirtingas nuo būties sąvokos turinio. Tas ap- 

sprendimas vyksta tuo biidu, kad tas pats dalykas su kitų są- 
vokų pagalba tik aiškiai išreiškiamas ?). 

III. Ir priešingai, kai žiūrime į tai, kaip per atotrauką atsi- 
randa būties sąvoka, taigi čia turime pasakyti, kad atotrauka 
neprašalina iš būties sąvokos turinio kitų sąvokų turinių. Mat, 
- būties sąvoka apima juk visų sąvokų turinius, tik jų aiškiai ir 
įsakmiai neišreiškia, 

IV. Transcendentalumas čia visai ką kitą reiškia, negu Kanto 
filosofijoj. Kanto filosofijoj transcendentalumai reiškia apriorines 
bendras pažinimo sąlygas, šičia gi transcendentalumas reiškia 
dalyką esant bendriau išreiškiamą už visokių būčių turinius. 

Laikantis Aristotelio ir Tomo Akviniečio mokslo, tenka pa- 
stebėti, kad transcendentalumas negali čia jokiu būdu būti sub- 
įektyvumo pažymiu, nes subjektyvumas yra vienas iš esimo rūšių, 
kuriam dėlto jokiu būdų negali būti priskirta transcendentalumo 
ypatybė. Transcendentalumas juk viršija savo pritaikymo ben- 
drumu visas rūšis ir visus rūšių skirtingumus. 

V. Būties sąvoka, būdama transcendentalinė, negali būti rū- 
šinė, Jei ji būtų rūšinė, tai turėtų būti tos ar kitos rūšies ir prie 
skirtingos rūšies negalėtų būti savo turinio reikšme pritaikoma; 
tuo tarpu teisingai kalbame apie įvairių rūšių būtis; vadinasi, būtis 
nėra vienos kurios rūšies. 

Būties sąvoka negali būti rūšinė, nes jokių rūšių skirtin- 
gumų ji iš savo turinio reikšmės neišskiria, kad ir įsakmiai jų 
neišreiškia ?). 

VI. Tokiu būdu reikia visados atsiminti, kad būties sąvoka 
yra savotiška savo ypatybėmis santykiuose su kitomis sąvokomis. 


1) Jos turinio reikšmės bendrumas nereiškia rūšinių sąvokų 
bendrumo. 

2) Kai kitos sąvokos, kaipo sąvokos, betarpišku būdu savo 
turiniu neišreiškia egzistavimo, tai būties sąvoka apima ir egzis- 
tuojančias būtis ir kitokias. 

Chronologiškai imant mūsų pažinimo raidą, tenka pasakyti, 
kaip anksčiau jau pastebėjome, kad būtis pirmučiausia reiškia esi- 
mą, kaipo daikto egzistavimą. 


B) Būties sąvoka yra analoginė. 


Esame jau išaiškinę, kad būties sąvoka nėra rūšinė. Ji taipgi 
nėra kartu nė daugiaprasmė, bet anologinė. 


1) Cf. S. Thom. De Verit. 2, I art. 1: Enti non potest addi aliguid 
pie extranea natura, per modum guo differentia additur generi, vel acci- 
ens subiecto, guia guaelibet natura essentialiter est ens...; sed, secundum hoc 
aligua dicuntur addere supra ens, inguantum exprimunt ipsius modum, gui 
nomine ipsius entis non exprimitur. 
2) Cf. S. Thomas I. c. Gent. c. 25; I p. g. 2 a. 5; In III Met. 1. 8. 

I. Analogine vadinasi tokia sąvoka, kuri yra taikoma prie 
dviejų ar daugiau daiktų dalinai toje pačioje prasmėje, dalinai 
skirtingoje prasmėje. Tokia kaip tik ir yra būties sąvoka: ji iš- 
reiškia tą patį, kadangi, nors neįsakmiai apima viską, kas yra 
ir gali būti; ji išreiškia skirtingus dalykus, jei žiūrėsime į tuos 
dalykus, kaipo į įvairias būčių rūšis. Dievas ir sutvėrimai, sub- 
stancija ir akcidensai turi tai bendra, kad yra būtys, vadinasi, 
skiriasi nuo nebūties; iš kitos pusės žiūrint, reikia sakyti, kad 
jie skiriasi savo esme, nes kitokia būtis yra Dievas, kitokia bū- 
tis yra sutvėrimai, kitokia būtis yra substancija, kitokia akci- 
densai. 

Taigi būties sąvoka, kaipo nerūšinė. nėra vienaprasmė, 
bet ir nėra visai visame skirtingos prasmės. Būtys visos turi tą 
panašumą, kad jos visos skiriasi nuo nebūties. To panašumo 
neužtenka, kad būties sąvoką būtų galima vadinti rūšimi, bet to 
panašumo pakanka suprasti, kad tarp visų būčių yra šis tas 
bendra, kad prie jų visų gali būti taikomi tie patys pirmieji dės- 
niai ir priskiriamos kai kurios panašios ypatybės. 

II. Patyrimo faktai stovi prieš pripažinimą būties sąvokos 
vienaprasmiška, rūšine, o prieštaravimo dėsnis paremia aiškini- 
mus, kad būties sąvoka nėra visame skirtingos prasmės, kai ją 
taikome prie įvairių būčių rūšių. Tik kai suprantame, kad būties 
sąvoka yra anologinė, tai aiškiai tada susideriname ir su faktais 
ir su pirmųjų dėsnių reikalavimais. 

1) Mes iš patyrimo žinome, kad yra įvairių būčių, kaip 
antai, akmens, augalai, gyvuliai, žmonės, ir kad tose būtyse įvyk- 
sta kitimų, šiokių ir kitokių permainų. Tas būčių daugumas 
ir juose vykstą kitėjimai nebūtų galimi, jeigu būties sąvoka bū- 
tų visame vienaprasmė. 

Jeigu būties sąvoka būtų visame vienaprasmė, tai ne- 
galėtų būti jokių įvairių būčių, nes už būties ribų yra tik ne- 
būtis, kaip teisingai senovėje yra pasakęs Parmenides. Tokiu 
būdu, aišku, kad visame vienaprasmė būtis galėtų būti tik viena ir tai 
be jokių kitėjimų, be jokių akcidensų. 

Taigi, aišku, kad būčių daugumo, įvairumo, būtyse kitėji- 
mų, būtyse esamų akcidensų faktai yra nesuderinami su pripa- 
žinimu visame vienaprasmės būties sąvokos. 

2) Prieštaravimo dėsnis yra nesuderinamas su pripažinimu 
būties sąvokos visame skirtingaprasme. 

Jeigu žodis „būtis“ būtų visame skirtingaprasmis ir būtų 
čia panašumas tik žodyje ir subjektyvioje sąvokoje, o ne realybėję, 
tai prieštaravimo dėsnis neturėtų pritaikymo prie realybės dalykų, 
bet galiotų tik subjektyvioje srityje. Kitaip sakant, jeigu žodis „būtis“ 
reikštų visai ką kitą, kaip, pavyzdžiui, Neptūnas — planeta ir 
Neptūnas kaipo mitologinis asmuo, tai nebūtų jokio realaus pa- 
našumo tarp įvairių būčių, net iš atžvilgio į nebūtį, tada galėtų 

kokia būtis būti identiška grynam niekui, arba nebūčiai. Bėt tai 
yra nesąmonė. 

Kvestijonuoti prieštaravimo dėsnio objektyvią vertę, tai reik- 
štų pagaliau griauti ir jo subjektyvią mintijime vertę, nes tada 
būtų galima apie tą patį dalyką tuo pačiu atžvilgiu sakyti, kad 
jis tuo ir tuo yra irkad jis tuoirtuo nėra. Kvestijonuoti prieš- 
taravimo dėsnio objektyvią vertę, tai reikštų, kaip sako Aristotelis, 
sunaikinti prasmingą pripažinimą kokio nors daikto, kokio nors 
tapsmo, kokio nors tarp daiktų skirtumo, kokios nors minties, 
kokio nors noro, kokios nors kalbos, kokios nors tiesos. Trum- 
pai sakant, tada būtų panaikinama bet kokio galvojimo galimu- 
mas, kai griaunama prieštaravimo dėsnio objektyvus galioji- 
mas, kuriuo kiekvienas galvojimas remiasi, be kurio pripažinimo 
bet koks galvojimas netektų visai prasmės ir būtų visai neįma- 
nomas. Aišku, kad prieš prieštaravimo dėsnio objektyvaus ga- 
liojimo pripažinimą negalima surasti jokio protingo pagrindo, 
jokio prasmingo rimto priekaišio. 

Visa dėl to, kas nesuderinama su prieštaravimo dėsnio 
pripažinimu, negali būti tiesa laikoma. Taigi ir būties sąvo- 
kos visame skirtingaprasmiškumo pripažinimas negali būti lai- 
koma tiesa, nes tai įeitų į koliziją su prieštaravimo dėsniu. 

3) Tik kai pripažįstame, kad būties sąvoka yra analoginė, 
tai aiškiai tada susideriname ir su patyrimo faktais, ir su pir- 
mųjų pažinimo ir esimo dėsnių reikalavimais. 

Gali būti daug įvairių būčių, nes jos visos turi tai visame 
bendra, kad jos skiriasi nuo nebūties; iš kitos pusės, skirdamo- 
si nuo nebūties, jos gali būti įvairios savo esime. Tą įvai- 
rumą aiškiausiai patyrimo faktai rodo. Tas įvairumas, būdamas 
drauge su panašumu iš atžvilgio į nebūtį, nėkiek nesipriešina 
prieštaravimo dėsniui. 

III. Įsisąmoninus, kad būties sąvoka yra analoginė, galima 
lengvai daug kame orijentuotis filosofijos srovių pagrindų ver- 
tinime. 

1) Antai, štai prie kokių nusistatymų priėjo senovėje ele- 
atų mokyklos vadas Parmenides, kaj jis manė, kad būties są- 
voka visame vienaprasmė: 

a) Jis padarė iš to išvadą, kad gali būti tik viena būtis, 
kad negali būti daug  būčių, kad negali būti kitėjimų, permainų 
būtyje, nes tai visa priešintųsi griežtam būties sąvokų viena- 
prasmiškumui,. 

b) Jei pojučiai rodo ką kitą, eleatų pažiūromis į pojučių tą 
patyrimą negalima žiūrėti kaipo į pažinimo šaltinį. Toks pažini- 
mo šaltinis yra protas, o protas, girdi, rodo, kad būtis yra bū- 
tis, ir nieko kito šalia būties nėra ir būti negali, kas galėtų 
įvesti į būties sritį kokį įvairumą, kokį kitėjimą. Kas yra, tai 
yra, ko nėra, tai nėra; prie šito posakio, girdi, suvokta visa filo- 
sotijos esmė. 

Ką rodo pojučiai, tai yra, tik rūkai, pro kuriuos protas 
įžiūri, kas tikrumoje yra ir mato, kad tikrumoje yra tik viena, 
amžina, nesikeičianti būtis. 

c) Tik suprantant, kad būties sąvoka nėra rūšinė, kad ji 
yra analoginė, galima aiškiai pamatyti eleatų filosofinės mokyk- 
los pagrindų klaidingumą. 

2) Nesupratimas, kad būties sąvoka nėra rūšinė, bet ana- 
loginė, ir Spinozai nedavė galimumo išvengti klaidų pagrindi- 
niuose filosofijos nusistatymuose, 

Ir Spinoza laikosi tos pažiūros, kad yra tik viena tikra sub- 
stancinė būtis. Akmenų, augalų, gyvulių, žmonių sąvokos neiš- 
reiškia tikras būtis, bet tai tik vardai, neaiškūs vaizdai, nurodą į 
fenomenų susigrupavimus. Tikra, substancinė būtis yra visa vi- 
same apimanti, yra dieviška. Ji pagaliau tik viena tikrai, savai- 
mingai veikia. Pagal Spinozą išeina, kad universali būties sąvoka, 
kaipo tokia, ir realybėje su savo universalumo forma egzistuoja, 
ir dėlto niekas kitas, kas nebūtų tos substancijos ypatybė ar 
egzistavimo būdas, ir negali egzistuoti. 

Tai prie ko priveda nesupratimas, kad būties sąvoka nėra 
visame vienaprasmė, nėra rūšinė, bet analoginė! 

3) Priešingas Parmenido ir Spinozos ontologiniam panteiz- 
mui yra empiristinis agnosticizmas Hume'o, Stuarto Mill'o, ben- 
drai sensualizmo, pozityvizmo. Bet šitose sistemose nėra galimumo 
surasti įvairioms būtims tikrą panašumui pagrindą. Tos siste- 
mos negali atsipalaiduoti nuo kitos klaidos pažiūrose į būties 
sąvoką; būtent, pagal tų sistemų atstovus išeina, kad biities są- 
voka visame yra skirtingaprasmė ir, kad tokiu būdu esybės są- 
voka apskritai, tapatybės, prieštaravimo dėsniai neturi objekty- 
vios vertės ir būties sąvoka pas juos tai ne kas kita, kaip labai 
drumstas, visai neaiškus vaizdas, su kuriuo asociacijų būdu su- 
jungtas yra pavadinimas „būties“. Pirmieji dėsniai susidaro em- 
pirinių asociacijų pagalba ir paveldėjimo dėka įgyja pastovumą; 
tie dėsniai yra reikalingi pažinimui, kaip ir gramatikos taisyklės, 
bet jie turi pritaikymo tik fenomenų srityje. Būties kategorija-sub- 
stancija čia reiškia fenomenų rinkinį; už fenomenų ribų substancija 
tai tik žodis, ilatus vocis. Taipgi priežastis;čia reiškia tik fenome- 
nų vienų po kitų sekimą. Silogizmas čia tai tik žodžiais parem- 
tas išvadžiojimas be tikros įrodomos galios, nes tose sistemose 
nėra vietos būtinumą ir visuotinumą reiškiančiai premisai. Induk- 
cija irgi negali privesti prie kokios nors būtinos išvados. 

itoks absoliutus nominalizmas, aišku, neduoda jokio tikro 
pagrindo įrodyti, pavyzdžiui, kad egzistuoja Dievas, kad žmo- 
gus turi dvasinę sielą. Bet čia nėra vietos ir žmogui, kaipo tam tik- 
rą pastovią prigimtį turinčiai būčiai, ir bet kokiai tikrai, vadinasi, 
objektyviai tiesai, nes čia nėra vietos pripažinimui tapatybės ir 
prieštaravimo dėsniams realios, objektyvios vertės. 

Tiesa tose sistemose neišsitenka pirmučiausia dėl to, kad 

čia neturi tikros, pastovios prasmės būties sąvoka, kuri yra pir- 
moji, pagrindinė sąvoka, prie kurios turi derintis visos kitos są- 
vokos. Kai tam būties žodžiui neduodama tikra reikšmė, tai pas- 
kui negalima surasti bet kokio realaus tarp daiktų sąryšio; ne- 
žinant gi jokio realaus sąryšio tarp daiktų, nėra realaus pagrin- 
do tarp jų santykiams nustatyti. Bet čia nėra realaus pagrindo 
ir apie tą patį dalyką kalbėti dviem atvejais kaipo apie tą patį 
realiai identišką dalyką. Taigi čia negali būti vietos bet kokiai 
savo vertėje patikrintai sąvokai, bet kokiam tikram sprendimui, 
bet kokiai tiesai. 

kaipo apriorinę kategoriją, apriorinį dėsnį, kurio pagalba gru- 
puojame pojučių jutimus. 

Kanto teoretinėję filosofijoje tad būties, kaipo tokios, są- “ 
voka išrodo visai vienaprasmė, bet kaipo proto apriorinis dės- 
nis ji neturi realios, objektyvios reikšmės. Tas apriorinis dėsnis 
negali duoti jokio pagrindo kalbėti apie realius daiktus, apie 
realius tarp daiktų sąryšius, apie realius dėsnius, na, ir apie rea- 
lų Žmogų. 

Tiesa, Kantas kalba apie daiktą savyje, apie tai, kad daik- 
tas savyje (Ding an sich) veikia mūsų pojučių galias, bet šitie 
dalykai pas jį nėra kritiškai patikrinti; jis juos priima dogmatiš- 
kai; jų pripažinimas prieštarauja jo paskui nustatomoms veikale 
„Kritik der reinen Vernunit“ teoretinio proto pozicijoms !). 

Kanto prieštaravimų pilnoje sistemoje, ir tai pačiuose pa- 
grindiniuose dalykuose, negalima rasti tvirto pagrindo pasaulė- 
žiūrai, 

Tai visa pareina pirmučiausia, logiškai imant, iš to, kad jis 
tinkamai nenusistatė pažiūros į būties sąvoką, nesuprato, kad ji 
nėra visame vienaprasmė, kad ji jau ir dėlto negali būti aprio- 
riniu proto dėsniu, arba kategorija. Iš kitos pusės čia reikia pa- 
stebėti, kad jis nepagalvojo apie tai, kad būties sąvoka turi rea- 
lų pritaikymą prie viso, kas tik yra, ir kad yra realiai įvairios 
būčių rūšys. 

5) Evoliucionistinis panteizmas, antai, Fichtės ir Hegelio ir- 
gi neduoda vietos tikram būties sąvokos supratimui, 

Fichtė, bandydamas iš prieštaravimų paliuosuoti Kanto sis- 
temą, pirmučiausia čia kreipė dėmesio į šiuos dalykus: a) Kanto 
sistemoj jam išrodė nesuprantama, kaip galima būti tikram, kad 
subjektyvios kategorijos galėtų turėti pastovų ir būtiną pritaikymą 
ienomenų tvarkyme: iš kur, pavyzdžiui, žinoma, kad šiai štai 
ienomenų grupei reikia pritaikyti substancijos kategoriją, o anai 
ienomenų grupei priežastingumo kategoriją? Iš kur žinoma, kad 
visada fenomenai pasiduos proto dėsniais tvarkomi? Pas Kantą 


!) Ziūr. v. „Pagrindiniai gnoseologijos klausimai“ pusl. 51 ir sek. 

protas įžiūrėjimo galios neturi, jis yra tik savo aprioriniais dės- 
niais jutimų organizatorius pirmučiausia į sprendimus. Fichtė čia 
nematė kitos išeities, kaip sakyti, kad patys fenomenai turi kil- 
mę iš pažįstančio subjekto; tada nenuostabu, kad to paties pa- 
žįstančio subjekto dėsniai prie tų fenomenų turi pritaikymą. 
b) Tik Fichtė pažymi, kad ir pažįstantį subjektą, kuriame yra 
aprioriniai pažinimo dėsniai, reikia suprasti aiškiai kaipo univer- 
salų. Tai visos žmonijos protas, kuris savo evoliucijoj kuria do- 
rovinę tvarką, teisę, mokslus, filosofiją, religiją. Žmonijos protas 
evoliucijoj—tai, pagal Fichtę, tikras realus Dievas. 

Jau su tuo Fichtės evoliucionizmu nesuderinama yra tapa- 
tybės, prieštaravimo dėsnio objektyvi vertė. Taigi čia nėra vietos 
objektyviai realios būties sąvokai. 

Da ryškiau pabrėžia su proto ir realybės dėsniais nesi- 
“ skaitymą absoliutaus idealizmo ir evoliucionizmo skelbėjas He- 
gelis. Jis aiškiai skelbia, kad prieštaravimo dėsnis neturi pritai- 
kymo nuolatinėje evoliucijoje esančioje realybėje. Bet tuomet 
visokia kalba apie realius daiktus netektų visai prasmės, nes ne- 
galima būtų atskirti, kas realu, o kas tik svajonė; tada filosotija 
ir bet koks kitas mokslas negalėtų turėti jokio tikro objekto, 
jokios tad protingos prasmės. 

Lengva suprasti Hegelio filosofijos pagrindinę klaidą. Jo 
tilosofijoj būties sąvoka neturi objektyvios pastovios vertės. Tarp 
evoliucijos momentų pas jį negalima rasti pagrindo kokiems 
realiems santykiams, realiems sąryšiams. Būties sąvoka tada 
išrodo esanti visame skirtingaprasmė. Bet tada nustoja jokios 
tikros prasmės kalba ir apie evoliuciją, nes, nežinant jokių rea- 
lių santykių ir sąryšių tarp evoliucijos momentų, pati tapsmo 
sąvoka, pati evoliucijos sąvoka visai netenka prasmės. 

Kas klaidingai supranta būties sąvokos prasmę, tas ir kitų 
sąvokų ir sprendimų atžvilgiu, logiškai išvadas darydamas, turi 
prieiti prie visokių nesąmonių. 

IV; Esame tad pakankamai įrodę, kaip svarbu suprasti, kad 
būties sąvoka yra analoginė. Dabar reikia arčiau į analogiškumo 
prasmę įsižiūrėti bent tiek, kiek čia ontologijai reikalinga. 

1) Dvejopą atskiriame analogiją: atribucijos (analogia attri- 
butionis) ir proporcijos. 

a) Atribucijos analogija yra tada, kai tas pats žodis taiko- 
mas savo vyriausioje prasmėje vienai analogijos paliečiamai bū- 
čiai, o kitoms kaipo priklausomoms nuo anos. Pavyzdžiui, to- 
kiu būdu vyriausiai yra taikoma būties sąvoka Dievui, kaipo ab- 
soliučiai būčiai, ir kitoms būtims, kurios priklauso nuo Dievo. 
Atribucijos analogija yra ir tarp substancijos ir akcidensų: sub- 
stancija savyje egzistuoja, o akcidensai substancijoj. 

Atribucijos analogija gali būti vidujinė ir išorinė. 

Ji vadinasi vidujinė, kai pačiose analogijos paliečiamose 
būtyse yra vidujinis tai analogijai pagrindas. Toks vidujinis ana- 

logijos pagrindas yra, kai būtimis vadiname ir Dievą, ir sutvėri- 
mus, substanciją ir akcidensus, nes pačią jų esmę liečia tos są- 
vokos turinys. 

Analogija bus išviršinė, kada nevisose būtyse, prie kurių 
sąvoka taikoma, turi vidujinį pagrinda. Pavyzdžiui, kai sakome, 
kad žmogus yra sveikas, valgis yra sveikas, odos spalva yra 
sveika: žmogų sveikata liečia vidujiniu būdu, valgis tik gali prisi- 
dėti prie žmogaus sveikatos, odos spalva yra tik žmogaus svei- 
katos ženklas. 

b) Proporcijos analogija yra, kada analogatams !) priskiriame 
tą pačią sąvoką dėl jų tame panašumo su trečia būtimi. Ir toji 
analogija gali būti vidujinė ir išorinė. 

Analogija vidujinės proporcijos, antai, sakoma, kad yra tarp 
pačių akcidensų, nes jie visi egzistavimą turi substancijoj. 

Analogija išorinės proporcijos sutinkama įvairiuose poetiš- 
kuose, oratoriškuose palyginimuose. Pavyzdžiui, sakoma, kad žy- 
dinti pieva juokiasi, kad išdžiūvusi žemė trokšta vandens, kad 
tiesa šviečia. 

2) Kalbant apie visam kam taikomą būties sąvoką, reikia 
pasakyti, kad čia turime reikalo su vidujine analogija, nes visų 
analogatų esmėje ji turi pagrindą. Cia turime reikalo vienur su 
atribucijos, kitur ir su proporcijos analogija. a) Antai, kai vadi- 
name būtimis ir Dievą, ir sutvėrimus, tai čia turime reikalo su- 
atribucijos analogija, nes čia nėra reikalo, kad suprastume tai analo- 
gijai pagrindą, ieškoti dar ko trečio šalia Dievo ir sutvėrimų; Die- 
vo biūtyje ir sutvėrimų būtyse mes matome pagrindą sakyti, kad 
Dievas yra absoliuti būtis, o sutvėrimai yra nuo Dievo priklau- 
somi?). Panašiai ir substancija ir akcidensai yra atribucijos analo- 
gijos santykyje, nes ir čia nereikia ieškoti ko trečio, kas paaiškin- 
tų santykį tarp substancijos ir akcidensų; suprantant, ką reiškia 
substancija ir ką reiškia akcidensai, aišku, kad substancija savy- 
je egzistuoja, o akcidensai egzistuoja substancijoj. 

b) Kai kalbame apie santykius tarp pačių akcidensų, tai čia 
taikoma vidujinė proporcijos analogija, nes akcidensai turi tarp 
savęs santykių pirmučiausia kaipo egzistuojantieji substancijoj. ?). 

1) Analogatais vadiname būtis, apie kurių analogiją kalbame. 

2) Klydo ai kurie vidurinių amžių filosofai (cfr. Š Thomas. De Po- 
tentia g. 7 a 7: Guidam dixerunt guod de Deo et creatura nihil praedicatur 
analogice, sed aeguivoce pure. Et huius opinionis est Rabbi Moyses, ut ex 
suis dictis patet) sakė, kad tarp Dievo ir sutvėrimų nėra jokios sąvokų ana- 
logijos. Negalima esą sakyti, kad Dievas yra, kad Dievas yra geras, bet tik, 
kad Dievas yra esimo ir daiktų gerumo priežastis. 

Bet šita Rabbi Moyses Maimonides pažiūra yra klaidinga, nes juk ir 
Dievas skiriasi nuo nebūties, taigi yra būtis; Dievas turi visa tai, kas pri- 
klauso Jo  būčiai ir, aišku, niekam nieko blogo nenori ir nedaro, taigi yra 
geras. || 
3) Čia nematome reikalo leistis į subtilius ginčus, liečiančius įvairias 
analogijos rūšis ir jų pritaikymus. 


II SKYRIUS 


Aktas ir potencija (aktualus ko turėjimas 
ir reali galimybė). 


$1. Akto ir potencijos pripažinimas turi pagrindą paty- 
rimo faktuose. 2 


“ I. Kad yra įvairių permainų daiktuose, tai yra aiškus patyrimo 
aktas. Yra antai pasikeitimų vietos atžvilgiu: daiktas, antai, juda; 
bejudėdamas jis nekartą susitinka su kitu daiktu ir jį pajudina, 
jei yra mažesnis, arba, atsimušęs į jį nustoja savo judėjimo da- 
lies ir kartais visai sustoja, jei daikto, į kurį atsimuša, negali vi- 
sai pajudinti. Augalai, antai, išauga iš sėklų, beaugdami didėja, 
keičiasi savo išvaizdoje. Bendrai gyvos būtys gema, auga, sens- 
ta, užbaigia savo gyvenimą. Gyvos būtys augdamos asimiliuoja 
maistą, perdirbusios paverčia jį savo kūno dalimi. Šiltas daiktas 
prie tam tikrų sąlygų atšąla. Plaukai pražyla. Ir kitokių įvairių 
judėjimų ir permainų konstatuojama pasaulyje esančiose būtysė. 

II. 1) Analizuojant permainų faktus, tenka pasakyti, kad per- 
maina tai yra daikto perėjimas iš vieno stovio į kitą !). Pirmu- 
čiausią čia tenka konstatuoti, kad turi būti, kas keičiasi, turi bū- 
ti keitimosi subjektas, kurs pereina iš vieno stovio į kitą. Tame 
perėjime keitimosi subjektas jau iš pat pradžių turi šiuo tuo bū- 
ti, o ne niekuo; jau jis turi ką nors savyje aktualiai turėti; kitaip 
nebūtų, kas pereina iš vieno stovio į kitą, nebūtų keitimosi sub- 
jekto. Bet iš kitos pusės tas keitimosi subjektas, kurs pereina 
iš vieno stovio į kitą, prieš tą perėjimą negali jau viską, ką tik 
jis gali įgyti, turėti aktualiai; mat, kitaip jis negalėtų nieko nau- 
jo įgyti, negalėtų būti jame jokių permainų, jokio perėjimo iš vie- 
no stovio į kitą. 

Taigi daiktas, kuriame vyksta permainos, kuris keičiasi, da- 
linai jau turi šį tą aktualiai, jau yra šiuo tuo aktualiai, dalinai da 
kai ko neturi, būtent, to, ką per permainas, pakitėjimus gali įgyti. 

2) Kai daiktas (kitėjimo subjektas) įgyja per permainą šį tą 
naują, tai reiškia, kad jis prieš permainą to neturėjo, bet galėjo 
tai įgyti. 

Tai, ką daiktas prieš permainą turėjo savyje, ir tai, ką jis jau 
įgijo per permainą, per pakitėjimą, Aristotelio tilosofijoj vadina- 
si aktas, būtent, tai, kuo daiktas yra aktualiai. 

Ką per permainą daiktas įgijo, prieš permainą turėjo jis bū- 


1) Žinomas yra Aristotelio klasiškas judėjimo, permainos aptarimas: ac- 
tus entis in potentia guatenus in potentia (aktualizavimo procesas to, kas 
buvo galimybėje). 

ti galimybėje tai įgyti, nes, jeigu tai, ką jis įgijo, prieš įgijimą jo- 
kiu būdu nebūtų buvę galimumo su juo suderinti, tai jis to bū- 
tų ir negalėjęs įgyti. Ne viską juk daiktas ir gali įgyti, ne visais 
atžvilgiais gali keistis, ne į viską gali keistis. Vanduo, pavyzdžiui, 
gali pasikeisti į ledą, bet negali pasikeisti į geležį. Iš kviečių sėk- 
los negali išaugti beržas. Medis negali išmokti kokios nors kal- 
bos, o žmogus gali. Iš čia aišku, kad daikte, kurs per permai- 
nas, per pakitėjimus šį tą nauja įgyja, turėjo prieš permainą būti 
atatinkamos realios galimybės, dėl kurių jis gali tai, o ne kita 
ką įgyti. Toji reali galimybė vadinasi potencija. Kiekvieną dėlto 
būtį, kuri tik gali keistis, reikia laikyti susidedančia iš akto ir 
potencijos (iš to, ką realiai turi, kuo realiai yra, ir iš realių gali- 
mybių). 

3) Kad kiekviena būtis, kuri gali kokiu nors atžvilgiu keis- 
tis, susideda iš akto ir potencijos, dar bus aiškiau iš šių pavyz- 
džių: kas miega, tuo tarpu aktualiai nemato, bet jis negali būti 
dėl to laikomas neregiu. Žmogus, kurs sėdi, tada aktualiai ne- 
vaikščioja, bet jis turi realią galimybę vaikščioti (žinoma, jei turi 
atatinkamai sveikas kojas). Žmogus, kurs aktualiai nepareiškia 
tam tikrų jausmų, aktualiai to ar to neturi atmintyje, nereiškia, 
kad jis nieko daugiau ir negali pareikšti. Vadiname žmogų mu- 
ziku, nors jis aktualiai kokiu tarpu ir muziko veiksmų nedarytų. 
Vadiname žmogų mediku, inžinierium, poetu, nors jis tuo mo- 
mentu ir neužsiintų gydymu, inžinieriaus, poeto darbu. 

Taigi, kas keičiasi, pereina iš vieno stovio į kitą; vadinasi, jis 
yra šiuo tuo ir dar yra jame galimybė būti tokiose ar kitokiose 
ribose kitu kuo; kitaip sakant tai, kas gali keistis, turi susidėti 
iš akto ir potencijos. 

4. Toji potencija turi būti reali, nes kitaip reiktų sakyti, kad 
daiktuose yra realiai tik aktualybės ir kad nieko dėl to realiai 
naujo negali daiktuose įvykti, negali būti jokio perėjimo prie ko- 
kio nors naujo stovio; kitaip sakant, kad daiktuose negali būti 
realių permainų. 

Bet faktas yra, kad realios permainos daiktuose įvyksta. 
Taigi daiktuose turi būti ne tik tai, ką daiktai turi aktualiai, bet 
ir tikros realios galimybės, kurių srityje -daiktas gali būti ap- 
spręstas kokia nauja ypatybe, kokiu nauju stoviu. 

5) Kas yra apsprendžiamas kokiu nauju stoviu, reiškia, kad 
jis jo pirma aktualiai neturėjo. Jame tik buvo reali galimybė tai 
turėti. Kad jis iš realios galimybės stovio tuo atžvilgiu galėtų 
pereiti į aktualybę, kad jis aktualiai tai turėtų, reikia tam veikian- 
čios kitame galios, kuri aktualiai tai turėtų ir padarytų, kad tai, 
kas aname (būtent, kitėjimo subjekte) buvo tik realioje galimybė- 
je, galėtų tapti aktualybe. 

Tokiu būdu daiktuose yra realių santykių, kaip antai, vei- 
kimas ir veikimo rezultatų priėmimas. 

III. Sitą tik ką čia išdėstytą mokslą apie tai, kad būtys, 
kurios keičiasi, susideda iš akto ir potencijos, pirmutinis aiškiai 
formulavo Aristotelis. Jam davė progos giliau šituo dalyku su- 
sidomėti keistos kai kurių senųjų filosotų pažiūros į būtį ir taps- 
mą. Būtent, čia kovojo ypač dvi filosofinės mokyklos: Heraklito 
ir eleatų (Ksenofanes, Parmenides, Zeno, Melissus). 

1) Heraklitas skelbia, kad nieko nėra pastovaus, kad vis- 
kas yra judėjime, za4vta bei (viskas teka). 

Aristotelis pripažįsta, kad yra permainų, kad yra judėjimų, 
bet, kad yra taipgi ir pastovumo, aktualumo. Kas paneigia pa- 
stovumą, apsprendimą būtyse, tasai griauja ir tapsmą, judėjimą; 
juk negali būti judėjimo, jei nėra kam judėti; negali būti taps- 
mo, jei nieks nieko neįgyja arba nieko nenustoja. Kai nėra kei- 
timosi subjekto, judėjimo subjekto, tai keitimasis, tapsmas virsta 
žodžiais be prasmės, nieko nereiškiančiais. Jei yra judėjimo sub- 
jektas, tai jis jau šiuo tuo yra, kai pradeda judėti, kitaip jis būtų 
nebūtis, ir kaipo toks negalėtų būti keitimosi subjektu, negalėtų 
keistis, negalėtų judėti: nesąmonė juk būtų kalbėti apie nebūties 
judėjimą, keitimąsi. Heraklitas, skelbdamas, kad viskas absoliu- 
čiai keičiasi, kad nieko nėra pastovaus, užkvestijonavo tokiu bū- 
du ir objektyvią realią vertę prieštaravimo dėsnio. Bet, kas ne: 
pripažįsta prieštaravimo dėsniui realios vertės, tasai irgi negali 
rasti protingo pagrindo kalbėti apie bet kokį tapsmą, apie bet 
kokią permainą, apie bet kokį judėjimą. Tuomet juk negalima 
būtų rasti protingo pagrindo atskirti judėjimą nuo nejudėjimo, 
tapsmą nuo pastovumo, būtį nuo nebūties, protingą nusistatymą 
nuo nesąmonės. Tada ir Heraklito pažiūra apie tapsmą neturėtų 
kuo realiai skirtis nuo nesąmonės, nuo nebūties. 

ita tapsmo filosofijos kritika turi tikros vertės ne tik prieš 
Heraklitą, bet ir prieš šių laikų absoliutaus aktualizmo, absoliu- 
taus evoliucionizmo ir absoliutaus reliatyvizmo pozicijas. 

2) Eleatų filosofinės mokyklos vadas Parmenides, pasirem- 
damas tapatybės ir prieštaravimo dėsnių visame pritaikymu, skel- 
bė, kad mes protu turime paneigti bet kokį judėjimą ir sakyti, 
kad negali būti daug būčių, kad yra ir gali būti tik viena nesi- 
keičianti, amžina būtis; pojučiai judėjimų ir daugybės būčių įsi- 
vaizdavimais, šmėklomis nori žmogų suvedžioti, bet protingas 
žmogus turi laikytis to, ką rodo įžvelgiąs į pačią realybę protas. 
Dviem čia argumentais ypatingai operavo Parmenides: a) Iš bū- 
ties negali pasidaryti būtis, nes jau yra būtis, o iš nieko niekas 
negali atsirasti; taigi visiškai absoliučiai niekas negali atsirasti !). 
b) Esybėje negali atsirasti apribojimo, kitoniškumo, daugumo, ?) 


1) Ex ente non fit ens, guia iam est ens, et ex nihilo nihil fit; ergo 
simpliciter et absolute nihil žieri potest. 

2) Eus limitari, diversificari et multiplicari neguit a seipso, ut patet 
sed negue ab alio, nam praeter ens seu esse est solum non ens, et non ens 
nihil est; ergo ens remanet unum, indivisum et unicnm. 


99 


pareinančių iš jos pačios; bet taip pat to negali atsirasti iš kur ki- 
tur, nes yra tik būtis ir nebūtis, o iš nebūties nieko negali atsirasti. 

Aristotelis į tai atsakė, kad yra ne tik aktuali būtis ir nebūtis, 
bet yra ir potenciali būtis (arba, tiksliau sakant, potencialus būties 
elementas). Ir toji potenciali būtis, kaip tik ir duoda pagrindą 
permainoms daiktuose, būčių įvairumui ir daugųymui. 

Taigi iš čia nesunku suprasti Parmenido argumentų klai- 
dingumą. Būtent: iš to, kas yra būtyje aktualiai, nieko joje neį- 
vyksta, nes jau tai joje yra aktualiai, pavyzdžiui, iš statulos ne- 
pasidaro statula, nes jau yra statula; bet tai, kas įvyksta, pirma 
buvo galimybėje (o ne aktualiai), ir tokiu būdu įvyksta iš poten- 
cialios būties (potencialaus būties elemento); potenciali būtis yra 
apsprendžiamu ir pakitėjimą priimančiu subjektu; pavyzdžiui, at- 
siranda statula iš medžio, kuriame pirmiau ji buvo galimybėje!). 

Toji potenciali būtis, tas, kas kinta, iš ko, pavyzdžiui, atsi- 
randa statula, a) nėra nebūtis, nes iš nieko juk niekas neatsi- 
randa, kaip teisingai sako Parmenides; b) nėra tik paneigimu ar 
trūkumu atsirasiančios statulos, nes ir paneigimas, ir trūkumas 
savyje yra niekas, o iš nieko niekas negali atsirasti; be to, juk 
paneigimas ir trūkumas statulos yra taipgi ore ir vandenyje, o 
betgi iš jų (vandens ir oro) negali statula atsirasti; c) nėra me- 
džio esmė, kurios dėka medis jau aktualiai yra tuo, kuo yra; 
nėra potenciali būtis taipgi išvaizda medžio, iš kurio bus daro- 
ma statula, nes toji išvaizda jau yra aktualiai, o iš aktualios bū- 
ties, kaipo tokios, niekas juk nesidaro; d) toji potenciali būtis 
nėra taipgi statulos darymo vyksmas, nes turėjo šis tas būti po- 
tencialiai medyje, ko dėka gali atsirasti statulos darymo 
vyksmas. 

Taigi potencialumas, iš kurio atsiranda statula, yra medyje, 
kaipo reali galimybė tapti statula; tokios galimybės tapti statula 
nėra vandenyje ir ore. 

Tomas Akvinietis patobulino Aristotelio mokslą apie poten- 
cialią būtį, aiškiau atskirdamas realią galimybę nuo paprastos 
galimybės. Kai kalbame apie realias galimybes, tai turime rei- 
kalo su judėjimų, permainų pagrindu. Tuo tarpu Dievas gali 
ką sukurti iš nieko, gali ką į nieką paversti. Cia šitų Dievo 
veiksmų aižviigiu netenka kalbėti apie judėjimą, apie kame vyks- 
tančią permainą (apie judėjimo subjektą); taigi ir apie realią ga- 
limybę, kuri būtų aktualizuojama. 

Panašiai su pagalba potencialios būties pripažinimo galima 
atsakyti į Parmenido argumentą prieš būčių daugybę, įvairumą 
ir ribotumą. Mat, kai tas, kas buvo tik realioje galimybėje, yra 


1) Etenim ex ente in actu non fit ens, guia iam est ens, vg. ex statua 
non fit statua; sed id guod fit, prius erat in potentia et fit ex ente in poten- 
tia, vg. statua fit ex ligno, in guo prius erat in potentia: ex eo fit tamguam 
ex det:rminabili seu mutabili subiecto. Cf. Aristoteles. Physic. I. I c. 8; Me- 
žaphys. 1. I, c. 5; L. IV, 1. IX, 

aktualizuota, tai toji būtis, kurioje tai dedasi, nėra nustojus savo 
potencialumo kitais atžvilgiais; pavyzdžiui, medis, iš kurio atsira- 
do statula, gali netekti statulos formos ir gali naują kokią formą 
priimti. Kol statulos forma yra medyje, ji, kaipo to medžio in- 
dividuali forma, kaipo toji pat individuali forma, negali būti 
kitur kur realizuota, bet kitoje medžiagoje gali būti realizuota 
panaši forma; pavyzdžiui, kieno nors atvaizdavimas gali būti iš- 
reikštas įvairiose medžiagose ir įvairiose vietose nesuskaitomą 
daugybę kartų. 


s 2. Įsakmesnis akto ir potencijos supratimo išsiaiš- 
kinimas iš jų tarp savęs palyginimo. 


I. Palyginimas tobulumo atžvilgiu. 


1) Potencija (reali galimybė) suprantama tik iš santykio su 
aktualybe. Pavyzdžiui, galimybė tapti šiltam negali būti minties 
objektu be santykio su tikru aktualiu šiltumu. Nieks negalėtų 
žinoti, kas yra reali galimybė regėti, kulti, jeigu nežinotų, kas 
yra aktualus regėjimas, kūlimas.!) 

2) Toje pačioje būčių rūšyje aktas (aktualumas) yra tobu- 
lesnis, vertingesnis negu potencija, negu reali galimybė tą aktua- 
lumą įsigyti Dievas kaipo tobuliausia būtis negali savyje turėti 
kokių netobulumų, taigi negali savyje turėti kokių realių galimy- 
bių, kurios paskui galėtų būti realizuotos, nes tuomet išeitų, 
kad Dievui to ar to stinga, taigi kad Jis yra netobulas?) Klysta 
dėlto Bergson, laikydamas tapsmą visados tobulesnių negu pa- 
stovią būtį; ta jo klaida suprantama, kai jis nusistatė pastovumo 
sąvoka ant inercijos ir didžiausio netobulumo pagrindo. 

3) Kai aktas ir potencija lyginami esą įvairiose rūšyse 
(aktas vienoje, potencija kitoje), tai potencija gali būti vertin- 
gesnė už aktą. Pavyzdžiui, reali galimybė piešti, kuri yra gera- 
me menininke (kurs tuo momentu nepiešia, dėlto sakome pas 
ją tada yra tik reali galimybė piešti) yra vertingesnis daly- 
kas negu pas nemokšą, nevykėlį, kurs aktualiai tuo momentu 
ką piešia. 3) 

4) Kai reali galimybė yra ekskliuzyviai tik galimybė prie to 
aktualumo, kuris nustato jos visame prigimties rūšį, tai tokia 
reali galimybė yra visados tos pačios kategorijos su atatinkama, 
ji įprasminančia aktualybe. Jei reali galimybė yra substancinė 
potenciali būtis, tai ir aktas taipgi bus substancijos srities; jeigu 
reali galimybė yra akcidensų srities, tai ir ją atitinkanti aktualybė, 


1) Cifr. F. Thomas In IX Metaph. I. 10: guae inteliguntur oportet esse 
actu; propter guod ex actu cognoscitur potentia. 

2) Cir. S. Thomas. In I sent. D. XVII 2. 1, a 1: in guolibet genere 
actus est nobilior guam potentia guantum ad illud genus. 

*) ibid.. in diverso autem genere potentia potest esse nobilior actu. 

aktas irgi turi priklausyti akcidensų rūšiai. Pavyzdžiui, mintijimo 
galia ir mintijimo aktas yra abudu akcidensų srities. 

Gal kas pasakys, kad nevisada taip yra: juk substancija 
gali turėti rolę realios galimybės santykyje su akcidensais Bet 
čia reikia žinoti, kad substancija nėra tik akcidensų apsprendžiama, 
kad ji pirmoje eilėje ir svarbiausiai yra apspręsta substancinės 
formos. Tai geriau paaiškės, kai kalbėsime apie substanciją ir 
akcidensus specialiai. (O šičion kalbėjome apie tokią realią ga- 
limybę, kuri specifiškai ir pirmoje eilėje gali būti apsprendžiama 
atatinkamos aktualybės. 

5) Aktas savyje ir bendrai yra pirmesnis už potenciją ir 
žiūrint į visa, kas tik egzistuoja, ir žiūrint į pažinimo tvarką. 
Mat, pati reali galimybė be pagalbos kokios aktualios būties ne- 
gali būti aktualizuota. Iš kitos pusės negali egzistuoti tokia 
būtis, kuri visa tik iš realių galimybių susidėtų, nes, kas egzistuoja, 
turi jau šiuo tuo būti aktualiai.') 

Bet toje pačioje būtyje reali galimybė yra ankstybesnė už 
atatinkamą aktualybę, nes, kas jau kuriuo atžvilgiu aktualizuotas, 
tas negali tuo pačiu atžvilgių būti realioje galimybėje. 


II. Santykis tarp akto ir galimybės riboto- 
se būtyse. 


1) Aktas ir potencija skiriasi tarp savęs realiai, nes negali 
būti tas pats apsprendžiantis ir apsprendžiamasis, kurs ką įgyja 
per apsprendžiančiojo veikimą. Negali juk būti tas pats, kurs 
žinią suteikia ir kurs tą žinią gauna; turi būti juodu realiai skir- 
tinos būtys. 

Gali kartais būti tos pačios būties dalys, kurių viena 
kitą aktualizuoja, kitą veikia; bet tuomet tos dalys turi būti skir- 
tingos. Siaip ar taip, visados galioja principas, kad, kas keičiasi, 
tai keičiasi su pagalba kito2) Omne guod movetur, ab alio mo- 
vetur.  Omne guod mutatur, ab alio mutatur. 

2) Toje pačioje būtyje niekas tad negali būti kartu ir ak- 
tas, ir potencija. Mat, reali galimybė yra paneigimas aktualybės, 
tad negali tuo pačiu būti, taigi kartu būti. 


1) Cf. S. Thomas I c. g. c. 16: Guamvis id guod guandogue est in po- 
tentia guandogue in actu, prius sit tempore in potentia, guam in actu, ta- 
men simpliciter actus prior est potentia, guia potentia non educit se in ac- 
tum, sed oportet guod editcatur in actum per aliguod guod sit in actu. (Ra- 
tio manifesta est, guia vel dicenda esset esse ante guam sit, vel dare sibi 
guod non habet). Omne igitur guod est aliguo modo in potentia habet aliguid 
prius se. Ct. in I Met., I. 12. 

Ci. S. Ih. Fn IX Met. I. 7: Sed potentia non potest deliniri nisi per 
actum... Ergo est necessarium guod ratio actus praecedat rationem potentiae, 
et notitia actus notitiam potentiae. 

„ *) Ct. Arist. VIII Metaph. I. II et S. Thomas in IX Met. 1.1; cf. 
Arist. VII Phys. 1. II. 

Bet įvairių realių dalykų atžvilgių gali būti tas pats kartu 
ir realios galimybės santykyje ir turėti aktualybę, aktą. Pavyz- 
džiui, substancinė forma yra aktas iš atžvilgio į pirmąją mate- 
riją, ir toji pat substancinė forma yra reali galimybė iš atžvilgio 
į būties egzistavimą. 

3) Nėjokia reali galimybė negali viena egzistuoti, nes eg- 
zistavimas yra aktas, ir visa, kas egzistuoja, jau šiuo tuo aktualiai 
yra, tuo tarpu reali galimybė neturi savyje ko nors aktualaus, 
nėra kokia nors aktualybė. 

Kas kita aktas. Nėra jokio negalimumo, kad aktas egzis- 
tuotų vienas be realios galimybės. Antai, Dievas, kaipo tobu- 
liausia būtis, neturi savyje jokios realios galimybės. 

4) Reali galimybė jau turi apribojimą iš savęs. Mat, reali 
galimybė yra tapti tuo, o ne kitu kuo. Pavyzdžiui, gali būt 
kame reali galimybė regėti, bet ne lakioti; kas kita yra galimybė 
regėti, kas kita girdėti. Bet reali galimybė yra savo srityje ap- 
ribojama ir akto. Pav., kas nieko kokioje srityje dar nežino, 
tas turi plaiesnę galimybę tos srities žinių įsigijimo atžvilgiu, 
negu tas, kurs daug ką iš tos srities jau žino. 

5) Kas yra aktualiai, tas negali būti apribotas iš aktualumo, 
iš akto priežasties. Jis iš savęs yra neaprėžtas tobulume. Gali 
būti realiai aprėžtas tobulume tik dviem atvejais: 

a) Kai aktas yra realizuotas tame, kas buvo realioje galimybėje; 
tada jis yra apribotas; mat, aktas alatinka realios galimybės tal- 
pumą. Toks pat aktas, kurs priimamas būtyje, turinčioje realią 
galimybę jį priimti, gali būti realizuotas daug kartų, kiek bus 
tokių esybių, turinčių tokią pat realią galimybę.!) 

b) Kai aktas, būdamas aktas savo srityje, yra pats reali po- 
tencija iš atžvilgio į aukštesnės rūšies aktą; privedama pavyzdys 
angelų, kurie savo esmės srityje yra gryni aktai, bet iš atžvilgio. 
į egzistavimą, jų esmė yra realios galimybės rolėje.?) 

6) Iš dviejų aktų, kaipo tokių, negali susidaryti tikrai viena 
būtis, nes dvi būtys negali būti viena būtis. Mat, aktas vienas 
skiriasi nuo kito, negali būti vienas kitame realizuotas, nes re- 
alizavimas galimas tik potencijoj.3) 


1 Ct. S. Thomas. Comp. theol. c. 16: Nullus actus invenitur finiri nisi 
per potentiam guae est eius receptiva. 

Cif. Contra Gentes 1 II, c. 15: Guod alicui convenit ex sua natura et 
non ex aligua causa, minoratum in eo et deficiens esse non potest. 

2) Cf. S. Thomas Guodlib. V a. 6 ad 4: Non ab ipso esse sumitur 
diiferentia, sed magis ex habitudine ipsius substantiae ad esse. 

3) Ci. S. Th. In VII Met. I. 13: Duo enim guae sunt in actu, nun- 
guam sunt unum actu... Et hoc ideo guia actus habet virtutem separandi et 
dividendi. Unumguodgue enim dividitur ab aljo per propriam iormam. Unde 
ad hoc gnod aligua fiant u0um actu, oporte: guod omnia concludantur sub 
una forma, et guod non habeant singula singulas formas, per guas sint ačtu. 
Guare patet, guod si sųbstantia particularis est una, non erit ex substan- 
tiis in ea exsistentibųs actu. 

Kai aktas realizuojasi potencijoj, tai tada atsiranda viena 
būtis, o ne dvi, nes yra tik vienas aktas.!) 


III. Perėjimas besikeičiančio subjekto iš 
potencijos į aktą. 


1) Tas pats subjektas negali būti tuo pačiu laiku ir tuo 
pačiu atžvilgiu ir potencijoj, ir ją atatinkame akte. Bet tas pats 
subjektas gali būti akte egzistavimo atžvilgiu ir potencijoj kokio 
veikimo atžvilgiu. 

2) Keitimosi subjektas negali patsai iš savęs pereiti į aktą. 
Kas tai neigtų, tas turėtų tuo pačiu pripažinti šią aiškią nesą- 
monę: tas pats subjektas turėtų tą aktą — nes jis jį sau 
turėtų. duoti, 0 negalėtų sau duoti, jeigu jo neturėtų; ir 
kartu to akto neturėtų — nes jis laikomas esąs galimybėje iš 
atžvilgio į tą aktą, nes tik tokiame atvejyje yra prasmė kalbėti 
apie perėjimą iš potencijos į aktą. 

“Taigi kiekviena permaina suponuoja skirtiną subjektą, kuris 
jau aktualiai turi tai, ką jis gali suteikti subjektui esančiam re- 
alioje galimybėje tai priimti. GOuidguid movetur ab alio move- 
tur. Įsigalvojant į visų pasaulyje permainų galimumą, tenka pri- 
pažinti, kad turi būti gryno akto, tobuliausia esybė, kaipo galu- 
tinė priežastis visų daiktų egzistavimo. 

3) Kiekviena būtis veikia tiek, kiek ji yra akte, kiekviena 
būtis kokį naują stovį gali įgyti, kiek ji yra potencijoj. 


IV. Akto ir potencijos padalinimai,. 


1) Akto žinotinesni padalinimai yra šie: 

a) Grynas aktas ir negrynas aktas (actus purus, actus non 
purus), Grynas aktas, kuriame nėra jokio potencialumo, jokio 
apribojimo; tokia būtis yra tobuliausia būtis, Dievas. 

Negrynas aktas yra būtis, kurioje yra potencialumo; antai, 
angelai gali turėti akcidensų, vadinasi jų substancijoj yra realios 
galimybės (potencijos) būti apspręstais akcidensais, kaip, pav., 
pažinimo veiksmais, valios veiksmais. Juo labiau negrynais ak- 
tais tenka vadinti visas matomojo pasaulio būtis, kuriose gali 
būti daug visokios rūšies permainų, taigi ir potencialumo, kaipo 
permainų galimumo pagrindo. 

b) Skiriama nepriimtasis ir priimtasis aktas (actus irrecep- 
tus, actus receptus). Nepriimtasis aktas vadinasi toks aktas, 
kuris neaktualizuoja jokios realios galimybės, kurio nėra sub- 
jekte, kuriame yra potencialumas.2) Toks aktas yra Dievo bū- 
tis, kuri neaktualizuoja savyje jokios realios galimybės, nes jo- 


2) (Cr ibid, I. 5. 
*) Apie visus aktualumus, kyrie yra subjekte, turinčiame potencialymą, 
sako, kad jie yra subjekto gauti, priimti. Iš čia tų aktų toks pavadinimas. 

kios realios galimybės Dievuje nėra; visa Jame yra grynas aktas. 

Analogiškai vadinama nepriimtasis aktas (actus irreceptus), 
kai svarstoma kokia realybė, kokia reali ypatybė, darant ato- 
trauką nuo jos egzistavimo konkrečiame daikte, taigi nuo re- 
alaus santykio su realia galimybe. Ta prasme galima vadinti 
nepriimtuoju aktu (actus irreceptus) baltumą, gražumą, didumą 
ir tt, kai į šitas ypatybes žiūrime be sąryšio su daiktais, kurie 
jas galėtų turėti. Ir apie šituos nepriimtuosius aktus tinka pa- 
sakymas: actus irreceptus est illimitatus (nepriimtasis aktas yra 
neribotas), iš tikro, kai kalbame apie baltumą, gražumą, didumą 
apskritai, tai tada visai neaprėžiame, neapribojame baltumo, gra- 
žumo, didumo.) 

Priimtasis aktas (actus receptus) — tai kiekvienas aktu- 
alumas, kuris gaunamas, turimas būties, kokioję yra bet kokis 
potencialumas aktualizuojamas. 

c) Skiriama entitatyvus ir formalus aktas (actus entitati- 
vus, actus formalis). 

Entitatyvus aktas yra tas pats, ką ir egzistavimas. 

Formalus aktas reiškia arba visą daikto esmę, arba tai, kas 
esmę apsprendžia, būtent, pirmoje eilėje substancinę formą. 

Formalus aktas, kurs reiškia substancinę formą, įsakmiau 
vadinasi formalus pirmasis aktas (actus formalis primus arba, 
trumpiau sakant, actus primus). Formalus antrasis aktas (actus 
Tormalis secundus arba, trumpiau sakant, actus secundus) vadi- 
nasi akcidenso aktualumas santykyje su daikto prigimtimi, Daž- 
nai betgi pirmuoju aktu (actus primus) vadinama veikimo ak- 
tyvi galia, o antruoju patsai tos galios veikimas. 

2) Svarbesni potencijos padalinimai yra šie: 

a) Pirmučiausia, nesusipratimams išvengti, reikia skirti pa- 
syvi potencija (apie kurią iki šiol kalbėjome, realiai atskirdami 
ją nuo akto) nuo aktyvios potencijos, kuri yra tas pats, ką ir aktas ?). 

b) Aktyvioji potencija yra trejopa: viena (materialinė galia) 
veikia per tolydinį judėjimą; kita veikia bė judėjimo, kaip antai, 
protavimo galia, bet jos veikimas suponuoja realią galimybę; tre- 
čioji veikia ir be judėjimo, ir be suponavimo realios galimybės, 
kaipo priimančios veikimą, kaip antai, sutvėrimo galia. 

c) Pasyvioji potencija (reali galimybė) yra arba gryna, arba 
negryna. Gryna pasyvioji potencija yra pirmoji materija, kurioje 
nėra jokio akto. Negrynoji pasyvi potencija yra toje būtyje, kuri 


1) Dažniau sakoma ne actus, bet forma irrecepta est illimitata (iai pat 
reiškia, ką ir actus irreceptus est illiimi'atus). Cfr. S. Thomas, Ouaest. disp. 
De spir. creat. art. 8, Cir. S. Thomas. De Ente et essentia, c. VI; De po- 
teniia, 4; 3,-a. 10; S. Theol. I. ą. 85, a. T. 

2) Cir. S. Thomas In IX Met. I. 1. Cfr. S. Th. I p., g. 25, a. 1 ad 1: 
guod potentia activa non dividitur contra actum, sed fundatur in e0; nam 
unumguodgue agit secundum guod est in actu. Potentia vero passiva divi- 
ditur contra actum; nam unuriguodgue patitur secundum guod est in poten- 
ia. Unde haec potentia excluditur a Deo; uon autem activa. 

kai kuriuo atžvilgiu turi aktą, bet kitu atžvilgiu yra realioje gali- 
mybėje, kaip, pavyzdžiui, proto galia, kuri jau yra šį tą sužino- 
jusi, bet dar gali daugiau žinių turėti. 


s 3. Akto ir potencijos tinkamo supratimo didelė 
reikšmė. 

Mokslas apie aktą ir potenciją turi fundamentalios reikšmės 
tilosofijoj. 

I. Kiekviena juk būtis, išskyrus Dievą, susideda iš akto ir 
potencijos, nes tik tokių būdu galima suprasti jų veikimą, jų re- 
alius sąntykius, jų netobulumą. Tas sudėtinumas iš akto ir po- 
tencijos liečia ir pačią būčių esmę, kaip tai vėliau bus aiškiau 
paaiškinta. Taigi visuose klausimuose, kur tenka liesti būčių 
esmę, būčių prigimtį, ten tenka turėti atmintyje mokslą apie aktą 
ir potenciją, norint juos reikiamai išspręsti. Kur tik tenka giliau 
aiškinti būčių veikimo prigimtį, permainų, pakitėjimų galimumo 
pagrindus, ten visur sųsitinki su klausimais, kurie lemtai išspren- 
džiami tik su pagalba mokslo apie aktą ir potenciją. 

Aristoteliui senovėje pavyko be mitų pagalbos sudaryti 
rimtą filosofinę sistemą, kai jis ir pirmojoj filosotijoj, ir fizikoj ir 
etikoj panaudojo mokslą apie aktą ir potenciją. Viduriniais am- 
tencijos supratimą, sudaryti taip turtingą giliausiomis, plačiausio- 
mis perspektyvomis, taip sėkmingai išrišusią svarbiuosius klau- 
simus kritišką objektyvią filosotinę sistemą. Naujaisiais laikais 
ypatingai daug keblumų, daug tragiškumo klausimų statyme at- 
sirado ypač tose filosofinėse srovėse, kuriose daugiau pamirš- 
tama mokslas apie aktą ir potenciją. Ontologija, kurioje neatsi- 
žiūrima į akto ir potencijos mokslą, netenka įmanomos savitos 
objektyvios filosofinės disciplinos reikšmės. Teodicejos argu- 
mentams, kurių be atsižiūrėjimo į aktą įr potenciją negalima gi- 
liau pagrįsti, pradeda stigti įrodymuose griežtumo ir tikslumo. 
Gnoseologijoj be potencijos ir akto gilesnio supratimo imama 
statyti racionalizmo, empirizmo, imanentizmo, transcendenta- 
lizmo dvasioje perėjimui per tariamą bedugnę nuo subjekto prie 
objekto desperatiškus tiltus, kurie tik kabo ore, bet žemės tvirtai 
nesiekia. Gamtos filosofijoj neįmanoma giliau susiorijentuoti be 
materijos ir formos, taigi be potencijos ir akto. Racionalinėje psi- 
chologijoje negalima giliau suprasti nei psichinių galių, nei psi- 
chinių veiksmų be gilesnio supratimo apie potenciją ir aktą. 
Etika be akto ir potencijos supratimo paramos neįstengia atsi- 
kratyti teofobiško autonomizmo, neišgalį susirasti tikro sąryšio 
su teoretine filosofija ir savo mokslui rasti tvirtą, objektyvią bazę ]). 


1) Pagrindinai mokslo apie potenciją ir aktą didelę svarbą nušviečia 
Prof. G. M. Manser ištisoje eilėje straipsnių, tilpusių žurnale „Divus Tho- 

Akto ir potencijos tinkamo supratimo svarbumas dar labiau 
paaiškės sąryšyje su kitomis taipgi filosotijoj pagrindinės reikš- 
mės turinčiomis, ontologijos pažiūromis ?). 


mas“ (pradedant nuo 1924 iki šiol dar nepabaigta) Freiburg in der Schweiz. 
St. Paulus-Druckerei. 

2) Kas nori plačiąu susipažinti su mokslo apie aktą ir potenciją įsak- 
miais santykiais su kitais filosofijos klausimais, tam galima patarti skaityti 
Prof. R. Garrigou-Lagrange raštą: Applicauones tum physicae tum metaphy- 
sicae doctrinae de actu e: potentia secundum S. Thomam. Romae. Commu- 
nicationes congressus thomistici. Series secunda: Nr. 1. 


II SKYRIUS. 


Apie esmę ir egzistavimą pasaulio būtyse. 


$1. Artimesnis esmės ir egzistavimo supratimo 

išsiaiškinimas. 

Kai turime svarstymo objektu bet kokią būtį, tai galime 
statyti du pagrindiniu klausimu: Ar ji egzistuoja? Kas ji yra? Ki- 
taip sakant, čia susiduriame su klausimu apie egzistavimą ir 
apie esmę. Esmės ir egzistavimo sąvokos, atskirai paėmus, išro- 
do aiškios, tad ne ką čia ir teks daug kalbėti. Svarbu čia tik 
tų sąvokų turinių kai kurias ypatybes pabrėžti, kad paskui gali- 
ma būtų lengviau susiorijentuoti kitais klausimais, ypač spren- 
džiant tą daug ginčų sukėlusį klausimą apie saysi taip esmės 
ir egzistavimo egzistuojančioje būtyje. 

I. Kai sakome, kad daiktas egzistuoja, tai tuo pažymime, 
žinoma, kad jis nėra nebūtis, bet ir kad neegzistuoja tik mintyje, 
bet kad yra už ribų savo priežasties, kuri jam davė egzistavimą, 
kad egzistuoja savyje arba kitame (jei yra akcidensas). 

Iš atžvilgio į esmę egzistavimas vadinasi aktas, nes, aktu- 
alizuodamas esmę, padaro, kad atsiranda egzistuojanti būtis.!) 

Egzistavimo sąvoka, kaip apskritai būties sąvoka, ne viena 
prasme imama, kai kalbama apie Dievą ir sutvėrimą, apie subs- 
tanciją ir akcidensus. Dievas egzistuoja su būtinumu, nes Jo 
esmėje yra egzistavimas, kitaip sakant, Dievuje esmė ir egzista- 
vimas yra tas pats; sutvėrimai ne su būtinumu egzistuoja, jų 
egzistavimas pareina ne iš jų esmės, bet iš kito. Substancija 
savyje egzistuoja, o ne kitame, kaip koks to kito stovis, ypaty- 
bė; akcidensas iš savo prigimties egzistuoja substancijoj. 

Klaidingai kai kurių aptariamas egzistavimas, kaipo įėjimas 
daikto į realybių sąryšio santvarką; mat, toks įėjimas jau suponuoja 
egzistavimą; be to substancijos egzistavimas reiškia didesniame 
ar mažesniame laipsnyje savaimingumą. 

II. 1) Kalbame apie daikto esmę, kai atsakome į klausimą, kas 
yra daiktas. Nurodyti daikto esmę, tai reiškia, pasakyti, kokios jis 
yra rūšies, kokios giminės, kuo svarbiausiai skiriasi nuo kitų daiktų. 
Dėl to esmė paprastai aptariama: ?) esmė yra tai, kuo būtis yra 


1) Ci. S. Thomas. C. Gent. I, 22, 4: Esse actum guendam  nominat: 
non enim dicitur esse aliguid ex hoc guod est in potentia, sed ex hoc guod 
est in actu. 

2) Čia žodis aptarimas neimamas griežtoje savo prasmėje; mat, tokių 
pirmųjų aiškių dalykų, kaip esmė ir egzistavimas, griežtai imant, aptarti 
negalima. 

tuo, kuo yra ir kuo skiriasi nuo kitų;') arba: esmė yra tai, kuo 
ji priklauso tai, o ne kitai rūšiai, 2) 

2) Mūsų proto netobulumas neleidžia mums susyk pažinti 
visą daikto realybę. Mes palaipsniui tik pažįstame, kas yra 
daiktas, ir dažnai tik palengva jį kas kart geriau atskiriame nuo 
kitų daiktų. 

Mes iš pradžių daiktą pažįstame tik, kad yra šiuo tuo, ne 
niekuo, bet, kuo yra aiškiai, nieko tikra negalime pasakyti. Pas- 
kui mums neretai pavyksta nustatyti daikto rūšį ir giminę ir vė- 
liau orijentuotis tos pačios rūšies individų skirtumuose. 

a) Iš čia yra pagrindo skirti abstrakčią esmę ir konkrečią 
esmę. Abstrakti esmė yra tada, kai mes turime mintyje tik rūši- 
nes ir giminines daikto savybes: essentia generica et specifica. 
Kai mes pažįstame, atskiriame individą, kaipo tokį, tai tada gali- 
me kalbėti apie konkrečią, individualią esmę. 

Kai esmė imama abstrakčiai, abstrakčiai nuo laiko ir vie- 
tos, tai pažymių, sudarančių abstrakčios esmės sąvoką, santykiai 
turi būtinumo, visuotinumo, nesikeičiamumo, negatyvaus amži- 
numo (nepriklausomumo nuo tokio ar kitokio momento) charak- 
terį. Antai, žmogus visur ir visada būtinai, nepakeičiamai turi 
turėti pažymius, kad jis yra protingas gyvulys. Abstrakčiai nuo 
egzistavimo imama esmė paprastai vadinasi metafizinė esmė, 

b) Abstrakčiai imama esmė irgi gali būti imama dvejopa pras- 
me. Gali būti imama tik kaipo galima, paneigiant jos aktualų 
egzistavimą (per abstractionem exclusivam); tada ji vadinasi tik 
grynai galima (pure possibilis). Gali būti imama abstrakčiai tik 
savo reikšmėje. atotrauką darant ir nuo aktualaus egzistavimo ir 
nuo neegzistavimo; tada ji vadinasi tikra prasme metafizinė 
(abstractio secundum indifferentiam ad esse et non esse, abstrac- 
įio praecisiva). 3) 

3) Esmė lotyniškai paprastai vadinasi essentia, bet kartais 
vadinama guidditas, nes, išreikšdami esmę, atsakome į klausimą, 
kas yra daiktas (guid sit res). , 

Esmė, kaipo akcidensų pagrindas, vadinasi substancija. 

Esmė, kaipo veikimo pagrindas, vadinasi natūra, prigimtis. 


1) Essentia est id, per guod res est, id guod est ac a ceteris rebus 
discriminatur. 

2, Essentia est id, per guod aliguid in certo genere collocatur. 

3) Man rodos, kad šioji, metatizine prasme imama, abstrakti esmė yra 
(davus pagrindą, modernaisiais laikais (nuo laikų Lotzės) kalbėti apie savotiš- 
ką esybių rūšį, kurios ir ne egzistuoja atskirai, ir nereiškia tik sąmonės stovį, 
bet turi tik galiojimą, das Gelten. Tas tik reikšmės konstatąvimas ir yra 
tiesioginė, atotrauka gautos, daikto esmės reikšmė. Cf. S. Thomas. De ente 
et essentia, c. 4: natura absolute considerata abstrahit a guolibet esse. 

Kai mes įsakmiai išreiškiame daikto esmę, tai mes Gaiktą ap- 
tariame (nurodydami artimiausią rūšį, kuriai daiktas priklauso, ir 
specifinį skirtumą, kuriuo jis skiriasi nuo kitų tos pačios rūšies 
giminių; genus proximum et ditferentiam specificamn), kai nurodome, 
kuo daiktas skiriasi nuo kitų, kai, kiek galima, nurodome daikte 
esminę, pagrindinę realybę, kurią apsprendžia akcidensai. 

Bet toks įsakmus daikto pažinimas yra, nelengvas dalykas 
ir dažnai mes pačios daiktų specifinės rūšies nepažįstame; mes 
skiriame dažnai daiktus vienus nuo kitų, atsižvelgdami į ypaty- 
bes ir veikimo būdus. 

Situo klausimų yra buvę daug nesusipratimų kai kurių fi- 
losofinių srovių atstovų su Aristotelio ir Tomo Akviniečio filo- 
sotijos pagrindų prisilaikančiais. Mat, Aristotelis ir Tomas Akvi- 
nietis dažnai kalba, kad protas pojučių pristatytoje medžiagoje 
betarpiškai įžiūri daikto esmę, esminius požymius, esminius 
santykius, ir taip jie kalba, turėdami galvoje matomojo pasaulio 
daiktus. Tuo tarpu susipažinusiam su šių dienų gamtos mokslu, 
aišku, kad materialių daiktų esmė negali būti taip lengvai suvo- 
kiama, jeigu ji apskritai gali būti mūsų pažinta, 

Tenka tad šį nesusipratimą išsiaiškinti. 

I. Iš tikro Aristotelis ir Tomas Akvinietis dažnai kalba apie 
tai, kad protas tuojau, ir tai neklaidingai, pojučių pristatytoje 
medžiagoje, pažįsta matomojo pasaulio daiktų esmę !). 


1 Cf. S. Thomas. In Perihermen. lib. 1, lect. 1: Sicut dicit philoso- 
phus in tertio de Anima, duplex est operatio intellectus: una guidem, guae 
dicitur indivisibilium intelligentia, per guam scilicet intellectus apprehendit 
essentiam uniuscuiusgue rei in seipsa; alia est operatio intellectus scilicet 
componentis et dividentis... Harum autem operationum, prima ordinatur ad 
secundam, guia non potest esse compositio et divisio nisi simplicium appre- 
hensorum. 

Cif. S. Thomas. De Anima, lib. UI, lect. 2; Dicit ergo (Philosophus) 
primo guod una operationum intellectus est secundum  guod intelligit indi- 
visibilia, puto cum intelligit hominem aut bovem aut aliguid huiusmodi in- 
complexorum. Et haec intelligentia est in his circa guae non est falsum: tum 
guia incomplexa non sunt negue vera negue falsa, tum guia intellectus non 
decipitur in eo guod guid est... 

Ci. S. Thomas. De Vert. g. 10, a. 4 et a. 8 ad 2 in contr.: visio in- 
tellectuslis non terminatur ad aliguam rei similitudinem, sed ad ipsam es- 
sentiam rei... in visione intellectuali aliguis inspicit ipsam essentiam rei sine 
hoc guod inspiciat ipsam similitudinem rei... 

Cir. S. Thomas. De spirit. creaturis, a. 11 ad 7: duplex est operatio 
intellectus... Una gua intelligit guod guid est: et tali operatione intellectus 
potest intelligi essentia rei et sine proprio et sine accidente, cum neutrum 
eorum ingrediatur rei essentiam... Alia est operatio intellectus componen- 
tis et dividentis. 

Cifr. S. Thomas. In Boet. de Trinit. ą. 7, a. 3: Et sic immediate po- 
test intellectus concipere guidditatem rei sensibilis, non autem alicuius rei 
intellectualis. 

Cfr. S? Thomas. Summa Theo!. I, g. 87, a. 3; ibid. ą. 85, a. 8 ir daug 
kur kitur. 

II. Bet reikia atsiminti, kad Tomo Akviniečio raštuose ga- 
na daug yra tekstų, kur jis aiškiai sako, kad mes daiktų speci- 
finės esmės nepažįstam, kad turime čia dažnai tenkintis nurodę 
tik charakteringas ypatybes, akcidentalius skirtumus, kuriuos ir- 
gi nekartą tik negatyviai galime išreikšti.!) 

III. Cia nėra jokio prieštaravimo Tomo Akviniečio moksle. Kai 
jis drauge su Aristoteliu sako, kad mes protu tuojau įžiūrime 
daikto esmę, tai tą esmę jis supranta bendriausiu būdu, kaipo 
būtį, šį tą, kaipo vienetą, kaipo turinčią tą ar kitą rūšies bei 
giminės požymį.!) 

Tas pažinimas yra tikras esmės pažinimas, bet tik labai 
bendrai, be jokio įsakmumo; nes būties pažinime, kaipo tokios, 
klaidos būti negali. Tas pažinimas išreiškia visą daikto esmę, bet 
tik labai bendrai, be jokio įsakmumo; juk visa daikto esmė yra 
būtis. Tai labai svarbu atsiminti, kad suprastume paskui papil- 
dančio šitą bendrąjį esmės pažinimą induktyvaus pažinimo ob- 
jektyvią bazę. Mat, paskui tas pažinimas esmės, kuris iš pradžių 
buvo bendras, paskui precizuojamas, atskiriant pripuolamas ypa- 
tybes nuo susijusių šu daikto prigimtimi, sprendžiant iš veikimo 
ypatybių apie veikimo galios prigimtį, o iš čia suprantant, ku- 
riai rūšiai ir giminei daiktas priklauso.*) 

Įsakmus daiktų pažinimas reikalauja dažnai labai daug lai- 
ko ir daug pastangų. Dažnai čia tenka suklysti*).  Konkreti gi 


1) Ct. 5. Thomas. De Anima, lib. 1, lect. 1; Sed guia principia essentia- 
lia rerum sunt nobis ignota, ideo oportet god utamur differentiis accidenta- 
libus in designatione essentialium... 

Cf. S. Thomas. Summa Theol. I g. 77, a. 1 ad 7: Ad septimum dicen- 
dum guod rationale et sensibile, prout sunt differentiae, non sumuntur a po- 
tentiūs sensus et rationis, sed ab 1psa anima sensitiva et rationali. Guia ta- 
men formae substantiales guae secundum se sunt nobis ignotae, innotescunt 
per accidentia, nihil prohibet interdum accidentia loco differentiarum substan- 
tialium poni. 

Ct. S. Thomas. In ĮI Dist. 35, g. 2 a. 2, sol. 1: Ad intima non perve- 
nitur nisi per circumposita, guasi per guaedam ostia; et hic est modus ap- 
prehendendi essentiam in hominibus, gui ex effectibus et proprietatibus pro- 
cedunt ad cognitionem  essentiae rei. Et in hoc oportet esse guendam dis- 
cursum. 

Ci. S. Thomas. De ente et essentia, c. 7; Sed guia propria principia 
accidentium non sunt semper manitesta, ideo guandogue sumimus differentias 
accidentium ex eorum defectibus, sicut congregativum et disgregativum visus 
dicuntur differentiae coloris, guae causantur ex'abundantia et paucitate lucis, 
ex gua diversae species coloris causantur. 

2) Cf. S. Thomas. S. Iheol. I g. 87 a. 3, ad 1. 

3) Cf. S. Thomas. S. Theol. I, g. 85 a. 3 et 5; In Phys. lib. I, L. 1. Cf. 
J. Le Rohellec. Utrum iuxta Sancti Thomae doctrinam essentiae rerum sensi- 
bilium  statim in simplici apprekhensione percipiantur. Xenia Thomistica. Ko- 
mae, 1925 a. Vol. I, p. 298-301. 

4) Cf. S. Thomas. De An. III, I. 4; Pluri tempore anima est in decep- 
tione guam in cognitione veritatis; guia ad cognitionem veritatis vix perve- 
nitur post studium longi temporis. Cf. S. Contra Gent. III, 39. Cf. G. Sėhn- 
gen. Sein und Gegenstand. Minster.i W. 1930, p. 74-75. 

individuali substancija, kaipo tokia, yra visai savyje neprieinama 
proto pažinimui.!) 


s 3. Skirtumas tarp esmės ir egzistavimo konkrečiose 
pasaulio būtyse. | 


Skirtumo tarp esmės ir egzistavimo konkrečiose pasaulio 
būtyse klausimas yra per šimtmečių eiles davęs progos ginčams 
net tarp šiaip jau daugeliu atžvilgių giminingų filosofinių siste- 
mų atstovų?). Kad tame klausime galima būtų sėkmingai susio- 
rijentuoti, reikia pirma pačiam klausimo statymui rūpestingai pa- 
ruošti tereną ir patį klausimą šu visu tikslumu formuluoti. 


I. Reikia čia įsidėmėti, kas tai yra vealus skirtu- 
mas ir kas tai yra logiškas skirtumas. 


1) Ten, kur pačiuose daiktuose yra sudėtinumas, o ne tik 
mūsų sąvokose, ten yra prasmės kalbėti apie realų skirtumą tarp 
egzistuojančio daikto sudėtinių dalių Pavyzdžiui, yra realus skir- 
tumas tarp protavimo galios ir minties, nes protavimo galia yra 
realiai pas žmogų, kai jis ir neturi tos ar kitos minties; mintis 
irgi yra realus dalykas, nes ji turi realių gyvenime rezultatų. 

2) Logiški skirtumai yra tai skirtumai sąvokose; pavyzdžiui, 
žmogus ir protingas gyvulys; žmogaus sielos dvasiškumas ir 
nemirtingumas. 

Logiški skirtumai gali būti dalinami į grynai logiškus ir vir- 
tualius. 

Grynai logiški skirtumai yra tada, kai ta pati realybė išreiš- 
kiama dviem atskiromis sinoniminėmis sąvokomis, pavyzdžiui, 
žmogus ir protingas gyvulys. 

Virtualus skirtumas yra tada, kai toji pat realybė išreiškia- 
ma dviem skirtinais atžvilgiais; pavyzdžiui, sielos dvasiškumas 
ir nemirtingumas; šitas skirtumas lotyniškai dažnai vadinamas taip- 
gi distinctio cum fundamento in re arba distinctio rationis ratio- 
cinatae. 

Grynai logiškas skirtumas lotyniškai dažnai vadinama dis- 
tinctio pure logica, distinctio  purae rationis, distinctio rationis 
ratiocinantis. 


II. Klausimo apie skirtumą tarp esmės ir egzista- 
vimo statymo prasmė. 


1) Yra visai aiškus skirtumas tarp esmės ir egzistavimo 
sąvokos. Kai kalbame apie matomojo pasaulio daiktus, tai ne- 


1) Cf. S. Thomas. Summa Theol. I, g. 84 a. 7; ibid. ą. 86, a. 1. 

*) Tų besiginčijančių sistemų atstovai paprastai visi aukštai vertina Ii- 
losofijoj Aristotelio ir Tomo Akviniečio autoritetą ir nori būti ištikimi tų 
minties milžinų filosofinių pagrindų dvasiai. 

sakome, kad jų esmė yra egzistavimas, bet kad jie (jų esmė) 
turi egzistavimą. Klausimo čia dėl to sąvokų skirtumo ir ne- 
keliama. 

2) Taipgi čia nekeliama klausimo apie skirtumą tarp esmės, 
imamos abstrakčiai, ir tarp tos pat esmės, imamos konkrečiai, 
kaipo aktualizuotos realiame pasaulyje; aišku, kad tarp jų yra 
realus skirtumas, nes kas kita egzistuojąs dalykas, o kas kita 
tik mintyje turimas dalykas (kas kita juk milijonas dolerių kiše- 
niuje, o kas kita milijonas dolerių tik mintyje prisistatytas.) 

3) Klausimas čia keliamas apie skirtumą tarp individualios 
esmės konkrečiame, egzistuojančiame daikte ir tarp to daikto eg- 
zistavimo; būtent, ar tarp jų yra realiai identiškumas ar realus 
skirtumas? 

Bet ir čia reikia saugotis realų skirtumą laikyti per vien su 
dviejų atskirų daiktų skirtinumu. Gali būti juk būtis sudėta iš 
dviejų skirtinų realybių, bet kurios atskirai viena nuo kitos 
negali egzistuoti. Pavyzdžiui, žmoguje protas ir valia yra realiai 
viena nuo kitos skirtinos galios ir jos realiai yra skirtinos nuo 
sielos substancijos, bet jos atskirai—ir viena nuo kitos, ir nuo 
substancijos negali egzistuoti, 

Taipgi čia reikia saugotis iliuzorinės vilties įžiūrėti intuicijos 
pagalba skyrium egzistuojančiame daikte jo esmę ir skyrium jo 
egzistavimą. Sitokių dalykų mes intuicijos (arba tiksliau sakant, 
aiškaus tiesioginio įžiūrėjimo) negalime turėti, nes pojučiai to 
skirtumo visai negali patirti. Cia tik pažintą faktą analizavimu 
ir protavimu parodome, kad negalima per vien realiai laikyti es- 
mės ir egzistavimo egzistuojančiame, konkrečiame daikte. Tas 


T 


ir egzistavimo konkrečiame daikte. 

4) Į šitą klausimą, koks, būtent, yra skirtumas tarp esmės 
ir egzistavimo konkrečiose pasaulio būtyse, ir tarp giminingų 
tilosotinių srovių atstovų, kaip minėjome, ne vienaip atsakoma. 

Antai, už realų skirtumą stovi Tomas Akvinietis!) Capre- 


!) Ci. In Boet. De hebdomad. 1. 2: Est ergo primo consideranžum 
guod sicut esse et guod est differunt in simplicibus secundum intentionem, 
ita in compositis differuni realiter... Hoc autem simplex unum et sublime 
est ipse Deus. 

Ci. I. Sent. dist. 19, g. ?, a 2: Actus gui mensuratur aevo scilicet 
ipsum esse aeviterni differt ab eo, cuius est actus, re guidem, sed non secun- 
dum rationem successionis, guia utrumgue sine successione est. 

Cif. De veritate, g. 27, a. 1, ad 8: Omne, guod est in genere substan- 
tiae, est compositum reali compositione, eo guod id, guod est in praedica- 
mento substantiae, est in suo esse subsistens, et oportet, guod esse suum 
sit aliud guam ipsum; alias non posset differre secundum esse ab illis, cum 
guibus convenit in ratione suae guidditatis. 

Ct. taipgi II Contra Gentes, c. 52—54: De ente et essentia c. 5; De 
Verit. ą. 20, a. 1 ad 8; De Potentia ą. 7 a. 4; Guodl. II, ą. 2 a. 3. 

olus, Franciscus Ferrariensis, Cajetanus, Joannes a S. Thoma, 
bendrai dominikonai (su mažomis išimtimis) ir naujausiais lai- 
kais daug žymių įėzuitų (kaip antai Liberatore, Schiffini, Cor- 
noldi, De Maria, Remer, De Mandato, De San, Geny, Matliussi), 
Louvai'no mokykla (Mercier, Balthasar) ir daug kitų rimtų filo- 
sofų įvairiuose kraštuose, kaip antai Maritain, Collin, Boyer, Mi- 
chelitsch, Gabryl.) 

Nemažas skaičius kitų irgi norinčių laikytis Aristotelio ir 
Tomo Akviniečio filosofinių pagrindų dvasios reiškia pažiūrą, kad 
tarp esmės ir egzistavimo konkrečiame daikte yra logiškas virtu- 
alus skirtumas. Iš žymesnių, kurie šitos pažiūros laikosi, minėtini 
ypač šie: Suarez, Toletus, Vasguez, De Lugo, Palmieri, Ton- 
giorgi, T. Pesch, Lohousse, Urraburu, Lehmen, Donat, Piccirelli, 
Gutberlet. Filosotijoj tenka žiūrėti pirmučiausia ne kas ir ne 
kiek filosofų už kokią pažiūrą stovi, bet kokius ta ar kita pa- 
žiūra turi už save argumentus. Taip tenka elgtis ir šiuo atveju. 


II. Kad tarp esmės ir egzistavimo konkrečiuose 
daiktuose yra realus skirtumas, galima įsitik- 
rinti su pagalbašių samprotavimų: 


1) Aišku, kad matomojo pasaulio daiktai yra apriboti tobu- 
lume ir kad jų yra daug. 

Tuo tarpu būtis, kurioje esmė yra realiai identiška su eg- 
zistavimu, turi būti neapribota tobulume ir gali būti tik viena. 

Taigi, esmė matomojo pasaulio daiktuose yra realiai skir- 
tina nuo egzistavimo. 

a) Būtis, kurioje esmė nėra realiai skirtina nuo egzistavimo, 
negali būti apribota tobulume. 

Tokioje būtyje nėra jokio potencialumo, jokios realios ga- 
limybės; ji yra grynas aktas. (Gi grynas aktas, kurjame nėra 
jokio potencialumo negali nė ką nors į save priimti nė būti 
kito į save priimtas. Mat, būties egzistavimas, kuris yra realiai 
"identiškas su esme, negali būti priimtas savo esmėje, kaip ko- 
kioje realioje galimybėje, nes toji esmė čia yra tas pats realiai 
ką ir egzistavimas; tas pats save patį negali gi priimti. Negali 
to grynojo akto egzistavimas priimti ir į save kokio kito akto, 
kuris jį kuo nors apspręstų, nes tobulesnio akto už tą egzista- 
vimą nėra ir be to, tame egzistavime nėra jokios realios gali- 
mybės, į kurią kas nors galėtų būti priimtas. 

Kiekvienas egzistavimo aktas iš savęs nėra apribotas, nes 
ribos čia reiškia neigimą aukštesnio tobulumo laipsnio; o pa- 

„ J) Kad šitokia čia Tomo Akviniečio pažiūra, tai liudija ir jo čia žymūs 
priešai; antai, Scotus, Durandus, Toletus, Tiphanus, Suarez. Dabar, ' pasi- 
remdamas nežinomais lig šiol dokumentais, istoriškai tai įrodė garsus istori- 


kas Grabmann. Žiūr. Acta primi congressus thomistici internationalis. Romae, 
1925, pag. 262. 

čiame egzistavimo akte negali neigimas būti, nes tai būtų reali- 
zuotas sau pačiam prieštaravimas. Negalima taipgi prileisti, kad 
Dievas apribotų tokį aktą, kuris ir savo viduje neturėtų jokio 
apribojimo. Taigi, jeigu mes matom apribotus daiktus pasaulyje, 
tai reiškia, kad jų egzistavimas yra priimtas jų esmėje, kaipo 
potencijoje, kaipo realioje galimybėje, 

b) Ir bet kokia kita aktuali realybė, jeigu ji būtų nepriimta 
subjekto, turinčio potencialumą, jeigu ji egzistuotų nepriklauso- 
ma bet kokiam subjektui, tai ji būtų savo rūšyje be apribojimų. 
Jeigu, sako Tomas Akvinietis, baltumas galėtų būti atskirai, ne- 
būdamas bet kieno baltumu, tai baltumas būtų be apribojimo 
savo tobulybės. Daiktas baltas turi tokį ar kitokį baltumo laip- 
snį, bet jei baltumas egzistuotų atskirai, niekam nepriklausydamas, 
tai jis savo tobulybės srityje būtų aukščiau už visus baltumo 
laipsnius, būtų beribis savo rūšies tobulume, 

c) Taigi pagrindas, dėl kurio kokia nors aktuali realybė 
arba aktas turi tokio ar kitokio laipsnio tobulumą, dėl kurio ji yra 
aprėžta savo tobulume, pareina ne iš jos, bet iš to, kad ji yra 
priimta subjekte; ji gi negali būti priimta subjektas, kuriame ne- 
būtų potencialumo; taigi ji gali būti priimta tik aprėžto tobulu- 
mo subjekte |) 

Matomojo pasaulio daiktų netobulumas turi savo pagrindą 
tame fakte, kad jų esmė nėra realiai tas pats, ką ir egzistavimas, 
bet kad jų egzistavimas yra priimtas, yra susijungęs su esme, 
turinčia savyje potencialumo. 

Tuo pačiu, kad daiktai yra gavę egzistavimą, kad jie nėra 
savo egzistavimu, jie gali gauti egzistavimą tik atatinkamai savo 
esmės tobulumo laipsniui. 

Būtis, kurioje esmė ir egzistavimas yra realiai tas pats, gali 
būti tik viena. 

d) Būtis, kurioje egzistavimas nepriklauso bet kokiam sub- 
jektui, kurioje tad egzistavimas yra nepriklausomas nuo bet ko- 
kio subjekto, negali būti tokios ar kitokios apribotos rūšies 
egzistavimu, jis gali būti tik tobuliausiu egzistavimu, tik tobu- 
liausia būtimi, turinčia, būtent, ne kokios tik rūšies, bet visą to- 
bulumą. 


1) Cf. S. Thomas. C. Gent. I, 38: Rei guae est suum esse, competit 
esse secundum totam essendi potestatem) sicut si esset aligua albedo sepa- 
rata, nihil ei deesse posset de virtute albedinis.: Nam alicui aliguid de vir- 
tute albedinis deesse potest ex defectu recipientis albedinem, gui eam se- 
cundum suum modum recipit, et fortasse non secundum totum posse albedi- 
nis. Deus igitur, gui est totum suum esse, habet esse secundum iotam vir- 
tutem ipsius esse... Si calor esset per se subsistens, non posset aliguid ei 
deesse de virtute caloris. Unde cum Deus sit ipsum esse subsistens, nihil 
de perfectione essendi potest ei deesse. Omnium autem perfectiones perti- 
nent ad perfectionem essendi; secundum hoc enim aligua perfecta sunt, 
guod aliguo modo esse habent. Unde seguitur guod nullius rei perfectio 
Deo desit. Cf. Summa Theol. I, g. 4 a. 2. 

Tuo tarpu pasaulio daiktai skiriasi vieni nuo kitų savo rū- 
šine ir savo individualia esme. Gali būti daug daiktų, nes yra 
daug įvairių subjektų, kaip antai, medžiai, augalai, žmonės. Bet 
jeigu prileisti, kad nėrą skirtumo tarp to, kas egzistuoja, ir paties 
egzistavimo, tai tada nebūtų jokio realaus pagrindo būčių dau- 
gybei; tada galėtų būti tik viena būtis !). 

2) Tą patį argumentą galima išreikšti, antai, kiek kitokioje 
formoje. 

a) Kas pripažįsta Dievą su būtinumu egzistuojantį, be galo 
tobulą, vieną, ir iš kitos pusės žino, kad sutvėrimai yra netobuli, 
daugingi, ne su būtinumu egzistuojantieji, tai turi tokiam skir- 
tumui surasti atatinkamą esminį pagrindą. 

Tokį svarbiausią pagrindą kaip tik ir randame, kai supran- 
tame, kad Dievo esmėje yra egzistavimas (kad Dievuje esmė ir 
egzistavimas tai tas pats), tuo tarpu kitose būtyse esmėje iš 
savęs nėra egzistavimo, bet egzistavimas tik gaunamas ?). 


Tada suprantama netobulumas; jie gauna egzistavimą pa- 
gal jų esmės egzistavimui priėmimo išgalę. Tada suprantama, 
kad egzistuojančių daiktų gali būti daug, nes gali būti įvairios 
rūšies ir įvairaus individualumo esmių, egzistavimo priėmėjų. 

Tada suprantama, kad daiktai, kurių esmėje nėra egzistavi- 
mo, tą egzistavimą gauna, kitaip sakant, kad ne su būtinumu 
egzistuoja ir egzistuoja priklausomai nuo priežasčių, kurių dėka 
įgyja egzistavimą >). 


!)) Cf. S. Thomas. C. Gent., II, 52: Esse autem, in guantum est esse 
non potest esse diversum; potest autem diversificari per aliguid guod est 
praeter esse, sicut esse lapidis est aliud ab esse hominis. Illud igitur guod 
est subsistens, non potest esse nisi unum tantum. 

Tą patį principą Tomas Akvinietis taiko ir grynai dvasinėms esy- 
bėms (angelams) 

Cif. S. Thomas. De substantiis separatis, c. VIII: Non enim oportet. 
ut si substantiae spirituales materia carent, guod ideo non distinguantur: 
sublata enim potentialitate materiae, remanet in eis potentia guaedam in- 
guantum non sunt ipsum esse, sed esse participant. Nihil autem per se sub- 
sistens, guod sit ipsum esse, poterit esse nisi unu solum; sicut nec aligua 
forma, si separata consideretur, potest esse nisi una. 

2) Cf. S. Thomas. Guaest. un. de spirit. creaturis, a. 1: Deus est ip- 
sum suum esse. Hoc autem non potest dici de aliąuo alio: sicut enim im- 
possibile est intellegere guod sint plures albedines separatae; sed si esset 
albedo separata ab omni subiecto et recipiente, esset una tantum; ita im- 
possibile est guod sit ipsum esse subsistens nisi wnum tantum. Omne 
igitur guod est post primum ens, cum non sit suum esse, habet esse in 
aliguo receptum per guod ipsum esse contrahitur; et sic in guolibet creato 
aliud est natura rei guae participat esse, et aliud ipsum esse participatum; 
et cum guaelibet res participat per assimilationem primum actum inguan- 
tum habet esse; necesse est guod esse participatum in unoguogue compa- 
retur ad naturam participantem ipsum, sicut actus ad potentiam. 

3) Šičia turi ir priežastingumo dėsnis aiškią atramą. Cf. S. Thomas 
I, g. 3. a. 4: oportet ergo guod 1llud cuius esse est aliud ab essentia sua, 
habeat esse causatum ab alio. 

3) Esmės sąvokos ir egzistavimo sąvokos turiniai yra visiš- 
kai skirtingi. 

a) Į esmės sąvokos turinį neįeina egzistavimas. Pavyzdžiui, 
į klausimą, kas yra žmogus, atsakoma, kad tai yra substancija, 
turinti gyvybę, pojučių organus, protą. Net kai norime nu- 
rodyti, kiek tai galime, individualią žmogaus esmę, tai ir tada 
neminime egzistavimo. Taigi į klausimą, kas yra žmogus, nie- 
kas taip neatsako: jis egzistuoja. Tik apie Dievą galima sakyti, 
kad Jis yra tas, kurs egzistuoja. Iš kitos pusės, egzistavimo 
sąvokos turinyje nėra jokios ypatybės, kuri priklausytų esmei. 

Kai norime nurodyti, kas yra esmė ir kas yra egzistavi- 
mas, tai turime reikalą su dviem skirtingais klausimais: kas yra? 
ir ar yra? 

Iš čia išeina, kad būtis, prie kurios taikoma dviejų skirtin- 
gų sąvokų skirtingi turiniai, turi būti dėl to sudėtinė, būtent, iš 
esmės įr egzistavimo, !) 

b) Sito argumento vertė buvo kai kurių bandoma išgriauti, 
nurodant, kad, girdi, turiniai sąvokų: substancija, gyvybė, pojučiai, 
protas tarp savęs skiriasi, tai betgi pritaikant juos, pavyzdžiui, 
prie žmogaus, jie žmoguje nereiškia atskiras realybes, bet savo- 
tiškai išreiškia tą pačią individualią žmogaus realybę. Tai pana- 
šiai, girdi, yra ir su skirtumu esmės ir egzistavimo sąvokų turi- 
niu, kai juos pritaikome prie kokios konkrečios būties.) 

Bet į tą priekaištą reikia atsakyti, kad tarp tų dviejų daly- 
kų nėra tikro panašumo. Mat, ir substancija ir gyvybė, ir poju- 
čiai ir protas išreiškia tą pačią realybę (žmogų), bet įvairiais 
atžvilgiais; tarp tų sąvokų turinių nėra griežto skirtingumo: 
aukštesni saponuoja žemesnius, pav., žmoguje proto veikimas 
suponuoja pojučius, pojučiai organinę gyvybę, organinė gyvybė 
kūną, substanciją. Priešingai, esmės, net ir individualios, sąvo- 
kos turinio supratime nėra egzistavimo sąvokos turinio, 3) 

4) Pažiūra apie realų skirtingumą tarp esmės ir egzistavi- 
mo yra logiškame sąryšyje su kai kuriais svarbiais objektyviais 
filosofiniais nusistatymais. Pavyzdžiui: 

a) Antai, skiriama materialių daiktų substancijoj du esmi- 
niu elementu: materija ir forma. Bet tuodu elementu susijung- 
dami sudaro vieną substancinę vienetą ir turi vieną egzistavimą.!) 


i) Cf. S. Thomas. De ente et essentia, c. 5: Nulla essentia sine his 
guae sunt partes essentiae intelligi potest. Omnis autem essentia vel guid- 
ditas intelligi potest sine hoc, guod aliguid intelligatur de esse suo facto: 
possum enim intelligere, įguid est homo vel phoenix, et tamen ingorare, an 
esse habeat in rerum natura. Ergo patet, guod esse est aliud ab essentia 
vel guidditate, nisi forte sit aligua res, cuius guidditas st suum esse, et 
haec res non potest esse, nisi una et prima. 

*) Ct. D. Merčier. Metaphysiąue gėnėrale ou Ontologie, Louvain, 
VII ėd. 1923, pag. 107-109. 

3) Ci. S. Thomas. C. Gent. II, 54: In substantiis compositis ex materia 
et forma est duplex compositio actus et poteniae: prima guidem ipsius subs- 

Tuo tarpu, jeigu laikytis pažiūros, kad nėra realaus skirtu- 
mo tarp esmės ir egzistavimo, tai reiktų priskirti vieną egzista- 
vimą materijai, kitą formai. Bet tada materija ir forma, turėda- 
mos skirtingus egzistavimus, negalėtų sudaryti vienos substan- 
cinės vienetos, tikrai vienos būties. Be to, pirmoji materija (o 
apie šitą materiją čia ir kalbame) yra savyje visiškai neapspręsta, 
be turinio, dėl to ji negali turėti atskiro egzistavimo. Taigi toji 
pažiūra, neigianti realų skirtumą tarp esmės ir egzistavimo, pri- 
vestų prie aiškių nesąmonių. Taigi ir iš čia aišku tos pažiū- 
ro klaidingumas. 

b) Žmogus yra viena'esybė. Tuo tarpu Žmogaus esmė su- 
dėta iš kūno ir sielos. Negalima kūnui ir sielai egzistuojančia- 
me žmoguje pripažinti po atskirą egzistavimą, nes tuomet žmo- 
gus negalėtų būti tikra viena esybė |). 

c) Pasaulio daiktų esmė yra apsprendžiama įvairiais akci- 
densais. Vadinasi, toje esmėje yra potencialumo, nes kitaip nega- 
lėtų būti apsprendžiama. Tuo tarpu egzistavime, kaipo tokiame, 
nėra jokio potencialumo. Taigi esmė ir egzistavimas yra realiai 
skirtingi dalykai. 


IV. Nesusipratimais paremti priekaištai prieš 
pripažinimą realaus skirtumo tarp esmės ir 
egzistavimo, 


1) Prikišama, kad jeigu esmė yra konkrečiuose daiktuose, 
tai ji tenai yra egzistuojanti, taigi ji negali būti realiai skirtina 
nuo egzistavimo. 

Į tai reikia atsakyti, kad visas čia klausimas, kuris buvo čia 
sprendžiamas, ir buvo tas, ar egzistuojanti esmė realiame kon- 
krečiame daikte yra realiai skirtina nuo egzistavimo, ar ne, ir dėl 
aukščiau čia išdėstytų argumentų teko pripažinti, kad ji yra re- 
aliai skirtina nuo egzistavimo. Tuo tarpu šito priekaišto for- 
muluotojai į tą vietą, kad tą klausimą spręstų, tenkinasi formu- 
lavę patį klausimą ir dogmatiškai nusakę savo teigimą. Toks 
elgimasis vadinasi logikoj petitio principii 2). 


tantiae, guae componitur ex materia et forma; secunda vero ex ipsa substan- 
tia iam composita et esse. Ci. s. Thomes. De spirit. creat. a. 1. 

1) Ci. D. Mercier op. cit., pag. 120- 121. 

1 Čia pridedu dar porą panašios rūšies priekaištų, į kuriuos labai 
gražiai atsako A. Goudin (Philosophia iuxta D. Thomae dogmata, Paris 1679. 
Metaph. gu. 1 art. 7): 

Obiicies primo: Existenlia non potest recipi in essentia; ergo non dis- 
tinguitur ab ea. Probatur antecedens: Existentia non potest recipi in nihilo, 
sed essenlia exclusa existentia est nihilum; ergo existentia non potest recipi 
in illa. 

Respondeo negando antecedens: Ad probationem, respondeo, concessa 
maiore, distinguendo minorem: Essentia praecisa exsistentia est nihil, nihi- 
litate existentiae, concedo; nihilitate cssentiae, nego.  Cum enim distingua- 

2) Daug čia priekaištų remiasi palinkimu vaizduotis, kaip ga- 
lėtų būti realus skirtumas tarp esmės ir egzistavimo. Stengiama- 
si kaip nors vaizduotėje prisistatyti atskirai esmę, ir egzistavimą. 
Ir iš to, kad tokios pastangos prie nieko čia nepriveda, daroma 
išvada, kad pažiūra apie realų skirtumą tarp esmės ir egzistavi- 
mo konkrečiame daikte neturi protingos prasmės. 

Bet čia reikia pastebėti, kad mes galime vaizduotis tik kon- 
krečius vienetus, konkrečius individualius daiktųs. Pojučiais mes 
negalime atskirai patirti nei esmės, nei egzistavimo, nei substanci- 
jos, nei akcidensų. Tik visas dalykas čia tas, kad nei pojučiai ap- 
skritai, nei vaizduotė neturi kompetencijos spręsti ontologijos klau- 
simų. 

Protu gi, kaip matėme, realus skirtumas tarp esmės ir eg- 
zistavimo reikia pripažinti, nenorint eiti į koliziją su faktais ir su 
kitomis kritiškai patikrintomis filosofinėmis pažiūromis. 

3) Ir bendrai, čia klystama, kai manoma, kad esmė ir egzi- 
stavimas turėtų būti fiziškai atskirti, jeigu tarp jų tenka pripažinti 
realų skirtumą, Bet skirtumo realumas visai to nereiškia. Net ir 
Dievo visagalybė negalėtų skyrium nuo esmės sukurti egzistavi- 
mą dėl to, kad sutvėrimo egzistavimas yra tai, ko dėka esmė yra 
egzistuojanti. 

4) Klaidingai kai kurie manė, kad, kai kalbama apie kon- 
kretaus daikto realų sudėtinumą iš esmės ir egzistavimo, tai būk 
turima galvoje, kad štai dvi aktualios realybės (esmė ir egzistavi 
mas) jungiasi ir tokiu būdu, girdi, susidaro daiktas. 

Mat, dvi aktualios realybės negali susijungti į vieną sub- 
stanciją. Kaip esame pažymėję, kalbėdami apie akto ir potencijos 


mus in ente duo principia constitutiva, scilicet essentiam et exsistentiam: se- 
clusa existentia, essenlia non est aliguid existens, ideogue potest dici nihil 
nihilitate existentiae; sicut materia seclusa forma non est aliguid actu. Atta- 
men sicut materia praecisa forma habet realitatem essentiae potentialis; ita 
guogue essentia praecisa existentia habet realitatem propriam, guamvis non 
existentem ex se ipsa, sed solum potentem existere, seu guae sit subiectum 
gxistentiae. 

Obiicies secundo: Existentia creata, sicut et aliae res, propriam habet 
essentiam: sed non dislinguitur realiter a propria exisientia, alias existenliac 
daretur existentia in infinitum; ergo saltem aligua essentia creata non dis- 
tinguitur a sua existentia. 

Respondeo, dum dicimus essentiam creatam distingui ab existentia, 
nos logui, 101 guidem de ipsa essentia existeniiae, sed de essentiis aliarum 
rerum, guae participant existentiam, puta hominis, angeli, etc.  Sicut enim 
omne agens agit per actionem distinctam, actio vero ut agat non eget alia 
actione, sed suo modo agit per seipsam; ila et omne creatum guod existit, 
eget existenlia a se distincta, gua fiat existens; attamen ipsa existentia, gua 
gua res exislunt, non eget alia existentia, sed per se ipsam suo modo 
existit, 

Cfr. Mercier, op. cit. p. 125—126. 
Klaidingai kai kurie laiko egzistavimą tartum kokiu substancijos ak- 
cidensu. Tomas Akvilietis aiškiai pasisako prieš tokią pažiūrą:  Esse rei, 
guamvis sit aliud ab eius essentia, non tamen est intelilgendum, guod sit 
aliguid superadditum ad modum accidentis, sed guasi constituitur per prin- 
cipia essentiae... In IV Metaph lect. 2, 

santykius, tik tuomet susidaro substancinės vienetos, kai jungia- 
si aktas su potencija; taigi prie tokio jungimosi turi būti vienu 
sudėtiniu elementu reali galimybė. Kaip tik šitaip ir yra, kai kal- 
bame apie konkretaus daikto realų sudėtinumą iš esmės ir eg- 
zistavimo: būtent, esmė yra aktualizuojama egzistavimo aktu, ir 
tokiu būdu atsiranda egzistuojantis daiktas. e 

Taigi santykis tarp esmės ir egzistavimo egzistuojančiame 
daikte yra kaip tarp potencijos ir akto.!) 

Toks santykis tarp esmės ir egzistavimo, kaip tarp poten- 
cijos ir akto, yra visose būtyse, išskyrus Dievą.?) 

Toks santykio tarp esmės ir egzistavimo, kaip santykio tarp 
potencijos ir akto, supratimas dar aiškiau parodo realaus skirtu- 
mo tarp esmės ir egzistavimo pripažinimo protingą pagrindą.) 
Mat, labai aišku, kad tarp potencijos ir akto yra realus skirtumas. 


1) Ci. S. Thomas, Summa Theol. I, ą. 8, a. 4: Oportet igitur guod ip- 
sum esse comparetur ad essentiam guae est aliud ab ipso, sicut actus ad 
potentiam. 

2) ibid; esse est actualitas omnis formae. 

3) Cif. 5. Thomas. Summa Theol. I, g. 54, a. 3: In omni creato essen- 
tia differt ab eius esse et comparatur ad ipsum sicut potentia ad actum. 

Ci. S. Thomas. Contra Gent. II, 54; Non est autem eiusdem rationis 
compositio ex materia et forma et ex substantia et esse, guamvis utrague 
sit compositio ex actu et potentia... (Etenim) esse non est proprius actus mate- 
riae sed substantiae totius... Unde in compositis ex materia et forma ipsa 
substantia est ipsum guod est; et ipsum esse est guo substantia denomina- 
tur ens. In substantiis autem intellectualibus, guae non sunt ex materia et 
forma compositae, sed in eis ipsa forma est substantia subsistens, forma est 
guod est; ipsum autem esse est actus guo est. Et propter hoc, in eis est 
unica tantum  compositio actus et potentiae, guae scilicet est ex substantia et 
esse, guae a guibusdam dicitur, ex guod est et esse, vel ex guod est et 
guo est. 


IV. SKYRIUS. 


Apie galimas būtis. 


s 1. Kas yra galima būtis? Kokios yra galimumo rūšys? 


I. Galima būtis (ens possibile) iš vienos pusės skiriasi nuo 
aktualios esybės iš kitos gi pusės nuo grynai mintinės būties. 
Mat, galima būtis neegzistuoja pasaulyje ir tuomi skiriasi nuo 
aktualios esybės; bet galima būtis gali čia egzistuoti ir tuomi 
skiriasi nuo grynai mintinės būties (pav, nuo neigimų, nuo I0- 
ginių tik tarp sąvokų santykių). Galima būtis tad yra tokia, ku- 
ri neegzistuoja, bet gali egzistuoti. 

II. 1) Galimos būties galimumą galima svarstyti dviem at- 
žvilgiais: kaipo vidujinį galimumą ir kaipo išorinį. 

a) Vidujinis galimumas čia reiškia, kad tarp sudėtinių ku- 
rios esmės sąvokos turinio dalių nėra prieštaravimo. Galima, pa- 
vyzdžiui, būtis — namas su milijonu durų ir keliais milijonais 
langų, nors faktinai tokio namo niekur nėra. Galimas yra aukso 
kalnas, nes nėra jokio prieštaravimo tarp sąvokų tūrio auksas ir 
kalnas. Sitas galimumas vadinasi taipgi negatyvus, nes reiškia 
tik, kad nėra kliūčių iš pačios esmės vidaus sąstato egzistavi- 
mui. 

b) Bet kad galima būtis iš tikro egzistuotų, neužtenka tik 
to negatyvaus, vidujinio galimumo. Reikia dar, kad egzistuotų 
priežastis, galinti įvykdyti tai, kas savyje neturi vidujinio prieštara- 
vimo; kitaip sakant reikia dar išorinio !) arba pozityvaus galimumo. 

2)a) Begalinę galybę turinti priežastis gali pajėgti visa įvyk- 
dyti, kas tik turi savyje vidujinį galimumą. 

Esybės, kurios neturi begalinės galybės, ne visa tai gali 
įvykdyti, nes tik turi savyje vidujinį galimumą; kiek jos čia ką 
gali, tai pareina nuo jų išgalių rūšies ir laipsnio. 

b) Išorinis galimumas, kiek jis pareina nuo turinčių ap- 
ribotą galybę būčių, vadinasi fiziniu, būtent, kai pareina nuo 
gamtos fizinių dėsnių; tas išorinis galimumas, kuris remiasi 
protingų esybių moraliais dėsniais, vadinasi moraliu. 

3) Taigi galima skirti trejopą galimumą ir negalimumą. 

a) Metafiziškai galima yra tai visa, kas tik turi vidujinį ga- 
limumą. Kitaip dar šitas galimumas vadinasi absoliučiu. 

Metatfiziškai negalima yra visa tai. kieno esmėje būtų prieš- 


1) Vadinasi išorinis galimumas dėl to, kad galima būtis pati savęs re- 
alizuoti  egzistuojančiame pasaulyje regali; tam reikia kitos ir tai aktualios 
egzistuojančios esybės (priežasties). 

taravimo. Pavyzdžiui, metatiziškai yra negalimas geležinis medis, 
medinė geležis, kas kartu tuo pačiu atžvilgiu judėtų ir nejudėtų 
ir tt Kas yra metaliziškai negalima, to ir Dievas įvykdyti negali. 
Mat, kas metatiziškai yra negalima, yra tikra nebūtis; na, o jokia 
priežastis negali savo išdava turėti nebūties; juo labiau tai prie- 
šinasi absoliučios esybės veikimo supratimui. 

b) Fiziškai yra galima tai, kas gali būti įvykdyta pagal ti- 
zinius gamtos dėsnius. Antai, negalima, kad kuris žmogus savo 
jėgomis susyk perkeltų į kitą vietą kokį kalną. Tai, kas fiziniais 
dėsniais veikiančiomis galiomis negali būti įvykdyta, gali būti 
įvykdyta tik Dievo, jeigu nėra vidujinio negalimumo. 

Kas galima yra fiziškai, tai galima ir metaliziškai, tai gali 
būti įvykdyta ir Dievo. 

c) Moraliai galima yra tai, kas gali būti padaryta protin- 
gos esybės, atsižvelgiant į jos moralius dėsnius, ir moralias iš- 
gales, į įprastą žmonių veikimo būdą. Galima, antai, kad moti- 
na mylėtų nedėkingą vaiką, kad gobšus žmogus meluotų. 

Moraliai negalima tai, kas priešinasi paprastam žmonių el- 
gimosi, būdui; tai, absoliučiai ir fiziškai imant, yra galima, bet rei- 
kia tam daryti pastangų, kurių paprastai nedaroma. Antai, išro- 
do negalima išsisaugoti blogos įtakos, nuolat esant tarp nedo- 
rų draugų. Moraliai negalima, kad kas be reikalo, ar be jokios 
naudos meluotų. 

III. Galima būtis, kaip jau sakėm, skiriasi nuo nebūties. 
Ji nesiskiria, tiesa, nuo nebūties iš atzvilgio į aktualų egzistavi- 
mą (nihilum existentiae), bet nėra nebūtimi esmės atžvilgiu (ni- 
hilum essentiae); taigi nėra tikra nebūtimi. Tai ypač aišku iš šio 
palyginimo: 

a) Galima būtis visada turi savo turinį ir gali būti pažinta 
savyje. Tuo tarpu nebūtis neturi jokio savo turinio ir gali būti 
pažinta kaipo neigimas sau prišingumo (būtent, esybės). 

b) Galimos būtys ir aktualios esybės išreiškiamos ta pa- 
čia sąvoka. Pavyzdžiui, ta pati augalo sąvoka pritaikoma savo 
turiniu ir tiems augalams, kurie faktinai egzistuoja, ir tiems, ku- 
rie neegzistuoja, bet gali egzistuoti. Visai kas kita su nebūtimi. 

c) Kas yra galima, gali būti įvykdyta ar apribotos ar neapri- 
botos galybės. Tuo tarpu  nebūčiai jokia priežastis negali duoti 
egzistavimo, 

Iš šio palyginimo aišku, kad galima būtis skiriasi nuo bet 
kokios mintinės būties (neigimų, trūkumų, logiškų santykių). 

Galima būtis turi tokį ir tokį turinį ne dėl to, kad mes pa- 
žįstame ją tokia, bet mes pažįstame ją tokia, kadangi ji tokia yra, 
nepareinamai nuo tokia jos pripažinimo !). 

IV. Betarpiškas išorinio galimumo pagrindas — tai egzista- 


) Cf. De Munnynck. L'idėe de Vėtre. Revue neo-scolastigue. Mai 1929 
Louvain, 185 p. 

vimas veikiančios priežasties, kuri tai, kas turi vidujinį galimumą, 
gali įvykdyti. Visos priežastys, kurias mums nurodo patyrimas, 
yra pripuolamos, ne su būtinumu egzistuoja; turi tad egzistuoti 
esybė, kuri iš savo esmės turi egzistavimą. Taigi Dievas yra gi- 
liausias išorinio esybių galimumo pagrindas. 

Galima būtis negali pati sau duoti egzistavimo; mat, ko kas 
neturi, to ir sau duoti negali !), 


s 2. Vidujinio galimumo pagrindų klausimas. 


I. Galimos būties sąvokos turinį sudaro požymių sintezė. 
Kai tie požymiai neturi tarp savęs prieštaravimo, kai jie suside- 
rina tarp savęs, tai sakome, kad turime čia reikalą su vidujinį 
galimumą turinčia būtimi ar esme. Vidujinis galimumas daro ato- 
trauką nuo to, ar yra priežastis, kuri aktualizuos tai, kas viduju 
būdu yra galima. 

Kyla klausimas, koks yra to vidujinio galimumo pagrindas. 

Il. Betarpišką vidujinio galimumo pagrindą mums duoda 
prieinami mūsų patyrimui daiktai. Būtent, kai patyrimas pristato 
mūsų protui pažinimo medžiagą ir kai protas su pagalba ato- 
traukos įžiūri daikte esminius požymius, tai tarp tų požymių tuo- 
jau mato santykius. Aišku, kad, jeigu egzistuojančio daikto es- 
mėje yra toki ir toki požymiai, tai tarp jų negali būti prieštara- 
vimo, nes kitaip daiktas neegzistuotų. Jei daiktas egzistuoja, tai 
aišku, kad tokių esmės požymių, kaip tame daikte, suderinimas 
yra galimas. Jei kas egzistuoja, tai reiškia, kad gali egzistuoti. Ab 
esse ad posse valet illatio! 

Mes galime taipgi lengvai suprasti, kad kai kurie požymiai 
paimti iš įvairių egzistuojančių daiktų, neturi tarp savęs priešta- 
ravimo, kad jie yra suderinami. Cia paprastai privedama šis kla- 
siškas pavyzdys: „Aš niekados nesu matęs auksinio kalno, bet 
aš ten esu matęs kalną, o čia auksą; sugretinimas tų dviejų pa- 
tyrimų man leidžia sakyti, kad auksinis kalnas yra galimas“. 

Trumpai kalbant, matomojo pasaulio esybės, kurias mes 
pastebime, duoda mums betarpišką galimų esybių vidujinio gali- 
mumo išaiškinimą. Ab esse ad posse valet illatio! 

III. Bet paskui tuojau kyla klausimas apie gilesnį vidujinio. 
galimumo pagrindą. 

Išrodo, kad vidujinio galimų būčių galimumo pagrindas yra 
pirmesnis už egzistuojančius daiktus. Tai bandoma paremti šias 
samprotavimais: 


1) Ci. S. Thomas. C. Gent. I c. 16: Guamvis id, guod guandogue est 
in potentia, guandogue in actu prius sit tempore in potentia guam in actu, 
tamen simpliciter actus est prior potentia: guia potentia non educit se in ac: 
tum, sed oportet guod educatur in actum per aliguid guod sit in actu. Omne 
igitur guod est aliguo modo in potentia, habet aliguid prius se. 

1) Galimumas išrodo nepriklausomas nuo egzistuojančių daik- 
tų; galima prileisti, kad matomo pasaulio nėra, o betgi galimos 
būtys pasiliks galimos. 

Ir pabrėžiama, kad jos liks galimos ne dėl to, kad tyliai 
prileidžiama mano proto egzistavimas, kuris sprendžia apie jų 
galimumą. Juk galimos būtys ne dėl to yra galimos, kad aš 
apie jų galimumą sprendžiu: priešingai, aš dėl to laikau jas ga- 
limomis, dėl to, kad jos yra galimos nepriklausomai nuo mano 
pripuolamo apie jas galvojimo. 

Pagaliau aš galiu suponuoti ir mano, ir kitų žmonių neeg- 
zistavimą, tai ir tada atatiks tiesą pasakymas: kad akmens, auga- 
lai, gyvuliai, žmonės yra galimos esybės. !). 

2) Galimų būčių ypatybės yra priešingos egzistuojančių 
daiktų ypatybėms. Egzistuojantieji daiktai ne su būtinumu 
egzistuoja, yra pripuolami, kinta, yra surišti su laiku ir vieta, 
Priešingai, galimos būtys turi būtinumo, visuotinumo, nekinta- 
mumo ypatybes; ju galimumas nėra įspraustas į laiko ir erdvės 
ribas ?). 

3) Egzistuojančių pasaulio daiktų, bent tų, kuriuos pažįs- 
tame, yra apribotas skaičius; tuo tarpu galimų esybių yra neri- 
bota daugybė, nes nėra galima nurodyti, kur gali būti galas esy- 
bių serijoms. 

4) Pagaliau, iš to, girdi, aišku, kad egzistuojantieji daiktai 
negali būti galimų būčių galimumo pagrindu, nes mes naudo- 
jamės galimomis esybėmis, kaipo normomis, pagal kurias spren- 
džiame, kuo turėjo ar turi būti egzistuojantieji daiktai. Dažnai 
juk mes sakom, kad tas žmogus neturi švelnumo, drąsumo, ko- 
kį turėtų turėti, daiktas nėra taip baltas, kaip turėtų būti. Pa- 
našūs sprendimai, girdi, liudija, kad mumyse yra aukštesnė tie- 
sos norma, negu egzistuojantieji daiktai ir negu mes patys; nes 
pagal tas normas ir apie savo vertę turime spręsti. 

IV. Sitie ir panašūs samprotavimai, rodos, pakankamai įro- 
do, kad egzistuojančiuose daiktuose negalima rasti tikro galimų 
būčių galimumui pagrindo, nes iš tų daiktų pažinimo atrodo, 
kad negalima išaiškinti galimų būčių čia išdėstytų  ypa- 
tybių. 

Nemaža dėl to įvairių srovių filosofų stengiasi ieškoti to 
pagrindo Dievo esmėje, 


1) Cia privedama paprastai šv. Augustino tekstai, pav., De lib. arbitrio, 
lib. II, c. 12: Veritatem Guam non possis dicere vel tuam vel meam, vel 
cuiuscumgue hominis, sed omnibus incommutabilia vera cernentibus, tam- 
guam miris modis secretum et publicum lumen, praesto esse ac se praebere 
communiter; omne autem guod communiter omnibus ratiocinantibus atgue 
„Alike“ niks praesto est, ad ullius eorum proprie naturam  pertinere guis 

ixerit? 

Ziūr. taipgi Balmes, Philosophie fondamentale, 1. IV, c. 26, trad. fr. 
Liėge, 1852. 

2) Cf. S. Augustinus, ten pat c. 8. 

1) Pripažįstant su būtinumu egzistuojančią būtį, kuri nuo 
amžių save pažįsta ir pažįsta, kad jos nekintama esmė sutvėri- 
mų imituojama, galima, girdi, tokiu būdu turėti raktą, kaip iš- 
spręsti visas sunkenybes, kurias sukelia galimų būčių ypatybės, 
kurių negali išaiškinti egzistuojančių daiktų pažinimas. 

a) Kadangi Dievas su būtinumu egzistuoja ir Jo esmė yra 
su būtinumu imituojama skirtinų nuo Jo būčių, tai suprantama, 
kad galimos būtys gali liktis su savo ypatybėmis, net jeigu visas 
pasaulis, visi žmonės išnyktų. 

b) Galimų esybių ypatybės, kurios taip priešingos egzistuojan- 
čių daiktų ypatybėms, lengvai išaiškinamos, kai suprantama, kad ga- 
limos būtys yra imitavimai būtinos, nekintamos būties, kuri yra 
visokios realybės prototipas (pirmavaizdis) ir nėra uždaryta nei 
laiko, nei erdvės ribose, 

c) Nėra ribų galimų  būčių daugybei, nes joks apribotas 
galimų esybių skaičius, imituodamas Dievo esmę, negali išsemti 
Dievo esmės turtingumo. 

d) Pagaliau, kadangi Dievas, kaipo pavyzdingoji priežastis, 
sutvarkė pasaulį, tai aišku, kad yra absoliuti, nekintama, amžina 
norma, pagal kurią vertiname egzistuojančius daiktus ir kuri yra 
mūsų sprendimams tiesos matas. 

2) Taigi, išrodo, kad tik Dievo esmė gali būti pakankamu 
galimų būčių galimumo ir jų ypatybių pagrindu. 

Pabrėžiama, kad taip ne tik galima manyti, bet, girdi, ir 
reikia Dievo esmę laikyti būtinu čia pagrindu, nes kur kitur, jei 
ne Dievuje galima rasti tą ieškomą pakankamą pagrindą? Juk 
egzistuojančiuose daiktuose tokio pagrindo rasti negalima, tai, 
reiškia, kad jo ieškoti nėra kur kitur, kaip Dievuje, ir iš tikro 
Dievuje jį aiškiai randame. 

V. Kai dėl minėtų samprotavimų, tai reikia pasakyti, kad ii- 
losofijoj tada, kai jau yra aposterioriniais argumentais įrodyta, 
kad yra Dievas be galo tobulas,be galo tobulo pažinimo, tai supranta- 
ma, kad Jis turi pažinti ir sutvėrimų, kuriems Jis laisvai davė 
egzistavimą, pirmavaizdžius. 

Bet šičia, ontologijoj, mums rūpi tuo tarpu ne sintetiš- 
kas, bet analitiškas realybės aiškinimas. Mes čia dar iki šiol 
nesame užsiėmę ex professo Dievo egzistavimo įrodymu. Tad 
čia Dievuje ieškoti analitiškame tyrinėjime galimų būčių gali- 
mumui pagrindo galima būtų ne bent tada, kada būtų matyti 
aiškiai, kad kitur jokiu budu to pagrindo nesurasi. 


s 3. Analitiškame realybės aiškinime pakankamą būčių 
galimumo pagrindą proto atotraukos pagalba randame 
egzistuojančiuose daiktuose. 


Iš tikro, ir atotrauką darant nuo Dievo egzistavimo, galima 
surasti galimų būčių ypatybių išaiškinimą. Būtent: 

I. Nurodoma į tai, kad galimos būtys yra nepriklausomos 
nuo pripucolamo egzistavimo. 

Bet čia nėra nieko nuostabaus. Proto abstrakcijos pagal- 
ba mes įžiūrime daiktų esmę skyrium ) nuo egzistavimo ir nuo 
konkrečių, individualių ypatybių. 

Žinoma, kai mes galvojame, kai mes darome atotrauką, tai 
mes turime egzistuoti. Bet iš to neišeina, kad mūsų abstrakčiai 
pažinto objekto turinyje turėtų dėlto būtį vienu iš elementų 
abstrakciją darančio subjekto egzistavimas. Visai natūralu dėlto, 
kad abstraktūs objektai prisistato proto refleksijai, kaipo dalykai 
savo turinyje neturintieji sąryšio su pažįstančiu, abstrakciją da- 
rančiu objektu, kitaip sakant, tie objektai prisistato reileksijai, 
Kano nepriklausantieii nuo bet kokio pažįstančio subjekto da- 
lykai. 

Aiškinimas abstrakčiai: imamos esmės ypatybių kilmės pri- 
klauso ex professo psichologijai. Bet ir šito klausimo reikalui 
tenka tai šiek tiek paliesti. 

II. Ryškiausia galimų esybių ypatybė — tai yra ju būtinu- 
mas. Kvarcas, pavyzdžiui, yra galimas, būtinai galimas. 

Kaip išaiškinti šitą būtinumą? 

Matomojo pasaulio daiktai neegzistuoja su būtinumu; mū- 
sų mintys ir jų turinys irgi neturi tokio egzistavimo. Galima 
juk mintyje prileisti, kad ir vieni, ir kiti yra išnykę. Taigi būti- 
numas nėra tokia ypatybė, kuri priklausytų daiktams arba abs- 
trakčioms esmėms, kaipo tokioms. 

Reikalinga tą abstrakčią esmę analizuoti ir tos esmės ana- 
lizavimo dėka įžiūrėtus tos esmės elementus palyginti vienus su 
kitais; tik tada mūsų protui pasireikš būtinumo charakteris (ypa- 
tybė). Taigi iš esmės dalyką imant, reikia sakyti, kad būtini yra 
tik santykiai tarp abstrakčiai prisistatyto ir analizuoto tipo su- 
dėtinių elementų. 

a) Kad vidujinis būtinumas galimo tipo (galimos būties) 
pasireikštų, reikia dviejų sąlygų: kad tipas būtų duotas, tai yra, 
realizuotas ir pastebėtas gamtoje:arba protu sugalvotas; kad to 
tipo turinys būtų analizuotas ir būtų sužinoti jį sudarantieji 
esminiai požymiai ir kad tarp tų požymių būtų pažintas susi- 
derinimas. 

Antroji sąlyga, aišku, suponuoja pirmąją; be pirmosios ir 
antroji pranyksta. 

b) Žiūrėkime į tipą abstrakčiame stovyje; įsižiūrėkime, koki 
požymiai sudaro jo turinį. Tada mes pastebėsime iš vienos pu: 
sės dar neanalizuotą tipą, iš kitos pusės pastebėsime analizės 
pagalba surastus jo turinio požymius. Ir mes pamatysime tarp 


1) Kai čia sakome skyrium, tai nereiškia, kad mes pozityviai atskirtu- 
me nuo egzistavimo, bet tik reiškia, kad egzistavimas neįeina į abstrakčiai 
žiūrimo objekto ti rinį. 

neanalizuoto tipo turinio ir tarp tų surastų turinio požymių 
tikrą identiškumą; mat, čia tas pats turinys, tik vienur neana- 
lizuotas, 0 antrame atvejyje išanalizuotas. 

Aišku, kad tarp to tipo požymių yra susiderinimas, nes 
neanalizuotame tipe jie (požymiai) yra drauge. Abstraktaus ne- 
analizuoto tipo turinys yra identiškas tiems požymiams, kurie 
suvienyti sudaro tą tipą. Reiškia, kad tarp tų požymių yra su- 
lali Tai čia ne kas kita, kaip tapatybės principo išreiš- 

imas. 

c) Būtinumas, kurį turi tapatybės dėsnis (identiškumo 
principas), turi ir susiderinimas požymių tipe į vienybę, kurią 
realizuoja gamta arba sugalvoja mūsų protas. Galimų  būčių 
santykiai tad turi tokį pat būtinumą, kaip ir tapatybės dėsnis. 

Pavyzdžiui, mes matome arba vaizduojamės kvarcą; kvar- 
cas susideda iš siliciųm ir  deguonio (Si O5); mes sakome: ar 
kvarcas dabar egzistuoja ar neegzistuoja gamtoje, bet kvarcas 
yra galimas, būtinai galimas. 

2) Kai mes šitaip sakome, tai ką tai reiškia iš tikrųjų? 

Ugi štai ką. Jeigu ir visas kvarco išteklius žemėje pranyk- 
tų, tai vis tiek būtų atatinkąs tiesą pasakymas, kad substancija, 
sudėta iš vieno atomo silicium ir dviejų atomų deguonio, yra 
galima; susiderinimas tarp savęs vienoje kvarco esmėje ir atomo 
silicium, ir dviejų atomų deguonio yra galimas; susijungimas 
tad tų dviejų elementų neturi savyje prieštaravimo. 

Sitas nebuvimas prieštaravimo ir daro būtiną tipo gali- 
mumą. Aišku, kad tai suponuoja, kad tipas yra duotas (duomuo) 
bent mintyje. Tas būtinumas yra tad būtinumas santykių ir 
jis yra sąlyginis. 

3) Bet gal kas pasakys, juk tas tipas yra būtinai duotas 
(duomuo). Taigi susiderinimas 10 tipo požymių yra absoliutus. 

Bet kur pagrindas, sakyti, kad tipas yra būtinai duotas? 
Mes žinome, kad jis yra duotas dėl to, kad mes jį gavome su 
pagalba proto abstrakcijos iš pojučių pristatytos medžiagos pa- 
tyrime. Bet jeigu, antai, iš patyrimo mes nepažintume kvarco ir 
nežinotume jo sudėties, jei nežinotume nei silicium, nei deguo- 
nio ypatybių, tai nė joks chemikas negalėtų drįsti sakyti, kad 
kvarcas yra galimas. 

Mes neturime jokio tipo pažinto, kuris betarpiškai ar tar- 
piškai nebūtų buvęs gautas su abstrakcijos pagalba iš pojučių 
pristatytos medžiagos. Jeigu mes patyrime ueturėtu me pagrindo 
tipui ir jį sudarantiems elementams pažinti, tai neturėtume kuo 
remtis, sakydami, kad jis yra galimas. 

4) Bet čia vėl gal kas prikiš, kad, net suponuojant, kad 
visas pasaulyje egzistuojantis kvarcas yra išnykęs ir kad net 
nėra jokios protingos būties, kuri galėtų apie jį galvoti, vistik, 
girdi, kvarcas liktųsi savyje galimas. 

a) Į tai reikia atsakyti, kad čia priekaištų darytojų klaidin- 
gai klausimas statomas. Sitaip klausimą formuluojant, jau supo- 
nuojama savaime tuo pačiu, kad galimos būtys yra duotos (yra 
duomens). Žinoma, kai tos būtys yra jau duotos (duomens), tai 
jų galimumas, jų santykių tiesa yra nepriklausoma nuo laiko ir 
nuo erdvės. Bet galimos būtys, kaipo tokios, nėra gi duomens. 

Jeigu patyrimas mums neduotų kvarco pažinti, jeigu ne: 
būtų, kurs abstrakčiai jį pažintų, tai nebūtų nei tiesa, rei klaida 
sakyti, kad kvarcas yra galimas, arba kad kvarcas yra negalimas. 

b) Zinoma, galima būtų kvarco galimumui pagrindą ir tada 
nurodyti, suponuojant, kad egzistuoja begalinis protas, kuris 
savo esmėje randa pagrindą visoms galimoms būtims. Bet sų- 
ponuoti begalinio proto egzistavimą šitame ginče būtų supo- 
nuoti tai, kas da yra toje filosofijos vietoje su klausimo ženklu. 
Dievo buvimo įrodymams reikia pirma susidaryti reikiamą bazę; 
o tą bazę sudarant, negalima jau remtis Dievo buvimo supona- 
vimu. 

Cia tad galima pritaikyti, ką Tomas Akvinietis yra pasakęs 
apie tiesą. Net jeigu žmogaus proto nebūtų, tai ir tada tiesos 
būtų tiesomis, samprotauja Tomas Akvinietis, būtent, iš atžvilgio 
į dievišką protą (suponuojant, kad būtų jau žinomas to dieviš- 
ko proto buvimas). Bet jeigu nėjokio proto nebūtų, kas yra ne- 
galima, tai tada tiesai pagrindo nepasiliktų ). 

5) Darant išvadą iš to, kas čia pasakyta apie galimos būties 
būtinumo charakterį, reikia pasakyti, kad galimos esmės nėra sa- 
vyjė arba absoliučiai būtinos. Vienas čia dalykas tiktai yra būti- 
nas, būtent, kad, jeigu suponuojama, kad yra tokia ar tokia es- 
mė patyrime ar žmogaus mintyje, tai tą esmę analizuojant, gali- 
ma įžiūrėti ją sudarančius elementus ir tarp tų elementų su bū- 
tinumu galiojančius susiderinimo santykius. Trumpai išsireiškiant, 
galimos būties būtinumas yra tai sąlyginis santykių bū- 
tinumas. 

Sakoma sąlyginis, nes pareina, kaip sakėme, nuo dviejų są- 
lygų: reikia, kad būtume radę patyrime pagrindo tos ar kitos ga- 
limos esmės sąvokos turiniui ir kad būtų protas, kurs tai pada- 
ro, būtent, proto atotraukos būdu patyrimo medžiagoj įžiūri tos 
esmės sąvokai turinį. 

III. Nekintamumas taipgi sąlygiškai priklauso tiems patiems 
santykiams. Pagaliau, galimos būtys yra universalios ir amžinos 
tik negatyvioje prasmėje: jos yra, būtent, nepriklausomos nuo 
konkrečių materijos, erdvės ir laiko aplinkybių. 

IV. 1) Abstrakti esmė duoda pagrindą neribotai galimų 


1) Cf. S. Thomas. De Veritate g. 1 a. 2: Etiamsi intellectus humanus 
non esset, adhuc res dicerentur verae in ordine ad intellectum divinum (po- 
sito guod existentia huiusmodi intellectus praecognosceretur), sed si uter- 
gue intellectus, guod est impossibile, intelligeretur auferri, nullo modo veri- 
tatis ratio remaneret. 

būčių daugybei. Iš tikro, kai koks patyrimo daiktas protu ima- 
mas abstrakčiai, pakanka jį (jo turinio atžvilgiu) refleksijoj paly- 
ginti su individualiomis būtimis, kurios yra jo konkretūs reali- 
zavimai, ir lengva pastebėti, kad jis gali būti realizuojamas ne- 
ribotą daugybę kartų. 

Tuo pačiu, kad abstrakti esmė (abstraktus tipas) nėra suri- 
šta su jokia konkrečia, individualia materijos, erdvės ir laiko ap- 
linkybe, tai ji gali būti pritaikyta realizavimui bet kokios materi 
jos, erdvės ir laiko aplinkybėse. Sakyti gi, kad abstrakti esmė ga- 
li būti pritaikyta realizavimui visose materijos, erdvės ir laiko są- 
lygose, tai reiškia kitais žodžiais sakyti, kad ji yra visur ir visa- 
da, neribotai yra galima. 

2) Bet čia prikišama, kad, girdi, santykiai tarp elementų, su- 
darančių abstrakčią esmę, yra amžini tik negatyvioje prasmėje; bet 
objektyvi realybė, kurią išreiškia abstrakti esmė, juk yra, girdi, 
pozityviai nepriklausoma nuo laiko! 

Į tai reikia atsakyti, kad čia yra tas pats painiojimasis. 

Objektyvi realybė, abstrakčios sąvokos išreiškiama, yra pro- 
to gauta atotraukos būdu iš patyrimo, tai reiškia iš pojučiams 
prieinamų daiktų, kurių egzistavimas yra, aišku, laikinas. 

Zinoma, jeigu egzistuoja dieviška būtis, pozityviai amžina 
ir jeigu mes turėtume intuiciją tų galimų tipų (kaipo imituojan- 
čių Jo esmę), kuriuos Dievas. turi pažinti, tai mes tikrai matytu- 
me galimas būtis pozityviai amžinas. Bet šitoje lilosotijos vieto- 
je, užlaikant logišką tvarką tarp klaušimų, mes dar negalime sti- 
ponuoti tikrą Dievo buvimą. Net ir prileidus, kad Dievas egzis- 
tuoja, tai da nereiškia, kad mes įgalėtume įžiūrėti į Jo begalinio 
tobulumo pažinimą ir Jame pamatyti tas Jo sužinomas galimas 
būtis. 

Galimų  būčių amžinumas mums gali būti tik negaty- 
vus ir sąlyginis. 

V. Zinoma, šitos čia mūsų paduodamos išvados gali išro- 
dyti nevienam nepriprastos, keistos. 

Mat, nuo pat parėjimo mūsų į protą mumyse veikia abs- 
trakcijos galia, pasinaudodama pojučių pristatyta medžiaga. Mes 
esame dėl to taip labai supratę su abstrakčių esmių pasauliu, 
kurį mes patys esame susidarę. Ilgainiui tos abstrakčios esmės 
mums atrodo, kaip koki ankščiau egzistavusieji už daiktus ir už 
mūsų pirmąsias mintis daiktų modeliai. Tos abstrakčios esmės 
sudaro kaip kokį rezervuarą predikatų (ypatybių, požymių), kuriais 
mes paskui naudojamės, jų kilmės neįsisąmonindami, ir kuriuos 
taikome patyrime sutinkamiems daiktams. Būtini, visuotiniai, amži- 
ni santykiai, kurie atsiranda iš sugretinimo abstrakčių esmių ir 
jas sudarančių elementų, išrodo mums, kaip kokia amžina princi- 
pų ir išvadų sistema, kuri turi saistomos, kaip kokios įstatymų 
galios, kuriai Dievo kuriamasis pasaulis turėjo pasiduoti ir kuriai 

turi būti paklusnūs ir konkretūs pasaulio daiktai, ir protai, kurie 
tuos daiktus svarsto šviesoje tų amžinų principų ir išvadų. 

Bet reikia įsidėmėti, kad toks suponavimas amžinos tų es- 
minių tipų preegzistencijos, kuriuos Platonas vadino TO70s vonTOs 
(mundus intelligibilis), kad pripažinimas tų esminių tipų elemen- 
tų santykiams amžino įstatymiško galiojimo yra ne kas. 
kita, kaip, jei taip galima išsireikšti, protinės optikos iliuzija. 

Tų abstrakčių esmių mūsų pažinime atsiradimas juk tai 
yra mūsų darbo vaisius. Mūsų darbo vaisius taipgi principai, 
kurie tąja esme remiasi. 

Kai mes pradedame užsiimti retlektuojančia spekuliacija, ku- 
ria kartais nesistematingai bando užsiimti ir nemokyti žmonės, ir 
kuri yra įprastas filosofui užsiėmimas, tai minėti abstraktūs tipai 
(abstrakčios esmės) ir jų būtini dėsniai jau yra mus aplenkę; būi- 
tent, jau jie yra mūsų sąmonės viršūnėje, apšviesdami ir diriguo- 
dami kiekvieną mūsų protinio pažinimo žygį, kaip saulė kad švie- 
čia mūsų tiziniam gyvenimui ir jį veikia savo įtaka. 

Per daug užsimirštama, kad reflektuojantis pažinimas yra 
paskesnis už savaimingą (spontanišką) proto darbą; yra paske- 
snis už spontanišką (savaimingą) mūsų pažinimų raidą. 

Kai mes svarstome, nuo ko pareina, kaip vyksta spontaniš- 
kas mūsų proto darbas, tai čia sužinome, kad jis pareina nuo dvie- 
jų dalykų: iš realybės pusės — pojučiams prieinamų, kontingen- 
čių (pripuolamų), kintančių, laikinų daiktų; iš  pažįstančio 
subjekto pusės—galios įžiūrėti tokiose pojučių pristatytuose duo- 
menyse esmes atotraukoje nuo apribojimo laiko, erdvės, konkre- 
tumo aplinkybėmis ir galią refleksijoj analizuoti tas abstrakčias 
esmes, kad būtų galima suprasti mintyse jų universalų pritaikymą. 
ir pastebėti, kad tarp sudarančių tas esmes elementų yra būtini, 
nekintami, amžini santykiai!) 

VI. Gal čia mums ir vėl prikišti, kad mes, girdi, neatsime- 
name, kada gi mes esame tas amžinas esmes sudarę, kada tuos 
amžinus santykius, tas aukštesnes už mus normas būtume su: 
formulavę, kurios dabar išrodo galioja kaip normos ir egzistuo- 
jantiems daiktams, ir mūsų sprendimams. 


1) Cf. S. Thomas, De ente et essentia, c. IV: Relinguitur ergo, guod 
ralio speciei accidat naturae humanae secundum illud esse guod habet in 
intellectu. Ipsa enim natura habet esse in intellectu abstractum ab omni- 
bus individuantibus, et habet rationem uniformem ad omnia individua guae 
sunt extra animam, prcut essentialiter est imago omnium et inducens in 
cognitionem omnium, in guantum sunt homines; et ex hoc guod talem re- 
iationem habet ad omnia individua, intellectus adinvenit rationem speciei 
et atiribuit sibi; unde dicit commentator 19 de anima, guod intellectus est gui 
facit universalitatem in rebus: hoc etiani Avicenna dicit in VIII Metaph. Et 
guamvis haec natura intellecta habeat vationem universalis secundum guod 
comparatur ad res guae sunt extra animam guia est una similitudo omnium; ta- 
men secundam guod habet esse in hoc intellectu vel in illo est species guae- 
dam intellecta particularis. 

Reikia, iš tikro, su tuo sutikti, kad pirmas pažinimas tų 
abstrakčių esmių, tų abstrakčių tipų ir būties santykių, kurie 
dabar, išrodo, normuoja mūsu sprendimus, mūsų atsiminimui 
dabar yra neprieinamas. Bet psichologija išaiškina tą čia atsi- 
minimo trūkumą. Mat, tiesioginis, spontaniškas proto pažinimo 
darbas dėl jo greitumo ir lengvumo neiškyla į aiškios sąmo- 
nės sritį, ir tokiu būdu nelieka jų kilmės pėdsakų mūsų at- 
mintyje. 

Tokiu būdu suprantama, kad mes esame linkę manyti, būk 
tie abstraktūs tipai nėra mūsų pažinimo vaisius, būk jie yra kaž 
kur aukščiau už mus, nuo mūsų nepriklausomi. 

Iš čia suprantama Platono ir šv. Augustino tos rūšies en- 
tuziastiški išvedžiojimai apie idealių tiesų charakterį. 

VII. Baigdami šitą paragraią, mes galime šitaip formuluoti 
pasiektą čia svarstymų rezultatą: 

1) Galimų būčių galimumo ir jų ypatybių išaiškinimui pa- 
kankamą pagrindą randame patyrimo daiktuose. 

2) Mūsų protas turi galios tuos daiktus pažinti abstrakčiai 
ir, paskui reflektuojant apie juos, analizuoti abstrakčiai pažintas 
esmes. 

3) Sita reflektuojanti analizė duoda galimumo įžiūrėti uni- 
versalius, būtinus, nepriklausomus nuo konkrečių erdvės ir laiko 
aplinkybių santykius, kurie paskui turi rolę normų ir egzistuo- 
jantiems daiktams, ir mūsų sprendimams. 


$ 4. Teorija, pagal kurią Dievas yra vienintelis galimų 
esybių galimumo ir jų ypatybių pakankamas pagrindas. 


Tik ką esame įrodę, kad nėra reikalo tik Dievuje ieškoti 
galimų esybių galimumo ir jų ypatybių pakankamo pagrindo. 

Dabar čia tenka pridėti, kad negalima čia priešingos teo- 
rijos laikytis, kad neįpultume į ontologizmo klaidas ir į pinkles 
sofizmo, vadinamo užburtu ratu (circulus vitiosus). 

I. Prileiskime, kad būtinumas, kurį rodo galimų esmių ga- 
limumas ir jų ypatybės, nėra tik minėtų santykių sąlyginis būti- 
numas, bet yra absoliutus. Kas gi tada išeina? 

Absoliuti ypatybė gali priklausyti tik absoliučiam subjektui. 

Taigi subjektas, kuriame būtų galimų esmių galimumo ab- 
soliutus būtinumas, būtų pati tobuliausia, su būtinumu egzistuo- 
janti esybė. 

Bet jeigu taip, tai kiekvienas, kas tą galimų esmių būtinumą 
regėtų, tas tuo pačiu regėtų begalinę, su būtinumu egzistuojančią 
būtį. Kitaip sakant, mes tuomet turėtume dieviškos esmės in- 
tuiciją. O čia ir yra ontologizmo klaida. 

Mat, jeigu mes turėtume dieviškos esmės intuiciją, tai 

1) Su būtinumu turėtume pilną laimę, kurią mums duotų 
Dievo esmės intuicija, 

2) Negalėtų būti klaidos Dievo pažinime, 

3) Negalima būtų apie Dievą abejoti. 

Tuo tarpu faktai rodo ką kita: žmonės šiame gyvenime ne- 
turi pilnos laimės; pakankamai yra žinoma, kiek daug ir kaip įvai- 
riai yra žmonės neretai klydę savo samprotavimuose apie Dievą ir 
turėję Jo egzistavimą ir esmę liečiančių įvairių abejonių |). 

Il. Jeigu galimų esmių būtinumo, visuotinumo, nekinta- 
mumo, amžinumo ypatybių pagrindą kitaip, kaip tuojau apeliuo- 
jant prie Dievo pažinimo, negalima būtų išaiškinti, tai tada išeitų, 
kad nebūtų galimumo įrodyti, kad Dievas egzistuoja. 

Mat, kad tikrai būtų galima įrodyti, jog Dievas egzistuoja, reikia 
jau remtis pažintomis tiesomis (prieštaravimo ir priežastingumo 
dėsniu), turinčiomis mūsų anksčiau išaiškinta prasme būtinumo, 
visuotinio pritaikymo, nekintamumo, amžinumo charakterį. Kas 
tad mano, kad tokį charakterį negalima niekam pripažinti, apie 
ką nebūtų žinoma, kad jis tam pagrindą turi Dievuje, tai tuomet, 
norint Dievo egzistavimą įrodyti, tektų suktis užburtame rate. 


s 5. Gelimų esybių galimumoir jų ypatybių galutinis pa- 
grindas sintetiniame svarstyme. 


Jeigu analitiniame svarstyme mes esame priėję prie tikros 
išvados, kad galimų esmių galimumo ir jo ypatybių pakankamo 
pagrindo galima ir reikia pirmučiausia ieškoti abstrakčiai pažin- 
tose egzistuojančių daiktų esmėse ir tas esmes sudarančių ele- 
mentų santykiuose, tai betgi sintetiniam svarstymė mes galime 
analizės rezultatus suvesti į santykius su Dievo esmės pažinimu, 

Kai analitiniais būdais esame jau įrodę, kad yra Dievas pa- 
saulio Kūrėjas, kad Jis yra be galo išmintingas ir be galo tobulas, 
tai visai natūralu į Jį žiūrėti kaipo į sutvėrimų pavyzdinę prie- 
žastį, kaipo į visų galimų būčių aukščiausią Architipą. 

Tik čia reikia atsiminti, kad mes prigimtu protu analogiškai 
ir labai netobulai Dievo esmę pažįstame 2). 


1) Cf. 5. Thomas, In lib. Boethii de Trinitate, g. 1, a. 3: Ouidam dixe- 
runi guod primum guod a mentė humana cognoscitur etiam in hac vila, 
est ipse Dcus, gui est verilas prima, et per hunc omnia alia cognoscuntur. 
Sed hoc aperte est falsum: guia cognoscere Deum per essentiam est homi- 
nis beatitūudo: unde segucretur omnem hominem beatum esse. Et praete- 
rea, cum in divina essentia omnia guae dicuntur de ipsa sint unum, nullus 
ctraret circa ea guae de Dec dicuntur: guod experimento patet esse fal- 
sum. Et iterum ea Guae sunt prima in cognitione intellectus oportet esse 
certissima: unde intellectus certus est se ea intelligere: guod patet in pro- 
posito non esse. 

2, Šilame visame skyriuje naudojausi labai pagrindiniu ir aiškiu klau- 
simo išdėstymu, kurį paduoda D. Mercier, Mėtaphysigue gėnčrale ou Onto- 
logie. VII čdit., Louvain-Paris, 1923, p. 32—60. 

$ 6. Voliuntaristinė teorija apie galimų būčių 
galutinį pagrindą. 


I. Kai kurie filosofai, kaip antai Dekartas, skelbė pažiūrą, 
kad niekas negali nustatyti ribos Dievo visagalybei ir Dievo 
absoliučiai laisvei. Turi tad pagal juos vidujinis galimumas 
pilnai pareiti nuo Dievo valios ta prasme, kad, pavyzdžiui, su- 
ma kampų trikampio lygi dviem tiesiem tik dėl to, kad Dievas 
taip nustatė, du syk du keturi tik dėl to, kad taip Dievas nori. 
Tiesa, mums išrodo nesuprantama, kaip čia Dievas būtų galėjęs 
kitaip ką sutvarkyti, bet ir tas mums nesuprantamumas yra dėi to 
kad Dievas savo valia mūsų protą sutvarkė. 

II. Dievo visagalybė sutvėrimo atžvilgiu yra tokia, kad 
Dievas gali visa sukurti, ką Dievas mano turint vidujinį gali- 
mumą ir kas yra gera. Bet Dievo visagalybė nereiškia, kad Die- 
vas gali daryti tai,.kas yra nesąmonė, kas yra blogą. 

Galimos esmės yra šiaip ar taip imitavimai būties, kuri 
su būtinumu nekintamai egzistuoja. Kadangi toji būtis nesi- 
keičia, tai ir nėra pagrindo, kad ir imituojanti ją galimumų esmių 
tvarka galėtų keistis. 

Jeigu prileisti, kad pareinamai nuo Dievo galios, galėtų 
keistis ir tokios tiesos, kaip du syk du keturi, tai tuo pačiu 
reiktų sakyti, kad ir bendrai tapatybės dėsnis gali keistis; mat, 
toji tiesa, kad du syk du yra keturi, remiasi juk tapatybės 
dėsniu. 

Kas gi vardan Dievo visagalybės ir Dievo laisvės ryžtųsi 
neigti tapatybės dėsnio nekintamumą ir būtinumą, tai tam ne tik 
jau nebūtų galima filosofijoj Dievo egzistavimą įrodyti, bet ir 
nebūtų galima nustatyti tikrų objektų skirtumą tarp pasakymų: 
„Dievas yra visagalis“ ir „Dievas nėra visagalis“; „Dievo valia 
yra paisytina“ ir „Dievo valia nėra paisytina“; „Dievas egzis- 
tuoja“ ir „Dievas neegzistuoja“. 


s 7. Svarbumas apie galimą būtį ir jos ypatybes 
tinkamo supratimo. 


I. Aristotelis ir Tomas Akvinietis nekartą pabrėžtinai kar- 
toja, kad visą pažinimui medžiagą protas gauna iš justinio pa- 
tyrimo. Materialiai tas pats galų gale daiktas yra ir patyrimo ir 
proto pažinimo objektas; tik pojučiai jį patiria konkrečiai, su in- 
dividualiomis ypatybėmis, o protas neįžvelgia į individualias 
tybes, esminius santykius. Protas neįžiūri betarpiškai individu- 
alumų, O pojučiai nenurodo esmės, esminių ypatybių, esmi- 
nių požymių, esminių santykių. 

Sito santykio tarp proto pažinimo ir justinio patyrimo, 
kaip turėjome jau pakankamaj čia ontologijoj progos įsitikrinti, 

negalima užsimiršti ir svarstant abstrakčiausius, justinio paty- 
rimo ypatybėms priešingiausiais išrodančius dalykus. 

Išėjimo punktai ontologijoj, tame abstrakčiausiame moksle, 
yra ne kas kita, kaip egzistuojančios, justiniam patyrimui priei- 
namų daiktų ypatybės. Kaip matėme, prie egzistuojančių, paty- 
riimui prieinamų daiktų tenka apeliuoti net taip išrodančiam to- 
limu nuo justiniam patyrimui prieinamų daiktų ypatybių klau- 
sime, kuris liečia galimas būtis ir jų esmės elementų santykių 
būtinumo, nekintamumo, visuotinio pritaikymo, amžinumo pa- 
kankamą pagrindą. 

Patyrimo faktai yra būtinai respektuotini faktai ir ontolo- 
gijoj. Teisingai sakydavo vidurinių amžių filosofai: contra fac- 
tum non datur argumentum. 

H. Bet iš kitos pusės, kai pagrindiniuose ontologijos 
klausimuose svarstoma visam tam, kas egzistuoja ir gali egzis- 
tuoti, priklausančios bendriausios ypatybės, tai ontologijoj,į ana- 
lizės ir išvadų būdu prieinamos, tiesos duoda šviesos, duoda 
išaiškinimą, nurodo tikrumo pagrindą paprastai gyvenime ir 
įvairiuose specialiuose moksluose vartojamoms sąvokoms ir dės- 
Ika kurie, tie dalykai, kitur negali turėti kompetentingo išaiš- 
kinimo. 

Ir galimų esmių elementų santykių pagrindo išaiškinimas 
daug duoda šviesos bendrai tiesų charakteriui geriau pažinti ir 
suprasti sąryšiui tarp visų bet kur randamų tiesų ir jų santy- 
kiui su tobuliausia tiesa, visokios tiesos šaltiniu. 

Galimos būties ypatybių pagrindo klausimą besvarstydami, 
mes turėjome progos aiškiai įsitikrinti, kad į didžiausias 
nesąmones įsipainiojamą, kai viską norima suvesti į pojučių pa- 
tyrimą, kai neigiama proto specifinė galia; bet iš kitos pusės 
mes taip pat čia aiškiai pamatėme į kokias sotizmų pinkles tenka 
pakliūti, kas bando protu operuoti, pamesdamas visai kontaktą 
su pojučių pristatyta medžiaga, su patyrimo faktais. 


V SKYRIUS. 


Būties, kaipo pirmosios sąvokos, gilesnis 
supratimas. 


Būties sąvoka, kaipo esanti visų sąvokų ir visų proto dės- 
nių pagrinde, reikalinga yra ypatingai rūpestingo išsiaiškinimo 
ypač objektyvios, realios reikšmės atžvilgiu. Svarstant, analizuo- 
jant įvairių filosofinių sistemų struktūrą, tenka pastebėti, kad jų 
idėjinė linkmė užuomazgoje jau yra nustatyta, pareinamai nuo 
to, kaip jų suprantama būties sąvokos kilmė, reikšmė, santykiai 
su kitomis sąvokomis. 

Po to, kas iki šiol čia mūsų apie būtį kalbėta, bus“ leng- 
viau dabar orijentuotis taip svarbiame čia gilesnio būties sąvo- 
kos išsiaiškinimo dalyke. 

Jau įvedamuosiuose į ontologiją klausimuose esame išaiš- 
kinę, kad žmogus neturi įgimtų idėjų, kad visam proto pažini- 
mui medžiagą reikia gauti iš pojučių patyrimo. Tai liečia ir pa- 
čias pagrindines sąvokas, taigi ir būties sąvoką.!) Esame taipgi 
įrodę, kad mūsų pažinimo galios turi siekimo pažinti tai, kas 
yra, pažinti realybę. 

Išeitų tad, kad pagrindiniausia sąvoka, kokia yra būties 
sąvoka, turėtų turėti didžiausią su realybe sąryšį. 

Bet iš kitos pusės būties sąvoka, kaipo visuotiniausia są- 
voka, išrodo labiausiai nutolusi nuo betarpiško su realybe sąry- 
šio. Be to, būties sąvokos aiškinimas negali būti elementarių 
mokslų uždavinys, bet tik giliausio mokslo, kokiu yra ontologija; 
o tuo tarpu pirmosios realybę reiškiančios sąvokos turėtų būti 
labiausiai visų supratimui prieinamos. 

Šituos tad samprotavimus turėdami galvoje, mes šito sky- 
riaus klausimus svarstysime sekančiuose trijuose paragrafuose. 


S1.Visuotinesnė sąvoka yra pirmesnė už mažiau visuotinę. 


Mūsų pažinimo galių veikime konstatuojame ėjimą nuo 
mažiau tobulo prie tobulesnio veikimo. Iš pradžių mes turime 
pojučių patyrimą, paskui proto pažinimą. ?) 


1) Cf. S. Thomas, Summa Theol. I, g. 84, a. 3: Videmus autem guod 
Lomo est guandogue cognoscens in polentia tantum, tum secundum sen- 
sum, guam secundum intellectum. Et de tali potentia ad actum reducitur: 
ut senliat guidem, per actiones sensibilium in sensum; ut intelligati autem, 
per disciplinam, aut inventionem. Unde oportet dicere guod anima cog- 
noscitiva sit in potentia tum ad similitudines guae sunt principia sentiendi, 
guam ad similitudines guae sunt principia intelligendi. Et propter hoc Ari- 
stoteles (in III De anima lect. IX) posuit guod intellectus guo anima intel- 
ligit, non habet aliguas species naluraliter inditas, sed esi, in principio, in 
potentia ad huiusmodi species omnes. 

2) Cf. ibid. g. 85 a. 3: cognitio inlellectiva aliguo modo a sensitiva 
primordium sumit, 

Proto, kaip ir pojučių veikimo yra tokia prigimtis, kad iš 
pradžių pažįstame ne taip aiškiai ir įsakmiai ir palengva eina- 
me prie aiškesnio ir įsakmesnjo pažinimo !). Ir čia suprantama, 
kad pirmesnis proto pažinimas turi būti bendresnės išvaizdos 
0 pirmiausias turi būti visuotiniausios rūšies. 

Įsižiūrėkime tad, ką reiškia tai, kai sakome, kad visuo- 
tinesnis pažinimas yra pirmesnis už mažiau visuotinį: ko, būtent, 
tame sakyme reikia vengti; kaip pozityviai tą sakymą arčiau su- 
prasti, ir kokį tas sakymas turi pagrindą? 

I. 1) Kai sakome, kad visuotinesnė sąvoka yra pirmesnė už 
mažiau visuotinę, tai čia turime galvoje ne pažintų daiktų tvar- 
ką, bet mūsų pažinimo tvarką. Platonizuojantieji, mat, dažnai 
skelbia, kad ir realybėje pirmesni ir tobulesni dalykai yra tie, 
kurie yra visuotinesni. Bet mes, nesilaikydami perdėto realizmo, 
nemanome, kad realybėje egzistuotų bendros ir visųotinos būtys 
kaipo tokios. Visuotinumas čia išreiškia pažinimo tvarkos cha- 
rakterį, kai kalbame apie tai, kokioje tvarkoje eina mūsų pažinimas. 

2) Antras dalykas, kurį čia reikia atsiminti, kad išvengtu- 
me nesusipratimų, yra šis, būtent: pažinimo galių veikime reikia 
skirti tikslą, kurio siekia savo veikimu pažinimo galia, ir kelią, 
kuriuo ji eina prie tikslo. 

Pažinimo galia, kaip kiekviena veikimo galia, siekia iš pri-- 
gimties tobulo pažinimo įr negali būti pilnai pasitenkinusi, kol 
jo nepasiekia. Žinoma, šiuo atžvilgiu ir proto pažinimo galia sie- 
kia aiškaus ir įsakmaus pažinimo, kuris tad siekimo atžvilgiu, 
be abejo, yra pirmesnis, negu neįsakmus, koks yra pažinimas 
visuotinėje tik formoje. 

Bet, kas siekiama, reikia skirti nuo to, kas pavyksta įvyk- 
dyti. Kas pirmuoju yra siekimo srityje, tas yra paskutiniu įvyk- 
dymo atžvilgiu. Mat, einant prie tikslo, reikia panaudoti daug 
įvairių priemonių ir tik priemonių įvykdymo keliu, kartais Ilabai 
ilgu, galima prisiartinti prie tikslo. Žinomas, antai, plačiai teisin- 
gas posakis: Guod est primum in intentione, est ultimum in 
executione. 

Tikslo pasiekimas tad suponuoja priemonių etapo perėji- 


1) Cf. S. Thomas, ibid. 85. a. 3: Dicendum guod in cognitione nostri 
intellectus duo oportet considerare.  Primo guidem, guod cognitio intellec- 
Liva aliguo modo a sensitiva primordium sumit. Et guia sensus est sin- 
gularium, intellectus autem universalium: necesse est guod cognitio singula- 
rium guoad nos prior sit guam universalium cognitio.  Secundo oportet 
considerare guod intellectus noster de potentia in actum procedit.  Omne 
aulem guod procedit de potentia in actum, prius pervenit ad actum incom- 
pletum, gui est medius inter potentiam et actum, guam ad actum perfec- 
tum. Actus autem perfectus ad guem pervenit intellectus, est scientia com- 
pleta, per guam distincte et determinate res  cognoscuntur.  Actus autem 
incompletus est scientia imperfecta, per guam sciuntur res indistincte sub 
(uadam confusione...  Unde Philosophus dicit, in I Physicorum (lect. 1), 
guod sunt primo nobis manifesta et certa, confusa magis; posterius autem 
cognoscimus distincta principia et elementa... 

mą, taigi tikslo siekimas suponuoja ėjimą prie tikslo, kaipo pir- 
mesnį dalyką. Via' intentionis suponuoja viam generationis arba 
executionis. 

Tokiu būdu, kai šičia kalbame, kad visuotinesnis pažini- 
mas yra pirmesnis už mažiau visuotinį, tai čia turime galvo- 
je ėjimą prie tikslo, prie tobulo pažinimo, o ne patį siekiamą 
tikslą. Cia tad turime galvoje viam executionis, o ne intentio- 
nem. 
3) Reikalinga dar čia ir trečią dalyką pabrėžti, distinkcija 
padaryti. Tai liečia, būtent, pačią visuotinumo sąvoką. 

Formaliai visuotinumo sąvoka reiškia, kad tokią ir tokią 
esmę laikome turinčią pritaikymo visiems tos rūšies individams. Tas 
formalus visuotinumas remiasi tiesioginiu pojučių pristatytoje 
medžiagoje proto įžiūrėjimu daikto esmės;'tas įžiūrėjimas dar ne- 
duoda žinios, kad toji įžiūrėta esmė gali būti pritaikyta visiems 
tos rūšies individams; čia tad turime reikalo ne su formaliu 
visuotinumu, bet tik su tuo, kas duoda refleksijai objektyvų pa- 
grindą susidaryti visuotinei sąvokai; šitą formalaus visuotinumo 
pagrindą daug kas vadina metalizinju visuotinumu (universale 
metaphysicum) ir jį iš esmės skiria nuo formalaus visuotinumo 
(universale formale aut logicum). Aišku, kad metafizinis visuoti- 
numas yra pažinimo kilmės atžvilgiu pirmesnis už formalų vi- 
suotinumą !). 

Šičia tad, kai kalbame apie tai, kad visuotinesnės sąvo- 
kos yra pirmesnės už mažiau visuotinės, turime galvoje tą me- 
tafizinį visuotinumą, o ne formalų visuotinumą. 

Il. Po padarytų distinkcijų lengvesnis pasidaro pozityvus 
to principo (būtent, kąd visuotinesnės sąvokos yra pirmesnės 
negu mažiau visuotinės) aiškinimasis. 

1) Daikto pažinimas, kurį mes turime, gali būti dvejopas: 
„aiškus ir įsakmus ?) ir tamsus bei neįsakmus. 

Aiškų ir įsakmų pažinimą mes turime, kai mes, pavyzdžiui, 
turime gyvos esybės, žmogaus sąvoką, žinodami jos turinio 
reikšmę pagal aktualias ir potencialias dalis. Kai mums nepa- 
vyksta turėti pažinimo pagal tas dalis, tai mūsų pažinimas vadi- 
nasi tamsus ir neįsakmus, kai mes sąvokomis išreikštus objektus 
neatskiriame vienus nuo kitų. Ir šitame antrame atvejyje vėl ga- 


1) Cf. S. Th. Summa Thcol I ą. 35 a. 5 ad 1: Dicendum guod univer- 
sale dupliciter potest considerari. — Uno modo, secundum guod natura uni- 
versalis consideratur simul cum intentione universalitatis, Et cum intentio 
universalitatis, ut scilicet unum et idem habeat habitudinem ad multa, pro- 
veniat ex abstractione intellectus: oportet guod, secundum | hune modum, 
universale sit posterius... -— Alio modo potest considerari guantum ad ipsam 
naturam, seilicet animalitatis vel humanitatis, prout invenitur in particula- 
ribus... 

Cf. Summa C. Gentes, I, 26: De ente et cssentia, c. 4. 

2) C£. S. Thomas. Summa Theol. I. 85 a. 3: per guam distinete et 
determinate res cognoscuntur, 

lima skirti dvejopą pažinimo būdą: arba potencialiai arba aktua- 
liai tamsų. 

2) Mūsų visas pažinimas, žiūrint jo kilmės, jo genezės, eina 
iš netobulesnės ir tamsesnės stadijos prie tobulesnės, aiškesnės, 
įsakmesnės; ir tai tokiu būdu, kad pirmasis protu daikto pažini- 
mas dar yra visiškai tamsus, kuris vis darosi aiškesnis, ir dar 
aiškesnis ir vis aiškesnis, kad po įvairių aiškesniu darymosi sta- 
dijų asirastų aiškus, įsakmus, tobulas daikto pažinimas. 

Mūsų pažinimas daikto yra netobulas, tamsus ir neįsakmus, 
kai dar sumaišome daiktą su kitais daiktais, kai dar jį nuo kitų 
neatskiriam, kai mūsų tas pažinimas gali būti pritaikytas daugeliui 
daiktų, nes jis dar per daug bendras. 

Mūsų pažinimas darosi vis aiškesnis ir įsakmesnis, kai pa- 
lengva, laipsniais jis darosi vis mažiau ir mažiau bendras, kol 
pagaliau jo reikšmė pasidaro taip siaura, kad gali būti pritaikyta 
tik tam daiktui, kurį mes siekiame pažinti, pavyzdžiui, šitą 
žmogų )). 

Taigi aišku, kad mūsų pažinimas čia savo eigoje eina vis 
nuo daugiau bendro prie mažiau bendro. 

3) Bet pozityvus išsiaiškinimas to principo (būtent, kad 
visuotinesnės sąvokos yra pirmesnės negu mažiau visuotinės) 
dar reikalingas yra papildymo. 

Proto pažinimo objektu yra bendros reikšmės objektas, uni- 
versalus objektas. Bet universalumas, kaip pirmiau matėm, yra 
dvejopas: metafizinis ir loginis (universale metaphysicum et uni- 
versale logicum). 

laigi ir mūsų pažinimo eigą, pažinimo ėjimą nuo mažiau 
tobulo stovio prie tobulesnio galima svarstyti dviejose srityse: 
ontologiškoje ir logiškoje, 

a) Ontologiškoji sritis yra pirmesnė negu logiškoji; onto- 
logiškoji sritis vadinasi pažinimo atžvilgiu primae intentionis, o 
logiškoji — secundae intentionis. 

Kai protu įžiūrime atotraukos pagalba pojučių pristatytoje 
medžiagoje daikto esmę, tai, kaip anksčiau pastebėjome, ji (toji 
esmė) da tuo pačiu nenurodo savo pritaikymo prie visų indivi- 
dų tos pačios rūšies. Sitaip suprastą esmę (be santykių su vi- 
sais tos rūšies individais) išreiškiame, kai aptariame kokią daik- 
tų esmę, kai duodame daikto definiciją. 

Elementai ir principai, kurie tą definiciją sudaro, vadinasi 
aktualiomis daikto dalimis, ir visa esmė vadinasi aktuali visuma 
įtotum actuale), o to viso pažinimas vadinasi aktualus visuotinu- 
mo pažinimas. Antai, žmogaus definicija, kaipo protingos gy- 
vos esybės, aktualiame pažinime apima šiuos elementus: protin- 


1) ibid. omne autem guod proc edit de potentia ad actum, prius per- 
venit ad actum incompletum, gui est medius inter poteniiam et actum, guam 
ad actum perfectum: actus perfectus, ad guem pervenit intellectus, est scien- 
lia completa, per guam distincte et determinate res cognoscuntur. 

gos esybės sąvoką, gyvos esybės sąvoką; 0 šita pastoroji savy- 
je apima: gyvybės sąvoką ir būties sąvoką. 

Šito pažinimo srityje yra taipgi ėjimas nuo mažiau tobulo 
stovio vis prie tobulesnio, nuo bendro prie mažiau bendro. 
Antai, žmogų aš pažįstu kaipo būtį ir gyvą esybę pirma, 
negu išgaliu jį aptarti, kaipo protingą gyvą būtybę; 0 tai visa 
suponuoja, kad aš pirmiau turiu žinoti, kas yra savyje būtis ir 
kas yra gyvybė. 

Tokiu būdų tobulas aktualus daikto pažinimas būtinai su- 
ponuoja, kaipo pirmesnį, drumstą aktualų pažinimą, kuris eina 
nuo bendresnio prie mažiau bendro. Antai, kai aš sakau, kad 
žmogus yra būtis, tai aš sakau tiesą. Bet šitoks žmogaus ap- 
tarimas dar neatskiria žmogaus nuo visų kitų esybių. Kai aš. 
sakau, kd žmogus yra gyva būtybė, tai aš irgi tiesą sakau ir 
aptariu žmogų jau įsakmiau; bet ir čia aš dar žmogaus neats- 
kiriu nuo kitų gyvų esybių. - 

b) Logiškoji sritis (secundae intentionis). Cia visuotinu- 
mas reiškia, kad sąvokos turinys suprantamas kaipo išreiškian- 
tts visus tos rūšies individus. Logiškoje srityje kalbama apie 
proto nurodomus santykius tarp sąvokų, apie rūšinių, gimininių 
sąvokų ypatybes. 

Ir čia galima kalbėti apie visumą ir dalis. Rūšis santy- 
kiauja su giminių sąvokomis, kaip visuma su dalimis: šitą vi- 
sumą vadiuame patencialia, nes rūšis išreiškia gimines tik po- 
tencialiai. Ir šitaip yra su kiekviena logiška visuma iš atžvilgio 
į jos dalis. Kas tad pažįsta rūšį su joje potencialiai esančiomis 
dalimis, tasai turi logiškos arba potencialios visumos aiškų pa- 
žinimą, taigi tobulą potencialų visuotinės sąvokos pažinimą. Kas. 
žino tik rūšinės sąvokos prasmę, bet nepažįsta jos potencialių 
dalių, tas turi tamsų, drumstą logiškos visumos pažinimą, 
taigi netobulą potencialų universalios sąvokos pažinimą. 

Ir šitoje logiškoje srityje mes einame nuo netobulo ir ne- 
įsakmaus prie tobulesnio, įsakmesnio pažinimo. Jei aš nežinau, 
ką reiškia bendresnė sąvoka, pavyzdžiui, gyvoji pojučius turinti 
esybė, tai aš negaliu pažinti žmogaus ir gyvulio sąvokos, 
kaipo anoje potencialiai esančios giminių sąvokos !). 

c) Taigi, ir ontologiškoje, ir logiškoje srityje mūsų pažinimas 
eina nuo netobulesnio prie tobulesnio, nuo bendresnio prie mažiau 
bendro. 

Be abejo, ontologiška ir logiška sritys yra skirtingos. Lo- 
giškoji sritis, kaip matėme, suponuoja ontologišką, kaipo pir- 
mesnę. Bet tarp jų yra intymus santykiavimas. Pagaliau logiš- 
koji sritis yra tik kaipo įrankis ir metodas, kad rūšinių, giminių 
ir gimininių skirtumų sąvokų pagalba galėtume aiškiai ir įsak- 
miai definicijoj išreikšti daikto esmę su jos savotiškumais. 


1 Ct. S. Thomas. Summ. Theol. I, 2. 85, a. 3. 

III. Aiškinimui to principo, kad visuotinesnės sąvokos yra 
pirmesnės negu mažiau visuotinės, randame aiškiuose patyrimo 
Taktuose. Jau tų faktų pavyzdžius esame pakankamai nurodę, 
Šičia tik santraukos būdu pravartu dar tai pabrėžti ir paskui tai 
pritaikyti prie pirmosios idėjos, pirmosios sąvokos šiuo atžvil- 
giu charakterizavimo. 

1) Mūsų pažinimo progresas, kaip esame nurodę, nuo ne- 
tobulesnio, neaiškaus, tamsaus, drumsto stovio prie tobulesnio, 
aiškesnio, mažiau tamsaus, mažiau drumsto—tai yra bendras dės- 
nis kiekvienos išoriniame pasaulyje augančios esybės. Tuo dės- 
niu eina mokymas ir mokymasis. Tas dėsnis turi pagrindą mū- 
sų netobuloje prigimtyje, kuri savo veikime nuo realios gali- 
mybės pereina į aktą taip, kad ir pažinimo apie daiktus rezul- 
tatai rodo irgi tą nuo netobulumo ir potencialumo ėjimą prie 
tobulesnio, prie aktualumo. 

Panašiai, kaip protas, veikia ir pojučių galios. Mes patiria- 
me pirmiau ką ne taip ryškiai, nors vis konkrečioje srityje, bet 
mažiau įsakmiai, mažiau apibrėžtai, mažiau detalizuotai. Tai lie- 
čia ir erdvės, ir laiko atžvilgį ?). 

Erdvės atžvilgiu, mes kai žiūrime iš tolo, tai pirmiau pama- 
tome, kad ten yra kaž kas kūniška, paskui, kad tai yra gyva 
būtybė, paskui, kad tai yra žmogus ir tik pagaliau, koks ten įsak- 
miai žmogus, ar Jonas, ar Petras, ar kitas žinomas asmuo. 

Laiko atžvilgiu irgi yra panašiai. Antai, kūdikis pirmiau at- 
skiria žmogų nuo to, kas. nėra žmogus, tik paskui atskiria vie- 
ną žmogų nuo kito, 

2) Įrodę, kad iš tikro, genetiškai imant, visuotinesnės są- 
vokos yra pirmesnės, negu mažiau visuotinės, savaime prieiname 
išvadą, kad visuotiniausios sąvokos yra pirmosios sąvokos. Tarp 
visuotiniausių sąvokų pirmą vietą užima būties sąvoka. ]i tad 
yra, genetiškai imant, pirmoji; ją pirmiausia mes įsigijome.?). 

Tos pirmos sąvokos kilmės ir reikšmės, kaipo pirmosios, 
įsakmesnis pažinimas yra pirmaeilės svarbos visai mokslų siste: 


1) ibid. a. 3: Lt guia sensus exit de potentia in actum, sicut et in- 
tellectus: idem etiam ordo cognitionis apparet in sensu. Nam prius, se- 
cundum sensum diiudicamus magis commune Guam minus commune: et 
secundum locum et secundum tempus. Secundum locum guidem, sicut cum 
aliguid videtur a remotis, prius deprehenditur esse corpus, guam depre- 
hendatur esse animal; et prius deprehenditur esse animal, guam deprehen- 
datur esse homo; et prius homo, guam Socrates vel Plato. Secundum tem- 
pus autem, guia puer a principio prius distinguit hominem a non homine, 
guam distinguat hunc hominem ab alio homine; et ideo pueri a principio 
appelant omnes viros patres, posterius autem  determinant  unumguemgue, 
ut dicitur in I Physic... 

2) Cf. S. Thomas. De verit. I,1:  Ilud autem guod primo intellectus 
concipit guasi notissimum... est ens. 

Cf. S. Th, Summa Tehol, I, ą 5, a. 2: Primo autem in conceptione 
inlellectus cadit ens guia secundum boc unumguodgue cognoscibile est, in- 
Guantum est aclu. 

mai. Kaip negali būti jokio mokslo be pirmųjų dėsnių pagalbos, 
taip pirmųjų dėsnių objektyvi vertė pareina nuo pirmųjų sąvokų, 
pagaliau nuo pirmosios, būtent, būties sąvokos objektyvaus reikš- 
mingumo.!) 


$ 2. Kokia prasme visuotiniausia sąvoka, būtent, būtie s 
sąvoka yra pirmoji sąvoka? 


I. Dažnai, antai, randame Tomo Akviniečio raštuose pasaky- 
mus, kad būtis yra tikru proto pažinimo churakteringu objektu, 
ir taipgi, kad tikrų proto charakteringu pažinimo objektu yra ma- 
terialių daiktų esmė (guidditas sive natura in materia corporali 
existens). Kas yra tikras proto charakteringas pažinimo objektas, 
tas turi būti ir pirmasis proto pažinimo objektas. 

Bet čia nėra jokio prieštaravimo. Kai sakoma, kad charakte- 
ringu proto pažinimo objektu yra materialių daiktų esmė, tai tuo- 
mi tik įsakmiau pabrėžiama, kad čia žemėje biities pažinimą įgy- 
jame tik iš pojučių vaizdo, tik pasinaudodami pojučių pagalba. 
Ir tai yra tiesa, nes pojučiams prieinamų daiktų esmę sudaro bū- 
tis?) ir yra ji (būtis) tuomi, ko dėka daiktai egzistuoja ir gali būti 
pažinti, nes nebūtis negali būti savyje pažinta. | 

Taigi formaliu, charakteringu proto pažinimo objektu yra 
būtis, bet čia žemėje būties sąvoką mes įsigyjame  sų pa- 
galba pojučių pristatytos medžiagos apie materialius daik- 
tus, kurioje su pagalba atotraukos mes įžiūrime daiktų esmę, 
pirmiausia kaipo būtį. 

II. Kad giliau suprastume, kaip būtis yra pirmoji sąvoka, ten- 
ka pasvarstyti dvejopą būties pažinimą: drumstą, spontanišką, 
nesąmoningai įsigyjamą ir paskui aiškų, retleksyvų, mokslinį. 

III. Pirmiausia kalbėsime apie drumstą, spontanišką, nesą- 
moningai įsigytą būties sąvoką, nes ji yra pirmesnė už aiškią, 
retleksyvią, mokslinę. 

1) Kiekviena veikimo galia yra priderinta savo objektui,3) 
kurio ji iš prigimties būtinai siekia“). Objektas, prie kurio galia 
iš prigimties yra priderinta, vadinasi charakteringas arba forma- 
lus objektas. Tas objektas yra pirmasis, kurio galia siekia 'ir tik per 
jį derinasi su kitais objektais?) Taigi ir žmogaus protas su 


) Cf. S. Thomas. De Veritaie, I 1: Dieendum, guod sieut in de- 
monstrabilibus oportet fieri reducltionem in aligua principia per se intellec- 
tui nota, ita investigando guid est anumguodgue: alias utrobigue in infiniium 
irelur et sic periret omnino scientia et cognitio rerum. 

2 Cf. S. Thomas. De verit. I, 1: Ouaelibet natura essentialiter est ens. 

i) Cf. S. Thomas, Summa Theol. I, II, g. 8 a. 2: Simplex autem actus 
potentiae est id, guod secundum se est obiectum potentiae. 

4) Cf. ibid. g. 10 a. 1: Naturaliter tendit... guaelibet potentia ad suum 
cbjectum. 

5) Cf. ibid. I g. 1 a. 7: Proprie autem illud assignatur obiectum alicuius 
poteniiae vel habitus, „sub cuius raiione omnia referunturr ad potentiam 
ve! habitum. 

prigimties būtinumu yra priderintas prie savo formalaus objekto, 
ir to objekto pažinimas vyksta su prigimties būtinumu, ir tas 
pažinimas to objekto yra pirmasis.!) 

Formalus proto objektas yra būtis. Per būtį mes visa pa- 
žįstame, be būties nieko, nes už būties ribų yra nebūtis, kurio- 
je nėra nieko, tad ir nieko pažinti ten negalime. 

Tad būties pažinimas, kaip toksai, yra netik pirmasis, 
bet ir vyksta jis su prigimties būtinumu, spontaniškai, be reflek- 
sijos ir be samprotavimų. Mat, refleksija ir samprotavimai jau 
turi suponuoti kitą pažinimą, taip kad negali būti refleksija ir sam- 
protavimas pirmu pažinimo aktu. 

Būtis negali būti mums nežinoma?*j; ją turi turėti kiekvie- 
nas, kas turi proto pažinimą. 

Taigi, būties sąvoka yra pirmiausia, su prigimties būtinumu 
įgyta, spontaniška, nesąmoningai įsigyta, esanti pas visus turin- 
čius proto pažinimą. 

2) Bet ką protas pažįsta šitame pirmame būties pažinime? 
Protas pojučių pristatytoje medžiagoje su atotraukos pagalba pa- 
žįsta būtį. Bet ką tai reiškia, kad jis būtį pažįsta? 

Cia turime mes reikalo su pirmąja sąvoka, ir tai reikia ypa- 
tingai įsidėmėti. Žiūrėkime, pirmiausia, ko tas pirmasis pažinimas 
nereiškia. 

2) Tas pirmasis pažinimas nereiškia, kad pažįstantis žmo- 
gus jame (tame pirmame pažinime) pažintų abstrakciją, su kurios 
pagalba jis gavo būties pažinimą iš konkrečių pojučių patirtų 
daiktų, nes kitaip būties sąvoka nebūtų pirmutinė. 

b) Tas pirmasis pažinimas nereiškia, kad pažįstantis žmo- 
gus būtų būties sąvoką susidaręs atotraukos keliu iš įvairių rū- 
šinių ir gimininių sąvokų, nes tokiu būdu pažinimas tada turėtų su- 
ponuoti jau daug sprendimų ir daug kitų sąvokų; taigi nebūtų 
čia pirmoji sąvoka. 

c) Tas pirmasis pažinimas nereiškia, kad pažįstantis žmo- 
gus juomi jau žino apie įvarius būties elementus, kaip antai, ak- 
tą, potenciją, esmę, egzistavimą, nes būties skirtumai jau supo- 
nuoja būties sąvoką. 

d) Tas pirmasis pažinimas nereiškia, kad pažįstantis žmo- 
gus pirmučiausia jame pažintų būties idėją ir tik iš jos būtį, kaip 
teigia subjektyvistai. Mat, idėja turi šį tą reikšti. Taigi pirmiau ne- 
gu idėją pažinti, reikia pažinti būtį, nes be to pažinimo būties 
idėja neturėtų prasmės?). Taigi, tiesa, kad pirmojo pažinimo ob- 
jektas, tai yra, būtis turi būti reali, transsubjektyvi. 


1) ibid. I g. 2 a. f ad 1: guod naluvaliter dssideratur ab homine, na- 
luraliter cognoscilur ab eodem. 

?) S. Thomas. De verit. g. 14 a. 1. 

3) Cf. S. Thomas. Summa Theol. I, g. 85 a. 2: Et sic species intellecta 
secundario est id, guod intelligitur; sed id guod intelligitur primo est res, 
cuius species intelligibilis est similitudo. 

e). Bet klaidinga yra sakyti, kad pažįstantis žmogus pirma- 
me pažinime pažįsta pirmosios idėjos realumą, nes tada būtų 
vėl tai ne pirmuoju pažinimu, nes tai suponuotų jau pažinimą, 
kas realu ir kas nerealu. 

i). Pirmame pažinime pažįstantis žmogus nepažįsta būties, 
kaipo bendrai visam kam aptarti tinkančios (ens commune), nes 
tai suponuotų pažinimą to daugelio, to viso, kuriam būtis būtų 
taikoma, 

g). Negalima sakyti taipgi, kad pirmame pažinime pažįstan- 
tis žmogus pažintų būtį, kaipo priešingą nebūčiai. Mat, pažįstan- 
tis subjektas nebūties da nėra pažinęs, nes kitaip būties pažini- 
mas nebūtų pirmasis, Nebūties pažinimas eina betarpiškai po 
būties sąvokos. 

3) Pirmosios sąvokos objektas gali būti objektyvi, bet abso- 
liučiai nediferencijuota būtis. Tai yra būtis, kaipo tokia, būtis 
savyje yra formaliu proto objektu. Pirmame pažinime ji turi mažiau- 
sią aktualumą, bet begalinėje galimybėje yra visa apimti, kaip 
protas visa pažinti. 

Viską, ką paskiau pažįstame ir kas gali būti pažinta, gali 
būti pažinta tik per būtį. Niekas negali nieko prie būties pri- 
dėti, kas nebūtų būtis, nes juk nebūties pridėti negalima. 

Daugybė ir įvairumas daiktų — tai tik būties diferencija- 
vimas, nes būtis potencialiai apima visus daiktus ir per būtį, 
kaipo proto formalų objektą, viskas yra pažinta, neišskiriant ir 
nebūties, kaipo būties negacijos. 

4) Pirmasis šitos būties pažinimas yra tamsus ir drumstas, 
nes pažįstantis žmogus čia būtį pažįsta visai nediferencijuotą ir 
nesąmoningai, tai yra, jis nepažįsta, kas aktualiai ir potencialiai 
turi savyje būties sąvoką; jis čia nepažįsta savo būties sąvokos; 
jis nepažįsta proto veikimo, kuriuo jis būtį pažįsta; jis nepažįsta 
savo pirmo pažinimo reikšmės ir vertės. Tam visam reikia 
spręsmų, išvadžiojimų, mokslo pagalbos. 

Tai, ką protas pirmame pažinime pažįsta, yra tik būtis. Ir 
ant šito pirmo drumsto būties pažinimo pagrindo atsiranda pir- 
masis žmogaus sprendimas, kurį mes vadiname pirmuoju prin- 
cipu (pirmuoju pradu). Tas pirmasis principas irgi turi būti 
spontanus ir tamsus, kaip ir jo elementai. Jis pirmoje formoje 
nediferencijuotai, potencialiai apima visa, 

5) Žmogus visa, ką pažįsta, pažįsta su pagalba pojučių 
pristatytos medžiagos. Už tai iš konkrečių daiktų ėmęs savo 
pažinimui medžiagą visuotinėms proto sąvokoms, turi kontrolei 
vėl jas konfrontuoti su pojučių patirtais daiktais ). Tas pats 
reikia pasakyti ir apie būties sąvoką. Ir nemokytas atskiria būtį 
nuo nebūties, bet tik taikydamas tai prie konkrečių daiktų. Taip, 


ij) Cf. S. Thomas ibid. g. 84, a. 7: necesse est ad hoc, guod intellectus 
actu intelligai suum obiectum proprium, guod convertat se ad phantasmata, 
ut speculetur naturam universalem in particulari existentem. 

antai, nemokytas žmogus atskiria valgymą nuo nevalgymo, pini- 
gų turėjimą nuo neturėjimo, taip juo labiau ir būtį nuo 
nebūties. 

IV. Visai kas kita yra sąmoningas, aiškus mokslinis būties, 
kaipo tokios, pažinimas. Tiesa, ir čia yra pažinimas nediferenci- 
juotos būties (nes kitaip nebūtų pažinimas būties, kaipo tokios, 
ens commune). 

Bet mokslinis būties, kaipo tokios, pažinimas yra gilesnis 
ir sąmoningas. Cia pažįstantis žino, kad būtis su abstrakcijos 
pagalba| pažįstama iš pojučių pristatytos medžiagos (iš patirtų 
konkrečių daiktų); žino, kokį ji turi santykį su įvairiomis esybių rūši- 
mis ir giminėmis, kurį santykį turi su aktu ir potencija. Pažįs- 
tantis čia pažįsta, ką būties sąvoka apima savyje aktualiai ir po- 
tencialiai. Pažįstantis čia pažįsta ne tik būtį, bet ir būties idėją. 
Sitas pažinimas yra refleksyvus; jis suponuoja daugelį spręsmų 
ir išvadžiojimų. 

Sitoks būties pažinimas ne tik negali būti pirmuoju pažini- 
mu, bet jis yra giliausio mokslo objektu, būtent, ontologijos. 
Cia svarstoma ir įvairiais atžvilgiais būties elementai, būties pa- 
dalinimai, būties ypatybės, būties rūšys, būties principai, būties 
priežastys. Kad ontologijos dalykai nėra taip lengvi suprasti, 
parodo faktai, kad gal jokios kitos disciplinos atžvilgiu nėra 
taip didelio nesutarimo įvairių filosofinių srovių atstovų tarpe, 
kaip ontologijos. Žinoma, čia daugiausia kalti nepriklausomai 
nuo ontologijos susidarę prieštaravimai, bet ir ontologijos klau- 
simai nėra tos rūšies, kurie savo lengvumu ir vaizdingumu im- 
ponuotų per vaizduotę protui ir tokiu būdu protą suinteresuotų 
eiti prie bendro tų klausimų išsprendimo.  Ontologijoj ir kaip 
tik ypatingai reikia saugotis pasiduoti vaizduotės polinkiams ir 
tenka čia, atsikratant vaizduotės sugestijų, paties proto interesų 
srityje ieškoti darbui motyvų. Daug kam čia nevyksta su- 
sidaryti reikiamos ontologijos darbui psichinės nuotaikos ir išla- 
vinti savyje atatinkamą šiam darbui sugebėjimą. 


s 3. Svarbesnės išvados, kurios eina iš gilesnio 
pirmosios sąvokos išsiaiškinimo. 


I. Iš to, kas pereitame paragrafe yra pasakyta, yra visai 
aišku, kad tik drumstas, su prigimties būtinumu įgytas, visiems 
turintiems protą žinomas būties pažinimas yra pirmas paži- 
nimas. 

Būties sąvoka turi tik viena tas penkias ypatybes, kurias 
turi turėti absoliučiai pirmoji sąvoka. Būtent: 

1) Būtis, suprasta kaipo šis tas, yra pirmutinis dalykas, kurį 

mes kiekviename pažinime pažįstame, nes jeigu mes šio to ne- 
pažįstame, tai mes nieko nepažįstame !). 

2) Šita būties sąvoka yra pradžia sąvokinės sintezės, nes 
visos kitos sąvokos ją suponuoja ir yra jos artimesni apta- 
rimai 2). 

3) Būtis, kaipo šis tas priešingybėje nebūčiai, yra ir pasku- 
tinė kiekvienos analizės riba, nes ji jau toliau negali būti dali- 
nama; nes, kas nėra šiuo tuo, tas negali būti dalinama, na, o visi 
kiti pažinimai susiveda paskutinėje analizėje prie šio to, toliau jau 
analizuoti nesiduodančio. 

4) Tame būties pažinime glūdi potencialiai visas tolimes- 
nis pažinimas, nes, ar tai bus substancija ar akcidensas, ar žmo- 
gus ar gyvulys, ar kas tik yra pažinta ar gali būti pažinta, tai tiek 
gali būti pažinta, kiek yra būtimi. 

5) Tas pažinimas yra silpniausias aktas neribotos potenci- 
jos (realios galimybės) aplinkumoje; jame yra minimum turinio, 
nes jis yra neribotoje realioje galimybėje prie turtingiausio tu- 
rinio. 

Kaipo menkiausio turinio, tas būties pirmasis pažinimas 
yra lengviausias. 

II. Iš čia geriau paaiškėja būties idėjos transcendentalumo 
charakteris. 

Kadangi pirmiausia pažinta būtis stovi aukščiau už visas 
būčių rūšis, ir viskas, net ir nebūtis, gali būti pažinta tik santy- 
kyje su būtimi, dėl to būties idėja yra transcendentaliausia. 

Pirmoje drumstoje būties idėjoje protas pažįsta objekty- 
viai transcendentalumą. Bet jis nežino, kad čia turi reikalą su 
transcendentalumu ir kodėl; tai gali suprasti tik ontologas, kuris 
žino, kad toji būties idėja yra absoliučiai transcendentali, nes 
ji atotrauką daro nuo visų būties skirtumų. Jis žino, dėl ko ta 
būties idėja yra transcendentali, nes, kai jis visose esybėse randa 
būtį, tai supranta, kad būties platumas neribotas. Jis taipgi su- 
pranta, kad būtis taikoma prie viso ko, kad tai yra ens com- 
mune, Šitas taikymas, kaipo proto lyginimo vaisius, jau yra 10- 
giškos srities dalykas. Tokiu būdu rišasi ens reale su ens ra- 
tionis +). 2 

III. Tai veda mus prie sąvokinės būties diferencijacijos į 
daugybę sąvokų. Tai nereikia taip suprasti, kad daugybė idėjų 
išriedėtų iš bendrosios būties idėjos. Mat, visos kitos idėjos, 


1) Cf. S. Thomas. Summa Theol.I, II g. 94 a. 2: ens est primum guod 
cadit in apprehensione simpliciter. 

2) Cf. ibid.: Illud autem, guod primo intellectus concipit guasi notis- 
simum et in guo omnes conceptiones resolvit, est ens. 

3) Cf. ibid.: cuius intellectus includitur in omnibus, guaecumgue guis 
apprehendit. 

*) S. Thomas. Opusc, de universal, tract. I:  secundae intentiones 
principiliter aceipiuntur a proprietatibus rerum mediantibus prrimis. 

kaip ir būties idėja, yra gautos atotraukos būdu ir tik ant pa- 
tyrimo pagrindo gali būti jungiamos su tų ar kitų daiktų paži- 
nimu. Čia negali būti vietos jokiam apriorizmui. 

Bet visos kitos idėjos, gaunamos iš patyrimo, yra tik ar- 
timesni būties (entis communis) aptarimai. Ta prasme iš to ens 
commune, kaip iš kokio šaltinio, išeina sąvokų diferencijavimas. 
Tai turi pritaikymo ir realių daiktų sąvokų, prie ens reale, pri- 
mae intentiones, bet tai turi pritaikymo ir prie logiškų sąvo- 
kų — prie ens rationis, secundae intentiones. 

1) Vadinamos realinės sąvokos (Realbegriffe) išreiškia daik- 
tuose esančią realybę !), daiktinę būtį, kaip visa tai, kas priklau- 
so prie dešimties kategorijų ?). 

Kadangi pirmutinis proto drumstai pažintas objektas turi būti 
užprotinis (extramentalis), kaip aukščiau minėta, tai ir to objek- 
to artimesnis aptarimas, kurį duoda kategorijos, turi pagrindą 
konkrečiuose egzistuojančiuose daiktuose, 

Realinės sąvokos turi tokius tarpusavio santykius, kad ben- 
dresnės sąvokos yra potencijos santykyje prie mažiau bendrų, 
daugiau savyje aktualumo turinčiųjų. Mūsų protas kas kart vis 
aktualiau pažįsta, ką jis iš pradžių, tik potencialiai būtį pažinda- 
mas yra pažinęs. Ontologistai su Rosmini sumaišė, per vien 
laikė tą netobuliausią pirmojo pažinimo būties sąvoką su dieviš- 
kąja būtimi. Bet tarp tų sąvokų yra begalinis skirtumas. Vienur 
ens actu infinitum, kitur ens in potentia infinitum. 

Tomas Akvinietis paduoda realių sąvokų schemą. Kadangi 
prie būties nieko negalima pridėti, kas nebūtų būtis, delto realių 
sąvokų reikšmė yra ta, kad jos išreiškia įvairiai artimesnį tos 
pačios transcendetalinės būties aptarimą. Tai gali įvykti sekan- 
čiais būdais: 

Realinių sąvokų eilė išreiškia įvairius esimo būdus, kaip 
antai, substanciją, kiekybę ir tt. Cia įeina visas pasaulio daiktų 
įvairumas. 

2) Realinių sąvokų eilė, kurios aptaria bendrąją būtį, kaipo 
tokią, arba ją aptaria, kaip ji yra savyje, sąvokomis esmės, eg- 
zistavimo, vienybės, arba ją aptaria iš atžvilgio į kitą, nuo kurio 
ją atskiria - šio-to sąvoka (aliguid) — arba su kuriuo suveda į 
ypatingą santykį —su protu tiesos sąvoka, su valia gėrio sąvoka, 

Visur tų sąvokų pagrinde yra reali būties sąvoka, be ku- 
rios jos negalėtų turėti jokios realios reikšmės. 

3) Taip pat ir logiškos sąvokos turi išėjimo punktu būties 
sąvoką, ens commune, 

1) Cf. S. Thomas. De cnte et essentia, c. 1: ens guod in re aliguid 


ponit. 

?) Cf. S. Thomas in 3 Senti, D. 6, g. 2, a. 2:.... guod pertinet ad natu- 
ram rei, secundum guod dividitur secundum decem genera. Et hoc guidem 
esse im, Se et est actus entis resulians ex principiis rei, sicut lucere est 
actus lucentis. 

Logiškos sąvokos išreiškia realių sąvokų santykius, išreiš- 
kia tų sąvokų pritaikomumą teigimo arba neigimo formoje. 
Tuo remiasi visas mokslinis žmogaus žinojimo aparatas (sprę- 
smų, išvadžiojimų, įrodymų ir tt.). 

Tie realių sąvokų santykiai ir tas jų pritaikomumas išreiš- 
kiamas junge „yra“. Dėl to visą logišką sritį galima suvesti prie 
sakinių tiesos išreiškimo arba prie jungės „yra“. !). 

Kaip drumstai pažinta transcendentalinė būtis yra pirmas 
realybės pažinimas, taip logiškoj tvarkoj pirmuoju turi būti lo- 
giška būtis (ens rationis). Ir šitas pirmas būties sąvokos pritai- 
komumas (jos santykio prie kitų išreiškimas) duoda galimumą 
atsirasti pirmam sprendimui, pirmam logiškam sąryšiui jungės 
pagalba tarp veiksnio ir tarinio. Žinoma, galima nustatyti san- 
tykį ne tik būties, bet ir nebūties sąvokos, bet nebūties 
sąvokos santykių nustatymas vyksta iš atžvilgio į būtį, nes ne- 
būtis yra pažįstama tik iš santykio prie būties. 

Tad transcendentalinės būties santykių nusakymas yra pre- 
supozicija logiškai tvarkai ir pozityviuose, ir negatyviuose spren- 
dimuose. Ir kadangi transcendentalinės būties nusakymas rū- 
šyse, giminėse ir gimininiuose skirtumuose pozityviuose spren- 
dimuose išreiškia būtį ir panašiai negatyviuose sprendimuose 
nebūtį, tai iš to logiškai išeina, kad trancendentalinės būties san- 
tykių nusakymas yra visų teigiamųjų ir neigiamųjų sprendimų 
presupozicija ir tikros jungės sprendimuose pagrindas. 

4) Taigi santykį su ens transcendentale, kaipo su primą 
intentio, turi visos realinės sąvokos. Su transcendentalinės bū- 
ties sąvoka, arba su secunda intentio, santykį turi visi pozity- 
vūs ir negatyvūs sprendimai. Taigi transcendentalinė būtis yra 
tikras centras, į kurį pagaliau suvedama visa reali ir logiška 
tvarka. 

IV. Iš čia geriau paaiškėja ir būties analogiškumas. 

1) Visa, kas yra realybė, yra būtis. Būtis čia nereiškia tik 
žodį, terminą. Yra realus pagrindas esybių panašumui. Dėl to 
realaus pagrindo mes galime iš sutvėrimų, kaipo padarinio, iš- 
vadas daryti apie pasaulio Kūrėją, kuris sutvėrimams davė būtį, 
panašią į savo būtį, nes Jis yra būtis. 

2) Iš kitos pusės tas pats būties transcendentalumas duo- 
da pagrindą, kodėl būtis nereiškia visame tą patį, kaip kalbame 
apie Dievą ir sutvėrimus, apie substanciją ir akcidensą. 

Daiktai negali skirtis su pagalba to, kas nėra būtis; jie tik 
skirtis gali su pagalba būties skirtumų. Tik Dievas, kuriame 
esmė yra egzistavimas, yra būtis, neturinti savyje potencialumo 


1) Cf. S. Thomas. In 3 Sent: D. 6, g. 2, a. 2: Esse duobus modis 
dicitur: uno modo seccundum guod significat veritatem propositionis, secun- 
dum guod est copula;... et hoc esse non est in re, sed in mente, guae coniun- 
git praedicatum cum subiecto. 

Čf. S. Thomas. Sununa Theol. I, c. 5 a. 4 ad 2. 

(nes visa turi aktualiai), o sutvėrimai turi tik gautą būtį. Sub- 
stancija egzistuoja savyje, o akcidensai substancijoje. Taigi aiš- 
ku, kad būtis, sekdama daiktų skirtumą, ne viena prasme yra 
taikoma, kam ji taikoma, bet analogiškai. 

3) Gerai suprastas būties analogiškumas iš vienos pusės 
mus apsaugoja nuo agnosticizmo, iš kitos pusės nuo monizmo 
klaidų |), 


1) Rašydamas šitą skyrių ypač naudojausi G. M. Manser'o studija 
„Das Wesen des Thomismus“ III,$ 1, tilpusia periodiniame leidinyje „Di- 
vus Thomas“, 1926, Freiburg i. d. Schweiz, p. 173—194, 


ii dalis 


Apie transcendentalines būties 
ypatybes 


I SKYRIUS. 


Apie transcendentalines būties ypatybes apskritai. 


$ 1. Kokios yra transcendentalinės būties ypatybės? 
Koks jų santykių pagrindas su būtimi? 


I. Būties aptarimai yra dvejopos rūšies. Vieni iš jų iš- 
reiškia atskirų būties rūšių ypatybes, kiti liečia kiekvieną būtį, 
kaipo tokią. Iš čia dalinasi būties aptarimai į priklausančius 
kategorijoms (Aristotelio prasmėje tą žodį imant) ir į transcen- 
dentalinius. Pavyzdžiui, būties aptarimai, kurie liečia substanciją, 
kaipo tokią, kiekybės, kaipo tokios, sritį, kokybės, santykio, vei- 
kimo sritis ir kitų kategorijų ypatybes — tai vis aptarimai, ku- 
rie liečia atskirų kategorijų dalykus, kai kurie ir kelių katego- 
rijų. Kiti, antai, aptarimai, kaip realybė, vienybė, šis tas, tiesa, 
gėris liečia tam tikrais atžvilgiais kiekvieną būtį, yra tad trans- 
cendentaliai. - 

II. Kalbame čia apie transcendentalines ypatybes. Zodį 
„ypatybė“ čia imame bendriausioj prasmėj, kaipo dalyko apta- 
rimą. 

Transcendentalinės ypatybės nereiškia kokios naujos re- 
alybės, kurios neapimtų būties sąvoka. Mat, už būties ribų 
negali būti nieko nei naujo, nei seno, nes yra ten tik nebūtis. 
Transcendentalinės ypatybės išreiškia tik aiškesniu būdu liečian- 
čius kiekvieną būtį atžvilgius. 

Transcendentalinių ypatybių nurodymai nėra tai nieko re- 
alaus nereiškiantieji žodžiai, nėra tai tik subjektyvių. manymų 
išraiškos, nėrą tai tautologinės sąvokos, bet išreiškia tai, kas 
realiai kiekvieną būtį liečia. Kai mes, pavyzdžiui, sakome, kad 
Dievas savyje yra vienybė, kad Jis yra geras, tai Jis yra tuo 
iš tikro, nepriklausomai nuo mūsų tokio apie Jį manymo. 

III. Yra pagrindo skirti penkias trancendentalines ypaty- 
bes, būtent, penkiaropu čia atžvilgiu galima žiūrėti į būtį;!) įmant 


1) Cf. S. Thomas, De veritate ą. 1, a. 1: Sicut in demonstrabilibus opor- 
tet fieri reductionem in aligua principia per se intellectui nota, ita investi- 
gando guid est unumguodgue: alias utrobigue in infinitum iretur, et sic 
periret omnino scientia, et cognitio rerum. Illud autem guod primo intel- 
lectus concipit guasi notissimum, et in guo omnes conceptiones resolvit, 
esi ens...  Unde oportet guod omnes nliae conceptiones intellectus accipian- 
tur ex additione ad ens. Sed enti non potest addi aliguid guasi extranea 
natūra, per modum guo differentia additur generi, vel accidens subiecto; 
guia gucelibet natura essentialiter est ens; unde etiam probat Philosophus 
in II Metaph. (com. 1), guod ens non potest esse genus; sed secundum 
hoc aligua dicuntur addere supra ens, inguantum exprimunt ipsius mo- 

tad būties sąvoką, turime tad, išviso šešias tikras transcenden- 
talines sąvokas. 

1) Kai žiūrime į būtį, kaip ji yra savyje, tai iš atžvilgio į 
tai, kad ji turi esmę, sakome, kad būtis yra realybė (res): 
mat, būtis vadinasi būtis (ens) iš atžvilgio į tai, kad ji egzis- 
tuoja. 

s 2) Kai išreiškiame tą aplinkybę, kad būtis nėra savyje 
padalinta, tai sakome, kad ji sudaro savyje vienybę arba, 
trumpai sakant, kad ji yra vienis. 

3) Kai žiūrime į kurią būtį iš atžvilgio į ką kitą, tai čia iš 
pradžių  konstatuojame, kad ji yra skirtina nuo ko nors kito, 
taigi, kad ji yra šiuo tuo. 

4) Santykyje su proto pažinimu kiekviena būtis pasireiškia 
kaipo tiesa. 

5) Santykyje su valia būtis reiškiasi kaipo gera. 

Taigi realybė (res), vienis (unum), šis tas (aliguid), tiesa 
(verum), gėris (bonum) — tai penkios transcendentalinės būties 


ypatybės. 
IV. Kai kurie transcendentaline būties ypatybe vadina grožį. 
Bet tokiai savo pažiūrai jie negali nurodyti tvirto pagrindo. 
Grožis reiškia juk tobulumo spindėjimą ir žėrėjimą (splen- 
dorem vel iulgorem perfectionis) taip, kad gali teikti estetinio 


dum, gui nomine ipsius entis non exprimitur.  Ouod dupliciter contingil: 
uno modo, ut modus expressus sit aliguis specialis modus entis; sunt 
enim diversi gradus  entitatis,  secundum guos accipiuntur diversi modi 
essendi; et iuxta hos modos accipiuntur diversa rerum genera; substan- 
tia enim non addit supra ens aliguam differeniiam, guae significet  ali- 
guam naluram superadditam cnti, sed nomine substantiae exprimitur gui- 
dam specialis modus essendi, scilicet per se ens; et ita est in allis gene- 
ribus. Alio modo, ila guod modus expressus sit modus generaliter conse- 
guens omne ens; et hic modus dupliciter accipi potest: uno modo secun- 
dum guod conseguitur omne ens in se, alio modo secundunį guod con- 
seguitur unumguodgue ens in ordine ad aliud. Si, primo modo, hoc dici- 
tur, guia exprimit in ente aligud affirmalive vel negative. Non autem 
iwvenitur aliguid affirmative dictum 4bsolute guod possit accipi in omni 
ente, nisi essentia eius, sccundum Guam esse dicitur: et sic imponitur hoc 
nomen res, guod in hoc differt ab ente...  guod ens sumitur ab actu cs- 
sendi, sed nomen rei cxprimit Guidditutem sive essentiam entis.  Negalio 
autem, guae est conseguens omne ens absolute, est indivisio; et hanc ex- 
primit hoc nomen unum: nihil enim est aliud unum guam ens indivisum. 
Si autem modus entis accipiatur secundo modo, scilicet secundum ordinem 
unius ad alierum, hoc potest esse dupliciter. Uno modo, secundum divi- 
sionem unius ab altero, et hoc exprimit hoc nomen aliguid: dicitur enini 
aiiguid, guasi aliud guid; unde sicut ens dicitur unum, inguantum est in- 
divisum in: se, ita dicilur aliguid, inguantum est ab aliis divisum. Alio 
modo, secundum convenientiam unius entis ad aliud; et hoc guidem non 
potest esse nisi accipiatur aliguid guod natum sit convenire cum omni 
ente. Hoc autem est anima, guae guodammodo est omnia, sicut dicitur in 
III de Anima (text, 27). In anima autem esk vis cognitiva et appetitiva. 
Convenientiam ergo entis ad appetilum exprimit hoc nomen bonum: ut ir 
principio Ethic. dicitur: Bonum est guod omnia appetunt.  Convenientiam 
vero entis ad intellectum exprimit hoc nomen verum. 

pasigėrėjimo. Taigi, kad grožis galėtų vadintis transcendenta- 
line būties ypatybe, reiktų, kad kiekviena būtis, kaipo tokia, tu- 
rėtų tokį tobulumą ir duotų tokį pasigėrėjimą. Bet aiškiai ir iš 
patyrimo žinome, kad tokių privalumų žnekiekviena būtis turi; 
yra juk dalykų, kurie mumyse paprastai sukelia pasibiaurėjimą.!) 

Transcendentalinės būties ypatybės turi tokį pat realų tu- 
rinį, kaip ir būtis. Jos turi taip pat tokią pat apimtį pritaikymo 
atžvilgiu. 

Tarp būties ir transcendentalinių būties ypatybių nėra tad 
realaus skirtumo, bet tik logiškas virtualus nepilnas skirtųmas.2) 


s 2. Transcendentalinių būties ypatybių tinkamo supra- 
timo reikšmė. 

I. Transcendentalinio būties charakterio ir transcendentalinių 
būties ypatybių tinkamas supratimas turi Jabai didelės reikšmės 
ir visos mūsų žinijos giliausiems pagrindams lemtai objektyviai 
suprasti, ir kai kurioms giliausioms problemoms tinkamai išspręsti, 
ir tarp visų mūsų žinijos dalių reikiamam sąryšiui nustatyti. 

Il. Apie transcendentalinę būties sąvoką jau esame savo vietoje 
pakankamai kalbėję ir nurodę jos supratimo reikšmę ir visų re- 
alinių ir logiškų sąvokų atžvilgiu, ir visų sprendimų atžvilgiu; 
būties gi  transcendentalymas duoda  galimumo lengvai 
išvengti iš vienos pusės agnosticizmo, materializmo, iš antros gi 
pusės panteistinio monizmo. 

Taipgi ir transcendentalinių ypatybių supratimo reikšmė yra 
labai didelė. Antai, transcendentalinės vienybės supratimas duoda 
mums, kaip pamatysime, galimumo išvengti kiekybės filosofijoj 
empiristinio skepticizmo ir racionalistinio apriorizmo. Sąryšyje su 
transcendentaline vienybe svarstoma daugybės problema duoda 
mums galimumą lemtai susiorijentuoti klausimuose apie erdvės 
ir laiko ribotumo ar neribotumo ypatybes. Transcendentalinės 
vienybės lemtas supratimas duoda pagrindą geriau suprasti są- 
vokų ir spręsmų objektyvią reikšmę. Santykių ir sąryšio vienybės 


)) Prieš keletą metų grožio transcendentalumo klausimu ėjo ginčai 
larp žymių tomizmo atstovų, būtent, tarp J. Maritain (žiūr. Art et Scholasti- 
gue, 1920, Paris) ir de Munnynck (cf. L'esthėligue de Saint Thomas d'Aguin, 
studija, tilpusi sudėliniame veikale, išleistame šv. Tomo Akviniečio garbei 
1923 m. Milano katalikiško universiteto). De Munnynck aiškiai įrodė, kad 
nėra jokio pagrindo laikyti Tom4 Akvinietį šalininku pažiūros, kuri grožį 
laiko transcendentaline būties ypatybe. 

*,) Skirtumas logiškas virtualus yra tada, kai dvi sąvokos išreiškia 
tą pačią realybę, bet dviem formaliai skirtingais požiūriais. . 

Skirtumas logiškas virtualus pilnas (distinctio virtualis compieta, 
yra tuomet, kai tas, kas išreiškiama ių skirtingų požiūrių, gali egzistuoti 
atskirai (pavyzdžiui, kalbant, kad žmogaus siela turi ir gyvulinės, ir protin- 
gosios sielos funkcijas; gyvulinė siela gali būti pas gyvulį be proto). Skirtu- 
mas logiškas virtualus nepilnas (distinctio virtualis incompleta), kai tas, kas 
skirtingų požiūrių išreiškiama, negali aiskirai egzistuoti. 

gilesnis supratimas duoda pagrindo įvertinti tokio ar kitokio bet 
ko į tvarką ir sistemą suvedimo vertę. 

Transcendentalinės tiesos supratimas daug padeda geriau 
orijentuotis pažinimo vertinimo klausimuose, giliau suprasti ob- 
įektyvų santykį tarp subjekto ir objekto, aiškiau ir giliau suprasti 
visų mokslų sąryšį. 

Transcendentalinio gėrio supratimas duoda pagrindo su- 
prasti objektyviam sąryšiui tarp teoretinių ir praktinių mokslų, 
o taipgi ir tarp pačių vadinamų praktinių mokslų. 

Visos tos transcendentalinės sąvokos duoda galimumo ori- 
jentuotis ir pojučių patyrimui neprieinamų dalykų pažinime, kaip 
antai, apie Dievą, apie sielą ir t. tt Analoginis, antai, Dievo paži- 
nimas transcendentalinių sąvokų dėka turi absoliučiai tvirtą ob- 
jektyvų pagrindą. 


s 3. Santykių tvarka tarp transcendentalinių būties 
ypatybių. 


I. Pirmoji transcendentalinė sąvoka yra tai būties sąvoka. 
Būties esmę išreiškia transcendentalinė realumo ypatybė (res). 
Kad yra skirtinų būčių, tai išreiškia transcendentalinė ypatybė 
šis tas (aliguid). 

Transcendentalinis vienis (vienybė) tenka anksčiau svarstyti 
negu transcendentalinė tiesa, nes, kas nebūtų jokiu būdu vienybe, to 
negalima būtų ir pažinti. Kiekvienos sąvokos turinys yra vienis; 
vieniu yra ir sprendimas. Vieniu yra kiekvienas pažinimo objek- 
tas. Taigi transcendentalinio vienio geresnis supratimas duoda 
pagrindo geriau suprasti transcendentalinės tiesos klausimus. 


Transcendentalinės tiesos klausimus tenka svarstyti anksčiau 
negu transcendentalinio gėrio dalykus. Mat, gėrio klausimuose 
mums rūpi objektyvi tiesa, kuri gali būti giliau pažįstama, trans- 
cendentalinės tiesos klausimus išsvarsčius !). 

Taigi tarp transcendentalinių dalykų eilė yra ši: būtis, re- 
alybė, šis tas, vienis, tiesa ir gėris (ens, res, aliguid, unum, ve- 
rum, bonum; greitesnio atsiminimo reikalui tuos šešis dalykus 


1) Cf. Thomas, De Veritateg.21,a. 3: Conkiderando verum et bo- 
num secundum se, sic verum est prius bono secundum rationem cum sit 
perfectivum zliceuius secundum rationem speciei; bonum autem non solum 
secundum rationem speciei, sed secundum esse guod habet in re; et ita 
plura includit in se ralio KHoni guam ratio veri et se habet guodammodo 
per additionem ad illa, et sie bonum praesupponit verum.  Verum autem 
praesupponit unum, cum veri ratio ex apprehensione intellectus perficia- 
tur; unumguedgue autem est intelligibile in guantum est unum: gui enim 
non intelligit unum, nihil intelligit, ut dicit Phil. in 4 Metaphys.  Unde 
istorum neminum transcendentalium talis est ordo, si secundum se consi- 
deretur: guod post ens est unum, deinde verum, deinde post verum bo- 
num. — Cf. S. Thomas, De Poteniia g. 9 a. 7 ad 6. 

žymima šiuo dirbtiniu raidžių junginiu „revbau“, kuris tai jungi- 
nys susidaro iš pirmųjų raidžių tų šešių dalykų). 

II. Apie būtį ir realybę (esmę) jau esame pakankamai kal- 
bėję. Transcendentalinės ypatybės „šis tas“ irgi nėra reikalo ilgiau 
atskirai svarstyti, nes ar pirma ar antra, ar ši ar kita būtis vis 
yra būtis, taip kad čia naujų ypatingų klausimų nesusidaro. Teks 
kalbėti tad tik apie transcendentalinį vienį, transcendentalinę tiesą, 
transcendentalinį gėrį, o paskui apie sąryšyje su transcendentali- 
niais dalykais esančius pirmuosius principus. 


II SKYRIUS. 


Apie transcendentalinį vienį!) (apie transcendenta- 
linę būties vienybę). 


$ 1. Kas yra transcendentalinis vienis? 


I. Transcendentalinė būties vienybė reiškia, kad būtis nėra 
padalinta. Nihil est aliud unum guam ens indivisum, teisingai 
sako Tomas Akvinietis (De Verit. g. 1, a. 1)2). Mat, kiekviena 
būtis turi savo esmę, o esmė nepadalinama; jei tik ką nors ban- 
dysi iš kokio daikto esmės atimti, tai daiktas jau nustos buvęs 
toks, koks buvo, bus jis jau kitos rūšies; jeigu gi norėsi atskirti 
ką nors nuo transcendentalinės būties, kaipo tokios, esmės, tai 
tuomet norėsi nesąmonės, nes būtis be esmės negali būti. Tad 
aišku, kad būties esmės nedalinamume transcendentalinis vienis 
turi savo pagrindą. 

II. Būties vienis reiškia, kad būtis nėra savyje padalinta. 
Bet iš čia neišeina, kad vienis būtų tik neigimas, būtent, neigi- 
mas padalinimo. Būties vienybė, būtis, kaipo viena, išreiškia, 
imant turinio atžvilgiu, pozityvią realybę, kuria yra būtis. Bet 
formaliai vienis reiškia nepadalinimą. Kitais žodžiais tą patį iš- 
reiškiant, reikia pasakyti, kad, pavyzdžiui, konkreti būtis, kurią 
laikom vieniu, yra pozityvi realybė; bet vienis, palyginus jį su 
būtimi, prideda tik neigimą (būtent, neigimą padalinimo). Bet iš 
to, kad juo griežtesnis yra būties vienumas, juo yra tobulesnė 
būtis, išeina, kad vienio formaliai reiškiamas neigimas charaktc- 
rizuoja faktinai tokiu formaliai neigiamu būdu būties didesnį ar 
mažesnį tobulumo laipsnį pareinamai nuo to, kiek dalykas yra 
atsparus dalinimui. 

III. Transcendentalinis vienis, kaip ir visos transcendentali- 
nės ypatybės jokios naujos realybės neprideda prie būties, nes 
ir nėra, kas pridėti, nes už būties ribų yra tik nebūtis. Trans- 
cendentalinis vienis reiškia tik tai, kad būtis yra nepadalinta ?). 

1) Vartoju žodį „vienis“ paraleliai gėriui, grožiui. 

2) Cf. S. Thomas, In I Lib. Sent. dist. 24, g. 1, a. 3 ad 3: Haec esl 
vera definitio unius: unum est, guod non dividitur. 

3) Cf. S. Thomas, In I Sent. d. 24, g. 1, a. 3: Dicunt ergo guod unum 
guod convertitur cum ente, nihii posilive addit ad id cui adiungitur, eo 
guod res non dicitur esse una per aliguam  disposilionem  additam, guia 
sic esset abire in infinitum, si ista etiam dispositio, cum sit una, per ali- 
Guam aliam unitatem una essett  Undė dicunt, guod unum claudit in in- 
teileciu suo ens commune, et addit vationem privationis vel negationis cu- 
iusdam super ens, id est, indivisionis. Unde ens et unum convertuntur, si- 
cut guae sunt idem re, et differunt per rationem tantum, secundum guod 
unum addit negationem super ens. Unde si consideretur ratio unius guan- 
tum ad id guod addit supra ens, non dicit nisi negationem tantum, 

IV. Kiekviena būtis yra vienis. 

Būtis, mat, gali būti arba negalinti būti dalinama, arba ga- 
linti būti dalinama. . < 

Jeigu būtis yra negalinti būti dalinama, tai savaime aišku, 
kad ji yra vienis. 

Jeigu būtis yra galinti būti dalinama, tai arba suponuo- 
jama, kad padalinimas yra neįvykęs, arba įvykęs. ) 

Jeigu padalinimas yra dar neįvykęs, tai reiškia, kad būtis 
yra viena, turinti sudarančias ją dalis. Tai sudėtinis vienis. 

Jeigu padalinimas yra įvykęs, tai čia jau mes turime reika- 
14 ne su viena būtimi, bet su daugeliu būčių. Apie kiekvieną 
iš tų būčių galima vėl statyti klausimą, ar ta ar kita būtis gali 
būti dalinama, ar ne. 

Tokiu būdu aišku, kad kiekviena būtis yra vienis )). 

Iš čia eina šios išvados: 

1) Ens et unum convertuntur. Kur yra būtis, ten yra ir 
vienis; kur yra vienis, ten yra ir būtis. Būtis, mat, yra vienis, o 
vienis yra būtis nepadalinta, 

2) Formaliai tiek yra vienių, kiek yra būčių. 

3) Vienybė reiškia tobulumą. Juo menkesnis būties vienumas, 
juo menkesnė būtis; ir priešingai. 

V. 1) Transcendentalinis vienis nėra tas pats, ką vienintelis. 
Vieninteliškumas be padalinimo neigimo, da paneigia tai, kad būtų 
daugiau būčių tos pačios rūšies. Vieninteliškumas tad nėra transcen- 
dentalinė ypatybė, nes ji netinka charakterizuoti kiekvienai būtybei. 

2) Transcendentalinis vienis skiriasi nuo vienio kategorinio, 
būtent, kiekybinio vienio. Kiekybinis vienis yra matematinio skai- 
čiaus pagrindas; kitaip kiekybinis vienis vadinasi matematinis 
vienis.  Kiekybiniai vieniai pareina iš tolydinės tąsos dalinimo. 
Kiekybiniai vieniai tad yra galimi tik materialiuose dalykuose. 
Tuo tarpu transcendentalinis vienis bet kokią būtį išreiškia ?). 


1) Cf. Thomas, Summa Theol. I, 4. 11, a. 1: Nam omne ens aut 
«st simplex aut compositum.  Ouod autem est simplex, est indivisum et 
actu et potentia. Ouod autem est compositum, non habet esse, guamdiu 
paries eius sunt divisae, sed postauam  constituunt et componunt ipsum 
compositum. Unde manifestum est, guod esse cuiuslibet rei consistit in in- 
divisione, et inde est guod unum guodgue sicut custodit suum esse, ita 
custodit suam unitatem. 

2, Cf. 1. Thomas, In Metaph,, IV I. 2: Unum, guod est principium nume- 
ri, aliud est ab eo guod cum ente convertitur.  Unum enim guod cum ente 
convertitur, ipsum ens destiguat, supcraddens indivisonis rationem, guae 
cum sit negatio vel privatio, non ponit aliguam naturam enti additam. 
Ft sic in nullo differt ab ente securdum rem, sed solum ratione. Nam 
negatio vel privatio non est ens naturae sed rationis, sicut dictum est. 
Unum vero guod est principium numeri addit, supra substantiam, rationem 
mensurae, Guae est propria passio guantitatis, et primo invenitur in uni- 
tate. Et dicitur per privationem vel negationem divisionis, guae est se- 
cundum guantitatem continuam. Nam numerus ex divisione continui cau- 
satur. Et ideo numerus ud scientiam mathematicam pertinet, cuius sub- 
iectum extra materiam esse non potest, guamvis sine materia sensibili con- 

VI. Klydo tad senovės eleatų filosofinė mokykla, kuri, Pai- 
menidui vadovaujant, per vien laikė vienį ir vieninteliškumą. 

Klydo kitu būdu pitagoriečiai ir Herbartas. Pitagoriečiai 
yra per vien laikę transcendentalinį vienį su kiekybiniu vieniu. 
Iš to, kad kiekviena būtis yra vienis, jie, vieni čia paėmę kiekybi- 
nėje prasmėje, laikė ir visus daiktus turinčiais savo esmėje kiekybi- 
nius vienius. Herbartas, priešingai, visai atmetė kiekybinius vie- 
nius, ir jo realai (analogiški Leibnizo monadoms) negali būti vi- 
sai padalinti, 


$ 2. Įvairios vienio rūšys. 


Svarbesnės vienio rūšys žymimos paprastai šios: realųsis 
vienis ir mintinis vienis. 

I. Realusis vienis vėl skiriama: realusis vienis iš savęs 
(unum per se) ir realysis vienis pripuolamas (per accidens). 
Pirmasis yra tada, kai dalys iš savo prigimties, taip sakant iš 
vidaus, sujungiamos taip, kad sujungimas vienai ir kitai naudon 
išeina; pavyzdžiui, siela ir kūnas žmoguje. Antrasis (realusis 
vienis pripuolamas) yra tada, kada sujungimas yra tik išorinis, 
neturįs gilesnės įtakos tam, kas vienijama. 

1) Realusis vienis iš savęs (per se) vėl skiriasi šitaip: 

a) Realusis vienis vientisinis (simplex) yra tas, kurs nesusi- 
deda iš fizinių dalių, pavyzdžiui, siela; realus vienis sudėtinis, 
kuris susideda iš realių dalių, kaip antai, žmogus, kurs suside- 
da iš kūno ir sielos. 

b) Realus vienis substancinis yra tas, kurio dalys yra ne- 
pilnareikšmės substancijos (substantiae incompletae). Jei šitos 
nepilnareikšmės substancijos sudaro drauge būties esmę, tai 
tada vadinasi taip sudaromas vienis unum essentiale (esminis 
vienis); taip, pavyzdžiui, yra su žmogumi, kurio esmę sudaro 
siela ir kūnas drauge. Kai dalys reikalingos yra būties pilnumui 
sudaryti, kaip, pavyzdžiui, nariai sudarantieji kūną, tai toks vie- 
nis vadinasi integrinis vienis (unum integrale). 

Kas reikalinga tik akcidentaliam būties patobulinimui, tai 
tada turime akcidentalinį vienį (unum accidentale). , 

c) Individualus vienis vadinasi toks, kurį sudaro atskiras 
daiktas su savo esminėmis ir pripuolamomis ypatybėmis, kurio- 
mis jis skiriasi nuo kitų. 

2) Akcidentalinis vienis (akcidentalinė vienybė) dalinasi: į 
artificialų vienį (unum artificiale), kurio dalys yra sujungtos žmo- 
gaus sumanumu, pavyždžiui, laikrodis; į moralinį vienį (unum 
morale), kurio dalys arba nariai turi tą patį tikslą, tvarkosi tais 
pačiais įstatymais ir turį tas pačias teises; pavyzdžiui, draugija, 
kariuomenė, šeima; į rinktinį vienį (unum aggregatum), kurio 


sideratur. Hoc autem non esset, si unum guod est principium numeri se- 
cundum esse a materia separetur, in rebus immaterialibus existens, guasi 
cum ente conversum. 

dalys yra drauge draugbuvimo dėka toje pačioje vietoje ir tame 
pačiame laike, pavyzdžiui, akmenų krūvą, dienos valandos. 

Il. Mintinis vienis arba logiškas vjenis (unum rationis vel 
unum logicum) dalinasi: į gimininę vienybę (unitas specifiča), kai 
protas pažymį viena giminine sąvoka tos pačios rūšies ar gimi- 
nės individus; į rūšinę vienybę (unitas generica), kai protas tos 
pačios rūšies gimines išreiškia viena rūšine sąvoka. 


s 3. Apie indentiškuma, panašumą, lygybę ir skirtumą. 


I. Mes savo protu galime įvairiais atžvilgiais žiūrėti į daik- 
tus; mes galime, būtent, dėmesį kreipti į substanciją arba indivi- 
dualinę, arba gimininę (specifica), arba rūšinę (generica); galime 
kreipti dėmesį į kiekybę ir į kokybę. 

1) Iš atžvilgio į kiekybę daiktai laikomį lygiais arba nelygiais. 

Iš atžvilgio į kokybę daiktai vadinami panašiais ar nepa- 
našiais. 

Iš atžvilgio į substanciją daiktai vadinasi tais pačiais arba 
kitais. 1) 

Neigimas kitiškumo yra identiškumas (tapatybė). 

Neigimas gimininio kitoniškumo vadinasi prigimties inden- 
tiškųmu. 

Neigimas individinio kitiškumo yra paprastas identiškumas. 

li 2) Identiškumas skiriamas trejopai: metafizinis, tizinis ir mo- 
ralinis. 

Identiškumas metafizinis yra visiškai nekintamoje būtyje: 
tokia būtis yra Dievas. 

Identiškumas fizinis yra  būtyje, kurioje fizinė realybė yra 
pastovi, antai, žmogaus siela. 

Identiškumas moralinis yra tada, kai fizinė realybė labai 
palengva, nepastebimai keičiasi taip, kad bendrai laikoma ji yra 
tąja pat: taip yra su materialiais daiktais, su mūsų kūnu. 

II. Skirtumus galima padalinti į dvi grupes: realius skirtu- 
mus ir logiškus skirtumus. 

1) Realus skirtumas yra tada, kai nepriklausomai nuo pro- 
to svarstymo daikte yra skirtingų dalių. 

2) Logiškas ar mintinis skirtumas yra tada, kai atskyrimas 
įvyksta priklausomaj nuo mūsų požiūrių, kuriais žiūrime į daly- 
ką, būtent, kai dviem skirtingom sąvokom išreiškiam tą patį daiktą. 

a) Šitas skirtumas vadinasi grynai mintinis, kai dvi sąvo- 
kos turi tą patį ir materialų, ir formalų objektą, tik skiriasi jo iš- 
reiškimo aiškumo įvairumu, pavyzdžiui, sąvoka „žmogus“ ir 
sąvoka „protinga gyva esybė“. 

b) Skirtumas vadinasi virtualus (pagrįstas, metafizinis), kai 
dvi ar daugiau sąvokų išreiškia tą pačią realybę, bet ekvivalen- 


) S. Thomas In IV Metapb., L 2.: 1dem est unum in substantia, ae- 
4uale unum in guantitate, similė unum in gualitate. 

tišką daugeliui, ir ją išreiškia formaliai skirtinais atžvilgiais. Dvi 
sąvokos čia turi tą patį materialų objektą, bet išreiškia skirtin- 
gus jo pažymjus. 

<) Virtualus skirtumas vadinasi pilnas, kai formalus kiek- 
vienos sąvokos objektas gali būti realizuotas skyrium pasaulyje. 
Virtualus skirtumas vadinasi nepilnas, kai formalus kiekvienos 
sąvokos objektas negali būti skyrium pasaulyje realizuotas. 

Pavyzdžiui, yra virtualus pilnas skirtumas tarp sąvokų—gy- 
vulinė siela ir protinga siela, kurių funkcijas turi žmogaus siela; 
gyvulinė siela gali egzistuoti skyrium gyvuliuose. Virtualus ne- 
pilnas skirtumas yra tarp transcendentalinių būties ypatybių. 


s 4. Kaip sutaikinti sudėtinumą su vienybe sudėtinėje 
būtyje? 


I. Būtis gali būti viena ir sudėtinė, užtenka, kad ji yra 
nepadalinta. 

Skiriama, mat, būtis, kuri yra aktualiai nepadalinta, bet ga- 
li būti padalinta, ir būtis, kuri yra aktualia nepadalinta ir ne- 
gali būti padalinta (ens indivisum actu et potentia). Cia kyla 
klausimas, kaip būties sudėtinumas sutaikomas su jos vienybe 
(nes kiekviena būtis, taigi ir sudėtinė, yra vienis)? Tą klausimą 
galima padalinti į du: 1) Esmė, kuri yra sudėtinė, turį dalis, va- 
dinamas metafizinėmis; kokiu tad būdu sutaikoma esmės vieny- 
bė su sudėtinumu iš metafizinių dalių? 2) Pasaulio daiktai 
susideda iš fizinių dalių, arba substancinių (pirmoji materija ir 
substancinė forma materialiuose daiktuose, kūnas ir siela žmo- 
guje), arba akcidenialinių; kokiu tad būdų sutaikoma čia būties 
vienybė su fiziniu sudėtinumu? 

Prieš atsakant į šituodu klausimu, reikia kiek įsakmiau pa- 
aiškinti, kas yra sudėtinumas. 

II. Sudėtinumas skiriamas į fizinį ir logišką bei metafizinį. 

1) Sudėtinumas vadinasi fiziniu, kai dalys yra tiziškai skir- 
tingos, tai yra, nepriklausomai nuo mūsų minties. Tokiomis da- 
limis yra pirmoji materija ir substancinė forma materialiuose daik- 
tuose, siela ir kūnas žmoguje, esmė ir egzistavimas pasaulio esy- 
bėse. 

2) Sudėtinumas vadinasi grynai logiškas, kai nėra jokio su- 
dėtinumo nepriklausomai nuo proto požiūrių. 

Sudėtinumas vadinasi metafiziniu, kai sąvokų įvairumas, ku- 
riomis pažymime tą patį daiktą, turi pagrindo pačiame objekte. 
Tų sąvokų įvairumas pareina nuo objekto turinio turtingumo ir 
nuo mųsų proto reliatyvaus netobulumo. 

Būtent, kai mes norime sudaryti galimai tobulesnį kokio 
daikto pažinimą, mums reikia pasinaudoti daugybe sąvokų, kad 
daiktą įsakmiau galėtume apibūdintį Mes čia naudojamės rūši- 

nėmis, gimininėmis sąvokomis ir gimininių skirtumų sąvokomis 
(genus proximum, differentia specifica); sudėtinumas iš šitų są- 
vokų vadinasi metaliziniu sudėtinumu. 

II. Metafizinis būties sudėtinumas yra sutaikomas su bū- 
ties vienybe. Mat, čia tarp metafizinių dalių yra tik virtualus 
skirtumas.  Paaiškinkim kiek šitą tezę. Mes tikrai žinome, kad 
substancija yra vienis. Ta pati esybė, tas pats individas žmogus, 
kurs yra kūniška substancija, yra gyva, juntanti, protinga, 

Bet daiktai sąvo įvairiais veiksmais, savo įvairiomis ypaty- 
bėmis įvairių mumyse sukelia įspūdžių. Mes nepažįstame daiktų 
esmės betarpiškai, bet einame indukcijos keliu iš veikimo rezul- 
tatų prie veikimo galių, iš galių einame prie esminio principo, kuria- 
me jos (tos galios) glūdi. Tokiu būdu, mes daiktų esmę prisi- 
statom su sąvokų daugybės pagalba, atatinkamai įspūdžių įvairu- 
mui, kuriuos iš daiktų gauname. Tokiu būdu mes susidarome 
pagrindą požiūrių įvairumui, kuriais daiktą apibūdiname. Kadangi 
daiktas yra savyje vienas, tai požiūrų skirtumas, turintis pagrin- 
dą daikto ypatybių, veikimo įvairume, sudaro tik virtualų sudė- 
tinumą. Tokiu būdu, aišku, toks tik virtualus sudėtinumas ne- 
griauja daikto realaus vienumo. 

IV. Fizinis būties sudėtinumas nėra nesuderinamas su 
būties substancine vienybe. Iš tikro, čia fizinės sudėtinės dalys 
neegzistuoja atskiru savo egzistavimu, bet egzistavimas priklau- 
so visai sudėtinei esybei. Esant tad vienam egzistavimui, 
yra ir viena tik būtis. 

Gilesnis pagrindas tam galimumui fizinių dalių jungtis į 
sudėtinę vieną būtį yra tai, kad jose yra santykiavimų realios ga- 
limybės ir akto santykių rūšies. Antai, pirmoji materija yra reali 
galimybė, iš savo prigimties skirta jungimuisi su substancine 
forma. Esmė, sudaryta iš pirmosios materijos ir substancinės 
formos susivienijimo, yra realioje galimybėje iš atžvilgio į įvai- 
rius akcidensus, kurie daiktą tobulina ir kurie yra jo aktais. To- 
kiu būdu santykiavimas tų įvairių elementų potencijos ir akto 
santykių  formoję duoda pagrindą suprasti, kaip čia būtis gali 
būti viena ir turėti čia nurodytą iš fizinių dalių sudėtinumą. 


s 5. Vienis ir daugis. 


I. Iš pradžių mes pažįstame būtį. Paskui, kai kitų jutimų 
įtakoje įvyksta kitas mumyse minties aktas, mes vėl pažįstame būtį. 
Skirtini jutimai prie pirmo ir prie antro būties pažinimo duoda 
akstino mums atskirti vieną būtį nuo kitos. Tokiu būdu atsiran- 
da pas mus pažinimas būties, nebūties, skirtumo, daugio. 

Paaiškinimui to, ką čia pasakėme, imkime pavyzdį. Prileiski- 
me, kad vaikas, liesdamas šaltą daiktą, susidaro protinį būties 
pažinimą. Prileiskime, kad jis kitu atveju užčiuopia jį glostančią 
motinos ranką; čia vėl vaikas formuoja būties sąvoką, šitą kar- 

tą turinčią pagrindą naujų jutimų objekte. Stai dviem atvejais 
vaiko prote yra atsiradęs būties pažinimas, bet asociacijoj su skir- 
tingais jutimais. Konkreti būtis, pirmame atvejyje pažinta, nėra ta 
pati, kurią pažįsta antru atveju. Viena būtis nėra kita. Vaiko pro- 
tas jas atskiria. Pavartojimas proto veiksmų, kuriais vaikas pažįs- 
ta skirtinas būtis, duoda pagrindo susidaryti esybių daugio są- 
vokai. 

Atskyrimas būties nuo nebūties duoda pirmą supratimą 
daugio (pluralitatis), bet daugio neapspręsto, neaptarto, nes ne- 
būtis neturi kokio pozityvaus turinio, taigi nebūtis neturi ir skir- 
tingo pozityvaus turinio. 

Kai protas yra jau susidaręs vieną sąvoką, tai, prisistatyda- 
mas sau paskui daug vienių ir juos atskirdamas vieną nuo kito, 
susidaro sau sąvoką daugybės (multitudo), susidedančios iš 
skirtingų vienių !). 

Vienis susidaro neigimo dėka (vienis yra būties nepadali- 
nimas). Daugybė suponuoja du neigimu: būties nepadalinimą, 
kuris charakterizuoja kiekvieną daugybę sudarančių vienių, ir 
atskyrimą vieno vienio nuo kito. Be to čia dar pridedama tų 
vienių sujungimas į vieną daugybę. 

Kita tad yra sąvoka neaptartos daugybės, o kita sąvoka 
daugybės, susidedančios iš skirtingų vienių. Pirmoji suponuoja 
tik pozityvią būties sąvoką ir jos neigimą, kuris jai  priešpasta- 
to neribotai nebūtį. Antroji be to dar suponuoja daugelį skir- 
tingų ir į vieną daugybę sujungtų vienių ?). 

Kad galima būtų daugelį dalykų sujungti į vieną daugybę, 
reikia į juos žiūrėti tuo pačiu atžvilgiu taip, kad, materialiai bū- 
dami daugelis, jie formaliai atrodo kaip vienas objektas. 


$ 6. Daugis ir skaičius. 


I. Daugio turinys, apimtis yra; neribota; skaičius yra dau- 
gis, susidedąs iš apribotos vienių sumos. 

Taigi daugis suponuoja šiuos dalykus: vienius, tų vienių 
skirtumą vieno nuo kito, vieną atžvilgį, kuriuo žiūrima į tuos 
vienius. Skaičius turi tą visa, ką daugis, tik dar prideda vieną 
dalyką: būtent, skaičius reiškia apribotą vienių sumą (daugybę). 


i, Cf. S. Thomas. In X met, lect. 4: „Primo in intellectum nostrum 
cadit ens et deinde divisio et post hoc unum guod divisione privat et ul- 
timo multitudo guae ex unitatibus conslituitur. Nam licet ea guae sunt di- 
visa, multa sini, non habent tamen ralionem multorum nisi postguam huic 
ve! ili attribuitur guod sit unum. Ougsimvis etiam nihil prokiberet dici ra- 
lionem multitudinis dependerė ex uno, secundum guod est mensurata per 
unum, guod iam ad rationem numeri pertinet“. 

Cf. S. Thomas, De potentia, g. 9, a. ė ad 15. 
Cf:. ibid., g. 8, a. 7, ad 15, 
2) Cf. S. Thomas. In Boet. de Trinit. g. 4, a. 1. 

Tokiu būdu aišku, kad negali būti begalinio skaičiaus. Tuo tarpu 
nėra aišku, ar daugybė “gali ar negali būti begalinė, 

II. Koks yra pagrindinis formalus atžvilgys, kurio dėka 
įvairūs objektai gali būti vieniais to pat skaičiaus? 

Tai transcendentalinis būties vienis: tokiu vieniu yra kiek- 
vieną būtis, ir individas, ir rūšis, ir substancija, ir akcidensas, ir 
reali ir mintinė būtis. Kai viena transcendentalinė būtis yra su- 
jungta tuo pačiu atžvilgiu su kitomis, tai susidaro daugis; ir kai 
tas daugis yra apribotas, sudaro tokią ir tokią vienių sumą, tai 
turime skaičių. 

Antai, Petras, Jonas, Andrius — tai trys tos pačios giminės; 
jie sudaro skaičių. Dvi obelys ir dvi vyšnios — tai keturi me- 
džiai. Du akmens ir du karkvabaliu sudaro keturias materialias 
esybes ir tt. 

III. Skaičius imamas dvejopoj prasmėj. Vienoj prasmėj skai- 
čius reiškia apribotą sąvoką transcėndentalinių vienių; šitoje pras- 
mėje skaičius yra pritaikomas visokių rūšių būtims: substanci- 
joms, kokybėms, santykiams, veiksmams, kūnams, dvasioms. 

Bet transcendentalinis vienis apima ir matavimo vienius, 
kiekybinius vienius. Apribota daugybė, susidedanti iš kiekybinių, 
matavimo vienių, vadinasi skaičius antra prasmė. šita prasme 
skaičiaus vieniai gaunami, dalinant tolydį išsiplėtimą, dalinant 
erdvę ir laiką; numerus seguitur divisionem. Dėl to, kaip reikia 
skirti transcendentalinį vienį nuo kiekybinio vienio, taip reikia skirti 
ir skaičių, susidedantį iš transcendetalinių vienių, nuo skaičiaus 
susidedančio iš kiekybinių vienių. 

IV. Sitas dvejopos rūšies skaičiaus skirtumas yra labai 
svarbu įsidėmėti. Kai susitinkame su įvairiomis nuomonėmis 
apie objektyvią vertę. pavyzdžiui, tiesos, kad du syk du keturi, 
tai mums nėra reikalo gilintis, ar mes galime su pilnu tikslumu 
nustatyti kiekybinių vienių lygumą; mat, atsimenant, kad ir su 
pagalba trancendentalinių vienių, kur galima apsieiti be jokio ma- 
tavimo, mes galime turėti skaičių ir pažinti tiesą, kad du syk 
du keturi ir be jokio įsileidimo į diskusijas 'apie lygumo matavi- 
mų tikslumus. 


$ 7. Begalinės daugybės galimumo klausimas. 


I. Skaičius, kaipo reiškiąs apribotų vienių sumą, iš esmės ne 
gali būti begalinis skaičius. Skaičius yra tai, kas yra suskaityta ar gal 
būti suskaityta. Kiekvienas skaičius tyri ribą. Bet negalima įro 
dyti, kad daugybė turi turėti ribą. Negalima įrodyti, kad begali 
nės daugybės sąvoka turėtų savyje prieštaravimą. 

Pravartu čia įsižiūrėti į svarbesnius finitistų (tų, kurie sako 
kad daugybė yra visada apribota) ir infinitistų (tų, kurie sako, 
kad negalima įrodyti, kad daugybė visada turi ribą) — argu- 
mentus. 

II. Finitistai paprastai stato čia šitokius argumentus: 

1) Skaičius yra išreiškimas kiekybės matavimo. Viskas gi, 
kas yra išmatuota ar gali būti matuota, yra apribota. Taigi be- 
galinis skaičius turi savyje aiškaus prieštaravimo. 

2) Daugybė gali būti visados padidinta. Tuo tarpu bega- 
linybė negali būti padidinta. Taigi begalinis čia škaičius yra 
negalimas. 

3) Iš bet kurios daugybės galima bent mintimi atimti vieną 
vienį, tuo būdu ji pasidaro mažesnė, taigi apribota. Nesąmonė 
būtų sakyti, kad, pridėjus ką prie ribotos daugybės, susidarys ne- 
ribota daugybė. 

4) Prileiskim, kad yra begalinė daugybė medžių. Kiekvie- 
nas medis turi daug šakų. Kiekviena šaka turi daug lapų. Taigi 
turės būti daugiau lapų negu medžių. Išeitų tad, kad viena be- 
galinybė būtų didesnė už kitą begalinybę; O tai yra nesąmonė, 

5) Suponuokim, kad yra serija porinių skaičių. Po kiek- 
vienu terminu (ženklu) tos serijos galima pastatyti neporinį ter- 
miną. Kiekviena ta serija yra begalinė. Jei mes sudėsime pirmą 
seriją su antra, tai gausime sumą, kuri turi būti didesnė, negu 
dvi serijos, iš kurių toji suma sudėta. Išeina tad, kad viena 
begalinybė didesnė yra už kitą. Vėl tad ta pati nesąmonė. 

Trumpai sakant, tinitistų nuomone visai esą aišku, jog yra 
nesąmonė sakyti, kad daugybė gali būti begalinė. 

III. Bet toki pirmaeiliai minties galiūnai, kaip Aristotelis ir 
Tomas Akvinietis, nematė prieštaravimo begalinės daugybės są- 
vokoje. 

Iš tikro finitistų argumentai neturi tvirto pagrindo. 

1) Klaidinga yra per vien vartoti sąvokas daugybės ir 
skaičiaus. Iš to, kad skaičius yra visada apribotas, tai dar vi- 
sai neišeina, kad įr daugybė turi būti visados apribota. 

2) Kai kalbame apie begalinę daugybę, tai nereikia suprasti, 
kad tas, kas sudaro tą daugybę, turi visais atžvilgiais būti be- 
galinis. Prileiskime, kad pasaulis galėjo būti sukurtas nuo am- 
žių, tada nė vieną pasaulio įvykį negalima būtų vadinti pirmuoju 
(a parte ante).) Nemirtingumas sielų reiškia, kad jų gyvenimas, 
jų gyvenimo veiksmai tęsis amžinai, neribotai. Taigi nors sielų 
gyvenimas turi pradžią, bet jis neturės galo ateityje. 

3) Terminų didumas ar mažumas, iš kurių susidaro serija, 
neturi reikšmės, sprendžiant apie serijos begalinumą. Ar serijoj 
kariosis 2 ar 5 ar 10 ar 100, ar lapai ar medžiai, tai visai ne- 
svarbu. Cia visas dalykas yra tas, kad negalima įrodyti, jog 
serija, susidedanti iš ribotų terminų, kurie serijoj kartojasi, tu- 
rėtų turėti ribas. 

4) Begalinybė, kaipo reiškianti ribų neturėjimą, be abejo, 
tuo atžvilgiu visur tą patį reiškia. Tuo tad atžvilgiu negalima 
sakyti, kad viena begalinybė yra didesnė ar mažesnė. Bet tie 
vieniai, kurie sudaro begalinę daugybę, gali būti įvairaus di- 


PDT H+ sv'PPgBPP''ybbPRDPALLLL 


" 1 STA4vPRL ARA TTL 


165 


dumo, įvairios rūšies, įvairaus tobulumo, ir šituo tik atžvilgiu 
galima kalbėti apie begalinių serijų skirtumus. 

5) Atėmimu ar pridėjimu terminų, sudarančių daugybę, 
nieko neįrodoma prieš tokios daugybės galimumą, kuri neturi 
jokio galo, kuri yra begalinė.!) 


1) Cf. D. Mercier, Mėtaphysiguc gėnėrale ou Ontologie. VII ėd. Lou- 
vain-Paris, 1923 a., p. 191—196. 

Plačiau ir konkrečiau teks kalbėti apie begalinę daugybę skyriuose 
apie laika ir erdvę. 


II SKYRIUS. 


Tiesa, kaipo transcendentalinė būties ypatybė. 


$ 1. Bendroji tiesos sąvoka. 


I. Kaip visur ontologijoje, taip ir šičia, norint tiksliau nu- 
sistatyti tiesos sąvoką, reikia išeiti iš patyrimo. Imkime tad pa- 
vyzdžius, kuriuose kalbama apie daiktų tiesą. Antai, sakoma, kad 
čia yra tikras auksas, kad čia yra tikra virtuvės druska, kad čia 
yra tikras ąžuolas, kad čia yra tikras rugys, kad čia yra tikras 
vynas. Ką reiškia šitie pasakymai? Ugi, kad tie daiktai, kurie čia 
turimi akivaizdoje, turi tas esmines ypatybes, kurias tikrai žino- 
me, kad turi auksas, virtuvės druska, ąžuolas, rugys, vynas. Mes 
esame anksčiau įsigiję supratimą apie aukso, druskos, ąžuolo, 
rugio, vyno esmines ypatybes, mes turime jau jų idėjų-tipų pa- 
žinimą ir dabar, matydami, kad prieš mus esantieji daiktai ata- 
tinka mūsų žinioje, atmintyje esančius tipus, mes ir sakome, kad 
čia yra tikras auksas, tikra druska, tikras ąžuolas, tikras rugys, 
tikras vynas. 

li. Taigi, tiesa mes čia vadiname akivaizdoje esančios arba 
aktualiai svarstomos būties atatinkamumą idėjiniam tipui, kurs 
išreiškia daikto prigimtį. Daiktas, kurį prieš save turime arba 
kurį aktualiai svarstome, sakoma, kad realizuoja idėją, kurią mes 
esame susidarę apie tokio daikto prigimtį. 


$ 2. Ontologiška tiesa. Palyginimas jos su logiška. 


I. Iš anksčiau privestų pavyzdžių aiškiai matyti, kad mes 
tiesos charakterį pripažįstame daiktui santykyje su idėjiniu tipu, 
kurį mes jau iš kur kitur pažįstame ir kurį laikome tos pačios 
prigimties, kaip ir prieš akis esantis arba aktualiai svarstomas 
daiktas. 

Kai daiktą su niekuo nelyginame, kai jį imame izoliuotai, be 
santykių, tai tada ir nėra prasmės kalbėti apie jo tiesą arba ne- 
tiesą. 

Ontologiška tiesa yra tad prigimties identiškumo santykis 
tarp aktualiai svarstomo daikto ir idėjinio tipo, kurį jau anksčiau 
pažįstame. Tai šitą reikšmę analitinėje svarstymų tvarkoje turi 
žinomas posakis: Veritas est adaeguatio rei et intellectus; res 
čia reiškia aktualiai svarstomą daiktą; intellectus reiškia pirmiau 
įsigytą idėjinio tipo pažinimą; adaeguatio vel conformitas reiškia 
atatinkamumą, prigimties identiškumą tarp aktualiai svarstomo 

daikto ir anksčiau pažinto tipo; tas atatinkamumas ir išreiškia 
ontologišką tiesą !). 

Kai mes nežinome, kokios mums jau iš kur kitur žinomos 
prigimties tipą svarstomas daiktas realizuoja, tai mes sakome, 
kad mes negalime pasakyti, kas yra tas svarstomas daiktas. 

II. Iš čia aišku, kad ontologiška tiesa nėra tiesioginio pro- 
to įžiūrėjimo dalykas, bet priklauso sudėtiniam proto veiksmui, 
kokiu yra sprendimas. Mūsų protas pažįsta ontologišką tiesą, 
kai jis konstatuoja prigimties identiškumo santykį tarp aktualiai 
svarstomo daikto ir jo idėjinio tipo, anksčiau pažinto. 

Kai mūsų protas tokį ir tokį daiktą teisingai identifikuoja 
su atatinkamu idėjiniu tipu, tai sakoma, kad sprendimas atatin- 
ka tiesą, būtent, ontologišką tiesą. Sprendimas, atatinkąs ontolo- 
gišką tiesą, vadinasi logiškai teisingu sprendimu. Kai sprendi- 
mas neatatinka ontologišką tiesą, tai tuomet sakome, kad spren- 
dimu daroma logiška klaida. 

Pats identiškumo santykis tarp svarstomo daikto ir jo. 
idėjinio tipo yra ontologiška tiesa. O išreiškimas to santykio 
yra logiška tiesa, 


s 3. Tiesa yra transcendentalinė būties ypatybė. 


Kad tiesa yra transcendentalinė būties ypatybė, galime len- 
gvai įsitikrinti ir indukcijos būdu, peržvelgdami būčių rūšis ir 
taipgi iš esmės svarstydami santykį tarp būtiestir proto pažinimo. 

I. Peržiūrėdami būties kategorijas, mes nerandame nė vienos, 
kuriai negalima būtų priskirti tiesos charakterį. 

Tiesa priskiriama substancijai: kalbama apie tikrą deimantą, 
tikrą sidabrą ir t. t. 

Tiesa priskiriama kiekybei: skaičius aštuoni yra tikrai dvi- 
gubai didesnis už keturis. 

Tiesa priskiriama kokybei: laisvu noru savo gyvybę padėti 
už tėvynę yra tikras pasišventimas. 

Tiesa yra priskiriama santykiui: talentas sudaro pagrindą 
tikrai viršenybei. 

Tiesa yra priskiriama vietai ir laikui: grynos dvasios vei- 
kimo sritis nėra tikra vieta; grynos dvasios egzistavimas nėra tik- 
rame laike. 

Tiesa yra priskiriama veiksmui ir kęsmui: čia yra tikras pri- 
traukimas, ten yra tikras pastūmimas. 

Tiesa yra priskiriama kategorijoms „situs et habitus“: sa- 
koma, tasai turi tikrą kareivio nuotaiką; tasai kitas yra tikrai naš- 
tos prislėgtas. 


1) Ci S. Thomas, De Veritate, g. 1, a. 4: Denominantur res verae a 
veritale guae est in ipsa re (guae nihil est aliud guam intellectui adae- 
Guata, vel intellectum sibi adaeguans) sicut a forma inhaerente, sicut eibus 
denominatur sanus a gualitate, gua sanus dicitur. 

Tiesa priskiriama yra gamtos daiktams, pramonės, meno da- 
lykams: tikras laikrodis, tikri rūmai, tikra drama. Tiesa priskiriama 
ir mintinėms būtims: čia yra tikra analogija. 

Visuose šituose pavyzdžiuose pasitikrina ontologiškos tie- 
sos charakteris. Kiekviena būtis bet kokios kategorijos, sakome, 
atatinka tiesą, kai ji atatinka idėją, kurią mes turime apie jos 
prigimtį. 

II. Kad tiesa yra transcendentalinė būties ypatybė, galime 
aiškiai suprasti, svarstydami santykį tarp būties ir proto pažinimo !). 

1) Kai sustatome į santykį būtį ir protą, tai turime štai ką 
pasakyti: 

Iš vienos pusės būtis apima visa: ir tai, kas egzistuoja, ir tai, 
kas gali egzistuoti; jai ribą sudaro tik nebūtis. 

Iš kitos pusės, žmogaus protas, kurio pažinimo apimties 
galimumui irgi kitokių ribų nustatyti negalima; proto pažinimo 
galimumas tęsiasi taip toli, kaip būtis. Intellectus potens omnia 
fieri, sako su Aristoteliu Tomas Akvinietis. 

2) Kai mes sužinome daikto prigimtį, tai paskui, kai mums 
pasitaiko sutikti tos rūšies individą, tai mums užtenka jį paly- 
ginti su pažinta rūšine ar giminine prigimtimi, kad galėtume tu- 
rėti ontologiškos tiesos pažinimą. Iš čia aišku, kad kiekviena bū- 
tis gali būti ontologiškos tiesos subjektas. 

3) Žinoma, nenustatomas aktualiai kiekvienos būties santykis 
su jos idėjiniu tipu, bet tik gali būti nustatomas. Taigi ontolo- 
giška tiesa tik realioje galimybėje priklauso| būtims, kurių aktu- 
alaus pažinimo neturime. Bet šita aplinkybė savaime suponuo- 
jama, kai sakome, kad tiesa yra transcendentalinė būties ypatybė 


s 4. Ar netiesa egzistuoja realybėje? 


Reikia pasakyti, kad netiesa neegzistuoja realybėje, nes vis- 
kas, kas yra, turi, kaip matėme, tiesos charakterį. 

Antai, šitas žmogus yra ne vokietis, bet italas. Klaidinga 
sakyti, kad čia kiškio mėsa, čia triušio mėsa. 

Kiekviena egzistuojanti pasaulyje būtis turi savo specifines 
ypatybes, iš kurių mes pažįstame jos prigimtį. Bet kartais spe- 
cifiškai skirtingų būčių ypatybės yra, paviršium žiūrint, taip pa- 
našios, kad duoda progos apsirikimams. Kai neužlaiko ma reikia- 
mo atsargumo, galima lengvai vieną dalyką per vien laikyti su 
kitu, galima vieną dalyką su kitu sumaišyti. Bet tada klaidų, ne- 


1) Cf. S. Thomas, De Veritate, g. 1, a. 1: Si ens consideretur... sė- 
cundum convenientiam unius entis ad aliud; et hoc guidem non potest esse 
nisi accipiatur aliguid guod natum sit convenire cum omni ente. Hoc au- 
tem esti anima, guae guodammodo est omnia, sicut dicitur in 3 de Anima. 
In anima autem est vis cognitiva et appetitiva.  Convenientiam ergo entis 
ad appetitum exprimit hoc nomen bonum.  Convenientiam vero entis ad 
intellectum exprimit hoc nomen verum. 

tiesos iš tikrųjų nėra pačiuose daiktuose, bet tiktai mūsų neatsar- 
giuose, paviršutiniškuose sprendimuose apie juos!). 


$ 5. Kas yra tie idealūs tipai, kurie yra norma mūsų 
sprendimų apie ontologišką tiesą? 


I. Kaip esame jau pirmuose šio skyriaus paragrafuose aiš- 
kinę, ontologiška tiesa yra tada, kai suprantame, kad svarstomas 
dalykas atatinka savo idėjinį tipą. 

Dėl šitų tad idėjinių tipų kilmės išaiškinimo yra pasireiš- 
kusių žymių filosofų tarpe labai skirtingų pažiūrų. 

1), Antai, Platonas šitam ir kitiems panašiems klausimams 
išaiškinti yra sugalvojęs idėjų pasaulį, nepriklausomai egzistuo- 
jantį nuo mūsų matomojo pasaulio. 

Būtis savyje, teisingumas savyje, grožis savyje, gėris savy- 
je, tvarka savyje — tai vis dalykai neprieinami pojučių patyri- 
mui; jie yra tiesioginiais proto objektais. Matomieji pasaulio 
daiktai tik tiek, girdi, pažinimui prieinami, kiek anie idėjų pasaulio da- 
lykai šituos matomojo pasaulio daiktus apšviečia?). 

2)“ Šv. Augustinas manė, kad idėjiniai tipai egzistuoja Die- 
vo prote, kaipo pirmavaizdžiai, pagal kuriuos Dievas sukūrė pa- 
saulio daiktus.- Įsižiūrėdami į skaičių santykių, į metafizinių prin- 
cipų, įtiesų ypatybes, mes turime čia, sakė šv. Augustinas, pre- 
misas, su kurių pagalba aiškiai įrodome, kad egzistuoja aukš- 
čiausia protingoji priežastis, visokios tvarkos ir tiesos šaltinis 3). 

3) Ontologistai manė lengviau, negu šv. Augustinas, turį 
protu priėjimą prie Dievo pažinimo, būtent, be premisų, be įro- 
dinėjimų pagalbos. Ontologistai identilikavo transcendentalinės 
būties, tiesos, gėrio pažinimą su dieviškosios būties pažinimu. 
Esant tad, pagal juos, betarpiškam Dievo pažinimui, Dievo paži- 
nimo šviesoje mes paskui sprendžiame apie daiktų tiesą, gėrį, 
grožį, prigimtį. 

4) Bet analitinėje svarstymų tvarkoje čia ontologijoje galima 
remtis tik patyrime sutinkamais daiktais ir jų ypatybėmis ir pas- 
kui tikslių išvadų pagalba tenka stengtis gilyn ir aukštyn pra- 
plėsti savo pažinimo akiratį. 


1) Cf. S. Thomas, Summa Theol. I, g. 17, a. 1 ad 2: Res per se non 
fallunt, sed per accidens, Dant enim occasionem falsitatis; eo guod simi- 
litudinem eorum gerunt guorum non hbabent existentiam...  Nec tamen res 
est hoc modo causa falsilatis in anima, guod necessario falsitatem causet. 

Cf, S. Thomas, De Veritate, g. 1, a. 10. 

Čf. S. Augustinus, Solil., II, c. 10. 

*) Apie Platono ir onlologistų pažinimo mokslą esame pakankama: 
kalbėję įvedamuosiuose į ontologija klausimuose ir aiškindami galimų bū- 
čių galimumo ypatybes. 

3) Žiūr. mano straipsnį „Šv. Augustino gnoseologinės pažiūros“, til- 
pusį žurnale „Logos“, Nr. 2, 1931 m., Kaunas, pusl. 189—192. 

Idealas, pagal kurį mes sprendžiam apie daiktų tiesą, yra 
gaunamas iš patyrimo su pagalba abstrakcijos ir refleksijos. 

Patyrimas rodo, kad aukso ypatybės yra tokios ir tokios; 
kad rugio ypatybės yra tokios ir tokios ir t. t. Kai aš kartą esu 
pažinęs aukso ir rugio esmines ypatybes, jų prigimtį, tai paskui 
aš visur ir visada pagaltą įsigytą (esminių ypatybių, prigimties) 
pažinimą sprendžiu apie sutinkamą tą ar kitą daiktą, kuris iš 
pirmo pamatymo išrodo kaip auksas, kaip rugys. 

II. Sitie pavyzdžiai aiškiai parodo, kad visai natūralu sakyti, 
kad daiktų tiesą yra daikto identiškume su idėjiniu tipu, kurį 
mes pažinime susidarėme su pagalba abstrakcijos ir refleksijų iš 
patyrimo medžiagos. 
jučių patyrimo pagalbos savyje egzistuojančių idėjų pasaulį ir 
kad jis, nusižiūrėjęs į tas idėjas, paskui spręstų, ar čia tikras 
auksas, kurį jis turi rankose, ar čia tikras kvietys, tikras rugys, 
į kuriuos jis žiūri? 

Kas gali pasakyti, kad jis turi dieviškosios būties intuiciją 
ir dieviškų idėjų intuiciją, su kurių pagalba galėtų paskui ver- 
tinti matomojo pasaulio daiktus? 

Pagaliau, kas savo spręsmus apie tiesą, liečiančią šio pa- 
saulio daiktus, daro savo tiesos vertėje priklausomais nuo įro- 
dymo, kad Dievas egzistuoja, nuo begalinės išminties pažinimo 
ir nuo supratimo, kad Dievas pagal turimus idėjų pirmavaizdžius 
yra sutvėręs pasaulio daiktus? Argi bedievis jokios tiesos tikrai 
negali pažinti? 


s$ 6. Kai kurie svarbesnieji čia daromi priekaištai ir 
jų kritika. 


Pažiūra, kurios Jaikomės apie idėjinių tipų kilmę iš patyri- 
mo su pagalba abstrakcijos ir refleksijos, yra susilaukus gana 
aštrių priekaištų, kurių svarbesniuosius čia pravartu suminėti ir 
panagrinėti. 

I. 1) Prikišama, kad pagal pažiūrą, kurios laikomės, išeina, 
girdi, nesąmonė: ontologiška tiesa čia, girdi, daroma priklauso- 
ma nuo palyginimo tarp daikto ir idėjinio jo tipo, kurį mes su- 
ponuojam jau turį mintyje. Tuo tarpu, girdi, ontologiška tiesa 
yra pirmesnė už mintį, ir mintis turi būti ontologiškos tiesos re- 
guliuojama. 

2) Be to, čia pažiūroj, kurios laikomės, ontologiška tiesa, 
girdi, būtų priklausoma nuo asmenų galvojimo skirtumų ir įvai- 
ravimų; išeitų tad, girdi, tiek tiesos normų, tiek ontologiškų tie- 
sų, kiek galvojančių subjektų. Tuo tarpu, girdi, ontologiška tie- 
sa yra nepriklausoma nuo tų skirtumų ir įvairavimų; ji yra vie- 
na ir nekintanti. 

3) Platonas negalėjo prileisti, kad idėjos mūsų padaras, 
nes, girdi, mes neturime jų sudarymo sąmonės, ir kad idėjos 
jau mums šviečia, kai mes pradedam daryti pirmuosius protinio 
gyvenimo žing-nius. 

Taigi, šiais ir panašiais argumentais pasirėmus, daroma iš- 
vada, kad daiktų tiesa negali būti daikto konformiškumo santy- 
kyje su idėjiniu tipu, kurį klysti galintis protas būtų per atotrau- 
ką susidaręs iš daiktų patyrimo, 

II 1) Atsakymas į pirmąjį priekaištą. Daiktų tie- 
sa yra pirmesnė už mūsų protavimą ta prasme, kad ji yra ank- 
stybesnė už proto sprendimus ir kad sprendimų tiesa yra daik- 
tų tiesos reguliuojama, normuojama. Bet yra klaidinga sakyti, 
kad daikto tiesa mums apsireiškia anksčiau, negu pirmas mūsų 
protinis veiksmas, negu pirma sąvoka, kuri išreiškia daikto 
esmę. 

Daikto tiesa, kaip ją žmonės paprastai supranta, yra ne 
kas kita, kaip daikto kontormiškumas su idėjiniu tipu, anksčiau 
pažintų; taigi daikto tiesa gali atsirasti tik priklausomai nuo to 
idėjinio tipo pažinimo, taigi yra vėlybesnė už tą idėjinio tipo 
pažinimą. 

Daiktas savyje nėra aktuali, formali tiesą; jis tik yra realio- 
ie galimybėje tapti tiesa. Ta prasme tik daiktą galima vadinti 
fundamentaline tiesa, bet ne ontologiška. 

2) Atsakymas į antrąjį priekaištą. a) Be abejo, 
žmonių pažiūros į specifinę daiktų prigimtį nėra pas visus indi- 
vidus ir visais laikais vienodos, ir nevienaip jų mokama orijen- 
tuotis praktikoje su pagalba turimų žinių. 

Geras žinovas greit mokės atskirti tikrą auksą, tikrą dei- 
mantą, tikrą sviestą nuo padirbimų. Ne taip čia vyks nepatyru- 
siam tokiuose dalykuose, 

Bet kiekvienas gali sužinoti, kurios daikto ypatybės yra 
esminės, jam charakteringos, kad pagal jas galėtų atskirti vieną 
daiktų giminę nuo kitos, vieną daiktų rūšį nuo kitos. 

b) Kai žmogus turi susidaręs mintyje abstraktų tipą, tai jis 
gali analizuoti jo turinį; analizuojant, pasireiškia tarp esmės su- 
dėtinių elementų būtini ir nekintami santykiai. 

Paskui, kai filosofas iš daugelio turimų tipų, gautų tiesio- 
giniu proto įžiūrėjimu patyrime, su atotraukos pagalba susidaro 
abstraktesnę sąvoką, pagaliau ir abstrakčiausią būties prigimties 
sąvoką, tai tuomet jis prieina prie supratimo, kad kiekviena bū- 
tis turi ontologišką tiesą, kad tos tiesos pritaikymas būtinai, 
nekintamai visur ir visada tinka kiekvienai būčiai, nepriklauso- 
mai nuo bet kokių pripuolamumų. 

cj Įvairūs žmonių sprendimai apie daiktų prigimtį nėra 
visame skirtingi ir kintami. Yra daiktų prigimtyje tam tikri pa- 
žymiai, kuriuos visi visados vienaip supranta. Pavyzdžiui, gali 
kas margariną palaikyti per tikrą sviestą, gali kas kokį gudriai 

sukombinuotą gėrimą palaikyti per tikrą (iš vynuogių) vyną, bet 
niekas negali suklysti, kad tai, ką jis klaidingai vadina sviestu, 
vynu, yra tikrai materialinis daiktas, kuris veikia mūsų jutimų 
organus, kurį veikia kiti aplinkiniai daiktai; materialių daiktų 
ypatybės, substancialumas, veikimas ir tt. tikrai jiems priklauso. 
Niekas negali suklysti, pripažindamas tiems daiktams rūšinės ir 
transcendentalines ypatybes. 

Specifinė daiktų prigimtis tikrai duoda progos pažiūrų 
skirtumams ir klaidoms, nes protas, kad prieitų specifinės daik- 
tų prigimties pažinimą, turi atlikti keblų indukcijos darbą. Bet 
šitie skirtumai nėra galutiniai, ir klaidos čia nėra nepatai- 
somos. 

d) Kai egzempliarizmo teoretikai garbina tiesos atributus, 
kai šv. Augustinas mus ragina pakilti aukščiau savo kontemplia- 
cijoj už kontingenčius pasaulio daiktus ir mūsų asmeninių spren- 
dimų įvairavimus ir kotempliuoti aukščiausią tiesą, turinčią val- 
džios ant mūsų protų, tai apie kokią tiesą čia jie kalba? 

Jie priveda, pavyzdžiui, būties, vieno, gėrio, galimų būčių 
ypatybes, pirmuosius dorovės principus, skaičių dėsnius, trum- 
pai sakant, tai ką mes vadiname rūšinės esmės arba transcen- 
dentalinės būties esmės ypatybes. 

Bet mes kaip tik neseniai čia ankščiau esame išdėstę, kad 
rūšinės ir trascendalines ypatybes mes galime sužinoti iš pa- 
tyrimo. 

e) Bet čia vėl mums kai kas prikiš, kad, girdi, pagal jūsų 
aiškinimą tiesa yra visada salyginis santykis. Tuo tarpu, kad 
daugelis santykių išreiškiama be jokių sąlygų. Pavyzdžiui, du 
ir dū yra keturi; būtis išskiria nebūtį. 

Į tai štai kas reikia atsakyti: Iš tikro, kiekviena tiesa yra 
sąlyginė, kaipo pareinanti nuo to, ar yra gamtoje, ar tai mintyje 
terminai, tarp kurių pasireiškia identiškumo, priklausomumo, ne- 
prieštaravimo santykis. Bet sąlyga nevisados yra išreikšta. Kai 
kalbama apie santykius tarp transcendentalinių arba šiaip labai 
bendrų objektų, tai išreiškimas sąlygos, kurią jie suponuoja, gali 
būti be skriaudos tik tylomis suponuojamas, dėl to, kad toji 
sąlyga visų yra tokia pat, nežiūrint, koki tik bus čia į santykį 
suvedami terminai; toji sąlyga visų vienaip suprantama ir visų 
identiškoje prasmėje mintyje suponuojama. Sita mintyje supo- 
nuojama sąlyga, kai ji į save nekreipia dėmesio, klaidingai kai 
kurių yra laikoma visai neegzistuojanti, ir manoma, kad čia san- 
tykis yra absoliutus (be sąlygų). Bet tai yra iliuzija. 

Išsireiškimas 2 —- 2 — 4 reiškia: Prileidus, kad 2 > 2 
ir 4 yra duoti gamtoje arba proto mintyje, reiškiasi identiš- 
kumas tarp 2 > 2 ir 4. Visuma, vis tiek iš ko ji susideda, 
kai ji yra duota gamtoje arba proto mintyje, yra identiška savo 
dalių sumai. 


Naianaiiria iai, Tai išeis ai Lb issaidiuass 

Priešingai, kai turimę reikalą su partikuliariais (specialiais) 
dėsniais, tai jų patikrinimo sąlygos yra komplikuotos, ir reika- 
linga dėl to sąlygos išreikšti, kad išvengus sumaišymo ir klai- 
dos. Bet tikrumoje ir bendrieji dėsniai ir specialūs dėsniai yra 
sąlyginiai, 

f) Formuluojama ir šitoks priekaištas: Argi tiesos pažini- 
mas turi savo objektu tik transcendentalinius ir rūšinius santy- 
kius? Argi specifinės daiktų esmės pažinimas ne daugiau mus 
domina? 

Atsakome. Taip, transcendentaliniai ir rūšiniai esmės pažy- 
miai nėra tik vieni sužinomi, bet jie vieni yra būtinai sutartinio 
proto pripažinimo objektai. 

Specifinė daiktų esmė, be abejo, gyviau iššaukia mumyse 
susidomėjimą, bet susidomėjimas tai da nėra tiesa. Specifinės 
daiktų esmės pažinimas duoda progos pasireikšti įvairumams ir 
klaidoms, kurios nėra nepataisomos. Gi vienintelis būdas už- 
tikrinti protų sutikimą tos pačios tiesos pažinime, tai įvairias 
nuomones perkontroliuoti su pagalba bendresnių ir transcenden- 
talinių santykių. Taigi, priekaištas čia tik patvirtina mūsų pa- 
žiūrą. 

g) Taigi, iškeltos sunkenybės prieš mūsų pažiūrą, jos ne tik 
neįstengia išgriauti, bet tik ją sustiprina, nes duoda progos iš 
įvairių punktų jos vertę patikrinti. 

Taigi aišku, kad idėjinis tipas, kuris yra norma ontologiš- 
kai tiesai, yra gautas iš patyrimo ir jo kilmė iš patyrimo yra pil- 
nai suderinama su charakteringomis tiesos ypatybėmis. 

3) Atsakymas į trečiąjį priekaištą. Į šitą prie- 
kaištą tinka visa tai atsakyti, ką savo vietoje esame atsakę į vi- 
sai panašų priekaištą dėl galimos būties galimumo ypatybių. 

ia tik trumpai kai ką priminsime, ką anoje vietoje esame pla- 
čiau išdėstę. 

Beudriausių idėjų įsigijimas yra spontaniško minties veiki- 
mo išdava. Šitas spontaniškas minties darbas nepasireiškia aiš- 
kiai mūsų sąmonėje tuo momentu, kai jis vyksta, ir dėl to su- 
prantama, kad mes apie tą vyksmą neturime prisiminimo. 

tai dėl ko tos bendriausios idėjos mums išrodo šiandien 
ankstybesnės už daiktus, kuriuos patyrimas duoda mums atski- 
rai pastebėti ir į kuriuos susikoncentruoja mūsų dabartinis dė- 
mesys. 

Bet tas faktas, kad aktuali mūsų pažinimų raida priklauso 
nuo patyrimo, duoda pakankamo pagrindo manyti, kad ir iš pra- 
džių pirmieji mūsų pažinimai buvo semti iš to pat šaltinio. 

4) Teigimas, kad tik dieviškoji būtis duoda pakankamą iš- 
aiškinimą ontologiškos tiesos vienumo ir nekintamumo, remiasi 
požiūrio dviprasmiškumu. Sintetinėje svarstymų tvarkoje, aukš- 
čiausias protas yra jau aiškiai pažintas, kaipo egzempliarinė vi- 
sos realybės priežastis, ir yra teisinga daryti išvadą, kad kiekvie- 

na būtis yra tiesa iš atžvilgio į sutinkamumą (konformiškumą) 
su dieviškąja įdėja. 

Mes nemanome neigti šitos padėties egzistavimą. Bet ana- 
litinių svarstymų srityje pirma reikia tai įrodyti. 

Dievo buvimas nėra mums žinomas iš intuicijos; reikia tai 
įrodyti. Dievo tad buvimas nėra mums analitinių svarstymų 
tvarkoje pažinimo pradas, bet išvada. Jeigu Dievo buvimą ga- 
lima įrodyti, tai tik esant dviem sąlygom: kad yra principų, ku- 
rių tiesa mums yra nepriklausoma nuo Dievo buvimo pripaži- 
nimo; ir kad yra kontingenčių būčių (ne su būtinumu egzistuo- 
jančių esybių), kurių svarstyme mes galime pritaikinti principus 
ir kurių ontologiška tiesa yra kuo kitu paremta, o ne dieviško- 
sios esmės ir dieviškųjų idėjų pažinimu. 

Čia mums priekaištų darytojai yra sumaišę, supainioję ana- 
litinę ir sintetinę svarstymų sritį. 

Ontologiškos tiesos vienumas, nekintamumas, amžinumas 
analitinėje srityje pažinimo kilmės atžvilgiu neturi nieko bendra 
su dieviškosios būties ir dieviškų idėjų vienumu, būtinumu ir 
amžinumu. 

Mes galime tad išaiškinti ontologiškos tiesos pagrindą be 
pažinimo santykio analitinėje pažinimo srityje su dieviškąja būti- 
timi ir dieviškomis idėjomis. 

Reikia čia dar daugiau pasakyti. Skirtumas tarp dieviškųjų 
atributų ir ontologiškos tiesos ypatybių yra toks, kad, jeigu die- 
viškieji atributai būtų mums žinomi, tai tas pažinimas ne tik ne- 
duotų išaiškinimo ontologiškos tiesos ypatybių, bet tik dar la- 
biau pasidarytų mums aiškus kontrastas tarp dieviškųjų atributų 
ir ontologiškos tiesos ypatybių, 


$ 7. Dievas ir tiesa sintetiško svarstymo tvarkoje. 


Kai yra įrodyta, kad Dievas egzistuoja, tai paskui sintetiš- 
ko svarstymo tvarkoje galima, išeinant, kiek galima, iš Dievo 
ypatybių pažinimo, žiūrėti, kaip su amžinuoju tiesos šaltinių de- 
rinasi pasaulio daiktų tiesa. 

Šitokioj plotmėj statant klausimą, visai suprantamai prieina- 
me prie šių išvadų: 

1) Dievas yra begalinio tobulumo, begalinės išminties. Die- 
vas save pažįsta ne tik savyje, bet ir jo tobulybė gali, nors 
netobulu būdu, būti imituojama sutvėrimų. 

Tie galimi dieviškosios esmės imitavimai yra kaip ir nor- 
mos, vedamosios idėjos, pirmavaizdžiai išoriniams Dievo kū- 
riniams. 

Daiktai yra sukurti pagal tų normų, tų idėjų  pa- 
vyzdį panašiai, kaip meno kūriniai yra realizuojami pagal meni- 
ninko idealą, kurį jis yra susidaręs prieš realizuosiant jį meno 
kūrinyje. 

2) Dievuje gi negali būti klaidos nei idėjos normos paži- 
nime, nei kūrinio realizavime. 

Taigi, visi Dievo sukurti daiktai pilnai atatinka amžiną 
Dievo idėją, kurią Dievas turi apie daikto prigimtį. 

Šitas atatinkamumas daikto Dievuje esančiai daikto idėjai 
vadinasi pati pagrindinė, esminė daikto tiesa. < 

3) Palyginus su šita tiesa, mūsų pirmiau svarstyta ontolo- 
giška tiesa yra antrinė ir pripuolama. 

Yra antrinė, nes pirmiausia daiktai priklauso nuo Dievo, 
nuo Dievo pažinimo. Daiktai gali egzistuoti ir be žmogaus pa- 
žinimo. Juk buvo laikas, kai žmonių visai nebuvo, o daiktai 
jau buvo ir buvo jų tiesa, kaipo atatikimas daiktų dieviškajai 
idėjai tik ką čia minėta prasme. Ir kai žmonės egzistuoja, ne- 
visados jie akiualiai viską pažįsta; tuo tarpu visados aktualiai 
daiktas yra atatinkamumo santykyje su dieviškąja idėja. 

Pagaliau, patsai žmogiškas pažinimas yra kaip ir dieviško- 
sios tiesos netobulas atspindys, atvaizdavimas. 

4) Dieviškosios idėjos yra norma daiktams; paskui, daiktai 
yra norma žmogiškam pažinimui. Pagaliau, tiesa išreiškiama 
mūsų veiksmuose, mūsų kūriniuose, mūsų žodžiuose, kiek jie 
ištikimai atvaizduoja mūsų mintis. 

5) Sito sintetiško požiūrio daug kur laikosi savo raštuose 
ir Tomas Akvinietis). Bet reikia niekados neužmiršti, kad yra 
teisėtas ir analitiškoje svarstymų tvarkoje būtinas analitiškas po- 
žiūris, kurio Jaikantis, galima ir reikia pirma įsigyti daiktų ir 
minčių tiesos ir jos ypatybių supratimą neprikiausomai nuo 
Dievo egzistavimo ir Dievo esmės ypatybių pažinimo. Mai, 
filosofijoj daug kas reikia pirma kritiškai pažinti, daug kritiškai 


1) Cf. S. Thomas, De verit, 4. 7, a. 2: Sciendum, guod res aliter 
cemparatur ad intellectum  practicum, (aliter :speculativum.  Intellectus 
enim practicus causat res, unde ėst mensura Terum guae per ipsum fiunt; 
sed intellectus speculativus, guia accipit a rebus, est guodammodo motus ab 
ipsis rebus; et ita res mensurant ipsum. Ex guo patet guod res naturales 
ex guibus intellectus noster scientiam accipit,  mensurant intellectum  no- 
strum; sed sunt mensuratae ab intellectu divino; in guo sunt omnia cre- 
ala, sicut omnia artificiala in mtellectu artificis.“  Sic ergo intellectus divi- 
nus est mensurans non mensuratus: res autem naturalis mensurans et men- 
surata; sed intellectus noster est mensuratus, non mensurans guidem res na- 
turales, sed artificiales tantum, Res ergo naturalis inter duos intellectus 
constituta, secundum adaeguationem ad ulrumgue vera dicitur: secundum 
enim adacgualionem ad intellectum divinum dicitur vera, in guanium im- 
plet hoc ad guod est ordinata per intellectum divinum...  Secundum autem 
adaeguationem ad iniellectum humanun:i dicitur res vera, in guantum nata 
est de se formare veram aestimationem; sicut e contrario 'res fa4sae Aji- 
cuntur guae natae sunt videri guae non sunt, aut gualia non sunt. Prima 
aulem ratio veritatis per prius inest rei guam secunda: guia prior est com- 
paratio ad intellectum divinum guam humanum; unde etiam si intellectus 
humanus non esset, adhuc res dicerentur verae 'in ordine ad intellectum di- 
vinum.  Sed si utergue intellectus, guod est impossibile, intelligeretur au- 
teri, nullo modo veritatis ratio permaneret. 

patikrintų tiesų turėti, kaip anksčiau minėjom, pirma, negu ga- 
lima sėkmingai kritiškai įrodyti, kad Dievas egzistuoja ir kokios 
Jo prigimties ypatybės, kiek tai apskritai prigimtu protu yra 
galima. 


$ 8. Ar tiesa yra viena, amžina, nekintama? 


I. Logišku atžvilgiu yra tiek tiesų, kiek yra protų ir kiek 
yra to paties proto pažintu dalykų. 

Realiu atžvilgiu klausimo išsprendimas, kiek yra tiesų, pa- 
reina nuo to, kuriuo požiūriu čia dalykas imamas. 

Yra viena pagrindinė tiesa, kai čia sintetiškoje svarstymų 
tvarkoje tiesą suprantame kaipo daiktų atatinkamumą (kontor- 
miškumą) dieviškajai minčiai, kuri tvarkė sukūrimą daiktų iš 
nieko. Kai kalbame apie „dieviškas idėjas“, tai mes čia netik- 
sliai išsireiškiame: idėjų daugis čia reiškia tik daugį daiktų san- 
tykių prie tos pačios begalinės idėjos. 

Yra daug ontologinių tiesų, kai tiesa čia suprantame daiktų 
atatinkamumą mūsų idėjiniams tipams.!) 

II. Kai dėl tiesos amžinumo ar laikinumo, tai irgi panašiai 
reikia atsakyti. Jeigu sintetiškoje svarstymo srityje kalbama apie 
dieviškąją mintį ir daiktus, kaipo Jos objektus, tai šituo atžvilgiu 
daiktų tiesa yra amžina. 

Bet kitais atžvilgiais, antai, analitiškoje svarstymų tvarkoje, 
kur dar negalima remtis Dievo egzistavimo pripažinimu, ten ne- 
gali būti kalbos apie tikrą prasmę tiesos amžinumą. Cia šiuo 
atžvilgiu galima pritaikyti tai, kas mūsų buvo pasakyta apie galimų 
būčių galimumo ypatybes. Šičia dar tai yra aiškiau iš to, kad 
žmogus ne nuo amžių gi pasaulyje gyvena, tai ir dėl to jau negali 
būti kalbos apie jo amžiną tiesą ir apie amžiną tiesą daiktų, kaipo 
atatinkančių žmogaus pažintus idėjinius tipus.?) 


1) Veritas per prius in intellectu ei per posterius in rvebus secundum 
guod ordinantur ad intellectum divinun:. 

Si ergo loguamur de veritate prout exsistit in intellectu secundum 
propriam rationem, sic in multis intellectibus creatis sunt multae veritales, 
et in uno eodemgue intellectu secundum plura cognita. 

Si vero loguamur de veritate secundum guod est in rebus, sic omnes 
sunt verae una prima veritate, cui unumguodgue  assimilatur secundum 
suam“ entitatem. Et sic licet plurės sint essentiae vel formae rerum, tamen 
una est veritas divini intellectus, secundum guam omnes res denominan- 
tur verae (S. Thomas, Summ. Theol., Ia, g. 16, a. 6, C.). 

Si ergo accipialur veritas proprie dicta secundum guam omnia prin- 
cipaliter vera sunt, sic omnia sunt vera una veritate, id est veritate intel- 
lectus divini. Si autem accipiatur veritas proprie dicta secundum guam res 
secundario verae dicuntur, sic sunt plurium verorum plures veritates in 
animabus diversis (S. Thomas, De verit., g. 1, a. 4, C.). 

?) Intellectus divinus adaeguari potuit ab aeterno his guae ab aeterno 
non fuerunt, sed in tempore sunt facta; et sic ea guae sunt in tempore, 
denominari possunt vera ab aeterno a veritate aeterna. 

III. Panašiai yra ir su klausimu apie tiesos nekintamumą./) 

Jei žiūrėsime į daiktus iš atžvilgio į santykį, kurį jie turi 
prie dieviškojo proto, tai, žinoma, čia jų tiesa negali būti kintama. 

Kitais atžvilgiais tiesa gali keistis; būtent, daiktas gali keis- 
tis, žmogaus pažinimas gali būti klaidingas, netikslus ir tt.?) 


Si autem accipiamus veritaiem pro veritate creatorum verorum eis 
inhaerente, guam invenimus in rebus et in intellectu creato, sic veritas non 
cst aeterna, nec rerum, nec enuntiabilium; cum ipsae res vel intellectus, gui- 
bus veritates inhaerent, non sint ab aeterno Si autem accipiatur veritas 
verorum creatorum, gua denominantur omnia vera, sicut extrinseca men- 
sura, guae est veritas prima, sic omnium et rerum et enuntiabilium et in- 
tellectuum, veritas est aeterna (De verit., g. 1, a. 5, C.). 

>) Si autem accipiamus veritatem inhaerentem rebus sic veritas mu- 
lari dicitur, secundum guod aligua secundum veritatem mutantur... 

Res autem dicitur vera per comparationem ad intelleetum divinum 
et humanunmi. 

Si ergo accipiatur veritas rei secundum ordinem ad intellectum di- 
vinum, tunc guidem mutatur veritas rėi mutabilis in aliam veritatem, non 
in falsitatem. Veritas enim est forma maxime generalis, cum verum et 
ens convertuntur... 

Si autem veritas vei consideretur in ordine ad intellectum humanum, 
vel e converso; tunc guandogue fit mulatio de veritate in falsitatem, guan- 
dogue autem de una veritate in aliam... :S. Thomas, De Verit. g. 1, a. 6). 

2) Šitame skyriuje daugiausia galėjau pasinaudoti D. Mercier'o šitų. 
klausimų giliu išdėstymu.  Žiūr. D. Mercier, op. cit., pusl. 198—223. 


IV SKYRIUS. 


Apie gėrį, kaipo transcendentalinę būties ypatybę. 


$1. Kas yra gėris? 


Kai kalbame apie gėrį kasdieniniame gyvenime, tai geru 
vadiname kokį daiktą, kuris mums patinka, kuris yra kuriam rei- 
kalui naudingas. Sakome, antai, čia geras obuolys, čia geras 
gėrimas. Taipgi sakome, čia geras laikrodis, mokslas yra geras 
daiktas, draugystė yra geras dalykas. Taigi gera tai, kas duoda 
malonumo arba kas yra naudinga, ; 

Įsigilinkime į tas dvi gėrio prasmes ir paieškokim tarp jų 
santykio. 

I. Gėris, kaipo natūralaus siekimo objektas. 
— Kai gėrį vertiname iš jo padarinių, tai jį galime vadinti natū- 
ralaus siekimo objektu. 

Laikantis Aristotelio filosofijos pagrindų, !) tenka sakyti, 
kad kiekviena būtis iš prigimties siekia sąmoningai ar nesąmo- 
ningai prie savo prigimties tikslo ir, kai būtis, turinti jausmus, 
savo tikslą pasiekia, tai ji tuo džiaugiasi. Taigi, čia gėris yra 
tai, prie ko siekia būtys ar nesąmoningu siekimu ar sąmoninga 
valia. Bonum est guod omnia appetunt. 

Kai žmogaus valia artinasi prie šavo tikslo arba savo gė- 
rio, tai ji jo nori, geidžia, trokšta; kai ji jau tai, ko siekia, įgyja, 
tai ji tuo džiaugiasi; abejais atvejais, ji tai myli. Taigi čia gėris 
yra valios geismų, džiaugsmų meilės objektas. Kai įrodoma pri- 
klausantį visoms būtims tikslingumą, tai galima analogiškai 
žmogaus valiai kalbėti apie nesąmoningus žemesniųjų būčių sie- 
kimus prie savo tikslo, apie tai, kad jos geidžia savo gėrio ir 
patenkintos ilsisi, kai jį pasiekia. 

Taigi visoms būtims, ir turinčioms sąmonę, ir neturinčioms, 
čia tinka gėrio supratimas, kaipo visų geismų objekto. Bonum 
est guod omnia appetunt. 

II. Būties gerumas yra jos atatinkamumas sa- 
vo tikslui. — Kai sakome, kad čia yra geras laikrodis, tai 
norime pasakyti, kad jis tiksliai rodo laiką. Kai sakome, kad čia 
geras kareivis, tai reiškia, kad jis turi visus esminius privalu- 
mus, reikalingus kario pašaukimui,. 

Iš šių pavyzdžių mes matome, kad ir žmonės, ir daiktai 
turi savo tikslą. Laikrodis, antai, yra tam, kad rodytų laiką. Ka- 
reivis yra tam, kad gintų tėvynę. 

1) Apie tų pagrindų šiuo aižvilgiu vertę teks iš esmės kalbėti kitoje 
vietoje, būtent, skyriuje apie priežastį. 

Nėra absoliučiai būtina, kad egzistuotų laikrodžiai, bet kai 
norima turėti tiksliau rodomą laiką ir kai šituo tikslu daroma 
laikrodžius, tai laikrodžio mechanizmas turi būti taip sustatytas, 
kad jis tiktų tam, ko iš jo norima, kad jis, iš tikro, tiksliai rody- 
tų laiką. Laikrodis, pritaikytas šiam tikslui ir jį realizuojantiš, 
vadinasi geras laikrodis. 

Kareivis, pasiryžęs ginti tėvynę ir tinkąs reikiamu momentu 
eiektyviam jos gynimui vadinasi geras kareivis. Kareivio geru- 
mas yra jo jėgų ir jo veiksmų pritaikyme jo pašaukimo tikslui. 

Bendrai imant, asmens ar daikto gerumas yra jų tinkamu- 
me jų tikslui. 

III. Turime tad du gėrio supratimu: gėris yra būties no- 
rų objektas; gėris yra tai, kas tinka savo tikslui. Kaip tuodu 
supratimu suderinti? 

Tai, kas yra gera, yra pageidaujama, norima, o kas norima, 
tai atatinka norinčio subjekto prigimtį. 

Bet reikia čia pastebėti, kad daiktas, kurį vadiname geru, 
yra geras ne dėl to, kad jo norime, bet įo norime dėl to, kad 
jis geras, būtent, kad jis atatinka reikalavimus subjekto, kuriam 
jis yra geras. 

Pirmutinis tad šičia dalykas tai būties siekimas prie tikslo, 
kuriam ji yra pritaikyta. To siekimo realizavimas esybių turin- 
čiųjų jausmą normaliai yra lydimas malonumo jausmo. Dgęlec- 
tatio seguitur operationem debitam. 

Tas jausmas pareiškia įtaką, kurią subjektui daro gėris; tas 
jausmas yra ženklas, iš kurio subjektas pažįstą savo gėrį. 

Taigi logiškoje tvarkoje malonumo jausmas duoda pažinti 
subjektui, kas jam patinka, tinka; ontologiškoje (realioje) tvarko- 
je tinkamumas yra iš esmės dalykas pirmesnis už malonumo 
darymą. Tik, žinoma, malonumas padidina subjekto norą ir sa- 
vo ruoštu darosi norų objektu !). 


$2. Gėris tobulina būtį, kuri jo siekia. 


I. Kaip matėme, gėrio sąvoka yra 'susijusi sų tikslo, su 
tikslingumo sąvoka. 2) 

Iš tikro, būtis, kuri būtų visam kam abejinga, niekam nebū- 
tų gera. Daiktų rinkinys, iš kurio jokios naudos niekam nebūtų, ne- 
būtų geras. Kareivis, kuris netiktų tėvynei ginti, nebūtų geras 
kareivis. 

Bet, kai geru daiktu yra, kad būtų tiksliai žinomas laikas, 
tai dėl to instrumentas, kuris tiksliai rodo laiką, yra geras ins- 
trumentas. Kai geru daiktu yra, kad tėvynė būtų pavojuje gina- 


1) Cf. S. Thomas, Čommeni. in Eth. Nic. I lect. 1. 
2) Cf. S, Thomas, Summa Theol. I, g. 5, a. 2, ad 1: Bonum autem, 
cum habeat rationem appelikilis, importat habitudinem causae finalis. 

ma, dėl to kareivių paruošimas tėvynės gynimui yra geras da- 
lykas. 

2 Laikrodis yra geras dėl to, kad jo tikslas yra geras; karei- 
vis yra geras dėl to, kad jo pašaukimas yra geras. 

Il. Laikrodžio gerumas, kareivio gerumas yra, jei taip pa- 
sakysiu, skolintas gerumas, reliatyvus gerumas; yra tai įrankio 
gerumas iš atžvilgio į tikslą. 

Bet tokiu būdu klausimas tik nustumtas toliau. 

Galima juk ir toliau klausti, kodėl, būtent, yra geru daiktu, 
kai instrumentai tiksliai rodo laiką? Kodėl yra geru daiktu, kad 
tėvynė pavojuje būtų ginama? 

Galutinai atsakymas į visą eilę, čia sąryšyje tokiu būdu 
esančių klausimų yra šis, būtent, kad geros būtys turi pagaliau 
tikslą, kuris turi būti siekiamas dėl jo paties ir kuris jau nesko- 
lina savo gerumo iš aukštesnio tikslo. 

Iš tikro, jei nebūtų absoliutaus gėrio, tai nebūtų ir reliaty- 
vaus gėrio. Ką gi galėtų reikšti reliatyvus gėris, jeigu jo san- 
tykis (reliacija) neatsiremtų pagaliau į savyje turintį pagrindą 
gėrį? 

Reliatyviis gėriai tai yra kaip įrankiai. Įrankiai neturėtų sa- 
vo prasmės, jie nebūtų įrankiai, jei nebūtų savyje turinčio pilną 
pagrindą tikslo. 

ičia ne vieta!) aiškiai aptarti, kas ir kur yra absoliutus 
tikslas, bet neabejotina, kai yra vienų kitiems subordinuotų relia- 
tyvių tikslų, kad turi būti visos tos tikslų serijos viršūnėje abso- 
liutus tikslas, gėris savyje turįs savo gerumo pilną pagrindą; nes 
kitaip reiktų sakyti, kad visoks gėris ir visoks gerumas yra ne- 
sąmonės, yra fikcijos. 

III. Kame yra absoliutaus gėrio įtaka, kur 
padaro gerą būtį, kuri jo siekia? 

Toji įtaka yra tame, kad gėris, būdamas tikslas, tobulina 
prigimtį, kuri jo siekia Tas tobulinimas yra būties gerumo 
formali priežastis. 

Čia susiduriame su klausimais, kas yra būties tobulumas? 
Kas yra jos tobulinimas? Ir kas pagaliau sudaro būties gerumo 
ormalų pagrindą? 


s 3. Kokiu būdu gėris tobulina būtį, kuri jo siekia? 


I. Žodis tobulumas (perfectio) reiškia tai, kas jau yra visai 
padaryta, visai užbaigta. Tai, kas dar turi būti atbaigta, yra ne- 
pilna realybė: ji turi tam tikrą būties kiekį, jei taip galima išsi- 
reikšti, bet jai dar stinga būties kiekio, kurį reiktų jai pridėti, kad 
ji būtų užbaigta, kad ji būtų tobula. 

1) Apie tai kalbėsim kiek plačiau skyriuje apie tikslo priežastį. Ex 


professo tai gvildenama traktatuose, kuriuose tikslingumo argumentu įro- 
dinėjama Dievo buvimas. 

Tobulinimas gali vykti tik netiobulose būtyse; jis užpildo 
tuštumą, kuri tose būtyse yra dėl jų netobulumo. Žinoma, ne- 
tobulos būties tuštuma negali būti visiškai užpildyta, nės kontin- 
genčios būtys (kurios ne su būtinumu egzistuoja) yra iš esmės, 
yra nepataisomai netobulos; bet gali būti joms duotas toks tuštu- 
mos sumažinimas, kiek tik jų prigimties ypatybės leidžia, 

II. Kiekviena substancija, atsirasdama šiame pasaulyje, turi 
jau būties kiekį, kuris sudaro jos aktualų tobulumą; bet joje yra 
veikimo galių, kurios veikdamos ją progresyviai tobulina. ' Šitų 
galių veikiman iššaukimo pirmasis akstinas — tai būties tikslas. 
Substancijos, prigimties siekimas prie tikslo — tai determinuo- 
janti racija, kad aktyvios įėgos arba galios ima veikti; tų jėgų ir ga- 
lių veikimas — tarpiškai ar betarpiškai — aktualizuoja realias 
subjekto galimybes, ir, kiek tas subjektas yra aktualizuotas, jis 
gauna būties prieauglį ir tuo būdu įgyja patobulinimą. 

III. Taigi, tikslas daro gerą substanciją, prigimtį, kuri prie 
jo derinasi, nes jis (tikslas), būdamas pirmuoju daikto pasyvių 
galimybių  aktualizacijos principu, yra tokiu būdu pirmuoju 
pradu daikto būties, tobulumo prieaugliaus, kurį daiktas gali 
turėti, 

Gėris yra tad būties tobulėjimo pradas, kiek jis yra jos no- 
rimas. Kai gėris yra būties norimas, tai jis žadina kiekvieną, 
veikimą, žadina plėtoti energiją, žadina įsigyti atatinkamą realybę; 
taigi gėris yra pirmasis tobulėjimo pradas, kurio dėka subjek- 
tas darosi tobulas, geras. Bonum est perfectivum. 

IV. Žiūrint dinamišku požiūriu, tikslas yra pirmasis; jis 
skatina prie veikimo; veikimo būtis įgyja naują apsprendimą (de- 
terminaciją). Priešingai, realybių plote, pirmuoju duomeniu yra 
subjektas, kuriame gali būti tobulėjimas; antroje vietoje eina 
veikimo galios, kurių dėka atsiranda veikimo rezultatas; tas re- 
zultatas yra tam subjektui formali tobulėjimo, gerumo racija !). 

Tikslas, kuris tobulina, yra bonum guod; pats tobulėjimas 
yra formali gerumo racija patobulintame subjekte — bonum guo; 
patobulintas subjektas, kuris dėl to yra geras, vadinasi bo- 
num Ctli. 


s 4. Būties sąvoka ir gėrio sąvoka nėra 
identiškos. 


I. Būtis pirmiausia yra substancija. Tuo tarpu gerumą pir- 
mučiausia mes priskiriame substancijai, kaipo turinčiai akciden- 
talius tobulėjimus. Taigi respektyviai pirmose savo prasmėse 
imamos būties ir gėrio sąvokos nėra identiškos. Iš tikro, kai, 
kalbėdami apie žmogų, mes sakome, kad jis yra geras, tobulas, 
tai mes čia savo dėmesį nekreipiame į jo substanciją; mes čia 


1 Cf. S. Thomas. Summa Theol. I, g. 5, a. 4. 

norime pasakyti, kad jis yra padorus, dorovingas, kitaip sakant, 
kad jis turi akcidentalinių tobulėjimų. Kūdikis lopšyje turi žmo- 
gišką substanciją, bet nesakome, kad jis yra tobulas žmogus. 

Zinoma, jeigu būties paūgėjimas yra geras dalykas, tai ir 
substancija yra geras dalykas. Bet gerumo pripažinimas subs- 
tancijai yra jau antroje vietoje. Pirmoje vietoje, ką nors čia pa- 
saulyje gerų mes vadiname dėl akcidentalių tobulėjimų !). 

II. Būties sąvokos formalus objektas yra absoliutus, ne 
santykių rūšies; gėrio gi sąvokos formalus objektas turi savyje 
santykį. Gėris juk tobulina daiktą, yra jo norų objektas. O są- 
vokos atatinkamumo, tobulėjimo, norėjimo yra reliatyvios. Taigi, 
gėrio sąvoka nėra identiška būties sąvokai. 

Iš tikro išsireiškimai „gera“ reiškia tiesiogine prasme atatin- 
kamumą, tobulėjimą, norėjimą, taigi, išreiškia reliatyvų gėrio 
charakterį 2). 

III. Būtis, abstrakčiai imama, kaipo esmės sinonimas, realiai 
skiriasi nuo gėrio. Gėris, iš tikro, yra realizuojamas tik konkre- 
čioje būtyje, nes tik konkreti būtis gali veikti ir tokiu būdu to- 
bulinti ir patraukti. Taigi gėris nėra abstrakčios esmės ypatybė, 
bet tik konkrečios būties. 

IV. Minėta čia prasme priklausantis gėriui reliatyvumas 
duoda pagrindą suprasti, kaip tas pats daiktas gali būti ir geras, 
ir blogas, žiūrint kokiu atžvilgiu į jį žiūrime: vienam gali būti 
geras, kitam blogas. Antai, stiprus valgis tvirtų, sveikų vidurių 
žmogui bus geras, o silpnų vidurių gali būti blogas. 

Jeigu būtis be jokio santykio pirmučiausia savyje turėtų 
gėrio atributą, tai ji būtų visada ir be jokios atodairos gera, 


s 5. Įvairios gėrio rūšys. 


I. Skiriama formalus gėris ir aktyvus gėris. 

Sakoma apie dorą žmogų, kad jis yra geras. Apie gera- 
darį žmogų sakoma irgi, kad jis yra geras. Pirmame 'atvejyje 
turime formalų gerumą, antruoju aktyvų gerumą. 

Formalus gerumas tobulina subjektą, kuris jį turi; aktyvus 
gerumas tiesioginiu būdu prisideda prie kito žmogaus tobulėji- 
mo; tik netiesioginiu būdu, atogrąžos būdu, aktyvus gerumas 
tobulina patį veikiantįjį. 

II. Daiktas, kuris atatinka subjekto prigimtį, vadinasi objek- 
tyvus gėris (bonum obiectivum); pasitenkinimas, kuris atsiranda 
iš pasiekto gėrio, vadinasi subjektyviu gėriu, maloniu, teikiančiu 
malonumo (bonum subjektyvum, delectabile), kartais interesuotu. 

III. Gėris ar tai subjektyvus, 'ar tai malonus, kurio pasieki- 
mas nutildo visus troškimus, yra bonum guiescens appetitum, 


1) Cf. ibid. a, 1 ad 1. 
2) Cf. S. Thomas. De verit., g. 81, a. 6. 

absoliutus gėris (bonum per se, bonum absolutum). Gėris, kuris 
yra pasiekiamas kelyje prie absoliutaus tikslo, yra priemonė, yra 
reliatyvus gėris, yra naudingasis gėris (bonum utile) yra sko- 
lintas gėris, kaip ankščiau esame: tą skolintumo charakterį 
išaiškinę. 

IV. Prigimtas gėris, kuris pritinka šiekti esybei, turinčiai 
protą ir valios apsisprendimo galią, vadinasi moraliu arba pa- 
dorumo gėriu (bonum morale, bonum honestum |): 
| V. Moralinėje filosofijoje įrodoma, kad jokia žemiška gė- 

rybė negali duoti pilno patenkinimo žmogaus sielai ir kad tik 
Dievas yra aukščiausias gėris, galįs padaryti žmogų laimingą. 
Dievas, objektyviai imant, yra žmogaus laimė objektyvia prasme; 
Dievo pasiekimas, susivienijimas su Dievu yra žmogaus laimė 
subjektyvia prasme, kaip anksčiau subjektinio gėrio supratimą 
esame paaiškinę. 


$ 6. Gėris yra transcendentalinė būties ypatybė. Kiek- 
viena būtis yra gera. 


I Kaip suprasti prasmę pasakymo, kad kiekviena 
būtis yra gera? 

1) Daugeliui atrodo nesąmonė kalbėti apie tai, kad kiekvie- 
na būtis yra gera. Argi organizmą ėdąs vėžys yra geras? Argi 
melas yra geras? Tuo tarpu negalima sakyti, kad organizmą 
ėdąs vėžys yra nebūtis, kad melas yrą tikra nebūtis. Taigi, kai 
egzistuoja tą organizmą ėdąs vėžys, kai yra daug melo pasauly- 
je, dėl to reikia sakyti, kad yra realių būčių, kurios nėra geros, 
ir tokiu būdu tenka sakyti, kad ne kiekviena būlis yra gera. 

Šitas priekaištas dalinai turi pagrindo ta prasme, kad iš 
tikro negalima sakyti, kad visos būtys visais atžvilgiais yra ge- 
ros. Tiksliai kalbant, reikia sakyti, kad kiekviena šio pasaulio bū- 
tis turi savo gerumą. Nėra blogos substancijos. Natura omnis, 
ut natura est, bona est, yra teisingai pasakęs šv. Augustinas 2). 
Bet būtis, būdama gera, gali nebūti absoliučiai, visais atžvilgiais gera. 

Iš tikrųjų, yra ir gero, ir blogo pasaulyje. Absoliutus opti- 
mizmas ir absoliutus pesimizmas čia neturi tiesos. Tiesa yra 
viduryje. 

2) Kai sakome, kad visos būtys yra geros, tai mes turime 
čia dėmesyje jų formalų gerumą, būtent, kad savyje ir sau 
kiekviena būtis yra gera. Omne ens est bonum sibi. Kad kiek- 
viena būtis turėtų būti gerą kitiems (bonum alter), to tezėje, kad 
kiekviena būtis yra gera, tiesioginiu būdu nepasakyta. 


1) Cf. S. Thomas. Summa "Theol. I, g. 5, a. 6. 

Cf. ibid. II, II, g. 145, a. 1. Apie csančius čia kai kuriuos pas mo- 
ralistus terminologijos skirtumus čia nekalbėsime. 

2) S. Augustinus. Contra epist. fundament., c. 38. 

3) Tikras tos tezės supratimas ir pilnas įrodymas priklau- 
s0 nuo teleologinio požiūrio į pasaulį. Tikrai, juk gėrio sąvoka 
nesuprantama be sąryšio su tikslingumo sąvoka, 

4) Lengva čia suprasti, kad pasakymas „kiekviena būtis yra 
gera“ neturi tokio visame pritaikymo, kaip pasakymas „kiekvie- 
na būtis atatinka tiesą“. Abstrakčios, antai, būtys juk turi savo 
tiesą, 0 neturi gerumo: matematiškas vienis, abstraktus skaičius 
nėra nei geras, nei blogas. 


Šito skirtumo tarp tiesos ir gėrio yra tas pagrindas, kad 
būtis tam, kad būtų gera, turi turėti tikslo priežasties rolę; O 
kad būti priežastimi, neužtenka būčiai būti galima esme, bet 
reikia egzistuoti !). 


II. Kiekviena būtis yra gera. Pirmasis įrod y- 
mas. 

Kiekviena substancija, samoninga ar neturinti sąmonės, sie- 
kia tikslo. Prisitaikymas subjekto savo tikslui sudaro jos geru- 
mą. Taigi kiekviena būtis, substancija yra gera. 

Imkim pavyzdžius. Antai, organizmo organai nustatyti tar- 
nauti viso organizmo naudai. Taigi organai čia yrą geri, ir or- 
ganizmas yra geras, kai pritaikytas tikslui. Bet štai įsimeta į 
organizmą vėžys ir daro žalos organizmui. Mes matome, kad 
organizmas, kiek tik gali, kovoja prieš tą baisią ligą ir siekia 
išsigelbėti gyvybę. Jei organizmui dažnai čia ir nepavyksta iš- 
sigelbėti, tai betgi jo prigimties tendencija yra išlaikyti gyvybę. 
Kol tad organizmas, kaipo tokis, egzistuoja, jis yra geras. 

Kiekviena būtis turi prigimtą tendenciją į savo tikslą; yra 
tad gera, Šitos tendencijos yra orijentuotos į būčių gėrį. Jų ne- 
prisitaikymas prie jų tikslo gali būti tik dalinis ir pripuolamas. Jų 
prigimtis lieka visada gera. 

Taigi, kiekviena substancija yra gerą. 


III. Antrasis įrodymas, kad kiekviena būtis yra 
gera, 


1) Kiekvienas veikimas turi pozityvų siekimą ir paprastai 
prisideda prie tobulėjimo paties veikiančiojo. Kai veikimas yra 
immanentiškas, tai jis tiesioginiu būdu tobulina veikimo subjektą. 
Kai veikimas yra tranzityvus (veikiantis kitą), jis tiesioginiu būdu 
tobulina kitą būtį, bet bendro akcijos ir reakcijos dėsnio dėka 
veikiantysis savo ruožtu tampa subjektu reakcijos, kuri jį tobu- 
lina. ; 

Taigi, šiaip ar taip, veikimas tiesioginiu ar netiesioginiu 
būdu yra natūralus veikimo subjektui tobulėjimo veiksnys. 

2) Gi nėra pasaulyje nė vienos būties, kurioje nebūtų vei- 
kimo. Taigi, nėra nė vienos būties, kuri nebūtų gera. 


1) Cf. S. Thomas. De verit.. g. 21, a. 8. 

Iš tikrųjų, galima išžiūrėti faktus, išsvarstyti visas būčių 
rūšis, nerasime nė vienos būties, kuri neprisidėtų prie darymo 
gero pasaulyje. Materialiniame, antai, pasaulyje, pavyzdžiui, kie- 
kybė, daiktų pozicija erdvėje, jų trukimas laike, jų tarpusavio 
veikimas (drauge su pasyvumu, kurį veikimas suponuoja) — visa 
tai prisideda prie jėgų išplėtojimo, o tai prisideda prie būčių 
tobulėjimo. 

Dvasiniame pasaulyje mintis, meilė, mokslas, dorybė — tai 
vis tobulinimo veiksniai. 

Sudėtiniuose dziktuose dalis yra gera visumai, visuma da- 
liai, o dalių susivienijimas yra geras suvienytoms dalims; sub- 
stancija yra gera akcidensams; akcidensai yra geri substancijai. 


IV. Trečiasis argumentas, kad būtis yra gera. 


Tik ką dėstytuose argumentuose pirmiausia kreipėme dė- 
mesį į akcidentalinį būčių tobulėjimą, kuris yra formalio jų gė- 
rio pagrindas. 

Bet ir pati substancija savyje yra gera. 

Iš tikro, juk egzistavimas yra tai aktas tobulinantis esmę. 
Gi kiekvienas tobulinantis aktas yra gėrio faktorius. Taigi kiek- 
viena substancinė būtis yra gera ir dėl to, kad egzistuoja. 

Tomas Akvinietis įvairiose formose dėsto šitą argumentą 1). 
Jis, kreipdamas dėmesį į esmę, sako, kad esmė ir potencialiame, 
ir aktualiame stovyje yra gera; potencialiame stovyje — dėl to, 
kad ji turi tendenciją į egzistavimą; aktualiniame stovyje -- dėl 
to, kad ji stengiasi užlaikyti savo egzistavimą. Taigi nėra nė vie- 
no subjekto, apie kurį nereiktų pasakyti, kad jis yra geras, 


$ 7. Gėris, kaipo idealas. 


I. Iki šiol mes žiūrėjome į gėrį, kaipo į tikslą, natūralaus 
būties norų objektą. Bet galima žiūrėti ir kitu atžvilgiu į gėrį, 
būtent, kaipo idealią arba pavyzdžio priežastį (causa idealis aut 
exemplaris). 

Mes sprendžiame apie daiktų reliatyvų gerumą pagal tam 
tikrą idealą, kurį mes susidarome apie jų absoliutų gėrį. Mes 
sprendžiame apie laikrodžio, kareivio gerumą pagal konior- 
miškumą (atatinkamumą) laikrodžio, kareivio  idėjinium tipui to- 
bulo laikrodžio, tobulo kareivio. 

II. Kas gi yra tas gerumo idealas? Iš kur mes jį turime? 

Mes patys jį susilormuojame, pasinaudodami patyrimu. 
Žinodami, antai, kad laikrodis yra padarytas tam, kad rodytų lai- 
ką, kareivis, kad gintų tėvynę, mes susidarome abstrakčią idėją 
sąlygų, kurios turi būti realizuotos laikrodyje, kad jis tiktų savo 
paskyrimui, kurios turi būti realizuotos kareivyje, kad jis būtų 


1) Cf. De Vėrit. g. 21.a.2.; Summa Theol. I, g. 5, a. 3, 

tikęs atlikti kariško gyvenimo pareigas. Tų sąlygų visuma suda- 
ro gero laikrodžio, gero kareivio tipą. Paskui kalbėdami apie 
atskirą laikrodį, kareivį, mes sakome, kad čia yra geras laikro- 
dis, kad čia yra geras kareivis, kai jie turi visas ypatybes, ku- 
rios yra idėjinio tipo turinyje. Jie nėra pilnai geri, jei juose nėra 
vienos ar kitos ypatybės, kuri yra idėjiniame tipe. Jie yra blogi, 
kiek tų ypatybių juose nėra, 

Il. Bet lengva suprasti, kad šitas būdas spręsti apie būčių 
gėrį pagal jų atatinkamumą (koniormiškumą) anksčiau žinomam 
idealui iš esmės nesiskiria nuo to, pagal kurį sprendžiame apie 
daiktų gėrį iš jų atatinkamumo jų tikslui. 

Iš tikro, daiktas yra geras, kai jis yra visu tuo, kuo jis turi 
būti, kai jis turi visa tai, ką jis turi turėti, kad galėtų būti griež- 
tai atatinkąs (konformiškas) idėjiniam tipui. 

Bet daiktas yra visu tuo, kuo jis turi būti, jis turi visa, ką 
jis turi turėti, kad galėtų būti atatinkąs (konformiškas) idėjiniam 
S kurį mes esame susidarę, kai jis yra pilnai pritaikytas savo 
tikslui. 


s 8. Dieviškasis gerumas ir sutvėrimų gerumas. 


Kiekviena būtis turi savo gerumą, kuris vidujiniu, formaliu 
būdu jai priklauso. Bet yra absoliutus gėris, į kurį pagaliau 
išreikštai ar nepareikštai (explicite aut implicite) siekia visos bū- 
čių natūralios tendencijos. Sitą absoliutų gėrį moralinė žmonijos 
sąžinė vadina Dievu. 

Iš tikro, gėris yra tai, kas iššaukia natūralių būties tenden- 
cijų veikimą. Tas gėris arba yra absoliutus, tai yra, nepri- 
klausąs nuo jokio kito, arba jis yra reliatyvus. 

Jeigu jis yra absoliutus, tai tuo pačiu turime įrodymą baig- 
tą, kad yra aukščiausis gėris, Dievas. 

Jeigu jis yra reliatyvus gėris, tai jis negali turėti gėrio ypa- 
tybių be sąryšio su aukštesniu jau siektu gėriu, galų įgale, sie- 
kimas reliatyvaus gėrio nėra kitaip galimas, kaip subordinuojant 
jį aukštesnio gėrio siekimui. 

Betgi yra negalima, kad visi siekimai vis turėtų santykį 
prie aukščiau norėto gėrio siekimo, jeigu pagaliau nebūtų pir- 
mojo siekimo; ir jeigu nebūtų pirmojo siekimo, tai nebūtų ir 
žemesnių siekimų, kurie nuo pirmojo savo esmėje priklauso. 

Taigi, tas faktas, kad gėriai yra siekiami, įrodo, kad pir- 
masis gėris yra siekiamas dėl jo paties, trumpai sakant, kad yra 
aukščiausis absoliutus gėris. Šisai yra paskutinėje instancijoje, 
yra šaltinis gėrio, kuris yra netobulose būtyse; visados jisai, ne- 
pareikštas ar pareikštas (implicite aut explicite), yra prigimtų bū- 
ties tendencijų objektu. 

Kiekvienas tad daiktas turi savo gerumą, dėl kurio mes jį 
„aikome savo viduje geru (intrinsece bonum). Bet kiekvienas 

daiktas yra tam tikra prasme per netobulą ir tolimą asimiliaciją 
dieviškojo gerumo dalyvis. Dievas yra aukščiausia idėjinė prie- 
žastis visokio sutverto gėrio. Jis yra savo kūriniams įspaudęs 
tolimą, bet realų panašumą į savo begalinį gerumą. Tomas Ak- 
vinietis, atskirdamas tiesą nuo klaidos platoniškame idealizme, 
yra rašęs: 

Plato opinabatur bonum esse separatum praeter bona par- 
ticularia, et hoc ponebat esse per se bonum, sive ideam, cuius 
participatione omnia bona dicerentur.. Si prima bonitas sit 
eitectiva omnium bonorum, oportet guod similitudinem suam 
imprimat in rebus affectis; et sic unumguodgue dicetur bonum 
sicut forma inhaerente per similitudinem summi boni sibi in- 
ditam et ulterius per bonitatem primam, sicut per exemplar et 
effectivum  omnis bonitatis creatae. Guantųm ad hoc opinio 
Platonis sustineri potest. 

Sic ergo dicimus secundum communem opinionem, guod 
omnia sunt bona bonitate creata formaliter sicut forma inhae- 
rente, bonitate vero increata sicut forma exemplari.!) 

Gražiai ir nuostabiai giliai siekia šiuo klausimu šv. Au- 
gustino žodžiai: Bonum hoc et bonum illud; tolle hoc et illud, 
et vide ipsum bonum si potes; ita Deum videbis, non alio bo- 
no bonum, sed bonum omnis boni.2) 


s 9. Gėris ir vertybės. 


Naujaisiais laikais filosofų raštuos dažnai sutinkame tyrinė- 
jimų apie vertybes. Tas jų mokslas apie vertybes kaž kodėl 
nesurišamas su mokslu apie gėrį ir nuosėkliai su mokslu apie 
objektyvią tiesą ir būtis. 

Tai, kas pozityvaus galima rasti tose studijose apie verty- 
bes, tai giliau ir tinkamame kontekste aristotelikų ir tomistų 
buvo nagrinėjama traktatuose apie gėrį, 

Neįsileisdami čia smulkiau į dėstymą tų labai įvairuojančių 
pažiūrų apie vertybes, čia nurodysim tik svarbesnius trūkumus, 
kokius tenka pastebėti jų raštuose. 

I. Kai vertybės mokslas nesurišamas su mokslu apie re- 
alybę, tai tos vertybės neturi tvirto protingo savo vertės pa- 
grindo. Sugalvojama, analogiškai Platonui, kaž kokios skirtin- 
gos nuo realybės sričių vertybės sritys, kurios nežinia, kaip ir 
kur turi pagrindą. 

II. Įvairios teorijos apie vertybes neįstengia atsikratyti sub- 
jektyvizmo. Kai objektuose nesurandama vertybėmis pagrindo, 
tai belieka savotiškai subjekte to pagrindo ieškoti, arba valios 
apsisprendimu imtis drąsos savo vertybių teoriją statyti 


1) Cf. S. Thomas, De Verit., g. 21, a. 4. 
2 De Trinit, VIII, 3. 

be jokio pagrindo ant energingo irracionalaus teigimo (Macht- 
spruch). 

1. Dėl vertybių teorijų subjektyvumo ir irracionalumo tarp 
vertybių teorijų promotorių yra didelis skirtumas tų vertybių su- 
pratime, 
IV. Tai visa, kas čia mūsų dėstyta apie santykius tarp gė- 
rio ir būties, apie įvairias gėrio rūšis ir ypatybes, duoda pa- 
kankamai orijentacijai pynktų, kai tenka susidurti su tomis įvai- 
riomis vertybių teorijomis. Specialiai tad čia su jomis užsiimti 
laikau netikslinga. 

Žinoma, tai nereiškia, kad tose įvairiose vertybių teorijose 
nebūtų prie progos pareikšta daug gražių minčių. Daug jose, iš 
tikro, pajudinta antraeilių klausimų, kurie kokiame plačiame tome 
apie gėrį negalima būtų tylomis praeiti. Tų modernųjų autorių 
veikalus apie vertybes skaitydamas, gauni žmogus akstino atatin- 
kamai paaiškinti tą ar kitą nesusipratimą dėl gėrio. Kai kurie da- 
lykai labai gerai jų išdėstyti ir išplėtoti. 

Daugiau su tomis vertybių teorijomis tenka atsiskaityti eti- 
kos moksle!). . 


$ 10. Blogio sąvoka. Blogio reliatyvumas. 


I. Kad pasaulyje yra blogumų, tai negalima paneigti, nes 
per daug dažnai su įvairiomis blogybėmis susitinkame. Visais 
laikais buvo žmonių, kurie tų blogybių egzistavimą nepajėgdavo 
savo sąmonėje sutaikyti su Dievo Apvaizdos pripažinimu, 

Iš tikro, jeigu kiekviena būtis yra gera, tai kaip čia supra- 
sti blogybių egzistavimo faktus? 

Kad į tai tinkamai galima būtų atsakyti, reikia pirmučiausia 
išsiaiškinti, kas yra blogis, reikia tinkamai nusistatyti blogio są- 


ą. 

II. 1) Nesilaikant logiško griežtumo, kartais blogiu vadina- 
ma paprastą didesnio gėrio paneigimą. Bet čia šitame atvejyje, 
iš tikrųjų, yra pagrindo kalbėti tik apie netobulumą. 

Logiško griežtumo prisilaikant, blogiu reikia vadinti tai, kas 
priešinga yra būties prigimčiai. „Kas taip yra protu aklas, kurs 
nematytų, sako šv. Augustinas?) kad tai yra bet kokioje būties 
rūšyje bloga, kas yra prieš jos prigimtį... Nė viena prigimtis nė- 
ra bloga; jei kas yra prieš prigimtį, tai yra bloga“. 

2) Blogis tad savo esme yra reliatyvus dalykas: blogis yra 
trūkumas gėrio, kuris yra reikalingas normaliai būties prigimties 
plėtotei. 


1) Žymiausia naujausioje filosofijoje srovė, kuri ypatingai akcentuoja 
vertybių mokslo reikšmę, yra vadinamoji Badeno mokykla, kurios vadais 
laikoma Windelband ir  Rickert. 

2) De moribus Manicheorum, c. 2. 

Vidurinių amžių filosofai teisingai blogį vadina trūkumu. 
Trūkumas (privatio, defectus) yra neigimas būtyje tobulu- 
mo,kuris jai yra naturalu turėti. Privatio est negatio boni debiti ines- 
se alicui subiecto. 

Kai kalbame čia apie neigimą tobulumo, gėrio, tai, žinoma, 
kad ne kiekvienas gėrio neigimas yra trūkumas. Trūkumas yra 
neigimas tokios ypatybės būtyje, kurią ji pagal savo prigimties 
reikalavimus turėtų turėti. Regėjimo stoka, antai, akmenyse yra gry- 
nas neigimas; žmoguje stoka regėjimo yra trūkumas, defektas, blogis. 

Blogis, sako Tomas Akvinietis, yra trūkumas gėrio, kurį iš 
atžvilgio į savo prigimtį būtis tūrėtų turėti. „Malum est defėctus 
boni guod natym est et debet habere. Malum est privatio ordi- 
nis ad finem debitum“ ?), 

3) Ginče su manichejais šv. Augustinas yra energingai pa- 
sakęs ?): esminis skirtumas tarp jūsų ir mūsų yra tas, kad jūs iš 
blogio darote substanciją, tuo tarpu kad pagal mus blogis yra nu- 
krypimas natūralaus judėjimo nuo kelio, kuris veda būtį prie jos 
tobulėjimo. 

Bet toliau prikišama, kad, girdi, jei jums kiš skorpioną, ar 
jūs neatitrauksite rankos, kad išvengtumėt nuodingo įkandimo. Tai- 
gi, sako, yra bloga substancija, nuodai. 

Bet į tai reikia štai ką atsakyti: skorpijonui nuodai yra jo 
gėris, nes, išimk iš jo nuodus, jis pasidaro nesveikas. 

4) Bet ar gali substancija kartu būti savyje gera ir bloga? 

Į tai reikia atsakyti, kad negali. Substancija gali būti vienam 
gera, kitam bloga, tai yra būti vienam reliatyviu gėriu, kitam re- 
liatyviu blogiu, bet visados savyje būdama gera ?). 

Trumpai sakant, blogis nėra substancija; jis yra dalykas re- 
liatyvus ir yra trūkumas natūralaus gėrio, kurį kokia būtis tu- 
rėtų turėti, 

„Eadem guippe natura et boną est in guantum natura est, 
et mala est, si vitiata est; non est tamen malum ulla omnino 
creatura... Non enim gyia malum est, sed guia malum habet, 
mala est“ *). 


$ 11. Blogio priežastys. 


I. 1) Blogis suponuoja subjektą, kurį jis liečia. Kitaip šitą 
tiesą išreiškiant, sakoma, kad blogis turi materialinę urba sub- 
jektyvią priežastį ?). 

2) Griežtai logiškai kalbant, reikia sakyti, kad blogis neturi 
formalios priežasties, nes formali priežastis yra vidujinis būties 


1) Summa Theol. I, g. 13, a. 7. 

*) De Civ. Dei, XI, 17. 

3) Cf. S. Augustinus De moribus Menich., c. 8. 

*) 5. Augustinus, Op. impert. contra Jul, lb. III. 

>) Aiškiau įvairių priežasčių su pratimą teks nagrinėti ontologijos da- 
lyje apie priežastis, 

gerumo principas, būtent, yra tai, ko dėka būtis turi savo tobu- 
lumą, savo gerumą. Tuo tarpu blogis nėra gerumas, bet, priešin- 
gai, gerumo stoka. Taigi būtų prieštaravimas sąvokose sakyti, 
kad blogis turi formalią priežastį. Causam formalem malum non 
habet, sed est magis privatio formae ?). 

3) Blogis neturi taipgi tikslo priežasties. Mat, blogis kaip 
tik yra neatitinkamume šio to būtyje jos prigimtam tikslui. Nec 
causam finalem habet malum, sed magis est privatio ordinis ad 
finem debitum *), 

Tai, žinoma, nereiškia, kad blogis neturėtų vadinamo išori- 
nio tikslingumo (finalitas extrinseca). Antai, skausmas yra blogis, 
bet jis verčia organizmą priešintis tam, kas daro žalos organiz- 
mui ir stato į pavojų jo gyvybę. Šituo tad atžvilgiu, kaip teisin- 
gai pastebi šv. Augustinas), skausmas yra geras dalykas: Cum 
ad melius cogitur (natura), utilis dolor est. 

4) Ar blogis turi veikiančiąją priežastį, kurios jis būtų iš- 
dava? Juk blogis nėra kokiu nors pozityviu dalyku, o juk ne- 
galima suprasti, kad veikimo rezultatas nebūtų pozityvus. 

Šv. Augustinas dėl to sako, kad blogis, tikriau sakant, yra ne 
normaliai veikiančios priežasties, bet priežasties, turinčios veiki- 
me trūkumų, rezultatas. Non est causa efficiens, sed deficiens 
mali, guia malum non est effectio, sed defectio *). 

Tai reiškia, kad blogis nėra tiesioginis, natūralus veikimo 
rezultatas, bet netiesioginė, pripuolama veikimo paseka. 

Iš tikro, juk negali būti savo esmėje blogos priežasties. 
Kiekviena veikiančioji priežastis savyje yra gera ir tiesioginį sa- 
vo veikimo rezultatą gali turėti tik gerą: mat, veikiantysis yra 
priežastimi, kiek jis aktualiai kuo yra. Gi būtis, kiek ji yra ak- 
tualiai, yra gera. Taigi veikiančioji priežastis, kaipo tokia, gali 
būti tik gera. 

Pagaliau, negalimas yra daiktas, kad priežastis savo veiki- 
mo objektu turėtų nebūtį. Dėl to, kai veikimo objektu yra bū- 
tis, veikimas yra geras, nes kiekviena būtis yra gera. Taigi tie- 
sioginiu veikimo objektu negali būti blogis. 

Reikia ir tai pastebėti, kad blogis, kaipo toks, niekados nė- 
ra siekimo, norų objektas. 

Antai, chirurgas, kurs amputuoja kokį organą, neturi 
savo veikimo tikslu to organo amputavimą, kaipo tokį, bet tik 
prašalinimą blogio; gi blogio prašalinimas yra geras daiktas. 

Arba imkim kitą pavyzdį. Žmogus, kuris savo valia žudosi, 
tiesioginiu savo norų objektu neturi gyvybės netekimo, bet dau- 
giau ar mažiau liguisto susijaudinimo įtakoj jis sau įsikala į 
galvą, kad kokia nelaimė ar gėda, kuri jį patiko, yra didesnė 


1) S. Thomas. Summ4 Theol. I. g. 40, a. 1. 
2) S. Thomas, loco cit, 

3) De nat. boni, c. 20. 

4, De Civ. Dei, XII, 17. 

blogybė už visas bet kokias galimas sugalvoti blogybes; pasi- 
liuosavimas tad iš tos didžiausios blogybės jam  išrodo tada 
kaipo reliatyvus gėris, atsieit, kaipo mažesnis blogis: tasai įsi- 
vaizduojamas reliatyvus gėris yra jam motyvu 'pasiryžimui atimti 
sau gyvybę !). 

II. Bet jeigu priežastis savo veikimo tiesioginiu natūraliu 
objektu gali turėti gerą rezultatą, tai netiesioginiu būdu, pripuo- 
lamai galį ji prisidėti, kad atsiranda blogis. Ir tai trejopu būdu. 

1) Veikiančios priežasties veikime galima skirti priežastį: 
svarbesniąją ir instrumentalinę (įrankio), kurios vykdo veikimą, 
ir subjektą, kuris veikimu paliečiamas. 

a) Pasitaiko, būtent, kad veikimas yra netobulas, ar tai dėl 
to, kad svarbesnioji priežastis turi ydų, arba kad trūkumų yra 
jos vartojamuose įrankiuose (in causa instrumentali). 

b) Pasitaiko taipgi, kad veikiančios priežastys yra be ydų, 
bet būtis, kurią jos veikia, sudaro jų veikimui kliūtis. 

c) Pagaliau yra atsitikimų, kai nėrą ydų nei veikiančiose 
priežastyse, nei būtyje, kurią jos veikia, bet veikimo re- 
zultatas yra nesutaikomas su subjekto, kurį veikia, ypatybėmis, ir 
tada veikiančios priežastys įvykdo savo veikimo rezultatą, tik 
eliminuodamas iš to subjekto tas ypatybes. 

2) Tai, kas čia pasakyta, pailiustruokime pavyzdžiais. 

a) Antai vaikelio vaikščiojimąs yra dar su trūkumais; nes 
muskulų jėga nėra dar pakankamai išplėtota. Šlubio eisenoje 
yra ydų, nes jo judėjimo organuose yra trūkumų. 

b) Menininko instrumentai gali būti geri, bet medžiagoje 
yra plyšių, apipuvimų, šakotumo žymių; iš tos medžiagos nepa- 
darysi statulos be trūkumų. 

c) Kai nėra ydų nei veikiančioje priežastyje, nei toje būtyje 
kurią ji veikia, tai reikia štai ką atsiminti: 

Sio pasaulio būtys turi tik aprėžtą tobulumą. Nuo speci- 
finės formos pareina jų esmės tobulumas; akcidentalinės dispo- 
zicijos prideda prie esminio tobulumo antrinį tobulumą. Einant 
gi pasaulio daiktų natūralia tvarka, naujo tobulumo gavimas 
prašalina iš subjekto, kuris tą tobulumą gauna, buvusį prieš tai 
tobulumą. Generatio unius est corruptio alterius. 

Iš čia išeina, kad tobulas veikimas, turintis gerą to vei- 
kimo rezultatą, savaime būtinai prašalina būtyje, kuri tą rezul- 
tatą gauna, prieš tai toje būtyje buvusį atatinkamą tobulumą. 
Sitas prašalinimas, kaipo tokis, tai būčiai yra blogis; ir kadangi 
naujo rezultato įvykdymą su būtinumu seka tas prašalinimas, 
tai veikiančioji priežastis parodo savo aukštesnę galybę tiek, 
kiek ji ko toje būtyje, kurią veikia, prašalina. 


*) Cf. S. Thomas, I, g. 5, a. 2, ad 3. 

Iš čia aišku, kad netiesioginė, atsitiktina blogio atsiradimo 
priežastis nebūtinai yra netobula.?) 

III. Šv. Augustinas daug yra vargęs, kai susidūrė su blo- 
gio problema. Kai, būtent, šv. Augustinas pateko į platoniškos 
filosofijos įtaką, tai čia jis susidūrė su šiomis nesuderinamomis, 
kaip jam išrodė, pažiūromis: pagal vedamąsias tos filosofijos 
linijas išeina, kad Dievas yra aukščiausias gėris, kurio visi daik- 
tai yra šiaip ar taip dalyviai ir atšvaitos. Bet iš kitos pusės 
negalima paneigti, kad pasaulyje yra blogybių. Kaip tuodu da- 
lyku sutaikyti? Iš kur blogis? 

Vėliau šv. Augustinas pats pripažino, kad, šitaip formu- 
luodamas blogio problemą, jis padarė pagrindinę metodo klaidą. 
Mat, jis rūpinosi išaiškinti dalyko kilmę pirma, negu buvo išsi- 
aiškinęs jo prigimtį. Kilmės klausimas juk yra paskesnis negu 
klausimas, kuris turi savo objektu dalyko prigimtį. „Cuius est 
iustior inguisitio? Eorumne Gui guaerunt unde sit, guod guid 
sit ignorant, an eius gui prius putat esse guaerendum guid sit, 
ut non ignotae rei — guod absurdissimum est — origo guae- 
ratur“,2) 


$ 12. Manichejų mokslas apie blogį ir jo kritika. 


I. Trečiame šimtmetyje (po Kristaus gimimo), persui Ma- 
nes vadovaujant, susidarė savotiška filosofinė manichejų srovė, 
kuri, svarbiausiu laikydama blogio klausimą, jį sprendė, skelb- 
dama, kad visų daiktų pradžioje yra du savaimingi aukščiausi 
pradai: vienas geras, kitas blogas. 

Štai, trumpai suglaudus, jų samprotavimų svarbesni punktai: 

Gera priežastis negali savo veikimu turėti blogo padarinio; 
negalimas tad yra daiktas, kad gerasis Dievas būtų autorium 
blogio. 

Yra blogybių pasaulyje. Yra tad blogų priežasčių. 

Kaip dėl to, kad vyksta kas gero pasaulyje, reikia sakyti, 
kad turi egzistuoti absoliučiai visokio gėrio principas, taip pa- 
našiai, girdi, galvojant, reikia sakyti, kad, kai yra pasaulyje blo- 
gybių ir tokiu būdu blogų priežasčių, turi būtinai būti kitas iš 
esmės ir absoliučiai blogas principas. 

Iš tų dviejų principų veikime antagonizmo yra atsiradęs 
šitas pasaulis, kaipo mišinys gėrio ir blogio, šviesos ir tamsos, 
tvarkos ir netvarkos.*) 


1) Cf. S. Thomas, Summa Theolog. I, g. 49, 1.; 
Cf. S. Thomas, In If Sent, dist. 34, a. 8. 
2) De moribus Manichaeorum, c. 2. 
3, Cf. S. Augustinus, Contra epistolam Manichaei, guam vocant fun- 
damenti, cc. 3 et 2. 

II. Įrodymas manichejų pozicijos klaidingu- 
mo. Manichejai išeina iš klaidingos supozicijos ir prieina prie 
prieštaravimų savyje turinčių išvadų. 

1) Manichejai išeina iš klaidingos supozicijos. 

a) Blogis juk nėra jokia pozityvi realybė, kuri, panašiai 
kaip gėris, reikalautų betarpiškai veikiančios priežasties. Kiek- 
vienas veikimas yra geras, ir jo rezultatas savyje yra geras ir 
yra blogas tik iš atžvilgio į subjekto, kuriame tas rezultatas re- 
alizuojamas, ypatingus reikalavimus. 

b) Taigi, kaip anksčiau matėm, gera priežastis savo vei- 
kimo netiesioginiais ir pripuolamais rezultatais pakankamai iš- 
aiškina, kaip atsiranda pasaulyje blogybės. Yra tad klaidinga 
sakyti, kad kiekvienas blogas rezultatas turi turėti betarpiškai 
blogą savyje priežastį, ir teigti dėl to, kad auksčiau už visas 
kontingenčias blogio priežastis yra principas, kurs būtų abso- 
liutus blogis. 

2) Manichejų išvadose yra prieštaravimų. 

a) Iš tikro, prileidus, nors tai negalima, kad egzistuoja iš 
esmės blogos savyje priežastys, jos veikdamos turėtų ką nors 
pozityvaus padaryti: mat, veikimas yra visai nesuprantamas be 
pozityvaus rezultato. 

Tad šito veikimo rezultatas tuo pačiu jau, kad jis būtų po- 
zityvus, būtų geras. 

Taigi, blogio priežastys, kurios norėta laikyti blogomis sa- 
vyje, padaro šį tą gero; tokiu būdu jos nėra absoliučiai blogos. 

b) Sakyti, kad aukščiausias principas yra absoliutus blogis, 
tai reiškia prieštaravimą sąvokų turiniuose. 

Iš tikro, juk blogis yra netvarka, sugedimas, iškrypimas. 
Bet sugedimas, netvarka, iškrypimas gali būti tik daiktuose, o ne 
savyje egzistuoti. Corruptio non est in seipsa sed in aligua sub- 
stantia guam corrumpit. Tai, kas būtų absoliučiai bloga, negalė- 
tų būti iškreipta, sugadinta, suardyta. 

Taigi, tai, kas gali būti sugadinta, iškreipta, suardyta, turi 
savyje gero, nėra blogis. 

Jeigu daiktas, kuriame yra trūkumų, iki tiek būtų tų trūku- 
mų pripildytas, kad nieko pozityvaus jame neliktų, tai jis paliau- 
tų egzistavęs, bet jokių būdu negalėtų tapti bloga substancija, 
absoliučiu blogiu. 

Pravartu čia privesti šiuo klausimu taip vykusius šv. Au- 
gustino pasakymus: „GOuaeram ergo tertio guid sit malum? Res- 
pondebitis fortasse, corruptio. Guis et hoc negaverit generale 
malum esse? Nam hoc est contra naturam, hoc est guod nocet. 
Sed corruptio non est in seipsa, sed in aligua substantia guam 
corrumpit. Ea igitur res, guam corrumpit corruptio, non est ma- 
lum (guod non est). Guod enim corrumpitur integritate et sin- 
ceritate privatur.  Guod ergo non habet ullam sinceritatem, gua 
privetur, corrumpi non potest; guod autem habet, profecto bo- 

num est participatione sinceritatis. Item guod corrumpitur, bono 
non caret; e0 namgue ipso, guo non caret, viduari dum corrumpitur 
potest“.!) . 


$ 13. Dievas ir blogis. 


Statoma dažnai klausimai, kaip suderinama su Dievo bega- 
liniu gerumu fizinis ir moralinis blogis? Šituos klausimus svars- 
tyti ex professo yra teodicejos ir etikos dalykas. 


Šičia pasitenkinsime tik padavę keletą pastabų, su kurių 
pagalba galima būtų susiorijentuoti bendrais bruožais tų klau- 
simų sprendime. 

I. Su Dievo gerumu nėra sunku suderinti fizinio blogio eg- 
zistavimą pasaulyje. Mat, kas yra fizinis blogis atskiram daiktui, 
tas nėra tokiu pasaulio visumai; priešingai, tizinės blogybės pri- 
sideda prie bendrosios tvarkos, į ją įeina. 

Gi Dievo Apvaizda pirmuoju objektu turi bendrąją tvarką. 

Taigi, kas, atskiru požiūriu žiūrint, išrodo fizinis blogis, tas 
pats visumos kontekste yra gėris, ir dėlto Dievas gali jo norėti2.) 

II. Vienintelė moralinio blogio priežastis — tai žmogaus 
valios nusikaltimas. Dievas čia nėra atsakingas nė tiesioginiu 
nė netiesioginiu būdu. Dievas nėra čia tiesioginiu būdu atsa- 
kingas, nes Dievas ne tik to blogio nenori, bet ir užgina jį da- 
ryti. Dievas nėra čia atsakingas netiesioginiu būdu, nes yrą iš- 
mintinga leisti tam blogiui įvykti; mat, geriau yra, kai žmogus 
turi laisvą valią nežiūrint, kad ji duoda progos nusikaltimams, 
negu absoliutus fatališkumo viešpatavimas. 3) 

Žmogus negalėtų turėti dorovinio charakterio, dorovinio 
kilnumo, būti dorovinėje tvarkoje, jeigu jis neturėtų liuosos va- 
lios. O su laisvos valios egzistavimu yra susijusi galimybė 
nusidėti Bet Dievo visagalinti valia yra taip galinga, kad visu- 
mos kontekste galų gale ir moralinės blogybės turi tarnauti 
visumos tvarkai. 

„Ad providentiam Dei pertinuit ut ex libero arbitrio ve- 
nientia mala voluntatis permitteret. Tanta guippe est omnipo- 
tentia eius voluntatis, ut etiam de malis possit facere bona, sive 
ignoscendo, sine sanando, sive ad utilitatem piorum coaptando 
atgue vertendo, sive etiam iustissime vindicando.“ *) 

Kai pasaulyje yra ir gėrybių, ir blogybių, tai čia yra Dievo 
Apvaizdos išmintingumo įrodymas, kuri nori, kad šitas gyveni- 
mas būtų bandymo laiku iš atžvilgio į būsimą gyvenimą ir kad 
jis būtų kelias sielai į Dievo meilę. Mat, jeigu šiame jau pasau- 


1) De mor. Manich., I. 

2) Cf. S. Augustinus. Contra Epist. fund., 4; Enchirid. cc. 10 ir 11. 

3) Cf. S. Augustinus. Acta contra Fortunatum  manichaeum. Disput - 
tio primae diei, n. 15. 

4) Z. Augvstinus. De continentia, c. 6, n. 15, 

lyje Dievas baustų už kiekvieną nuodėmę, sako šv. Augustinas, 
tai išrodytų, kad nieko nelieka paskutiniam teismui; iš kitos pu 
sės, jeigu Dievas nieko aiškiai čia nenubausių, tai galėtų kas 
pamanyti, kad nėra jokios Dievo Apvaizdos. 

Panašiai yra ir su laime, kaip moko šv. Augustinas. Jeigu 
Dievas Jo prašantiems aiškiai niekad čia pasisekimo neduotų, tai 
galima būtų manyti, kad ne Dievo Apvaizdos valdžioje yra pa- 
saulio gėrybės. Iš kitos pusės, jeigu Jis visiems Jo prašan- 
tiems jų gausiai duotų, tai tada galima būtų pamanyti, kad Jam 
tarnaujama tik dėl tų dovanų; toks tada tarnavimas, sako šv. 
Augustinas,') mus nedarytų dievobaimingais, bet godžiais ir 
šykštuoliais. 2) 


1) De civ. Dei, I, 8. 
2) Ir šitame visame ka į kas galėjau pasinaudoti D. Mer- 
cier'o minėtu veikalu pusl. 223 — 25; 

